
Nicolae CORLATEANU 
14 mai 1915 — 21 octombrie 2005 


Am fost şi rămân un om ce nu m-am manifestat niciodată ca o fire înfo- 
catd, care se mistuie într-o văpaie. Sunt o fire măsurată, cumpănită, meditand 
mult la fiecare pas făcut în viaţă. Poate de aceea unii m-au apreciat ca per- 
soană nehotărătă, care nu ştie, chipurile, ce trebuie să întreprindă în cutare 
sau cutare moment. De fapt, această nesiguranță aparentă se explica prin 
necesitatea unui răgaz în aprecierea situaţiilor prin care mi-a fost dat să trec. 
[...] Nu m-am văzut un apostol sau diriguitor de conştiinţe în anii marilor răs- 
cruci. De cele mai multe ori asemenea diriguitori nu rezistă criticii şi, odată 
cu schimbarea vremurilor, rămân slabe repere onomastice, privite cu indife- 
ren{a, deseori cu dispreț şi chiar cu dușmănie. Am căutat să înţeleg perioada 
istorică în desfăşurare, cu toate contradicţiile, sfasierile şi frivolitatile ei. 


Din volumul Răspântii, 
Biblioteca revistei „Limba Română”, Chişinău, 1995 


NOTA ASUPRA EDITIEI 


Volumul de fata conţine o parte din textele scrise şi publicate de către Nicolae 
Corlăteanu în ultimele două decenii din viaţă, în special între anii 1995-2005, peri- 
oada în care distinsul om de ştiinţă, abandonând atitudinea circumspectă în abor- 
darea identităţii românilor basarabeni, vorbeşte deschis, în baza unor irevocabile 
argumente, interzise şi pasibile de pedeapsă în perioada sovietică, despre romanita- 
tea şi românitatea noastră, aceeaşi cu a tuturor românilor. În acest sens se impune 
cunoscutul testament Las vouă moştenire..., plasat în debutul cărții. 

Primul capitol — Despre adevăr fără părtinire — include câteva articole în care auto- 
rul ia în dezbatere teme de referinţă în lingvistica naţională: romanizarea şi reromaniza- 
rea spaţiului dacic, istoria limbii române literare, implicit începuturile scrisului românesc, 
aspecte privind filologia română interbelică, unele chestiuni de lexicografie etc. Un loc 
aparte îi revine exceptionalului studiu Româna literară în Republica Moldova: istorie şi 
actualitate, un fel de carte de învăţătură pentru basarabeni. 

Cele două dialoguri, realizate la distanţă de cinci ani (1990 şi 1995), oferă de- 
talii despre itinerarul parcurs de către încercatul lingvist întru deplina sa descătuşare 
spirituală şi naţională. Or, opinia acad. Nicolae Corlăteanu a avut impact benefic asu- 
pra multor concetăţeni, inclusiv din conducerea Republicii Moldova, care continuau 
şi după 1991 să se afle în expectativă, evitând să afirme adevărul despre noi, şi s-a do- 
vedit a fi decisivă în formularea poziţiei Academiei de Ştiinţe a Moldovei în chestiunea 
denumirii limbii noastre, exprimată în două rânduri de către forul ştiinţific suprem — la 
9 septembrie 1994 şi la 28 februarie 1996, a cărei esenţă (,, Denumirea corectă a limbii 
de stat (oficiale) a Republicii Moldova este LIMBA ROMÂNĂ ”) a rămas nestrămutată, 
graţie rezistenţei opuse de către colaboratorii institutului academic de resort, şi după 
cei opt ani de presiuni diabolice exercitate de către guvernarea comunistă. 

Revelatoare sunt textele din capitolul Despre evenimente, oameni şi vremuri 
pentru cititorul care doreşte să cunoască implicarea în social şi personalităţile ce i-au 
călăuzit destinul şi au stat la baza formării savantului, cetățeanului şi românului Ni- 
colae Corlăteanu. Între acestea ar trebui mai întâi evidenţiată figura ilustrului lingvist 
Grigore Nandris, profesor la Universitatea de la Cernăuţi, pe care Nicolae Corlăteanu 
l-a considerat un îndrumător al său. 

Aducerile-aminte completează portretul moral şi intelectual al autorului, crâm- 
peiele invocate nuanţează destinul neordinar al omului şi savantului Nicolae Corlătea- 
nu, evocat cu multă căldură în paginile cărţii şi de către Nicolae Mătcaş, Silviu Berejan, 
Anatol Ciobanu, Irina Condrea — discipoli şi lingvişti notorii, care cunosc profund opera 
şi viata patriarhului filologiei româneşti din Basarabia, rămas în conştiinţa contempora- 
nilor ca „un constant promotor al limbii literare române” (S. Berejan). 


Alexandru BANTOS 


SPOVEDANIE IN FATA PROPRIEI CONSTIINTE 


Ultimii zece ani din viata academicianului Nicolae Corlăteanu 
(n. 14.05.1915 — d. 21.10.2005) constituie o etapa calitativ nouă, esenţială 
în biografia sa de om de ştiinţă şi de cetăţean. Începând cu anul 1995, la revis- 
ta „Limba Română” publică sistematic studii lingvistice şi articole ce reflectă 
adevărata poziţie a savantului în problema identităţii noastre, distinsul profesor 
devenind nu numai un colaborator activ şi un susţinător consecvent al publicati- 
ei, dar şi membru marcant al colegiului de redacţie. În acest context voi aminti 
faptul că anume la sugestia şi la insistența academicianului am încercat să aten- 
tionam autorităţile Republicii Moldova în vederea necesităţii de a susţine revis- 
ta, având şi o întrevedere cu preşedintele Petru Lucinschi, la care a fost abordată 
problema finanţării publicaţiei noastre — dată fiind situaţia precară a acesteia — 
din bugetul statului moldovenesc, finanţare sistată în 1994, după venirea agro- 
comuniştilor la cârmă. Preşedintele de atunci a ascultat argumentele fostului său 
profesor care pleda pentru „editarea revistei cu propriile noastre puteri şi pentru 
ca «Limba Romana» să ajungă în toate bibliotecile publice din Moldova, aşa 
cum a fost în anii 1991-1993, când revista se afla sub tutela Ministerului Ştiinţei 
şi Învăţământului de la Chişinău”. În urma acestei întrevederi, Petru Lucinschi a 
dispus finanţarea, „de probă”, a unui nou număr de revistă, specificând că dacă 
„trece” şi „suntem lăsaţi în pace”, continuăm. „Trecerea”, desigur, a fost barată, 
iar animozitatile declanşate ulterior au determinat abandonarea proiectului, re- 
dactia rămânând în aşteptarea unor vremuri mai bune... 

Dascăl prin vocaţie, Nicolae Corlăteanu este preocupat, ca om trecut prin 
vârtejul înstrăinării de neam şi ţară, de continuitatea mesajului identitar ce ur- 
mează a fi transmis tinerei generaţii întreg, fără a fi trunchiat sau denaturat. De 
aceea, ori de câte ori are prilejul, şi textele de faţă sunt dovadă în acest sens, 
reputatul filolog accentuează că basarabenii sunt români şi vorbesc limba româ- 
nă. După o viata trăita la RASPANTII (astfel se intitulează şi cartea de memorii 
a lui N. Corlăteanu, editată în colecţia Biblioteca revistei „Limba Română”, 
Chişinău, 1995), au venit timpuri mai libere, când avem dreptul şi obligaţia, 
considera academicianul, să recunoaştem tranşant, că teoria celor două limbi şi 
două popoare romanice orientale a fost un sinistru experiment ideologic şi că 
„moldovenismul vulgar” de sorginte rusească şi sovietică a sucombat odată cu 
dispariţia imperiului bolşevic. Studiile, memoriile, articolele şi recenziile sale 
sunt definitorii pentru înţelegerea justă a fenomenelor sociolingvistice de la noi. 

În anii 1995-2005 profesorul şi-a exprimat, deplin si benefic pentru întreaga 
societate, credo-ul de autentic slujitor al ştiinţei, de fiu al Basarabiei. Astfel, 
prin intermediul revistei, au fost făcute publice concepţiile lui vizând multiplele 
aspecte ale funcţionării limbii române literare, autorul oferind argumente în fa- 
voarea denumirii corecte a limbii oficiale a statului, precum şi referitor la ame- 
liorarea climatului lingvistic din Republica Moldova (vezi interviul „Atribuirea 
denumirii de limba română pentru noţiunea de limba literară în Republica Mol- 
dova nu ştirbeşte nici autoritatea şi nici demnitatea nimănui”, „Limba Româ- 
nă”, nr. 1, 1995, reprodus şi în volumul nostru, articolele şi studiile inserate în 
nr. 3, 1995, al revistei „Limba Română”, cu prilejul împlinirii a 80 de ani de la 
naştere, exegeza Româna literară in Republica Moldova: istorie si actualitate, 
publicată în nr. 4 al revistei şi prezentată initial în calitate de raport principal 
la Conferinţa ştiinţifică „Limba română este numele corect al limbii noastre”, 
desfăşurată pe 20-21 iulie 1995 în sediul Parlamentului Republicii Moldova, 
colectivul redacţiei revistei „Limba Română” aflându-se printre organizatori). 

Nicolae Corlăteanu îndeamnă să fim sinceri în faţa propriei conştiinţe şi în 
faţa conştiinţei celor ce ne vor urma. Majoritatea textelor elaborate acum conţin 
mesaje cu valoare testamentară, fiind o mea culpa pentru erorile comise în anii 
de crunt despotism şi de ignorare flagrantă a libertăţilor fundamentale ale omului, 
dar şi o răzbunare a memoriei numerosilor conationali care au plecat în lumea 
umbrelor, luând cu ei şi visul de a-şi recunoaşte deschis originea, istoria, neamul, 
apartenenţa la cultura şi civilizaţia românească. Anume din acest unghi trebuie 
apreciat textul având ca titlu cunoscutul vers al vacarestilor Las vouă mosteni- 
re..., încredinţat redacţiei revistei „Limba Română” pe 27 aprilie 2005 pentru a fi 
inclus în ediția specială dedicată împlinirii a 90 de ani de la naşterea lingvistului. 
N. Corlăteanu, îmi amintesc, a aşteptat cu febrilă neliniste revista, iar în ziua fi- 
xată pentru apariţia ei de sub tipar mi-a telefonat în câteva rânduri, ultima dată, 
când tocmai semnalele ajunseseră la redacție, zicându-mi cu glas stins: „Mata 
ai promis că azi apare revista. De ce întârzie atâta?”. Tulburat, am comandat 
de urgenţă un taxi, grăbindu-mă să-i transmit volumul. Spre surprinderea mea, 
l-am găsit acasă liniştit şi calm, aşa cum îl ştiam întotdeauna, împreună cu cei 
doi Alexandri — fiul şi nepotul. A luat emoţionat revista, s-a aşezat la masă şi a 
răsfoit-o îndelung, cu luare-aminte. Într-un final m-a rugat să dau citire primelor 
două pagini. Testamentul a fost ascultat în picioare, ca la o sacră ceremonie. 
După lectură academicianul ne-a imbratisat cu privirea, mărturisindu-ne: 

— Sunt două pagini, doar două, pentru ele am muncit, am suferit şi am 
sperat o viata. Nu credeam să ajung această Zi... 

Reprezentant al generaţiei anilor '40, N. Corlăteanu şi-a făcut studiile in 
perioada interbelică la Chişinău şi la Cernăuţi, sub îndrumarea unor inimoşi, 
talentaţi şi competenţi profesori, înaintea tuturor situându-se Grigore Nandriş, 

al cărui chip îi va lumina întreaga viata. De la aceşti profesori, „mari specialişti 
în domeniile lor de activitate şi oameni modesti, prietenosi şi grijulii ca nişte ade- 
varati părinţi”, Nicolae Corlăteanu a însuşit dragostea fata de limba, literatura, 
cultura, istoria neamului (Per pedes apostolorum prin Bucovina, ,,Limba 
Română”, nr. 1-3, 2001). lată cum evocă N. Corlateanu în volumul Nandrisii 
(editat în colecţia Biblioteca revistei „Limba Română”, Chişinău, 1998) imaginea 
acestei familii de români bucovineni, originari din satul Mahala, situat pe malul 
stâng al Prutului, la şapte kilometri de Cernăuţi: „Am sentimentul că ei ne transmit 
în continuare, de peste timpuri, un tulburător mesaj de înaltă demnitate şi probitate 
morală, de adâncă iubire de ţară şi de neam, confirmând încă şi încă o dată adevărul 
că cele peste două secole de asuprire străină nu au reuşit să distrugă sufletul româ- 
nesc, retras în ultima cetate, cum este satul. Urcusurile si coborâşurile dinastiei de 
țărani bucovineni sub presiunea istoriei sunt marcate de forța de luptă şi demnitatea 
cu care românul ştie să se opună tuturor vicisitudinilor sorții”. Tot despre Nandrisi, 
neam de bucovineni dezrădăcinat şi risipit în lume de necrutatorul tăvălug sovietic, 
Nicolae Corlăteanu consemnează: „Scopul lor suprem (al intelectualilor din dinas- 
tia Nandrişilor — A.B.) a fost şi rămâne patriotismul, iubirea de locurile natale şi de 
neam în toate împrejurările şi situaţiile, chiar şi în cele mai grele”. 

Adaptabilitatea este o problemă esenţială pentru bucovineni şi basarabeni, 
întrucât, în fond, de ea a depins supraviețuirea populaţiei din stânga Prutului. Adap- 
tarea ce implică, de altfel, jertfe, uneori echivalate cu dispariţia, îl preocupă în mod 
deosebit pe savant în volumul amintit şi în alte lucrări, în care analizează destinul 
eroilor, dar şi al său, încercând să explice „cum a trecut prin viaţă”. În acest con- 
text, omul de ştiinţă şi cetăţeanul Nicolae Corlăteanu nu-şi face un rechizitoriu 
de conştiinţă, cum se obisnuieste adesea şi cum, poate, ar fi vrut unii, în măsură să 
atate gâlceavă în jurul său. Este o scrutare calmă, la rece, a propriei biografii, a vre- 
mii în care a fost obligat să reziste el şi „întregul neam”, este o privire retrospectivă 
a omului înţelept şi modest, cu experienţă bogată şi amară, care şi-a trăit viaţa, 
cea mai mare parte a ei, într-o „ţară ferecată”, conştient, în îndepărtata junetie, 
dar şi la adânci bătrâneţe, „că fiecare generaţie poartă răspundere în faţa istoriei 
si nu este permis nimănui să-şi compromită sau să-şi trădeze neamul” (Nandrisii, 
p. 71). 

Nicolae Corlateanu se afla printre putinii intelectuali basarabeni cu te- 
meinica şcoală românească, cu o excelentă pregătire in filologie şi în drept, 
care a supravieţuit terorii fostului regim şi a rămas în serviciul ştiinţei fi- 
lologice şi al pedagogiei naţionale, participând la reconstituirea destinului 
românilor basarabeni. Am fost salvaţi de o pleiadă de oameni cu caracter, 
ce au ştiut cum să se orienteze în labirintul evenimentelor: „Ne-a prins viata 
între roti... şi ne mână fără voia noastră înainte”, zice Gr. Nandriş, citat de 
Nicolae Corlăteanu. Şi în continuare: „Mă hrănesc cu optimismul viguros 

că vom cuceri viitorul”. Ce ne-am fi făcut noi, românii din stânga Prutului, 
fără Nicolae Corlăteanu, Silviu Berejan, Grigore Vieru, fără Vasile Coroban, 
Ion Osadcenco, Ion Vasilenco, fără Nicolae Testemiteanu, Mihai Grecu, Igor 
Vieru, Valeriu Cupcea, Gheorghe Ghimpu, Nicolae Sulac, fara alti veritabili 
intelectuali, cunoscuţi sau anonimi, ce au scăpat ca prin miracol de gulaguri 
gi siberii? Ei, temerarii feciori ai acestui meleag, nu i-au părăsit pe cei multi, 
care aveau nevoie de sprijin, nu au acceptat exilul intern, ci au trăit întrea- 
ga dramă a neamului. Ostracizati şi marginalizati de regim, au căutat mereu 
echilibrul în măsură să asigure supraviețuirea noastră, a tuturora, în timpul 
ocupaţiei sovietice. Oamenii de ştiinţă, pedagogii erau lesne atunci (dar parcă 
numai atunci?) anexati, remorcati la politică. De aceea, îmbrăcând masca de 
supuşi şi chiar de învinşi, ei „s-au ghemuit într-o singură idee”, cea de a rezis- 
ta, având certitudinea că adevărul îşi va găsi cândva rostirea autentică. Într-o 
recenzie apărută în nr. 10 din 1999 al „Limbii Române”, referindu-se la anii 
postbelici, la acea perioadă tristă şi zbuciumată din istoria noastră modernă, 
alteori cu deznodământ fatal nu numai pentru persoane şi familii aparte, ci şi 
pentru popoare întregi, Nicolae Corlăteanu, condamnând pesimismul şi depri- 
marea unor contemporani, generate de dificultățile prin care trece în prezent 
limba, ştiinţa, cultura, în fine, Basarabia, sublinia: „Dacă după 28 iunie 1940 
şi mai ales după sfârşitul celui de-al Doilea Război Mondial intelectualii ba- 
sarabeni — cei aflaţi sau reveniti acasă, adică generaţia patruzecistă a secolului 
XX — ar fi nutrit asemenea sentimente pesimiste, cred că nu mai puteam vorbi 
acum despre limba română, răspândită pe teritoriul Basarabiei. În acele con- 
ditii precare s-au găsit totuşi, ce-i drept foarte puţini, o mână de oameni care 
păstrau în inimile lor credinţa fermă în vigoarea şi vitalitatea neamului 
nostru” (subl. n. — A.B.). Unul dintre aceşti „foarte puţini” a fost lingvistul, 
scriitorul, publicistul, blândul şi bunul profesor Nicolae Corlăteanu, care a 
ştiut să se adapteze, în sensul direct şi sănătos al cuvântului, la noile condiţii 
sociale şi politice. Împrejurările istorice — se ştie — l-au constrâns, ca şi pe 
atâţia alţii, să urmeze alt drum decât cel hărăzit de soartă. „Sunt o voce a 
generaţiei mele...”, declară cu dezinvoltură academicianul, meditând asupra 
trecutului său. 

Despre Nicolae Corlăteanu, erudit şi competent cercetător filolog, dascăl 
al mai multor generaţii de absolvenţi ai facultăților de litere, acad. Silviu Bere- 
jan spunea: „Nu numai eu am făcut ucenicie la şcoala ştiinţifică corlăteniană, ci 
practic — în mod direct sau indirect — toate cadrele de filologi din republică au 
făcut această ucenicie. Se poate spune chiar fără nici o exagerare că nimeni dintre 
româniştii actuali nu au avansat în ştiinţă fără să beneficieze, cel putin partial, 
de spiritul şi principiile şcolii sale, ce a stat la baza filologiei naţionale, dirijând 
activitatea acestui dificil, în special în condiţiile republicii noastre, domeniu al 

ştiinţei”. Or, Eugeniu Coseriu, cel care a reuşit să evadeze din fostul imperiu, îi 
considera pe pedagogii, oamenii de ştiinţă şi scriitorii noştri, ce au rezistat opre- 
siunilor şi au servit cauza naţională, adevăraţi eroi. 

Enigmatică şi cam întârziată le-ar părea unora decizia profesorului N. Cor- 
lăteanu de a aborda deschis, tranşant, începând abia cu anul 1995, în „Limba 
Română”, în alte reviste, în cărţi, probleme de stringentă actualitate pentru soarta 
limbii şi a neamului, fapt recunoscut chiar de către profesor: „Am fost şi rămân un 
om ce nu m-am manifestat niciodată ca o fire înfocată, care se mistuie într-o vă- 
paie. Sunt o fire măsurată, cumpănită, meditând mult la fiecare pas făcut în viaţă. 
Poate de aceea unii m-au apreciat ca persoană nehotărâtă, care nu ştie, chipurile, 
ce trebuie să întreprindă în cutare sau cutare moment. De fapt, această nesiguranță 
aparentă se explica prin necesitatea unui răgaz în aprecierea situaţiilor prin care 
mi-a fost dat să trec. [...] Nu m-am văzut un apostol sau diriguitor de conştiinţe în 
anii marilor răscruci. De cele mai multe ori asemenea diriguitori nu rezistă criticii 
ŞI, odată cu schimbarea vremurilor, rămân slabe repere onomastice, privite cu 
indiferenţă, deseori cu dispreţ şi chiar cu duşmănie. Am căutat să înţeleg perioada 
istorică în desfăşurare, cu toate contradicţiile, sfâşierile şi frivolitatile ei”. 

Este o răscolitoare şi indispensabilă spovedanie în fata propriei conştiinţe, 
reliefata de către venerabilul dascăl şi în volumul de retrospectiuni Asa am trecut 
până acum prin viaţă (Chişinău, 2000). Sunt gânduri profunde pe care ar trebui 
să le memorizăm. Discret, suntem sfatuiti să scrutăm realitatea astăzi, poate mai 
mult ca oricând, în mod cinstit, fără orgolii şi false veleitati, şi să nu uităm că, 
vorba regretatului academician Nicolae Corlăteanu, „noi şi cei ce ne vor urma 
suntem chemaţi să continuăm la nesfârşit existenţa acestui neam pe pământ”. 


Alexandru BANTOS 
Decembrie 2009 


LAS VOUA MOSTENIRE... 


După vremea faptelor, a căutărilor şi a efortului creator, vine în viata omului 
o vreme a liniştii, a retrospectiei şi a spovedaniei: port în sufletul meu experienţa 
amăruie a peste şaptezeci de ani de muncă ştiinţifică şi pedagogică şi voi să mă 
adresez — foştilor elevi şi studenţi, celor care cunosc lucrările şi activitatea mea, 
tineretului studios, tuturor oamenilor de bună credinţă — cu vorbele inteleptului 
strămoş Marcus Tullius Cicero: Ego plus quam feci, facere non possum, adică 
„Mai mult decât am făcut, n-am putut să fac”. 

Am recunoscut, în anii din urmă, că eu, fiind constrâns de regimul sovietic, 
am vorbit şi am scris despre „limba moldovenească”, deşi aveam în inimă (o ştiau 
multi dintre voi!) şi Tara, şi limba, şi istoria întregului neam românesc. Eram, 
dragii mei, „supt vremi”, sub crunte vremi, eram — mai ales filologii — copiii ne- 
doriţi ai unei realităţi istorice vitrege şi nu aveam voie să rostim răspicat întregul 
adevăr. 

Astăzi timpurile s-au mai schimbat, trec anii... şi eu îmi amintesc tot mai 
des de versurile mantuitoare ale lui lenăchiţă Văcărescu: 

„Las vouă moştenire 

Creşterea limbii româneşti 

Şi-a patriei cinstire”. 

Le doresc invataceilor mei, cărora m-am străduit să le menţin trează con- 
ştiinţa de neam şi care muncesc acum în aşezămintele ştiinţifice de învățământ, 
de cultură, în justiţie şi în instituţiile statului, să contribuie permanent la ex- 
tinderea şi consolidarea adevărului că limba noastră literară, limba exemplară 
pe care o folosim şi o vor folosi şi generaţiile viitoare, limba lucrărilor literare 
şi ştiinţifice, limba din documentele administrative etc. este, precum susţine şi 
Academia de Ştiinţe a Moldovei, una singură şi se numeşte Limba Română, 
aceeaşi pentru toţi românii (moldoveni, munteni, ardeleni, bucovineni, trans- 
nistreni, cei din Banatul sârbesc, din Ungaria, Bulgaria, Ucraina, Rusia, S.U.A. 
etc.). 

Sunt la o vârstă înaintată şi mulţumesc Celui de Sus că mă are în pază şi că 
mă pot bucura de lumina Lui. Sunt recunoscător destinului că am ajuns a fi con- 
temporanul ideii de integrare europeană a Republicii Moldova, ţară ai cărei re- 
prezentanti oficiali beneficiază, în cadrul lucrărilor Consiliului Europei, ale altor 
foruri internaţionale, de traduceri nu în pretinsa (de art. 13 al Constituţiei) limbă 
„moldovenească”, ci în limba literară română, limbă aptă să exprime în chip 

civilizat această opţiune strategică, creând premise optime de comunicare dintre 
diferite naţiuni şi culturi. 

Cred că în condiţiile actuale se impune, mai mult decât oricând în istoria 
Basarabiei, concilierea (inclusiv a partidelor politice) în problema denumirii lim- 
bii. Istoria însăşi reclamă acest obiectiv. Cei din fruntea ţării sunt chemaţi să repa- 
re greşelile trecutului, de aceea mă adresez lor: fiți mai înţelepţi, renuntati la ve- 
chile precepte, oficializati adevărul, faceţi să dispară dintre noi, pentru totdeauna, 
„mărul discordiei”! Numai astfel vom redobândi demnitatea de cetăţeni ai unui 
stat realmente liber, independent şi suveran. Tineti minte! — v-o spun în calitate 
de încercat drumet pe intortocheatele căi ale basarabenilor — limba română este 
numele corect şi adevărat al limbii noastre şi ea trebuie să ne unească, să devină 
un izvor de bucurii pentru contemporani şi pentru cei ce vor veni după noi. 

Eu cred, cred sincer în izbânda limbii române şi a neamului românesc! 

Dixi et salvavi animam meam! 


„Limba Română”, nr. 4 (118), 2005, p. 5-6 


DESPRE ADEVĂR. 
FARA PARTINIRE 


ROMANA LITERARA IN REPUBLICA MOLDOVA: 
ISTORIE SI ACTUALITATE 


1. Ori de câte ori mă aflu în situaţia de a vorbi într-un mediu rural sau al 
unor oameni mai putin versati în problemele lingvistice, obişnuiesc să-mi încep 
cuvântul cu adresarea: „Oameni buni”, pe care am auzit-o şi am practicat-o mereu 
în convorbirile nu numai cu sătenii mei caracuieni, ci şi cu alţi locuitori în timpul 
investigaţiilor dialectologice şi folclorice realizate pe teritoriul republicii noastre 
şi al Bucovinei. În continuare le spuneam ce aveam de spus in moldoveneste, 
aşa cum eram deprins a vorbi de la mama, tata, fraţii şi surorile mele, de la toţi 
consătenii şi concetatenii mei. Şi totdeauna m-au priceput, şi am ajuns la bună 
înţelegere. 

Acum mi s-a oferit ocazia să mă infatisez în incinta Parlamentului Republi- 
cii Moldova, ai cărui deputaţi din actuala legislatură sunt în marea lor majoritate 
oameni de la tara, feciori şi fiice de ţărani, dar care astăzi — multi dintre ei — nu 
mai mânuiesc sapa şi cazmaua, coasa, îmblăciul şi plugul, ci sunt cu studii su- 
perioare de specialitate, au ajuns în posturi de conducere (agronomi, ingineri, 
învăţători, profesori, medici, ziarişti etc.). Făcând carte la Universitatea de Stat 
din Moldova şi la alte instituţii de învăţământ superior, ei au devenit doctori în 
diverse ştiinţe, profesori de liceu şi profesori universitari, conducători de între- 
prinderi industriale, nu numai la sate, ci şi la oraşe, scriitori de vază, oameni de 
înaltă cultură. Dumneavoastră, domnilor deputaţi, prin voinţa poporului nostru, 
ati ajuns acum la cârma legislaţiei noastre, întocmiţi legile. 

Si totuşi, omul simplu de la tara, ca şi cel plecat de curând de acolo şi care 
trăieşte acum o viaţă nouă, deşi are alte preocupări în epoca noastră de dezvoltare 
rapidă a ştiinţei şi tehnicii, nu uită de cele ce i s-au întipărit în inimă şi în suflet de 
la moşi şi strămoşi. Cred că are mare dreptate Petru Cărare când spune: 

„Eu n-am ucis ţăranul din mine, 

Si dacă-n vartejul de timp nou 

A fost să-mi schimb eu plugul pe stilou, 

Tot asudând îmi capăt drept la pâine”. 

De altfel, problema legăturii indestructibile dintre generaţii, adaptabilitatea 
la noile condiţii de viata i-au preocupat pe multi oameni de cultură şi, în special, 
pe scriitori. T. Arghezi, de exemplu, reda cu deosebită emoție gândul: 

„Ca să schimbăm, acum, întâia oară 

Sapa-n condei şi brazda-n călimară, 

Batranii-au adunat, printre plavani, 

Sudoarea muncii sutelor de ani”. 

Această experienţă a vieţii generaţiile mai în vârstă au adunat-o pentru a 
uşura calea celor tineri spre cuceririle ştiinţei, progresului tehnic, spre atingerea 
idealurilor supreme de păstrare şi dezvoltare a tradiţiilor seculare, pentru a ridica 
neamul nostru stramosesc la un nou nivel de ştiinţă, cultura, aşezându-l alături, in 
rând cu toate popoarele civilizate ale lumii. 

În această convorbire cu dumneavoastră, doresc să mă adresez cu aceleaşi 
cuvinte moştenite de noi de la strămoşi: 

Oameni buni! Hai să explicăm, să lămurim pe înţelesul tuturor unele pro- 
bleme şi să ajungem la o bună înţelegere şi în privinţa chestiunilor ce privesc 
limba noastră, ca să nu mai menţinem tensiunile, nelinistea: nici a noastră, nici a 
celorlalţi concetateni, mai ales a celor conduşi de avânt tineresc. 

1.1. Zicând acestea, cu învoirea dumneavoastră, mă voi strădui să-mi expun 
părerile asupra următoarelor teme, ce vor fi continuate mai în detaliu de oratorii 
care vor urma la cuvânt: 

a) Limba vorbită a graiurilor şi limba literară; 

b) Româna literară — sinteză a specificului lingvistic romanic est-euro- 
pean; 

c) Mihai Eminescu despre sursele de formare a românei literare; 

d) Integrarea noastră în spiritualitatea europeană şi mondială. 


A. LIMBA VORBITĂ A GRAIURILOR ŞI LIMBA LITERARĂ 


2. Din multitudinea de probleme ce privesc limba ca fenomen social, ca 
principal mijloc de comunicare a gândurilor şi sentimentelor umane, m-am ho- 
tărât să expun aici pe scurt relaţiile dintre vorbirea vie — graiurile, limba de con- 
versatie, pe de o parte, si limba literară, limba exemplară — cum o numesc unii, 
pe de alta. 

Ceea ce caracterizează în mod deosebit vorbirea vie este prezenţa nemij- 
locită a doi, trei (în orice caz nu prea multi) vorbitori, posibilitatea de a indica în 
mod nemijlocit un obiect concret despre care se discută, uneori chiar arătându-l 
cu degetul (iată-l, iaca, vezi!). În asemenea condiţii se cere o precizie mai mică în 
exprimare, fără prea multi termeni ştiinţifici sau tehnici de specialitate, se recurge 
frecvent la folosirea pronumelor demonstrative (acesta, acela, chiar şi la formele 
lor dialectale aista, asta, aiasta, ăla) etc. Caracterul de dialog exclude utiliza- 
rea propozitiilor mai lungi şi complicate. Se admit şi unele repetari. Ca mijloace 
suplimentare de expresie apar mimica, gesturile, intonafia. Nu mai menţionăm 
faptul că în vorbirea vie mai apar câteodată greşeli care pot trece uneori şi neob- 

servate, cuvinte străine nelalocul lor sau alte abateri de la normele literare. Cele 
mai frecvente sunt rostirile populare ca: tisior, chişior sau scurtat: cior — ţi-ai spa- 
lat cioarili (rostirea literară cere forma picior). Nu sunt recunoscute literare nici 
formele morfologice dialectale ca să sie, să ştibă (literar — să fie, să ştie), precum 
şi construcțiile sintactice de tipul ce tu faci? (literar — ce faci tu?). Abundente sunt 
şi abaterile de la normele lexicale. Când auzim vorbindu-se, chipurile, în moldo- 
veneste: acolo palucesc butălşili, el îi zaslujendi, l-o lişăt, altă astanovka şi multe 
altele de acelaşi fel, mai putem noi spune că e vorba de limba noastră? Nu! Aces- 
tea sunt cuvinte şi forme luate din diverse limbi. Nu e vorba aici nici de limba 
noastră, nici de cea rusă, ci de un ghiveci lingvistic. Asemenea vorbire macaroni- 
că circula pe vremea ocupaţiei austriece şi în Bucovina, când amestecul lingvistic 
includea germana. „Ein popă ging odată mit o iapă zum căpăstru. Aber de ia un 
zeit încoace iapa wollte nicht să meargă. Haide, iapă, sagte popa, aber iapa în 
veci se culcă.” Lucrurile acestea întotdeauna se luau în râs. Astfel, în comediile 
lui V. Alecsandri cucoana Chiriţa vorbea cu francezul Charles despre fleurs de 
coucou (flori de cuc) şi de tambour d 'instruction (dobă de carte). Ruşii au avut 
şi ei chirita lor. În 1840-1844 scriitorul Ivan Petrovici Meatlev a publicat poemul 
Cencayuu u 3ameuanus eocnosicu KypOroxo80ii 3a epanuyeu, dan n>mpanaice în 
care apar versuri macaronice ca Je ne dis pas la Kawa / Mannaa avec de nenku; / 
Tlopocénox sous le xpen etc. lar la noi, astăzi, auzim deseori curiozitati lingvisti- 
ce ca cele citate, rostite chiar în serios în convorbirile obişnuite nu numai dintre 
oameni putin instruiți. 

Mergând pe această cale, se poate ajunge în genere la o asimilare deplină, 
când vorbirea corectă va fi înlocuită cu totul prin mijloace lexico-gramaticale ce 
aparţin altor limbi. 

Se observă totuşi în ultima vreme o anumită tendinţă — ce-i drept, foarte ti- 
midă — de a corecta într-o oarecare măsură situaţia. Am surprins astfel convorbiri 
dintre diferite persoane, mai ales tinere, de felul: „Asta-i după potrebnosti. — Da 
pe moldoveneste? — După necesitate. — Şi voobsce aşă-i. — Da moldoveneste? — În 
general”. Trebuie deci să fim mereu atenţi la felul cum vorbim, să ne controlăm 
mijloacele de exprimare. 

Acum despre limba literară. Ea a luat naştere, mai întâi de toate, în formă 
scrisă, de aceea cere mai multă atenţie şi precizie în alegerea cuvintelor, o con- 
struire mai adecvată şi îngrijită a propozitiilor, o diferențiere mai vădită din punct 
de vedere stilistic. În vorbirea literară se utilizează frecvent cuvintele cu sens abs- 
tract (aspect, ipoteză, respectiv etc.), termenii ştiinţifici şi tehnici (micron, pro- 
ton). Se impune aici folosirea corectă şi obligatorie a articolului posesiv (al, a, ai, 
ale) şi a altor particularităţi gramaticale normative. 

Oamenii de înaltă cultură, scriitorii în special, au sesizat foarte bine această 
diferenţiere. Se întreba odată poetul clasic rus A. Puşkin: „Poate oare limba scrisă 


22 Nicolae CORLATEANU 


să se asemene întru totul cu limba vorbită?”. $i răspundea: „Nu, tot aşa după cum 
limba vorbită nu se poate asemăna întru totul cu cea scrisă... Limba scrisă se îm- 
prospătează în fiece clipă cu expresii născute în vorbire, dar nu trebuie să renunţe 
la cele dobândite în decursul secolelor. A scrie numai cu mijloacele limbii vorbite 
înseamnă a nu şti limba”, încheia poetul rus. 

Sunt importante şi instructive şi părerile altor maeştri ai cuvântului. Scriito- 
rul italian Edmondo de Amicis (1846-1908) considera că „diferenţa dintre limba 
vorbită şi cea scrisă ne reamintește deosebirea dintre fugă şi un mers liniştit” 
(autorul avea în vedere, probabil, mai ales tempoul rapid de vorbire al italienilor). 
Englezul B. Shaw (1856-1950) preciza: „Sunt cincizeci de feluri de a spune da şi 
cinci sute de a spune nu, dar numai un singur mod de a scrie aceasta”. 

Limba literară, mai ales cea scrisă, adresându-se unui public larg, poartă un 
caracter monologic sub forma unei stilizări a modului oral de comunicare. Are 
loc ceea ce se numeşte proces de sublimare, perfecţionare, inaltare la cel mai înalt 
grad de desăvârşire a vorbirii vii, populare. 

Limba literară este un idiom cu caracter universal, funcţionând în toate 
sferele de activitate umană a entității etnice respective. Limba literară are un ca- 
racter supradialectal, ea e superioară dialectelor, graiurilor, vorbirii populare vii, 
mijloacelor expresive de conversaţie obişnuită, degajată, nestingherită. 


B. ROMÂNA LITERARĂ - SINTEZĂ A SPECIFICULUI 
LINGVISTIC ROMANIC EST-EUROPEAN 


3. E de subliniat în mod special că la procesul de formare şi stabilizare a 
limbii române literare moderne, unice pentru toţi românii (moldoveni, munteni, 
ardeleni, bucovineni, maramureşeni etc.), au participat reprezentanţii tuturor pro- 
vinciilor istorice româneşti, după cum constata şi academicianul rus V. F. Şişma- 
riov. 

Adevaratii ctitori ai acestei forme sublimate a romanităţii lingvistice 
orientale — limba română literară — au fost: muntenii Ion Heliade Rădules- 
cu, Cezar Bolliac, moldovenii Gh. Asachi, C. Negruzzi, ardelenii G. Bariț, 
A. Mureşanu ş.a. Toţi aceştia înțelegeau că în procesul de formare a unei 
limbi literare (ca cele ce se stabiliseră deja în Spania, Franţa, Italia, precum şi 
în Portugalia) nu se pot limita (în noile condiţii de dezvoltare socială şi econo- 
mică a secolului al XIX-lea) doar la mijloacele expresive ale vorbirii populare 
din cutare sau cutare ţinut românesc, ci erau necesare resurse de îmbogăţire 
din toate ţinuturile şi din alte limbi, în special din latină — ca bază de formare 
a tuturor limbilor romanice literare moderne, de asemenea, din aceste limbi 
romanice actuale. 

Ion Heliade Rădulescu scria: „Noi nu ne imprumutam, ci luăm cu în- 
drăzneală de la maica noastră (latina) moştenire şi de la surorile noastre (lim- 
bile romanice apusene) partea ce ni se cuvine”. Aplicând în practică acest 
principiu, el a căutat să pună în circulaţie o serie întreagă de cuvinte, consi- 
derate atunci ca neologisme (deputat, instanță, procuror, tribunal, reciproc 
etc.). În acelaşi timp, Heliade Rădulescu cerea „să lucrăm limba”, ceea ce 
însemna că aceste cuvinte, luate din alte limbi, trebuiau adaptate „după genul 
şi natura limbii noastre”. Deci nu se cade a spune, de exemplu, ca în greceşte, 
patriotismos, cliros etc., ci patriotism, cler. El se pronunţa categoric împo- 
triva traducerilor lingvistice artificiale (calcurilor) de tipul: cuvdntelnic (in 
loc de dicționar), neimpartit (atom), asupragrait (predicat), aniadzănoapte 
(nord) ş.a. Ca să anihileze deosebirile regionale „în pronunție, în materie, în 
formă şi în fraze” (adică ceea ce astăzi numim dialectisme — N.C.) în 1828, 
la Sibiu, Heliade Rădulescu a publicat o gramatică pe baza tuturor celorlalte 
lucrări similare cunoscute de el (S. Micu şi Gh. Şincai, Ienachita Văcărescu, 
I. Molnar ş.a.). 

Heliade a purtat o vie corespondenţă cu ardeleanul G. Barit şi moldoveanul 
C. Negruzzi, apărând ca un veritabil animator cultural, dând dovadă de multă 
înţelepciune în procesul de creare a unei limbi literare unice pentru românii de 
pretutindeni pe baza subdialectelor dacoromânei. Heliade Rădulescu socotea că 
„singurul mijloc ca să ne unim la scris şi să ne facem o limbă generală literară 
este să urmăm limbii cei bisericeşti şi pe tipii ei să facă cineva şi limba filozofului, 
matematicului, politicului”. Aceasta însemna că pe baza limbii folosite în textele 
vechi, scrise în corespundere cu limba vorbită, recurgându-se — în vederea creării 
terminologiei filozofice, ştiinţifice şi social-politice — la mijloacele de limbă din 
latină şi din limbile romanice occidentale, să se completeze golurile din sistemul 
lexical şi gramatical al limbii române literare. 

Contactele dintre cei trei oameni de cultură din cele trei provincii se reali- 
zau şi prin publicarea de articole, schiţe literare, traduceri în revistele şi ziarele 
timpului. Astfel, în revista de sub direcţia lui Heliade „Curier de ambe sexe”, 
C. Negruzzi şi-a publicat schiţa Cum am învăţat româneşte (nu moldoveneste!, 
deşi Negruzzi era moldovean!), recunoscând că el a învăţat limba maternă de la 
ardeleanul P. Maior. Tot în revista lui Heliade Rădulescu moldoveanul C. Negru- 
zzi a publicat traducerea în limba română a povestirii Cârjaliul şi cea a poemului 
Salul negru — ambele de A. Puşkin. În aceeaşi revistă C. Negruzzi a publicat nu- 
vela istorică Alexandru Lăpuşneanul şi poemul Aprodul Purice, iar V. Alecsandri 
a apărut cu o serie de poezii populare din Moldova. În tipografia lui Heliade Ră- 
dulescu a fost publicată în româneşte traducerea lui Al. Donici a poemului Jiga- 
nii de A. Puşkin. Ardeleanul G. Bariț a tipărit şi el mai multe articole în ziarele 
lui Heliade Rădulescu. 

C. Negruzzi vorbea cu admiratie despre aceasta activitate de pana la 1848 
a lui I. Heliade Radulescu, numindu-l ,,vindecator” al limbii române. E de sub- 
liniat că o caracterizare similară prezenta mai târziu şi M. Eminescu în ziarul 
„Timpul” (21 noiembrie 1881). „El (Heliade) scria cum vorbeşte, viul grai a 
fost dascălul său de stil. Prin el limba s-a dezbărat de formele convenţionale de 
scriere din Evul Mediu şi ale cărților eclesiastice, a devenit unealta sigură pen- 
tru mânuirea oricărei idei moderne (sublinierea mea — N.C.). Din acest punct 
de vedere, Heliade Rădulescu a fost cel dintâi scriitor modern al românilor şi 
părintele acelei limbi literare pe care o întrebuinţăm astăzi. Chipul propus de 
el în 1828 pentru incetatenirea termenilor tehnici, a termenilor noi pentru idei 
nouă se urmează şi se recomandă şi astăzi ca cel mai potrivit”, încheia Emi- 
nescu. Meritul mare al lui I. Heliade Rădulescu constă în faptul că el s-a stră- 
duit să absoarbă din cultura europeană marile valori spirituale ale umanitatii, 
adaptându-le la necesităţile timpului şi îmbrăcându-le într-o haină lingvistică 
aleasă — româna literară. 


C. MIHAI EMINESCU DESPRE SURSELE DE FORMARE 
A ROMÂNEI LITERARE 


4. Trei izvoare principale considera M. Eminescu că trebuie puse la baza 
formării şi a dezvoltării limbii române literare: 

a) vorbirea vie, limba vorbită pe întregul masiv romanic nord-dunărean 
(moldoveni, munteni, ardeleni, olteni, basarabeni, bucovineni etc.); 

b) tradiţia lingvistică şi literară, cuprinsă în cărțile noastre vechi (literatura 
religioasă şi cea populară, operele cronicarilor); 

c) mijloacele de limbă folosite de scriitorii de mare talent, numiţi scriitori 
clasici. 

4.1. Relaţiile dintre vorbirea vie a graiurilor, pe de o parte, şi limba literară 
(sub forma ei scrisă, mai ales), pe de alta, Eminescu le considera ca raporturi di- 
alectice între general şi particular, căci fundamentalul şi principalul încorporează 
diversitatea. „Aceste dialecte, scria poetul, stau în acelaşi raport cu limba scrisă, 
ca şi mulțimea concretă de ființe organice de acelaşi fel, însă totuşi deosebite de 
ele.” Este ceea ce numim astăzi (E. Coşeriu ş.a.) proces de abstractizare succesi- 
vă: întâi actul concret de vorbire (prima etapă de abstractizare), apoi eliminarea 
individualului şi generalizarea socialului (a doua etapă de abstractizare). 

În epoca modernă a limbii literare aspectul ei scris (dar şi cel literar oral) 
se deosebeşte în plan sincronic de varianta populară (şi de cele regionale) printr-o 
aplicare mai strictă şi mai consecventă a sistemului de norme academice, fixate în 
dicţionare şi în gramatici. Normele literare constituie un sistem de reguli unitare 

de intrebuintare a mijloacelor expresive ce conferă limbii literare o anumită sta- 
bilitate, unitate, ferind-o de utilizări subiective şi incorecte. 

4.2. S-a spus, pe drept cuvânt, că Eminescu a fost cel mai harnic scriitor, care 
citea mereu cărțile înaintaşilor săi, medita asupra fiecărui cuvânt folosit de ei. În 
acest mod în scrierile sale poetul căuta totdeauna cuvântul ce exprimă adevărul. 

Poetul nota: „În hârțoage vechi am descoperit mai multe formaţii sintactice 
fermecătoare, mai multe timpuri, care au fost uitate, apoi conjunctii, prepozitii şi 
adverbe şi chiar două moduri noi, deşi defective”. În acest tezaur al limbii vechi a 
aflat Eminescu, de exemplu, acea formă expresivă de mai mult ca perfect analitic, 
care apare şi în Luceafărul: 

„lar apa unde a fost căzut 

În cercuri se roteşte”. 

EI scotea în evidenţă importanţa cărţilor vechi, având în vedere toate opere- 
le scrise în perioada preclasică, mai ales cele ale cronicarilor moldoveni şi mun- 
teni. 

4.3. În diverse articole eminesciene aflăm aprecieri elogioase la adresa scri- 
itorilor moldoveni. Astfel el sublinia că Varlaam „a făcut ca limba noastră să fie 
aceeaşi, una şi nedespartita în palat, în colibă”, că Negruzzi este „cel mai bun 
prozaist”, iar Alecsandri — „cel mai mare poet al nostru, care străbate secolele” şi 
deşteaptă „dorul ţării străbune”. 

În același timp Eminescu avea cuvinte de laudă pentru scriitorii munteni 
şi ardeleni: „Eliad zidea din visuri şi din basme seculare / Delta biblicelor sânte, 
profetiilor amare”, „Bolliac cânta iobagul ş-a lui lanţuri de aramă”, ,,L-ale ţării 
flamuri negre Cârlova oștirea cheamă”, „Mureşan scutură lanţul cu-a lui voce 
ruginită... Preot deşteptării noastre, semnelor vremii profet”. 

4.4. Cele trei surse de constituire şi dezvoltare a limbii literare se cer a fi 
îmbinate în mod raţional, fără a exclude sau a exagera rolul uneia dintre ele. Pro- 
cesul de selectionare a celor mai adecvate mijloace expresive se realizează în mod 
conştient şi efectiv prin stabilizarea normelor literare. 

La ce se poate ajunge dacă se recurge cu preponderență la caracteristicile 
fonetice şi la structurile gramaticale exclusiv populare (denaturate încă în fel şi 
chip), ne arată practica lingvistică din fosta R.A.S.S.M. în perioada 1924-1940, 
când apăreau mostre de tipul: şinşiancă, slăbăşiune militară, stare intrenorod- 
nică, guvern de coroli sau calchieri directe de tipul: crudărie, cruzâme (din rus. 
„materie primă”), „unirea soartei istorişe, asa cum şi cu unirea lind "ii şi alcătu- 
intii naționale” sau împrumuturi inutile denaturate de tipul: zădăşili, crujoasili, 
iaceişili, krasnâi ugolok, komnati ş.a. 

Altă extremă se încercase anterior în unele lucrări lingvistice şi literare ale 
latinistilor şi italieniştilor în secolul al XIX-lea, supuse satirei lui C. Negruzzi în 
Muza de la Burdujeni. 

Calea dreapta, care consta in folosirea echilibrata a celor trei surse, urmata 
adecvat şi consecvent în dezvoltarea limbii române literare, a fost realizată de adepţii 
curentului traditionalist (I. Heliade Rădulescu [primul preşedinte al Academiei 
Române], C. Negruzzi, G. Bariț, M. Kogălniceanu, V. Alecsandri, Al. Russo, 
Gr. Alexandrescu, D. Bolintineanu), apoi de M. Eminescu, I. Creangă, B.-P. Hasdeu, 
I. L. Caragiale, G. Coşbuc, Al. Vlahuţă ş.a. 

Toată lumea înţelege acum că limba literară constituie o unitate lingvistică 
spaţială şi structurală de rang superior, având o răspândire teritorială şi socială 
generală şi structură riguros normată, ce asigură în modul cel mai adecvat ne- 
cesitatile de redare a gândurilor şi sentimentelor vorbitorilor unui popor. Limba 
literară reprezintă tot ce conţine mai de preţ vorbirea vie, graiurile de pe întregul 
teritoriu al poporului dat. Ea constituie un diasistem care s-a format în decursul 
secolelor. Pentru a ajunge la starea contemporană a limbii lor literare, francezilor 
le-a trebuit nu mai puţin de opt secole: a fost nevoie să apară scriitori clasici, con- 
siderati drept modele de folosire a mijloacelor expresive ale limbii franceze. Ruşii 
au avut nevoie nu mai puţin de cinci veacuri ca să ajungă la nivelul lui A. Puşkin, 
F. Dostoevski, L. Tolstoi. 

De la primele texte scrise în limba română şi până la apariţia clasicilor lite- 
raturii române au trecut de asemenea nu mai puţin de patru sau cinci secole. Până 
în 1812 limbajul vorbit pe teritoriul din estul Prutului era inclus în procesul gene- 
ral de dezvoltare a limbii pe întregul masiv romanic nord-dunărean. După această 
dată, timp de 106 ani vorbirea vie din Basarabia s-a dezvoltat spontan, fără a se 
cizela, a se perfecționa şi fără a beneficia eficient de îmbogățirea resurselor ex- 
presive din perioada clasicismului lingvistic şi literar român. Despre condiţiile 
deosebit de vitrege în care s-a aflat graiul basarabean vorbea clar academicianul 
rus V. F. Şişmariov, specificând lipsa limbii nationale în învăţământ, administra- 
tie, ştiinţă, cultură, biserică. În timpul rusificării ţariste n-au putut exista scriitori 
basarabeni, care ar putea fi consideraţi clasici, în stare să pună bazele unei noi 
limbi literare, deosebite de cea română. Cu referire la perioada sovietică V. F. 
Sismariov sublinia în mod deosebit că, deşi populaţia bastinasa din R.S.S.M. se 
află în strânsă legătură cu ruşii şi cu alte popoare, ea nu trebuie să uite că vorbeşte 
o limbă romanică, dominată de legile ei interne. Savantul rus atribuia un mare rol 
scriitorilor în procesul de statornicire a normelor unei limbi literare. 

În această epocă însă, scriitorii îşi realizau creaţia literară în concordanță 
doar cu ideologia dominantă, care promova existenţa în R.A.S.S.M. (iar apoi şi 
în R.S.S.M.) a unei noi limbi romanice — „limba moldovenească”, deosebită de 
cea română. Deosebită în sensul că ea era coborâtă la rangul de grai teritorial, 
lipsită multă vreme de tradiţia lingvistică şi literară clasică, îmbibată cu elemente 
lexicale şi calchieri după model rusesc, neologismele necesare fiind considerate 
ca elemente burgheze dăunătoare. Nu era vorba, la scriitorii din R.S.S.M., de o 

corespundere între trăire şi limbaj, ci de o competitivitate a semnificației poetice 
cu o anumită concepţie social-politică oficializată, redată de multe ori într-o for- 
mă lingvistică aservită unor modele alogene. În felul acesta se creau mostre de ex- 
primare primitivă, proletcultistă, caracter absolut efemer, legat de un eveniment 
politic sau chiar de un discurs al unui conducător politic. 

Nu pot nega că şi eu personal, ca şi mulţi dintre cei prezenţi aici, am vorbit 
şi am scris nu o dată (fiind constrânşi de împrejurările cunoscute) despre „limba 
moldovenească”. Sustin şi în prezent că noi, moldovenii, — şi din Basarabia, si 
din Moldova istorică — am vorbit si vorbim moldoveneşte, cântăm cântece mol- 
doveneşti, spunem poveşti moldovenești. Sunt creaţiile seculare ale poporului 
nostru. Am auzit şi am însuşit încă din copilărie graiul moldovenesc de la mama, 
de la apropiații nostri, de la consăteni. Îl vorbim cu toţii şi astăzi în împrejurările 
şi situaţiile potrivite. 

Cât priveşte limba literară, limba model, exemplară, de care ne folosim 
mai ales în scris, în lucrările literare, stiintifico-tehnice, limba oficială din docu- 
mentele noastre social-politice şi administrative, ea trebuie numită limba română. 
Ea este limba normată, supradialectală, limba română literară, unică pentru toţi 
românii (moldoveni, munteni, ardeleni, bucovineni, transnistrieni, cei din Bana- 
tul sârbesc, din Ungaria, Bulgaria, Ucraina, Rusia, S.U.A. etc.). E cazul să-l ci- 
tam aici pe scriitorul nostru I. C. Ciobanu („Moldova literară”, 18 iunie 1995): 
„Doamne fereşte dacă această limbă (= literară) s-ar fi născut prin uzurpare şi s-ar 
fi numit după vreo regiune oarecare: muntenească, oltenească, ardelenească, bă- 
nateana, bucovineană, moldovenească etc.! Atunci s-ar fi văzut cum joacă dracul 
într-un picior! Sintagma „limba română” e unificatoare. Ea nu înalță, nu coboară, 
nu laudă, nu subapreciază pe nimeni, ea creează condiţii egale! Şi taie o dată pen- 
tru totdeauna apa de la moara rătăciților!”. 

De altfel, istoria şi situaţia modernă ne oferă multe exemple concrete când 
în diverse state este în circulaţie aceeaşi limbă literară, deşi statele sunt indepen- 
dente şi suverane. 


D. INTEGRAREA NOASTRĂ ÎN SPIRITUALITATEA 
EUROPEANĂ ŞI MONDIALĂ 


Se impune a înţelege cu toţii, o dată pentru totdeauna, că încercările între- 
prinse în perioada sovietică de a crea o nouă limbă literară romanică pe teritoriul 
fostei R.S.S.M., diferită de cea română, n-au dat si, de fapt, nu puteau da nicicând 
rezultatele scontate. Dimpotrivă, au dat naştere la discuţii infructuoase, pentru că 
în nici un chip nu se poate ascunde adevărul confirmat istoriceşte prin unitatea 
de limbă, literatură, creaţii artistice. Odată şi odată trebuie să ajungem cu toţii la 

înţelegerea că limba noastră literară trebuie numită cu numele său adevărat — ro- 
mână. Acest lucru nu afectează în nici un fel nici ambițiile, nici orgoliul cuiva, cu 
atât mai mult, independenţa şi suveranitatea statală a Republicii Moldova. Recu- 
noaşterea unei limbi literare unice în estul romanic creează posibilitatea reală de 
a restitui şi a folosi întreaga moştenire creatoare clasică (literatură, artă, tradiţii 
cultural-istorice), excluzând practica din trecutul nu prea îndepărtat când scriitorii 
şi valorile artistice, culturale şi istorice comune se divizau după criteriul teritorial 
şi politic. 

În afară de aceasta, se poate realiza mai eficient pătrunderea mai lesne 
şi în contextul economic şi cultural general-european, în care cultura şi limba 
română nu sunt în nici un fel puse la îndoială. Dimpotrivă. Oamenii de ştiinţă 
(lingviști, literati, istorici, filozofi, reprezentanţi ai disciplinelor biologice şi ai 
ştiinţelor exacte) caută să stabilească legături tot mai strânse între Vestul şi Estul 
romanic european. Un singur exemplu în această privinţă. Cunoscând şi admi- 
tand concepţiile lui B.-P. Hasdeu, S. Puşcariu, N. Iorga ş.a. despre latinitatea 
limbii române, asemănările şi deosebirile ei structurale fata de limbile romanice 
apusene, lingvistul (romanist şi românist) suedez Alf Lombard în monumentala 
sa lucrare, consacrată verbului român (2 volume, 1223 pag.), publicată în 1955 în 
limba franceză în oraşul Lund din Suedia, sublinia că studiul istoric şi comparativ 
al limbilor romanice în general şi al fiecărei limbi romanice în parte, fără a ţine 
cont de ambele Romanii (cea de vest şi cea de est), trebuie considerat nu numai 
incomplet, ci chiar şi zadarnic. În legătură cu aceasta savantul suedez recurgea la 
o comparaţie plastică. E ca şi cum, lucrând la o masă cu patru picioare, tâmplarul 
s-ar mulţumi s-o lase doar cu trei. În aceeaşi situaţie s-ar afla un romanist care în 
studiul său istoric-comparativ, studiind limbile romanice, alături de cele trei limbi 
principale surori (franceza, spaniola, italiana), n-ar vorbi şi de a patra — „limba 
română, care, în opinia romanistului german W. Meyer-Lübke, „arată caracterele 
romanice, ba încă le arată în multe privinţe mai curate decât celelalte limbi roma- 
nice. Limba poporului român prezintă în chipul cel mai netulburat dezvoltarea de 
la graiul latin spre cel romanic”. 

Nu mai vorbim de atenţia ce i se acordă Republicii Moldova în prezent în 
plan international, când — prima dintre ţările C.S.I. — a fost primită în Consiliul 
Europei, organism în care reprezentanţilor ţării noastre li se fac traduceri nu in 
pretinsa limbă moldovenească, ci în limba română, pentru că integrarea în struc- 
turile europene necesită mijloace adecvate de limbă care să redea această opţiune 
strategică fundamentală, iar ştiinţa lingvistică urmăreşte crearea condiţiilor opti- 
me pentru realizarea acestui obiectiv. 

Cred că în condiţiile actuale se impune, poate mai mult decât oricând, con- 
cilierea părților antagoniste ale cercurilor politice din republica noastră în proble- 
ma denumirii limbii. Vehicularea ideii despre un eventual referendum în această 

privinta este absurda, deoarece ar insemna ca o problema strict stiintifica sa fie 
solutionata de oameni care se orientează poate mai putin în asemenea domenii 
teoretice şi istorice complicate. Să ne închipuim pentru moment că s-ar declara un 
„sfat cu poporul” în privinţa sistemului heliocentric şi cel geocentric ale univer- 
sului. Cum credeţi, multi dintre oamenii simpli s-ar decide să-l voteze pe Mikolaj 
Kopernik? Cred că nu, deoarece în concepţia populară până astăzi soarele merge 
pe cer de la răsărit spre apus într-un rădvan tras de cai albi. 

Si mai este ceva. La referendum sunt chemaţi să se pronunţe toţi, toată po- 
pulatia. Ca să determinăm numirea limbii populației majoritare, trebuie să apelăm 
la alogeni? Nu e curios? 

5. Încheind, consider că atribuirea denumirii de limba română pentru no- 
tiunea de limbă literară, oficială in Republica Moldova, nu ştirbeşte cu nimic 
nici autoritatea, nici demnitatea nimănui. Dimpotrivă, urmăm calea de dezvoltare 
firească a oricărui popor, despre care M. Eminescu scria: „Măsurariul civilizaţiei 
unui popor astăzi este o limbă sonoră şi aptă a exprima prin sunete — noţiuni, prin 
şir şi accent logic — cugete, prin accent etic — sentimente”. În realizarea acestui 
scop în zilele noastre apare cu evidenţă rolul decisiv al limbii române literare ca 
factor de cultură, de dezvoltare a terminologiei ştiinţifice şi tehnice, de diversi- 
ficare stilistică. Îi urmăm în această privinţă pe predecesorii nostri în utilizarea 
experienţei de perfecţionare a mijloacelor expresive, pentru a ne situa alături de 
toate popoarele civilizate ale lumii. 

Confirmarea limbii române ca limbă literară în Republica Moldo- 
va nu lezează cu nimic sentimentul general uman şi conştiinţa naţională 
ale vorbitorilor, deoarece la formarea şi dezvoltarea limbii române litera- 
re — alături de scriitorii şi oamenii de cultură munteni şi ardeleni — au contri- 
buit în mod substanţial, cum am arătat mai sus, şi cei moldoveni, inclusiv cei 
originari din Basarabia (A. Donici, Al. Russo, B.-P. Hasdeu, A. Mateevici, 
C. Stere ş.a.). Afară de aceasta, rămâne în vigoare forma vie a graiurilor moldo- 
venesti, dar fără acele denaturări care i s-au atribuit în mod dăunător in diverse 
perioade. 

Dacă tindem să mergem pe calea progresului economic, social, politic, teh- 
nico-stiintific, cultural, e cazul să milităm şi pentru mijloace de exprimare adec- 
vate, pentru o limbă care să corespundă epocii în care trăim, numind această lim- 
bă cu numele ei adevărat. Să nu ne ascundem după deget, ci să privim realitatea în 
mod cinstit, aşa cum este. E vorba şi de o îmbinare fericită a formei denominative 
cu cea a conţinutului, doar nimeni nu se mai îndoieşte acum că în estul Europei 
nu există decât o singură limbă romanică. 

La sfârşitul acestei comunicări aş dori să amintesc un fapt din trecutul isto- 
ric îndepărtat. A fost întrebat odată Alexandru Macedon cum de a supus el toată 
lumea cunoscută pe acele timpuri, nimeni până atunci nereuşind să facă acest 

lucru. Împăratul a răspuns: ,,Avut-am patru ajutoare cu mine: unul — cuvântul 
dulce; altul — mâna întinsă prieteneşte; altul — judecata dreaptă; altul — iertarea 
celor gresiti. Cu aceste ajutoare am supus toată lumea”. 

Noi astăzi nu vrem să cucerim lumea, dar ca să ne înţelegem — noi inde 
noi — suntem în stare? Să cugetăm cu toată înţelepciunea. Dacă toţi, cum decla- 
răm în ultimul timp, recunoaştem unitatea limbii, trebuie să mărturisim şi unita- 
tea denumirii ei, cum apare ea în toate statele unde are circulaţie aceasta limbă 
(România, Republica Moldova, Ucraina, Rusia, Serbia, Bulgaria, S.U.A. etc.). 
Este o denumire absolut justificată ştiinţific, pe care a acceptat-o o lume întreagă, 
denumire precisă, corectă, durabilă — limba română. 

Reformularea cuvenită a articolului 13 din Constituţie va servi drept che- 
zăşie pentru însuşirea unei limbi literare (scrise şi orale) în formele cerute de 
normele respective cu toată terminologia ştiinţifică, tehnică, culturală, adecvată 
exigenţelor contemporaneitatii. 


Comunicare prezentată la Conferinţa ştiinţifică 
„Limba română este numele corect al limbii noastre”, 
Chişinău, 20-21 iulie 1995 


ROMANIZARE SI REROMANIZARE 


1. Din timpuri străvechi Europa — ca civilizaţie — se afla sub semnul perico- 
lului. Persista necesitatea formării unui popor capabil sa creeze o cultura, o lite- 
ratură, un mod deosebit de viaţă, să strălucească nu numai şi nu atât prin puterea 
armelor, cât prin superioritatea cugetării umane. Astfel, preluând tot ce era mai 
de preţ la popoarele învecinate, în special concepţiile filozofice ale fenicienilor, 
grecilor etc., s-a impus şi a rămas pentru secole şi milenii Aeterna Romana Urbs, 
care prin organizare şi spirit superior a supus mai întâi triburile şi neamurile ita- 
lice învecinate — oscii, umbrii, sabinii, apoi şi galii din nordul peninsulei şi grecii 
din sud (perioada latinizării), pentru a devansa apoi toate seminţiile, aflate pe 
continentul european în jurul Mării Mediterane — mare nostrum, mare internum, 
cum o numeau romanii (perioada romanizării). Ajuns la apogeu, Imperiul Roman 
îşi întindea stăpânirile din ţara Albionului! (Marea Britanie de azi) până la Stân- 
cile Gibraltarului, de la coastele atlantice ale Galiei până la Pontul Euxin (Marea 
Neagră), de la ruinele Cartaginei de-a lungul coastelor nordice ale Africii şi până 
la delta Nilului, iar de acolo în Asia Mică, Siria până la Tigru şi Eufrat. Cu alte 
cuvinte, Roma domina atunci toată lumea cunoscută pe acele vremuri. Tot ce era 
în afară (Africa ş.a.) cartografii romani notau hic sunt leones, deci nu mai era 
civilizaţie şi cultură, pentru că doar Roma caput mundi. 

Când în anul 476 d. Hr. Imperiul Roman de Apus a ajuns în mâinile tri- 
bului germanic al herulilor lui Odoacru, ștafeta civilizaţiei şi a culturii romane 
a preluat-o Constantinopolul — considerat drept a doua Romă, mai ales datorită 
continuării tradiţiilor sale juridice, literare, artistice. Cunostintele juridice ale ro- 
manilor, dreptul roman şi-au aflat formulările definitive în Corpus juris civilis 
al lui Trebonian în timpul domniei lui Justinian (împărat roman al Orientului, 
527-565). Principiile de bază ale dreptului roman — Juris praecepta sunt haec: 
honeste vivere, alterum non laedere, suum cuique tribuere — au servit ca model 
legiuitorilor din diferite tari în cursul secolelor. Cf. îndeosebi Codul civil al lui 
Napoleon | (1804). Cât priveşte artele plastice, pictura in special, arta romană, 
sub forma sa bizantină, s-a apropiat mai târziu (sec. XIII-XIV) tot mai mult de 
arta occidentală, ceea ce demonstrează în mod deosebit Tratatul de pictură al lui 
Panayotis Doxaras din acea perioadă. 


Comunicare prezentată în cadrul seminarului cu statut permanent de pe lângă Secţia de 
ştiinţe socioumane a Academiei de Ştiinţe a Republicii Moldova. 

2. Cand vorbim de romanizare in sens propriu, intelegem un proces de in- 
cludere a obiceiurilor, a modului de organizare a instituţiilor, a culturii şi a civili- 
zatiei romane, în special utilizarea limbii latine nu numai în organizaţiile oficiale, 
ci şi în relaţiile cotidiene ale populaţiei autohtone cu toţi cei veniţi din alte pro- 
vincii romanizate în decursul mai multor secole. 

Orice nouă provincie cucerită de romani era supusă unui proces bine pla- 
nificat de romanizare, care se desfăşura în diverse perioade şi în condiţii politice, 
economice, culturale diferite. 

Corsica şi Sardinia — aflate în nemijlocită apropiere de Roma, fiind despar- 
tite de metropolă doar de Marea Tireniană — au fost cucerite de romani în anul 238 
i. Hr. şi romanizate mai intens decât alte provincii. 


I. ROMANIZAREA DACIEI 


3. Dacia s-a aflat in mod efectiv sub stapanire romana doar 165 de ani 
(106-271 d. Hr.), situându-se la o distanţă mult mai mare decât, să zicem, Corsica 
şi Sardinia şi dispunând, în Peninsula Balcanică, de căi de comunicaţie şi mijloa- 
ce de legătură mult mai puţine. 

Si totuşi mai multi factori au contribuit la intensificarea procesului de ro- 
manizare, la crearea unei atmosfere romanizante în una dintre ultimele cuceriri 
mai importante ale romanilor. 

Cu mult înainte de cucerirea de facto a Daciei, se stabiliseră legături co- 
merciale strânse între romani şi daco-geti, confirmate şi de cei peste 25 de mii de 
dinari republicani din secolele I-I î. Hr. ce s-au găsit pe teritoriul Daciei [1]. 

Legăturile cu romanii s-au accelerat odată cu apropierea acestora de malu- 
rile Dunării, în anul 27 î. Hr. Moesia este parțial ocupată de romani, iar în anul 15 
î. Hr. în ea sunt dislocate 2 legiuni romane, dintre care una la Oescus (Ghighen, în 
Bulgaria de astăzi) pe Dunăre. Ca urmare a presiunii tracilor, stăpânirea romană 
se întinde pe întregul mal drept al Dunării până la Pontul Euxin. Din Imperiul Ro- 
man, încă înainte de cucerire, soseau în Dacia mulţi meseriaşi, agricultori, mun- 
citori, mai ales pentru minele de aur şi argint [2]. 

4. S-a menţionat adesea că romanizarea Daciei s-a realizat intens, într-un 
răstimp relativ scurt, întrucât secolele I-II d. Hr. au fost epoca de cea mai mare 
intensitate a românismului, precum şi datorită faptului că în Dacia se observa o 
intensă romanizare a oştirilor imperiale şi o mare influenţă a soldaților romani 
asupra aborigenilor. Pe teritoriul Daciei se aflau permanent peste 25 de mii de le- 
gionari romani [3], incluşi în legiunea XIII Gemina cu garnizoana la Apulum (Al- 
ba-lulia), iar după anul 168 şi legiunea V Macedonica cu reşedinţa la Porolissum 
(Moigrad). Aceşti soldaţi nu erau originari din Peninsula Italică, pentru că Traian 

printr-un edict special interzisese colonizarea provinciilor cucerite cu locuitori 
din Italia, pentru a nu o lipsi de fortele de munca. Legionarii romani aflati dupa 
anul 106 in Dacia erau adunati ,,ex toto orbe romano”, din cele mai diverse pro- 
vincii: Moesia Inferior şi Moesia Superior, Tracia, Dalmatia, Pannonia, precum si 
din provinciile răsăritene (Asia Mică, Siria [4], Egipt) şi din cele apusene (Galia, 
Retia) şi chiar din Africa. 

Deşi aceşti ostaşi proveneau din diverse provincii, toţi vorbeau limba lati- 
na, care era pentru ei lingua franca — limbă internaţională pentru oamenii ce se 
diferentiau din punct de vedere etnic şi lingvistic [5]. 

Un rol deosebit în procesul de romanizare a Daciei l-au jucat veteranii, 
legionarii-romani trecuţi în retragere după 25 de ani [6] de serviciu, care în unele 
aşezări formau majoritatea locuitorilor. Ei se considerau cives romani optimo jure 
optimaque lege, adică cetăţeni romani de cel mai înalt statut juridic, folosindu-se 
de mari privilegii (honores) pe întregul teritoriu al Imperiului Roman. Veteranii 
primeau loturi mari de pământ fără nici o compensație, care nu se impuneau 
cu niciun fel de impozite (tributum), puteau fi aleşi în conventus (adunarea co- 
lonistilor dintr-o provincie) în calitate de conducători de oraşe sau sate. Urmaşii 
vechilor daco-geti erau trimişi şi ei în diverse provincii romane, ajungând până 
în Britania (Anglia de astăzi). Cei ce se întorceau în Dacia cu drepturi de cetăţeni 
romani infiltrau în familiile lor limba latină şi modul de viaţă al romanilor. Cât 
priveşte limba daco-geților, ea de acum dispăruse în Nordul Dunării în secolul al 
V-lea. 

Un anumit rol l-au jucat şi şcolile, în care se învăţa a vorbi şi a citi lati- 
neşte. Era obligatorie însuşirea unor modele de scris, numite praescripta, despre 
care pomeneşte şi filozoful Seneca în Epistolele sale. Limba latină, utilizată şi în 
procesul de educare a copiilor băştinaşi, era considerată un mijloc important de 
romanizare a ținutului. Primele şcoli elementare din Dacia au fost organizate de 
scribi (copişti, grefieri) şi învăţători (litteratores) în oraşele: Sarmisegetusa, Apu- 
lum, Drobeta, Porolissum ş.a. Pe o stelă, descoperită în Dacia, apare un copil cu 
un stilus în mână?. 

Relaţiile dintre sudul şi nordul Dunării au continuat după părăsirea Daciei de 
către romani (271 d. Hr.) până la începutul secolului al VII-lea [7]. Dovadă — nume- 
roase inscripţii, monede aflate pe teritoriul Daciei şi al celor două Moesii [8]. 

E de menţionat şi faptul că obiceiul pământului, legea nescrisă a românilor 
(jus valachicum, lex antiqua) conţine unele elemente juridice, păstrate încă de la 
daco-geti, dar cele mai multe — din dreptul roman, ceea ce vădeşte, fără îndoială, 
o continuitate instituţională daco-geto-romană, pe baza căreia au fost asimilate 
creator şi anumite influenţe străine. 

5. Nu se poate afirma că romanizarea a avut loc în mod cu totul paşnic. Mai 
ales îndată după cucerire populaţia autohtonă opunea o rezistenţă aprigă. Istori- 


34 Nicolae CORLATEANU 


cul latin Salustiu (86-35 7. Hr.) menţiona că aborigenii îi numeau pe cuceritorii 
romani latrones gentium „jefuitori ai poporului”. Cât priveşte Dacia, populaţia 
autohtonă s-a răsculat de multe ori (anii 117-118, 139, 143, 156, 170 etc.). Ca 
sa scape de stapanirea romana, o parte din populatia dacica se retragea in nordul 
Carpaţilor, formând acolo colonii ale dacilor liberi, care deseori năvăleau asupra 
Imperiului Roman. 

Cu toate aceste împotriviri ale aborigenilor, se poate spune că întregul te- 
ritoriu stăpânit de romani (afară de Grecia şi Asia Mică) era de acum romanizat 
către sec. III-IV d. Hr. în consecinţă, împăratul Caracalla a acordat în anul 212 
prin „Constituţie Antoniana” dreptul de cetăţean roman tuturor celor născuţi liberi 
(ingenui) din Imperiul Roman. Condiţia sine qua non pentru cetăţenia romană era 
cunoaşterea limbii latine. 

6. E necesar să menţionăm că dacă până prin secolul al III-lea d. Hr. latini- 
tatea în Moesia şi Dacia se dezvolta datorită legăturilor cu Roma, fiind îndreptată 
spre Occident, în secolele următoare (IV-VI) populaţia romanizată dunăreană se 
orienta tot mai mult spre Constantinopol — noua capitală a Imperiului Roman de 
Răsărit”. Aici se păstra cultura şi limba latină, care a continuat să fie vorbită până 
prin secolul al VII-lea. După aceasta a căpătat răspândire limba greacă, arta şi 
literatura bizantină. 

7. Soarta populaţiei romanizate din sud-estul european a fost pereclitată 
timp de vreo zece secole din cauza unor mari mişcări de popoare migratoare, 
cunoscute în istorie sub numele de năvăliri ale barbarilor. 

Prin teritoriul Daciei au trecut în Peninsula Balcanică triburi: germanice — 
goții (271-375), gepizii (453-566); turcice — hunii (375-453), avarii (566-799), 
protobulgarii (sec. VII), pecenegii (sec. IX-XI), cumanii (sec. XI); mongole — tă- 
tarii (sec. XIII); turcii-osmanlâi (sec. XIV-XV). 

E cunoscut rolul aparte pe care l-au avut populaţiile slave în estul Europei, 
inclusiv pe teritoriul carpato-dunărean. În secolele V-VI protoslavii erau împărţiţi 
în două triburi mari: sclavinii şi antii. 

Din ramura sclavinilor s-au format: 

— spre nord-estul Europei — polonii, polabii, pomorenii; 

— spre nord-vest — cehii, slovacii; 

— spre sud-vest — sârbii, croații, slovenii. 

În sudul Dunării slavii i-au asimilat pe protobulgari (sec. VII), care le-au 
dat acestor slavi numele etniei — bulgari şi al limbii — bulgare. 

Din ramura antilor s-au format: ruşii, ucrainenii şi bieloruşii. 

În secolul VI d. Hr. pe teritoriul Moldovei trecea hotarul dintre anti şi sclavini. 
Spre sfârşitul aceluiaşi secol teritoriul Munteniei de astăzi se numea Sclavinia. 

În perioada de migraţie a popoarelor în sud-estul european nu se mai pome- 
nea de existenţa populaţiei romanizate, care totuşi trăia acolo, căci în atenţia cro- 

nicarilor se aflau doar stapanitorii efemeri. Migratia popoarelor a avut consecinte 
importante pentru întreaga istorie a Europei. C. Stere spunea: „După prăbuşirea 
Imperiului Roman şi aşezarea valurilor provocate de migratiunile popoarelor, o 
noapte atât de lungă a cuprins gândirea europeană, cauza principală este că sub 
valul acestei nopţi trebuia să se săvârşească taina de inchegare a noilor individu- 
alitati nationale, din amalgamul tuturor raselor să se diferentieze popoarele cele 
nol, care numai odată ce sunt constituite reiau firul progresului universal, agoni- 
sesc din nou comorile culturii şi ale civilizatiunii omeneşti” [9, p. 12-13]. 


II. O ENIGMA ISTORICĂ 


8. Profesorul-academician ieşean Al. Xenopol a publicat în 1885 în limba 
franceză lucrarea Une énigme historique. Les roumains au moyen âge. În 1937 
medievistul francez Ferdinand Lot în monografia Les invasions barbares a intitu- 
lat un capitol Une énigme et un miracle historique: le peuple roumain. În acelaşi 
an Gh. I. Brătianu, profesor la Universitatea din Iasi, discutând în contradictoriu 
cu fostul său îndrumător de studii medievale, a publicat în franceză o broşură cu 
acelaşi titlu. În 1940, completându-şi lucrarea, Gh. I. Brătianu a editat studiul 
monografic O enigmă şi un miracol istoric: poporul român. Într-adevăr, ce poate 
fi mai enigmatic, mai misterios şi mai miraculos decât supraviețuirea timp de mai 
multe secole a poporului român în clipele cele mai grele ale epocii medievale, în 
acele „cumplite vremi, de cumpănă mare pământului nostru şi nouă” (M. Cos- 
tin). 

Medievistul francez a fost impresionat de faptul că niciodată între sfârşitul 
celui de-al IV-lea secol şi până în al XII-lea nu este vorba de o populaţie romani- 
zată vietuind în vechea Dacie [10, p. 282]. Ca urmare, a apărut o teorie istorică 
(argumentum ex silentio), folosită mai ales de istoricii maghiari şi germani. În 
baza „tăcerii” documentelor istorice, ei au căutat să nege continuitatea elementu- 
lui romanic in Dacia, iar alti istorici, pentru a „explica” situaţia, au pus în circula- 
tie în acest caz îmbinarea „o enigmă şi un miracol”. 

După ce analizează părerile diferiților istorici şi filologi străini şi români, 
Gh. I. Brătianu menţionează că enigma rămâne întreagă, de altfel, ca şi întreba- 
rea pe care o pune în mod firesc: de unde au venit atunci românii? Combătând 
argumentele adversarilor continuității în Evul Mediu a aşezărilor romanice pe te- 
ritoriul carpato-dunărean, Gh. I. Brătianu consideră just că evacuarea completa a 
Daciei de către romani nu se poate baza doar pe un singur text (Eutropius, istoric 
roman din sec. IV). 

Trebuie să se tina cont mai ales de cele relatate de istoricul got romanizat 
Iordanes (sec. VI), care în [storia goților de la origini până în anul 551 men- 

tioneaza că Aurelian a evacuat din Dacia peste Dunăre doar legiunile romane 
(evacuatis exinde legionibus). Retragerea romanilor peste Dunăre s-a realizat 
din motive politice şi strategice, constituind „o fluctuatie strategică şi politica în 
apărarea dunăreană a imperiului” [11, p. 119]. Relațiile cu nordul Dunării s-au 
păstrat, ceea ce dovedesc şi cele peste cinci mii de monede romane dezgropate la 
Galaţi, datând nu mai târziu de secolul V d. Hr. 

9. În secolele V-VI pe teritoriile carpato-dunărene au apărut protoslavii, 
care au infiltrat în vorbirea populaţiei romanizate multe elemente lexico-fraze- 
ologice, termeni administrativi şi religioşi, profesionali, modificând mult şi to- 
ponimia ținuturilor respective, păstrată şi până astăzi (Craiova, Dolj, Târgovişte, 
Camen(c)a, Bistriţa ş.a.). 

În izvoarele musulmane din secolele IX-XI apare abrevierea Vn. nd.r, ne- 
descifrată până acum, dar care topografic se referă la locurile cu populaţie roma- 
nizată, în aceeaşi perioadă apare etnonimul valah, desemnând aceeaşi populaţie 
din sud-estul european. În 976 scriitorul bizantin Georgios Kedrenos îi atestă pe 
vlahii cărăuşi (cărvănari) în Macedonia între lacurile Prespa şi Castoria. Acelaşi 
etnonim, indicând populaţia romanizată, este atestat în Europa Occidentală în 
poemul francez Chanson de Roland (sec. XII) sub forma blos*. 

Notarul anonim al regelui maghiar Bela al III-lea consemna că, la venirea 
ungurilor in Europa Centrală (895-906), aceştia i-au aflat acolo pe „vlahi şi păsto- 
rii romani”, fapt confirmat şi de cronica rusească a lui Nestor, care susţine că vla- 
hii i-au cucerit pe slavii din Carpaţi înainte de venirea maghiarilor [11, p. 124]. 

Referitor la Moldova, termenul în discuţie apare în cronicile poloneze (re- 
dactate în limba latină), în legătură cu jurământul dat de Ştefan cel Mare regelui 
Kazimir al Poloniei (1485) privind Pocuția: ex valachico in latinum versa est. 

De altfel, regalitatea maghiară a trebuit să recunoască dreptul nescris, obice- 
iul pământului (jus Valachiae, ritum Valachiae, lex Olachorum), pe care îl conside- 
ra „lex antiqua et approbata”, comun pentru tot teritoriul românesc, şi care scotea 
în evidenţă nu numai procesul de etnogeneză şi de formare a limbii române, ci şi 
o continuitate instituțională, ce îşi are începutul în sinteza daco-geto-romană [12, 
p. 52], pe baza căreia au fost asimilate unele influenţe străine. Trebuie să constienti- 
zăm că ceea ce e al nostru, e al nostru, iar ce am luat de la alții, am acceptat pentru 
că s-a produs cu asentimentul nostru şi pentru că de multe ori el venea tot de la latini 
prin filieră când grecească, când slavă. Acest lucru îl menționează Basil Munteanu, 
care vorbeşte despre o „a doua fuziune cu slavii” [13], definind astfel pentru lumea 
occidentală specificul autohton al culturii şi limbii române. De altfel, şi M. Emi- 
nescu sublinia faptul că „în privinţa limbii româneşti Diez are meritul de a fi nimicit 
pe cale ştiinţifică basmul despre originea slavă a limbii româneşti, precum şi acele 
susținute cu patimă de filologi de şcoală veche slavonă şi combătută în acelaşi mod 
nedibaci de şcoala veche a filologiei româneşti” [14, p. 326]. 

Mult timp populaţia romanizata din arealul carpato-dunărean nu era men- 
tionata, deoarece cancelariile stăpânitorilor şi cronicarii oficiali nu-i pomeneau 
decât pe stăpânii regiunii date, neinteresându-se de populaţia autohtonă. Numele 
rumân (din roman, România) avea mult timp o valoare socială peiorativă, privind 
plebea ţăranilor clăcași, supuşi la biruri, după bunul plac al stapanitorilor, dar pe 
care îi menajau într-o oarecare măsură, pentru a-şi asigura existenţa. E pomenit în 
această privinţă conducătorul din secolul V al hunilor, Attila (434-453), supranu- 
mit „biciul lui Dumnezeu”, care într-o convorbire cu Priscus [15] (410-473) recu- 
noştea că populaţia locală procura toate cele necesare (alimente, cai etc.) pentru 
poporul său. De aceea avarii îi îndemnau pe localnici: „ieşiţi, semanati, secerati, 
nu vom lua de la voi decât jumătate din bir” [13, p. 35]. 

Spania şi România, aflate la extremităţile lumii romane, se aseamănă prin 
istoria lor zbuciumată, dar au rezistat în luptele pentru existenţă în ciuda atâtor 
vitregii ale sorții. Un mare filolog, lingvist şi istoric literar, Ramon Menéndez 
Pidal (1869-1968), examinând situaţia populaţiei şi a limbilor romanizate pe con- 
tinentul european, scria: „Limba spaniolă s-a născut într-un mediu aspru, nu atât 
de aspru ca acel în care s-a născut româna, dar fără îndoială că în condiţii mai 
defavorabile decât acelea pe care le-au avut surorile sale mai mari: franceza şi 
italiana”. 


III. REROMANIZAREA 


10. A reromaniza înseamnă a romaniza din nou, a pune în circulaţie mij- 
loace lexicale de origine latino-romanica pentru a crea posibilitatea de redare 
şi în limba noastră a noţiunilor noi, reclamate de dezvoltarea socială, econo- 
mică, culturală etc. contemporană, înseamnă a introduce termeni ştiinţifici, 
tehnici ce corespund stadiului actual european şi mondial. Reromanizarea a 
însemnat în acelaşi timp consolidarea caracterului romanic al limbii române, 
Începuturile reromanizării trebuie căutate încă în secolele XVII-XVIII [16, 
p. 370], când s-a extins introducerea în limba românilor de pretutindeni a neo- 
logismelor — împrumuturi din surse latino-romanice (partial greceşti) — adap- 
tate la cerinţele noastre gramaticale sau prin crearea de mijloace morfologice 
proprii limbii române, necesare pentru procesul de modernizare a mijloacelor 
de comunicare. 

11. La cronicarul Miron Costin aflăm numeroase cuvinte de origine latino- 
romanică, trecute mai ales prin filiera poloneză: astronom, calendar, colonie, co- 
meta, comisar, consul, imperator, milion, republică, senator, tiran, veteran etc. 

Dimitrie Cantemir recurge la neologisme, referitoare la cele mai diverse 
domenii: academic, activitate, agonie, anatomie, antidot, autor, axiomă, catalog, 

cataractă, dialect, instrument, organ, sententie, sferă, sistem, teatru, tractor ş.a., 
culese din izvoare etimologice greco-latine. 

Fiind constient ca asemenea termeni n-aveau o circulatie larga, D. Cante- 
mir s-a simţit obligat fata de cititori să dea la sfârşitul Istoriei ieroglifice un glosar 
(„Scară a numerelor şi cuvintelor străine tâlcuitoare”) de vreo 300 de neologisme, 
traduse şi explicate de autor. 
limbii române s-au intensificat în special la sfârşitul secolului al XVIII-lea şi în 
cel următor. 

În procesul de reromanizare, început de cronicari şi de D. Cantemir, un 
rol de cea mai mare importanţă l-a jucat Şcoala Ardeleană (S. Micu-Klein, 
Gh. Şincai, P. Maior ş.a.). Aceşti corifei ai romanitatii est-europene şi ai conti- 
nuitatii ei în Dacia aveau totdeauna în minte că în septembrie 1437 la Căpâlna 
(Capalnita din judeţul Odorhei, Transilvania) a avut loc o înţelegere între nobi- 
lii maghiari, fruntaşii secui şi patriciatul săsesc, prin care a fost declarată Unio 
trium nationum. Reprezentanţii acestor trei naţiuni îşi asumau obligaţia de a se 
ajuta reciproc contra ţăranilor români de pe teritoriul Transilvaniei, ce se răs- 
culau mereu împotriva asupritorilor. Înțelegerea aceasta a fost reînnoită de mai 
multe ori până în 1848, constituind un mijloc de asuprire socială şi naţională a 
populaţiei româneşti din Ardeal. Ca să combată asemenea fapte, adepţii Şcolii 
Latiniste au încercat să stabilească relaţii cu romanicii Occidentului, mai ales 
după trecerea în 1700 a unor români la catolicism. Au fost trimişi tineri în Oc- 
cidentul romanic ca să cunoască temeliile istorice, să studieze originile limbii 
române la Seminarul Sancta Barbara din Viena şi la Institutul De propaganda 
fide de la Roma. Cărţile lui Samuil Micu, Gh. Şincai, P. Maior s-au răspândit în 
rândul maselor largi ale transilvănenilor. „Pietrele unghiulare ale ideologiei lui 
Klein vor rămâne... ideea romanităţii şi ideea continuității istorice” [17, p. 95]. 
N. lorga arăta că S. Micu începea foarte de departe cu originile — din vremea 
supremaţiei bulgare, care ar fi adus ea singură amestecul în româneşte al „cu- 
vintelor sloveneşti” care-i „sunau rău la ureche acestui fanatic al romanitatii 
fără amestec” [18]. 

De aici, de fapt, au şi pornit mai târziu, în secolul al XIX-lea, ideile puriste 
ale curentului latinist, romanomania, apogeul căreia a fost cunoscutul Dicţionar 
al lui A. T. Laurian şi I. Massim din 1871-1876. Călăuzit de sentimentul măsurii 
şi al modestiei, M. Kogălniceanu se ridica împotriva romanomaniei: „În mine veţi 
găsi un român, însă niciodată până acolo ca să contribui la sporirea romanomani- 
ei, adică mania de a ne numi romani” [19. p. 64]. 

13. Cu toate exagerările ce s-au vădit în activitatea curentului latinist, ideile 
şi acţiunile Şcolii Ardelene au contribuit mult la redeşteptarea naţională a români- 
lor de pretutindeni, mai ales a celor din Muntenia şi Moldova. 

Trecând Carpaţii, Gh. Lazăr a pus bazele învățământului superior roma- 
nesc, contribuind la formarea intelectualitatii româneşti, împreună cu o pleiadă 
de scriitori, numiţi mai târziu clasici ai literaturii române, în fruntea lor s-au aflat 
I. Heliade Rădulescu (primul preşedinte al Academiei), N. Bălcescu, Gr. Alexan- 
drescu, D. Bolintineanu, C. Negruzzi, V. Alecsandri, M. Kogălniceanu, Al. Russo, 
Al. Donici etc. 

Ucenic al lui Aron Pumnul — ardelean paşoptist —, tânăr de numai 16 ani, 
M. Eminescu, ajungând la Blaj, a exclamat: „Te salut, Roma mică. Multumescu-ti, 
Dumnezeule, că m-ai ajutat s-o văd”. 

Generatiile de scriitori şi oameni de cultură care au mers pe căile deschise 
de întemeietorii Şcolii Latiniste se simțeau „chemaţi să împlinească navalnic 
ceea ce istoria neglijase vreme de o mie de ani... O întreagă lume a spiritului 
trebuia clădită la repezeală ca să rascumpere istoria pierdută. Cartea si invata- 
tura erau pentru ei mijloacele unui salt istoric ce trebuia grăbit şi stimulat pe 
toate căile. E vorba de un adevărat mesianism al cărţii”, menţiona L. Blaga [20, 
p. 52]. 

14. Pentru a construi un stat de cultură la gurile Dunării, era nevoie şi de 
mijloace de limbă corespunzătoare pentru a reda performanţele ştiinţei, tehni- 
cii moderne, care nu puteau fi luate — cum spunea Heliade Rădulescu — decât 
de la maica noastră, limba latină, şi de la limbile-surori romanice. ,,Neolo- 
gismul latin a avut ca urmare o plămădire din nou a limbii române tot atât de 
importantă ca şi împrospătarea prin împrumuturi din slavoneste” [16, p. 379]. 
Un romanist german (probabil, Ernst Gamillscheg) îi spunea lui S. Puşcariu: 
„la voi totul e romanic, dar în alt fel romanic decât în Italia, Franţa sau Spa- 
nia” [21, p. 460]. În acest sens romanistul suedez contemporan Alf Lombard 
considera, pe bună dreptate, că, spre deosebire de limbile romanice occiden- 
tale, limba română se distinge prin bogăţia de mijloace sinonimice, care di- 
versifică valorile stilistice ale limbii noastre prin neologismele împrumutate 
din alte limbi învecinate sau mai îndepărtate. Un singur exemplu. Pe lângă 
lexemul polisemantic de origine latină cuvânt (conventum) apar vorbă (slav. 
dvorâba) şi slovă (pop. şi poetic). 

Terminologia modernă de origine latino-romanică a intrat pe la 1840-1860 
în vocabularul românesc. Dicţionarul de neologisme al lui E. Protopopescu şi 
N. Popescu din 1862 conţinea aproximativ 8000 de cuvinte [22, p. 57-79]. Ten- 
dinta de modernizare continuă până în zilele noastre. Dicţionarul de neologisme 
al lui Florin Marcu, Constant Mâneca (ed. a treia — 1986) include aproximativ 50 
de mii de neologisme, marea lor majoritate (circa 75%) având rădăcini latine. În 
prezent îşi fac loc tot mai mult şi cele de provenienţă englezo-americană, formate 
deseori şi ele pe bază de radicali latino-romanici (engl. fixing — lat. figo, fixi, fi- 
xum, figere „a infige, a fixa”, engl. tubing, germ. tubling, fr. tube, lat. tubus). 

În general, procesul de romanizare continuă să aibă un efect benefic, spo- 
rind şi astăzi bogăţia mijloacelor de exprimare, perfectionand în mod real lim- 
ba română literară prin mijlocirea adoptării neologismelor formate atât din surse 
lingvistice proprii, cât — mai ales — şi prin preluarea lor din alte limbi, îndeosebi 
romanice, deoarece, cum opina M. Sadoveanu, ,,neologismul intră firesc acolo 
unde e nevoie de el, pentru conciziune şi precizie” [23, p. 34]. 


* OK k 


Problemele abordate mai sus prezintă interes ştiinţific şi adesea sunt luate 
în dezbatere. E vorba uneori nu numai de aspecte pur ştiinţifice, ci şi politice, 
economice. Pe parcursul anilor şi chiar al secolelor s-au emis diverse opinii şi 
ipoteze, interpretarea faptelor şi documentelor variind de la o perioadă istorică 
la alta. 

În toate timpurile însă savanții sunt chemaţi să urmeze calea cercetărilor 
obiective ale datelor oferite de istorie. 

„Martirul, eroul şi înțeleptul sunt numai trei forme ale uneia şi aceleiaşi 
substanţe — adevărul” [24]. 


NOTE 

! Albion — după culoarea albă a falezelor înspumate ale Oceanului Atlantic (Pliniu cel 
Bătrân). 

? Stilus era un condei (de os sau metal), ascuţit la capătul cu care se scria pe tablita 
cerată şi lat în partea opusă, spre a netezi, ştergând. 

3 Se ştie că după moartea în 395 d. Hr. a împăratului roman Teodosie | cel Mare, Impe- 
riul Roman a fost împărţit în două: cel de Răsărit, revenit lui Arcadiu (395-408 d. Hr.), care a 
dăinuit până în 1453, când a fost cucerit de turci, şi cel de Apus, sub conducerea lui Honoriu 
(395-425), pe timpul căruia se simțeau vădite semne de decădere. În anul 476 d. Hr. Imperiul 
Roman de Apus a căzut în mâinile herulilor — un trib germanic. 

4H. Gregoire et R. De Keyser, La Chanson de Roland et Byzance // „Byzantion”, XIV, 
1939, p. 290-291. 

ÎNCEPUTURILE SCRISULUI ROMÂNESC 


Istoria ne instruieşte să ne dăm seama de felul cum înţelegem viaţa şi acti- 
vitatea oamenilor din vremurile trecute, spre a ne putea orienta în contemporane- 
itatea noastră. Faptele trebuie deci prezentate aşa cum s-au derulat în realitate, ca 
să obţinem o imagine obiectivă privitoare la cele petrecute în timpuri îndepărtate: 
„Căci pe mucedele pagini stau domniile române, / Scrise de mâna cea veche 
a-nvatatilor mireni” (M. Eminescu). 

Una dintre trasaturile specifice ale literatorilor din epoca medievala a is- 
toriei europene — care cu greu poate fi perceputa in zilele noastre, cand fiecare 
popor isi are limba şi cultura sa naţională şi orice carte poate fi tradusă în limba 
poporului respectiv — era concepţia despre experienţa aşa-numitelor limbi ,,sfinte” 
sau clasice, considerate perfecte prin structura formelor, construcţiilor sintactice, 
prin bogăţia de cuvinte capabile să redea idei superioare, pe când limbile vorbite 
de diverse popoare nu erau în stare să exprime toate noţiunile abstracte, în special 
cele religioase. În Vestul european o astfel de limbă ,,sfanta” era considerată latina 
medievală, folosită nu numai de popoarele romanice apusene (italian, francez, 
spaniol, portughez), ci şi de cele germanice (german, englez), slave apusene (ceh, 
slovac, sloven, polon), precum şi de poporul maghiar (vezi T. M. Iloxposckuit, 
Hemopus pumcKoii numepamypvi, MockBa — Jlennnrpan, 1940, p. 13). 

În Estul european această funcţie până în sec. VII o îndeplinea limba grea- 
că (bizantină) (vezi H. Schuchardt, Der Vocalismus Vulgăr Lateins, 1, Leipzig, 
1866), cf. Al. Philippide, Originea românilor, I, Iasi, 1932, p. 362), iar apoi (din 
sec. IX) — limba veche slavă, prima limbă literară slavă, numită „latina Orientu- 
lui”. Aceasta, de fapt, se prezenta ca un dialect al limbii bulgare din jurul Salo- 
nicului din a doua jumătate a secolului LX, limba lui Chiril şi Metodiu. În decurs 
de un secol şi jumătate centrul culturii şi literaturii slave s-a schimbat de trei ori. 
Fraţii Chiril şi Metodiu şi-au desfăşurat activitatea culturală pe teritoriul Moraviei 
şi Panoniei în anii 863-886, iar ucenicii lor, Kliment şi Naum, au trecut în Bul- 
garia de est (cu capitala în oraşul Preslav) şi în sud-vestul Macedoniei, în oraşul 
Ohrida (893-971). Când Bulgaria ajunge sub stăpânirea Bizanțului (972-1186), 
centrul culturii slave se mută în Rusia kieveană (înc. sec. XI). 

Toate aceste împrejurări explică de ce în calitate de limbă a bisericii, a 
cărţilor de slujbă bisericească, a cancelariei domneşti din Moldova şi Tara Ro- 
mânească multă vreme s-a întrebuințat limba veche slavă cu puternice influenţe 
slave ruseşti şi ucrainene (B.-P. Hasdeu, Principii de lingvistică, Chişinău, 1974, 

p. 128-134, Cnoenux cmapoyxpainckou moeu XIV-XV, p. 1-2, Knis, 1977-1978; 
M. Macmep, Imumonoeuyeckuu cnoeapb pyccKozo A3bika, T. I-IV, MockBa, 1964- 
1973), 

Cele mai vechi manuscrise slave, aflate în Moldova, datează din sec. X-XI. 
Astfel, se crede că un Evangheliar de la mijlocul sec. X (Cartea preotului Sava), 
păstrat acum în Arhiva centrală de la Moscova, în care se află cuvântul carvmv 
(lat. sanctus), aşa-numitul Codex Suprasliensis, datat cu aceeaşi perioadă ca şi 
Evangheliarul de la Reims (Franţa), în care apare adv. conj. nici şi subs. spa- 
dă, se presupune că ar fi scrise în Moldova. Primul text epigrafic din Moldova 
poartă data de 30 martie 1392. E vorba de o inscripţie pe o pecete, anexată la un 
document al lui Roman Muşat (v. D.P. Bogdan, L’originalité des inscriptions, 
manuscrits, documents et livres roumains redigé en slave, în „Revue des études 
sud-est europeennes”, tome XIX, 1981, nr. 1, p. 100). 

Moldova si Tara Românească s-au aflat mult timp in preajma unor tari bal- 
canice şi est-europene, în care limba bisericii şi a statului era limba slavă. Mai 
multe secole au avut această orientare, dar în cele din urmă s-a ajuns la trezirea 
conştiinţei şi la recunoaşterea adevărului istoric că poporul trebuie nu numai să-şi 
vorbească limba moştenită din mosi-stramosi, ci şi să-şi dezvolte cultura, ştiinţa 
de carte în această limbă. 

Pe la mijlocul secolului al XIV-lea spre nord-vestul viitoarei Moldove, în 
Carpaţii nordici, se afla un comitat de frontieră în cadrul regatului ungar, numit 
Maramureş. În 1353 Maramureșul a fost inclus în principatul Transilvaniei. În 
1359 Bogdan I a trecut în Moldova, alungând pe Dragoş, vasal regelui Ungariei, 
devenind astfel primul domn al statului independent Moldova. În acele timpuri 
funcționau în Maramureş mai multe mănăstiri, între care se evidenția cea de la 
Peri, care a jucat un rol deosebit în dezvoltarea cultural-religioasă nu numai în 
regiunea dată, ci şi în ţinuturile adiacente, mai ales în Moldova. Mănăstirea Peri 
tinea direct de Patriarhia ortodoxă de la Constantinopol, având titlul de stavropi- 
ghie', fiind învestită cu autoritate asupra tuturor bisericilor româneşti din Mara- 
mureş şi nordul Transilvaniei. Ea a jucat un mare rol în lupta bisericii româneşti 
ortodoxe pentru autonomie şi pentru traducerea în româneşte a cărților bisericeşti, 
fiind pe acele vremuri şi un însemnat centru tipografic, desființat în 1733. A fost 
reşedinţa unui episcopat ortodox, care nu era înfiinţat după normele canonice, 
episcopii fiind aleşi chiar de preoții din partea locului, dar şi de mitropoliţii Mol- 
dovei. 

Acolo, intre padurile seculare, s-a vorbit totdeauna in limba romana con- 
tinuatoare a latinei populare, a latinei prezente neintrerupt in Nordul si Sudul 
Dunarii. 

În mănăstirile maramuresene şi bucovinene s-a cultivat treptat graiul nostru 
strămoşesc cu temeliile lui daco-latineşti, în care românul mărturiseşte credinţa 

în Dumnezeu. E botezat de preot la biserică, unde bătrân şi tânăr isi fac cruce, se 
roagă spre iertarea păcatelor, rostesc rugăciunea: „Tatăl nostru carele eşti în ceruri 
sfinteasca-se numele Tau, vie împărăţia ta, facă-se voia Ta, precum in cer aşa şi 
pre pământ, pâinea noastră cea de toate zilele dă-ne-o nouă astăzi şi ne iartă nouă 
păcatele noastre, precum şi noi iertăm gresitilor nostri şi nu ne duce pre noi in 
ispită, ci ne izbaveste de cel rău. Că a Ta este împărăţia, a Tatălui şi a Fiului şi a 
Sfântului Spirit. Amin”. 

Din totalul de 76 de cuvinte incluse în această rugăciune 68 sunt latinisme, 
7 — slavonisme şi 1 — grecism. Aceasta e situaţia şi în primul text în limba română- 
Codicele Voronetean aflat de prof. huşean Gr. Creţu în 1871 în podul mănăstirii 
de la Voroneţ de lângă oraşul Gura-Humorului din Bucovina. În vorbirea curentă 
situaţia e şi mai clară. Omul vede pe cer soarele, luna şi stelele. Românul are o 
tara şi e ţăran, care având pământ îl lucrează, îl ară, seamănă grâu, orz, secară. 
Apoi seceră şi aduce cu căruţa totul de pe câmp acasă. Din pădure cară lemne de 
foc. Toamna pe ploaie, vânt, iarna pe un ger de crapă pietrele stă în casă la cald. 
Are pe lângă casă găini şi alte păsări, precum şi scroafă cu purcei. Unii au şi oi, 
capre. De la fântână cară apă ca să ude florile pe care le pune pe ferestre. 

Toate cuvintele din text sunt moştenite de la împăratul Traian. Unele au 
fost date cu împrumut şi vecinilor şi nu numai lor. De-a lungul secolelor în limba 
română s-au infiltrat şi elemente împrumutate mai ales de la slavi, cu care am 
trăit alături, în relaţii de prietenie, dar uneori şi de dependenţă dură: stăpân, care 
te plăteşte, te hrăneşte, dar şi te obijduieste. Stăpânul e bogat, mândru, grozav. 
Uneori cu el te sfadesti, el te prigoneste, te zdrobeste. 

S-au adaugat cu timpul si unele ungurisme, numind mestesuguri, hamuri, 
ilăuri. S-au format oraşe cu belsuguri, gazde bogate. La trecerea hotarului se dădea 
vamă. Era nevoie si de un cnezas, se plătea bir. Orientul ne-a adus prin turci şi tătari 
numele obiectelor de uz casnic (cazan, tipsie ş.a.) sau militar (baltag ş.a.), dar şi a 
celor de lux (conac, fildeş, catifea ş.a.). Compararea unor cuvinte trădează unele 
procese psihice elementare. Dorul nostru românesc ne vorbeşte despre nostalgie. 
Cheful este de sorginte orientală, iar jalea slavă, exprimând durerea. Gândul poa- 
te reda o meditaţie profundă, dar şi un viclesug. Diversitatea căilor de formare şi 
răspândire a cuvintelor vorbeşte despre bogăţia izvoarelor de inspiraţie pe care le-a 
cunoscut de timpuriu limba noastră. Un exemplu elocvent sunt primele texte redate 
în limba naţională. Codicele Voroneţean şi cele trei psaltiri (Scheiană, Voroneţeană, 
Hurmuzachi) ne dovedesc că ele nu însemnau nicicum nişte începuturi de civiliza- 
tie, ci continua lor circulaţie, mai ales în centrele puţine la număr atunci. Mănăsti- 
rea Peri era poate singura, în acea epocă veche, care ajunsese la un nivel superior 
de cultură şi civilizaţie. Dacă sub aspect literar primele texte religioase româneşti 
traduse n-au aproape nicio valoare, fiind doar nişte cărți necesare preoţilor pentru 
slujbele religioase, în schimb în planul dezvoltării culturii ele au o importanţă cu 

totul deosebita. Este vorba, in cazul nostru, de anumite parti din Biblie — principala 
sursă a revelatiei divine, alcătuită din: a) Vechiul Testament, redactat în sec. XIH-II 
î.Hr., tradus, la cererea regelui egiptean Ptolemeu (Filadelful; 283-246 î. Hr.) pe in- 
sula Pharos de 72 de învăţaţi iudei (Septuaginta), care au lucrat 72 de zile. În limba 
latină Biblia (Vulgata) a fost redactată de Sf. Eusebiu Ieronim în sec. IV d. Hr. şi 
este cea mai răspândită carte din lume, tradusă în 1800 de limbi; b) Noul Testament, 
care cuprinde cele patru Evanghelii canonice ale apostolilor Matei, Marcu, Luca şi 
Ioan, Epistolele apostolilor, Faptele apostolilor, de sfântul Luca, ucenicul apostolu- 
lui Pavel, redactate probabil în anul 63 d. Hr. şi Apocalipsa apostolului loan, în care 
se prevesteşte triumful Evangheliei după o domnie a Anticristului. 

Ne vom referi la traduceri, în vederea elucidării procesului de formare şi de 
răspândire a limbii literare româneşti. Deşi o bună bucată de vreme drept limbă 
oficială a Moldovei, a Țării Româneşti şi a Transilvaniei a fost limba slavă, graiul 
poporului avea circulaţie generală în vorbirea vie a moldovenilor, muntenilor, 
ardelenilor, aceştia păstrându-şi conştiinţa de neam. Printre documentele oficiale, 
redactate în slavoneste, se întâlnesc şi unele scrise în latina medievală — limba 
oficială în Polonia, Ungaria şi alte tari. În textele slavone pătrundeau cuvinte şi 
chiar propoziţii redactate în limba vorbită de populaţia autohtonă. Se întâmpla ca 
unele nume proprii să apară în forme slavizate. Astfel, pe vremea lui Alexandru 
cel Bun numele boierului Ion Jumătate e redat uneori Jumătatev (document din 
7 ianuarie 1403) sau Jumătatevici (5 aprilie 1412). În anul 1469, octombrie 26, 
Stefan cel Mare semnează un document în care citim: „cesom IIyxoţiIoM YTO ecT 
t Jlanymuom nenyrynom”. E vorba deci de satul Puhoi, azi din plasa Ialoveni. În 
textele slave pătrund şi forme morfologice româneşti. În colecţia de documente 
a lui I. Bogdan pot fi atestate forme de genitiv plural ca aramescilor, cornilor, 
socilor, ulmilor, tomeştilor?. Sunt atestate şi fragmente întregi de tipul: „y nanrum 
KOHE BEIprona Ha pynrypa”, adică „la capătul de jos al hârtopului spre ruptură” 
(document dat la Neamţ de Alexandru cel Bun la 23 martie 1422). 

Cu trecerea timpului limba documentelor slave se îndepărtează tot mai mult 
de termenii oficiali slavi, care sunt substituiti de cuvinte şi forme autohtone, pen- 
tru ca, după vorbele cunoscutului slavist rus A. I. Iatimirski, „pisarii domneşti tot 
mai mult gândeau moldoveneste şi-şi exprimau ideile în slavoneşte”. Se citează în 
acest sens dintr-un document de la Ştefan cel Mare (18 februarie 1466): „za vaşu 
zdravie” în loc de „za vase zdravie”, pentru că în slavă zdravie e de genul mascu- 
lin, pe când în româneşte e feminin („pentru sănătatea voastră”). In Uricariul lui 
Th. Codrescu (vol. XVIII, p. 241) „s svoieiu pravoiu moşie dintra patra parte din 
djumătate a triia parte”. 

Oficial în cancelaria domnească a Moldovei limba naţională se introduce 
începând cu domnia lui Petru Șchiopul, 1559-1568 (N. Cartojan, Istoria litera- 
turii române vechi, 1, Bucuresti, 1941, p. 47). În biserică limba ţării se introduce 

oficial abia pe timpul mitropolitului Dosoftei (1671-1673, 1675-1686 (Ibidem, 
p. 117). 

Traducerea de cărţi în limba vorbită de masele largi ale populaţiei a însem- 
nat începutul unui proces de largă democratizare a culturii. Mitropolitul Varlaam, 
motivând necesitatea de a tipări la laşi Carte românească de învăţătură... confir- 
ma că poporul moldovenesc „ce n-are carte pre limba sa, cu nevoie iaste a intele- 
ge cartea altei limbi şi pentru lipsa dascălilor ş-a invataturei, cât au fost învățând 
mai de multă vreme, acmu nice atâta nimeni nu învaţă”. 

Odată cu traducerea textelor în limba naţională oamenii puteau să înţeleagă 
bine predica pe care o auzeau la biserică şi sensul documentelor ieşite din cance- 
laria domnească. 

Primele traduceri în limba română sunt: Codicele Voroneţean (CV), care 
cuprinde Faptele apostolilor şi câteva epistole ale lor şi trei Psaltiri — Scheia- 
nă (Sch), cuprinzând 150 de psalmi şi câteva fragmente din Vechiul Testament, 
Voroneteana (V), cu text paralel — slav şi român, Hurmuzachi (H), care se crede 
că, spre deosebire de celelalte două, nu este o copie, prezentând chiar autograful 
traducătorului. 

Apariţia primelor texte în limba română implică o serie întreagă de pro- 
bleme referitoare la data şi locul apariţiei lucrărilor, cauzele şi condiţiile obiec- 
tive care le-au dat naştere, autorii lor. Cele mai multe dintre aceste texte ne-au 
parvenit ca manuscrise in copii de pe texte mai vechi. Deseori nu s-a păstrat 
începutul cu titlul cărții şi sfârşitul cu încheierea cuvenită. Pentru a data apariţia 
unor asemenea texte au fost folosite tot felul de mijloace de comparare a acestor 
monumente nedatate cu altele la care, printr-o întâmplare fericită, s-a păstrat anul, 
luna, chiar şi ziua când au fost scrise. Rareori apare numele autorului, pentru că 
pe acele vremuri, la noi, ca şi în alte parti, nu era vorba de o proprietate literară, 
cartea putând fi în genere nesemnată sau iscălită prin pseudonim, ceea ce face ca 
autorul să fie cunoscut cu anevoie. 

Data aproximativă de apariţie a unui text vechi este determinată uneori cu 
ajutorul filigranelor, adică al mărcii transparente, imprimate în structura hârtiei în 
timpul fabricării acesteia. 

Mijloacele lingvistice istorico-comparative joacă un rol de primă impor- 
tanta la determinarea datei, a locului şi a autorului, când cercetăm un monument 
literar, mai ales de limbă veche. Studiindu-se amănunțit limba primelor noastre 
texte, s-a constatat înrudirea lor prin anumite fenomene lingvistice comune. În 
toate este prezentă o manieră comună de a urma fidel originalul tradus, ceea ce şi 
face ca astăzi textul să fie înţeles cu greu. Trăsăturile comune ale primelor noastre 
texte sugerează concluzia că ele au fost realizate, dacă nu chiar în aceeaşi loca- 
litate, cel puţin în aceeaşi regiune, aproximativ în aceeaşi epocă, poate chiar de 
acelaşi autor, în orice caz sub influenţa aceloraşi factori. 

Ceea ce caracterizeaza in mod deosebit consonantismul textelor in discutie 
este fenomenul rotacismului (trecerea lui n intervocalic in r) sau folosirea am- 
belor consonante (-n7-). Cf. în CV — binre, bunru, mânra, înraintea, nimarui; 
in Sch — adură, tire-me, albirile; in V — mirurea, închiră-să; în H — adunratii, 
cuntinrit-ai etc. 

Forme rotacizate apar şi în documentele de slavă moldovenească ale cance- 
lariei domneşti. Într-un document de la Ştefan cel Mare dat la 13 septembrie 1503 
aflăm forma Căpăţiroasi în loc de Căpăţinoasa (1. Bogdan, op. cit., II, p. 288). E 
de menţionat că urme de rotacism apar şi la unii scriitori moldoveni din diferite 
perioade istorice. Forme ca nimărui, nimuru, nimăruia apar la Varlaam, Dosoftei, 
N. Costin, apoi la: Gh. Asachi, I. Creangă, I. Gh. Sbiera, S. FI. Marian ş.a. 

În anchetele dialectale, efectuate în anii ’50-’60 ai sec. XX de către V. Mel- 
nic, V. Stati, R. Udler (v. vol. I, partea I, Chişinău, 1969, p. 230), sunt atestate 
forme rotacizate de tipul: inrainte, parla, tari-mdi ş.a. Interes deosebit prezintă 
forma ariră din CV. E vorba de o asimilare progresivă (lat. arena „nisip”, fr. are- 
ne) sau de un caz de dublă rotacizare. În română circulă substantivul a) anină (din 
lat. arena „nisip”) cu sensul „nisip”, b) anină „fructul aninului”. În CV (ed. Sbie- 
ra, p. 93/12 şi M. Costinescu, p. 47/12) e vorba despre „nisip”, numit aici ariră 
(cu doi de r). Dublul r trebuie explicat astfel: mai întâi s-a produs rotacizarea 
anină — arină (fruct al aninului), iar apoi prin asimilare progresivă arină a trecut 
în ariră. Mai e de notat şi un alt caz de rotacism. În CV 4/9 apare forma măreşter- 
gură cu sensul „ştergar”, „ştergătoare”. În Noul Testament (1648) de la Bălgrad 
(Transilvania) şi în Biblia (1688) de la Bucureşti apare substituirea cuvântului în 
discuţie prin „ştergătoarea”. A. Scriban atestă în Bucovina cuvântul mâneştergură 
„pânzătură”, „lăvicere”, „ţoluri”, iar Gh. Ghibanescu (Surete si izvoare, t. IX, Iasi, 
p. 143) pomeneşte numirea de sat Mâneştergureni. Situaţia devine clară. Forme- 
le rotacizate circulau doar în nordul Moldovei şi în Maramureş. Ele nu au fost 
atestate în sudul Transilvaniei, Banat, Oltenia, Tara Românească (cf. Al. Rosetti, 
Limba română în secolul al XVI-lea, Bucureşti, 1932, p. 70, idem, Istoria limbii 
române, Bucureşti, 1986, p. 422). 

Frecventă în primele texte este africata dz, care are circulaţie largă şi astăzi în 
graiurile moldoveneşti. În CV - adzimeloru, astădzi, audzulu. În Sch şi H apar forme- 
le adaudze, tradze (cu fricativa dz in loc de africata ge). În localismele sorocene (si 
nu numai in ele) apare pluralul ai (de la an) frecvent la Gr. Ureche, Dosoftei, D. Can- 
temir, I. Neculce, in textele folclorice („Îmblă, frate, mândrul soare / Îmblă, frate, să 
se-nsoare / Nouă ai / Pe nouă cai”). Din folclor această formă a trecut şi în creaţiile 
eminesciene: „Și făcu o nuntă mare dup'opt ai de înstrăinare” (Călin Nebunul) ş.a. 

Materialul faptic prezentat ne îndrumează spre o concluzie care nu coinci- 
de întru totul cu cele susţinute de predecesorii noştri. Astfel, S. Puşcariu (Limba 
cărților sfinte, în „Revista ortodoxă română”, nr. 11-12, anul 1936) era de părere 

ca limba primelor traduceri ,,nu reflecteaza limba unui tinut deosebit de graiurile 
vorbite în alte regiuni”. 

Dacă avem în vedere anumite particularităţi specifice de limbă, situaţia 
apare altfel. Am atestat mai sus unele cuvinte şi forme care caracterizează mai 
ales partea nordică a teritoriului daco-carpatic. E vorba în special de formele ro- 
tacizate specifice pentru acea perioadă de început, caracteristice doar ținuturilor 
nordice ale Moldovei şi Maramureşului. „Oricine e deprins cu limba ţăranului de 
astăzi, citeşte chiar monumentele veacului al XVI-lea fără mare greutate”, sub- 
linia A. Lambrior în Cartea de citire acum o sută şi ceva de ani (1881). Primele 
traduceri, în special Psaltirea Voroneţeană, aveau probabil menirea de manual 
de învăţare a limbii slave şi a celei cărturăreşti moldoveneşti. De aceea nu este 
exclus ca una dintre mănăstirile bucovinene — poate chiar Voronetul (aşezat la o 
încrucişare de mari drumuri comerciale) — sau una din Maramureş — se prea poate 
mănăstirea Peri — să fie leagănul primelor traduceri. 

În privinţa cauzelor şi împrejurărilor care au stimulat procesul traducerii 
cărților bisericeşti în limba română, într-un timp când domina concepţia limbilor 
„sfinte”, s-au pronunţat multi oameni de ştiinţă, istorici, filologi. Apariţia scrisului 
pe teritoriul intra- şi extracarpatic, ca şi în orice alte ţinuturi, s-a datorat, fără îndo- 
ială, necesităților imperioase de comunicare, mai întâi, schimbului de informaţii 
pur personale, iar apoi cerinţelor mai largi de stabilire a legăturilor sociale, eco- 
nomice, politice, statale. Motivul principal constă în faptul că în secolele XV-XVI 
printr-un teritoriu nord-european trecea un drum comercial care pornea din Flandra 
(provincie istorică între Franţa, Belgia şi Olanda), străbătea oraşele hanseatice de la 
Marea Baltică, Polonia, ajungea la Liov (care în 1450 număra peste 100 de mii de 
locuitori), Suceava şi la Cetatea Albă. De acolo, pe coasta Mării Negre, poposea la 
Kaffa în Crimeea. Pe apele Mării Negre se făcea legătura cu Ciprul (vezi O. Gorka, 
Bialograd i Kilja a wuprawa r. 1497, Warszawa, 1932, p. 32). Interesele economice 
îl determinau pe regele polonez să obţină suveranitatea asupra Moldovei, încercând 
să-i înlăture pe unguri şi pe turci. În 1387 conducătorul comitatului Moldovei, Pe- 
tru, depune jurământ de credinţă regelui polonez Vladislav Jagello. Un jurământ 
asemănător a depus şi Stefan cel Mare în 1468 (I. Bogdan, op. cit., p. 300). Croni- 
carul polonez Jan Dlugosz considera că Ştefan cel Mare era cel mai vrednic dintre 
cei căruia i s-ar putea încredința cinstea de comandant contra turcilor, ţinând cont de 
înţelegerea şi hotărârea tuturor creştinilor (N. Cartojan, op. cit., I, p. 37). 

În sec. al XV-lea stăpânirea pașnică de 32 de ani a lui Alexandru cel Bun si 
domnia viguroasă de 47 de ani a lui Ştefan cel Mare au contribuit cu mult la pro- 
păşirea plugăritului, a meşteşugurilor, a comerţului. Au fost încheiate mai multe 
alianţe politice şi militare cu Polonia, Rusia, Ungaria, Veneţia. A fost recâştigată 
Chilia (1465), dar au fost cedate apoi Chilia Veche şi Cetatea Albă (1484). Au fost 
ridicate sau întărite cetăţile Chilia Nouă (1479), Orheiul Vechi (înainte de 1484). 

Stefan cel Mare a ctitorit mănăstirea Putna (1466-1469), a ridicat biserica ma- 
năstirii Sf. Gheorghe de la Voroneţ (1488) şi aceea de la Neamţ (1497). Pe atunci 
mănăstirile, bisericile erau singurele focare de cultură. Aici se aflau şi şcoli, în 
care se învăţa limba de cultură a acelor vremuri — cea slavă —, se copiau cărțile şi 
manuscrisele slave, se însuşea arta caligrafiei, ornamentatiei. 

Academicianul rus A. I. Sobolevski menţiona că unele dintre cărțile şi 
manuscrisele din mănăstirile româneşti au fost apoi împrăştiate prin biblioteci- 
le Parisului, Vienei, Pragăi, Zagrebului, Liovului şi la cele de la muntele Athos 
din Grecia. Gavriil Uric de la mănăstirea Neamţului copiază un Tetraevangheliar 
slavon (1429), căruia ulterior i s-a adăugat textul grecesc corespunzător. E vorba 
despre unul dintre monumentele artei caligrafice moldoveneşti care se păstrează 
la Biblioteca Boleiana din Oxford. 

În legătură cu problema scrisului pe teritoriul carpato-dunărean nu trebuie 
neglijate materialele aflate în arhivele de la Bistriţa (Transilvania), publicate de 
N. Iorga şi Al. Rosetti (N. Iorga, Documente din arhivele Bistriţei, Scrisori domneşti 
şi scrisori private, I-II, Bucuresti, 1899-1900; Al. Rosetti, Lettres roumaines de la 
fin du XVI-e et du debut de XVII-e siècles tirees des archives de Bistritza, Transil- 
vanie, Bucureşti, 1926). Interesant este faptul că forme rotacizate apar şi în textele 
slave, în care se strecoară câte un cuvânt românesc cum ar fi mesteacărul în loc de 
mesteacănul atestat într-un document de la Petru Aron din 23 august 1453. Iar în 
documentul lui Ştefan cel Mare de la Badeuti din 13 septembrie 1503 e prezentă 
forma Căpătiroasa în loc de Căpăţinoasa (vezi I. Bogdan, op. cit., II, p. 288). 

Primele noastre texte scrise (fie şi sub forma unor traduceri) se prezintă 
ca o expresie lingvistică a faptelor şi evenimentelor din trecutul istoric. Ele ne 
călăuzesc spre o cunoaştere a progresului comunicativ şi estetic al limbii noastre, 
realizat initial prin straduinta primilor traducători şi autori originali (mai puţini la 
număr), care trebuiau să învingă greutăţile începutului. Calea dezvoltării a trecut 
apoi prin etapa de scrieri istorice şi literare originale ale cronicarilor şi ale aceluia 
care a fost „filozof printre regi şi rege între filozofi”, adică D. Cantemir, pentru a 
ajunge la scriitorii noştri clasici, iar apoi şi la cei contemporani nouă, care, bazân- 
du-se pe tradiția literară şi lingvistică strămoşească, reprezintă un spectru bogat 
de direcţii stilistice. 


NOTE 

! În greaca bizantină termenul stavropigion avea sensul: „cruce transmisă de Patriarhul 
de Constantinopol, care se înfigea pe locul unde trebuia să se clădească o biserică. În Pravila de 
la Govora (1640) se află scris: „neştine de va vrea să zidească o biserică în temelie să înfigă o 
cruce, ce iaste stavrosfig şi să cădească arhiereul şi să facă rugăciune şi să înceapă a zidi”. 

21. Bogdan, Documentele lui Stefan cel Mare, vol. I-II, Bucuresti, 1913. 


„Limba Română”, nr. 3-5, 2000, p. 171-176 


REPERE DIN ISTORIA FILOLOGIEI 
ROMANE INTERBELICE 


1. Ținând cont de faptul că diferiţi autori atribuie adeseori unora şi aceloraşi 
termeni diferite semnificaţii, voi începe expunerea cu precizarea câtorva termeni 
lingvistici. 

În greaca veche cuvântul gramma însemna „literă”, iar construcţia 
grammatike tehne semnifica „arta de a citi fi a scrie literele”. Latinii, îm- 
prumutând termenul grammatica, i-au creat derivate şi i-au lărgit sensul. În 
perioada clasică, la Cicero, în forma grecească grammatice, grammatices şi în 
cea latinizată grammatica, grammaticae, i se atribuia sensul „ştiinţa gramati- 
cil”; iar grammaticus era „dascăl de literatură, erudit, filolog, critic”. Horaţiu, 
folosind forma de plural, îi acorda sens colectiv, uneori însoţit şi de o nuanţă 
ironică sarcastică, precum în exemplul non ego grammaticas ambire tribus 
dignor „eu nu vreau să fac curte clicilor de grămătici”. Ca ştiinţă, gramatica 
includea, de fapt, tot ce se referea la teoria şi practica de cunoaştere a tuturor 
mijloacelor de vorbire, de exprimare a gândurilor şi sentimentelor. Cu timpul, 
termenul dat, cu semnificaţie largă, a fost mereu disecat, apărând termeni pen- 
tru a desemna ramificarea ştiinţelor, cu semnificaţie mai precisă. Chiar la Ci- 
cero este prezent şi termenul philologia (grec. philein „a iubi” + logos „limbă, 
ştiinţă”) cu sensul „pasiunea pentru cercetări în genere” (literare, filozofice, 
ştiinţifice). Seneca îi acorda termenului dat un sens restrictiv — „explicare a 
operei autorilor de seamă”. 

În Evul Mediu şi mai târziu, când se vorbea despre filologia clasică, se 
avea în vedere tot un sens larg, incluzându-se studierea întregii vieţi sociale şi 
intelectuale a grecilor şi romanilor, precum si a altor popoare (I, p. 14-15). În 
perioada secolului al XIX-lea filologia şi-a restrâns semnificaţia la studierea 
ştiinţifică a limbii şi literaturii poporului respectiv. O. Densusianu considera 
filologia drept bază „a oricărui studiu din istoria limbii şi literaturii unui po- 
por” (I, p. 17). În acelaşi timp el separa lingvistica de istoria literaturii (I, passim). 
Al. Philippide includea filologia în întregime în istorie: „Acea parte a istoriei 
care are ca obiect de expunere viaţa omenească în toate manifestările sale se 
numeşte Filologie. Filologia cuprinde dar istoria vieţii publice (Istoria poli- 
tică, aşa-numita de obicei Istorie), private (Istoria socială), artistice (Istoria 
artelor) şi intelectuală (Istoria literară) a omului” (2, p. 7). 

În zilele noastre termenul filologie s-a stabilit cu sensul de ştiinţă 
care studiază limba manuscriselor şi a tipăriturilor vechi pentru a se putea 

înţelege exact anumite texte, precum şi căile lor de transmisiune (DEX, 
S.V.). 

Pentru studierea limbilor vii ca expresie a gândirii omeneşti şi ca principal 
mijloc de comunicare între oameni, a fost pus în circulaţie în 1833 termenul (în 
formă franceză) linguistique de către scriitorul, membru al Academiei Franceze, 
Charles Nodier (1780-1844). Termenul linguiste este atestat încă în secolul al 
XVII-lea (3, s.v.). 

În limba română acest termen e atestat sub diferite forme: la A. Russo, 
T. Maiorescu, M. Eminescu, B.-P. Hasdeu — limbist, limbistic, limbistica; la 
A. Scriban — linghist, linghistic, linghistică; la |. A. Candrea — linguist, linguistic, 
linguistică, în Dicţionarul limbii române (al Academiei), 1944 — linguist, linguis- 
tic, linguistică, dar se admite şi lingvistică. Această ultimă forma a termenului se 
află în prezent în circulaţie generală în limba noastră, denumind studiul contem- 
poran, istoric şi comparativ al limbilor vii!. 

DEX dă ca normă forma lingvistică, dar admite şi varianta /inguistică. 

DOOM şi DOEOM nu mai pomenesc alte forme de ortografiere decât: 
lingvist, lingvistic, lingvistică. 

2. În Arta poetică bătrânul poet latin clasic Horaţiu a emis dictonul: gram- 
matici certant „gramaticii se ceartă”, adică discută, uneori foarte aprins. Aceasta-i 
treaba lor, dar în acelaşi timp înseamnă că ei (ca şi, de altfel, alti participanţi la 
discuţii) rareori se pun de acord în chestiuni litigioase. De aceea poate una dintre 
caracteristicile ştiinţei despre limbă este că reprezentanţii ei lucrau şi continuă 
să lucreze în mod izolat, formându-şi concepţii proprii, care cu greu se pot pune 
în concordanţă cu cele ale altor specialişti din acelaşi domeniu. Al. Philippide, 
de ex., a lucrat multi ani la opera sa fundamentală Originea românilor singur, 
fără niciun colaborator. Alcătuind prestigiosul său Dicţionar român-ger- 
man, Heimann (Hariton) Tiktin n-a recurs la ajutorul nimănui. Şi nu e vorba de 
exemple singulare. Probabil şi acesta a fost un motiv că întrunirile filologilor în 
general?, şi ale celor români în special, au avut loc relativ târziu în istoria acestei 
discipline vechi cât însăşi omenirea. 

3. Deşi O. Densusianu, cu firea lui timidă şi solitară, era considerat de con- 
temporanii săi ca un cărturar retras în împărăţia de gânduri a cuvântului ome- 
nesc, totuşi el a simţit la un moment dat necesitatea de a se aduna împreună cu 
colegii săi pentru a discuta în comun problemele stringente ale ştiinţei despre 
limbă. lată de ce anume el, O. Densusianu, a luat iniţiativa de a convoca primul 
Congres al Filologilor Români, fiind susţinut de profesorii universitari bucureş- 
teni (M. Dragomirescu, N. Cartojan, Charles Drouhet ş.a.), clujeni (S. Puşcariu, 
N. Drăganu, Th. Capidan ş.a.), cernauteni (Al. Procopovici). leşenii lipseau. La 
congres participau numai filologii universitari (profesori, conferentiari, asistenţi). 
Nu s-a apelat la o întreagă armată de profesori secundari. (Au fost prezenţi doar 
G. Adamescu şi G. Popa-Liseanu, care erau membri corespondenţi ai Academi- 
ei.) Profesorilor de limba română şi latină de la licee li s-a refuzat participarea la 

primul Congres al Filologilor (10, p. 367). Nu mai vorbim de lipsa invatatorilor 
de la şcolile primare, care ar fi putut lua parte activă la examinarea unor anumite 
chestiuni abordate în cadrul congresului filologilor (chestiuni de predare a limbii 
şi literaturii în şcoli, probleme de ortografie etc.). 

4.0. Primul Congres al Filologilor Români a avut loc între 13-15 aprilie 
1925 la Universitatea din Bucureşti şi a urmărit două scopuri principale: 

a) Fixarea anumitor „directive de activitate comună în materie de filologie” 
în sensul larg acceptat în general în acea perioadă; 

b) Discutarea unor probleme „privitoare la învățământul limbilor moderne 
si clasice”, căutându-se în acest mod stabilirea unor concordante între aceste stu- 
dii şi cerinţele culturii generale şi ale celei românești (4). 

Inaugurând lucrările congresului, O. Densusianu, conducătorul Catedrei de 
filologie romanică cu specială privire asupra limbii române de la Universitatea din 
Bucuresti, a dat glas entuziasmului şi idealismului ce-i insufletea pe filologii acelei 
generaţii, care prin munca lor sârguincioasă privind studierea profundă a limbii şi 
literaturii române în plan sincronic şi diacronic au jucat un rol de frunte în renaşterea 
națională, pecetluind pentru vecie latinitatea poporului român şi a limbii sale. De la 
studiile insufletitoare ale şcolii latiniste, dar pline de „prea multe exagerări, prea mult 
latinism şi prea multă revoltă” (I, p. 172), cum spunea O. Densusianu, s-a ajuns în 
primele decenii ale secolului al XX-lea, în perioada de după Primul Război Mondial, 
la interpretări tot mai realiste. De altfel, ideea aceasta a fost exprimată şi de alții; de 
ex., de Gr. Nandris la 18 ianuarie 1927 la deschiderea cursurilor sale de slavistică la 
Universitatea din Cernăuţi: „Studiile lingvistice au ieşit din faza romantismului senti- 
mental şi din finalismul tendentios şi au alte griji şi scopuri” (5, p.604). 

În privinţa limbilor clasice şi moderne, O. Densusianu îşi exprimă la con- 
gres convingerea că ,,..nici modernism fără clasicism, nici clasicism fără mo- 
dernism. Trăim in viata de toate zilele din amintiri şi înnoiri; cu atât mai mult 
cultura, care este exprimarea a tot ce e mai adânc şi înviorător în suflete, trebuie să 
armonizeze tradiţia şi aspiraţiile nouă” (4, p. 14). În acest context O. Densusianu 
considera că limba latină trebuie studiată în primul rând, pentru că ea contribuie la 
o cunoaştere aprofundată a limbii materne. Nu poate fi vorba însă de un caracter 
unilateral. Se cere a cerceta adânc şi limba noastră populară, care e de o rară bogă- 
tie, „neîntrecută în idiotisme de nicio altă limbă”. Anume această limbă concretă, 
maternă, veşnic împrospătată trebuie pusă la baza studiilor filologice. 

Participând la discuţia generală din cadrul congresului, S. Puşcariu a evi- 
dentiat necesitatea creării atlasului lingvistic român, la care să colaboreze toate 
cele patru universități. T. Papahagi a opinat pentru alcătuirea unui album etnogra- 
fic şi a unui atlas folcloric (7, p. 1200). 

4.1. Au urmat apoi mai multe comunicări. 

Gh. Adamescu s-a pronunţat în privinţa unificării terminologiei gramatica- 
le, iar I. Bianu a vorbit despre uniformizarea transcrierii textelor vechi slave, când 
încă nu era stabilit sistemul de transcriere universală. 

V. Bogrea a prezentat comunicarea ,,Glose româneşti în patronimicele 
armenesti din Ardeal” (8, p. 332-353), adăugând şi unele nume româneşti care 
circulă în onomastica din Vechiul Regat. Cu lux de amănunte a pus V. Bogrea 
problema relaţiilor dintre numele proprii şi cele comune. Autorul comunicării 
emite o serie de ipoteze ca „ştiinţa prin ele merge înainte”. Astfel, el era de părere 
că substantivul gâde „călău” presupune un nume propriu de călău ţigan — Gâdea. 
În asemenea mod „se coboară numele proprii din turnul de fildeş al izolării lor 
şi se confundă în marea masă a numelor comune mai adesea decât ne închipuim 
no!” (8, p. 334). Procesul invers este şi mai frecvent în limba noastră, pentru că 
aproape nu există nume propriu care să nu se bazeze pe un nume comun. De aici, 
spunea V. Bogrea, reiese importanţa onomasticii ca izvor de dezvoltare a limbii. 
Foarte interesant îi apare lui V. Bogrea „zâmbetul trist al gloselor româneşti de 
pe feţele străine îmbrăcate în straiele unei ortografii străine”, având şi un fone- 
tism care nu e al nostru. Citează el exemple ca: dajbukat „dă-i bucate”, taebukat, 
tajebukat „taie bucate”, dsokebin „joacă bine”, fridseborz „frige borş” ş.a. (8, 
p. 336). V. Bogrea relevă rolul pe care-l joacă numele de botez armenesti (Keork, 
Kivork-Gheorghe, Nikula, Kula-Niculai, Niculea, Culea etc.). El notează şi roma- 
nismele din graiul armenilor ardeleni (8, p. 341-342). La congres O. Densusianu 
a prezentat două comunicări: a) Substratul real al unor cuvinte latine (4, p. 89 
sqq.) şi b) Vorbirea populară din puncte nouă de vedere (1, p. 413-420). În pri- 
ma comunicare se ocupa de semantismul unor cuvinte din viata păstorească. Era 
vorba despre verbul palor „a rătăci, a se risipi, a se împrăştia”, legat la origine de 
păstorit. Cuvântul dat a fost atestat în arom. luară padea „se împrăştiară”, direct 
legat de lat. palor. Din contopirea acestui verb cu adverbul latin palam „pe fata, 
sub ochii tuturor” O. Densusianu credea că a derivat palatium „loc de păşunat” 
(germ. Bergplateau). Soarta cuvântului palatium autorul o considera ca un ,,sim- 
bol al inaltarii romane de la aşezările rustice, de păstori, ale primilor romani până 
la splendorile, răsărite mai târziu din aceleaşi locuri” (7, p. 1203), adică Palatium, 
colina palatină, palatul cezarilor, după ce August şi-a fixat reşedinţa pe Palatin. 

O. Densusianu considera că aurul limbii româneşti a fost scos pentru prima 
dată de geniul popular. De aceea în a doua comunicare el milita pentru un studiu 
profund şi multilateral privind această vorbire ca un tot organic. Pe autor îl inte- 
resau acele complexitati de asocieri speciale care pot oglindi „substratul sufletesc 
integral” al poporului. Autorul era preocupat de modurile speciale de redare a 
impresiilor de către ţăranul român. Povestirea ţăranului e vioaie, sprintenă, con- 
centrată atunci când istoriseşte o situaţie simplă, un incident. Când e vorba de 
situaţii mai complicate, ţăranul se luptă cu mari greutăţi: fraza lui devine greoaie, 
tărăgănată, stângace şi monotonă. Pentru a lega firul povestirii, el recurge mereu 
la conjunctia copulativă si. În prim-plan pune obiectul, si nu acţiunea („capu i-a 
tăiat”), pentru că obiectul i se pare mai concret, pe când acţiunea e mai abstrac- 
tă. Vorbirea ţăranului se caracterizează prin repetarea aceluiaşi cuvânt, pentru a 
exprima o acţiune prelungită. Se întrebuinţează deseori onomatopeele, diminu- 

tivele. În încheiere O. Densusianu considera necesară o analiza psiholigvistică, 
pentru relevarea substratului real al exprimării creatoare din limba populară (I, 
417). După părerea lui O. Densusianu — ca şi cea a colegului sau de studii de la 
laşi G. Ibrăileanu — se impunea necesitatea unei anumite geografii a stilurilor, 
privită prin prisma moldovenismului şi muntenismului ca două entităţi distincte 
în limba şi literatura română (9, p. 251). 

În cadrul comunicărilor s-a inclus şi Iosif Popovici cu tema „Fonetica expe- 
rimentala si aplicarea ei la studiul limbii”. Facand un excurs istoric, autorul arata 
ca desi fonetica in genere are o vechime de 350 de ani, totuşi în cadrul filologi- 
ei ea rămâne până astăzi în rolul de cenusotca (cenuşăreasă). I. Popovici milita 
pentru ridicarea foneticii la rangul celorlalte discipline lingvistice, pentru a putea 
elabora studii profunde de dialectologie, filologie propriu-zisă şi gramatică. Cre- 
area unor catedre de fonetică şi laboratoare de fonetică experimentală ar contribui 
la cunoaşterea mai adâncă a limbii materne şi la o însuşire calificată a limbilor 
străine (7, p. 1203). 

4.2. În vederea pregătirii congreselor următoare, au fost create cinci comisii 
(9, p. 55-56): 

a) Comisia pentru ortografia romana (Gh. Adamescu, I. Bianu, O. Densusi- 
anu, Al. Procopovici, S. Puscariu); 

b) Comisia atlasului lingvistic (I. A. Candrea, Th. Capidan, Christea Gea- 
gea, C. Giuglea, T. Papahagi, Al. Procopovici); 

c) Comisia pentru textele chirilice (I. Bianu, N. Draganu); 

d) Comisia studiilor clasice (V. Bogrea, D. Burileanu, D. Evolceanu, 
D. Marmeliuc, G. Popa-Liseanu, I. Valaori); 

e) Comisia pentru terminologia gramaticala (Gh. Adamescu, V. Bogrea, 
O. Densusianu, L. Morariu). 

În general vorbind, Congresul I al Filologilor Români a fost dominat de 
personalitatea ştiinţifică şi organizatorică a lui Ovid Densusianu. 

5.0. Exact peste un an de zile, în aprilie (23, 24, 25) 1926, a avut loc la Cluj 
cel de-al II-lea Congres al Filologilor Români, la care au participat 24 de membri. 
Ca oaspete de onoare, la lucrările congresului a luat parte şi cunoscutul lingvist 
francez Antoine Meillet. 

Cuvantul de deschidere a fost rostit de S. Puscariu, iar O. Densusianu, 
ca fost presedinte al Congresului I, a propus ca acest congres sa fie prezidat de 
S. Puscariu. Ca vicepresedinti au fost alesi O. Densusianu, Iosif Popovici, Alexe 
Procopovici, iar ca secretar — T. Papahagi (10, p. 352-362). 

În cuvântul introductiv S. Puşcariu a scos în evidenţă problemele ce vor 
fi puse şi rezolvate, avându-se în vedere cele trasate la primul congres şi care au 
fost date în competenţa celor cinci comisii. Cât priveşte comisia studiilor clasice, 
S. Puşcariu opina: „Va fi bine ca filologii clasici sa-şi alcătuiască ei înşişi o pro- 
gramă analitică cu sacrificarea amănuntelor, pentru ca elevul, până la absolvirea 
liceului, să poată agonisi în mai puţine ore săptămânale cunoştinţe mai sumare, 

dar totuşi esenţiale de limbă şi să se aleagă cu o imagine mai putin dezvoltată, dar 
limpede şi sintetică a culturii greco-latine” (10, p. 354). Sarcina comisiei de uni- 
ficare a terminologiei gramaticale româneşti era de a impune prin diverse broşuri 
şi articole termeni gramaticali recomandati, însoţiţi de scurte definiţii. 

Deosebit de complicate erau problemele ce se puneau în fata comisiei atla- 
sului lingvistic, care era chemată a efectua lucrările de pregătire ce priveau nu 
numai stabilirea principiilor teoretice şi culegerea practică a materialelor pentru 
atlas, ci şi — mai ales — adunarea de fonduri în vederea publicării lor. Reforma 
ortografică din 1904 a Academiei Române a lăsat o serie întreagă de chestiuni 
nerezolvate. Ortografia, fiind o haină convenţională de redare a limbii în scris, tre- 
buie să fie simplă şi practică. Principiul fonetic („scrie cum vorbeşti”) nu se poate 
aplica în toată exactitatea lui, pentru că va trebui să se ţină cont şi de tradiţie, şi de 
simţul gramatical înnăscut al fiecărui vorbitor. S-a decis că hotărârile Congresului 
Filologilor în privinţa ortografiei vor fi comunicate Academiei, iar aceasta le va 
prezenta Ministerului Instrucțiunii Publice, ca el să le decreteze oficial. Ca mate- 
rial didactic, va trebui prevăzută alcătuirea unui îndreptar ortografic. În privinţa 
transcrierii textelor chirilice S. Puşcariu considera ca e mai bine „să nu transcriem 
deloc, ci să le reproducem sau în fototipie, sau, când e vorba de manuscrise greu 
de citit, în transcriere latină”. 

S. Puşcariu îşi dădea bine seama că cele două congrese ale filologilor nu 
constituiau nişte congrese propriu-zise. De aceea el era de părere că „pentru or- 
ganizarea muncii în viitor, ar fi util să se alcătuiască o comisiune cu caracter 
permanent care să se ocupe de chestiuni de organizare şi de o practică îndrumare 
a congreselor viitoare, ce ar putea deveni nişte adunări generale ale unei Societăţi 
a filologilor români” (10, p. 355). 

5.1. În cadrul congresului au prezentat comunicări: 

— O. Densusianu, Actualizări în problemele de filologie; 

— V. Bogrea, Emendarea unor lecturi de texte latine si eline; 

—I. Siadbei, Fragmentul Leviticului de la Belgrad (10, p. 276); 

— T. Papahagi, Disparitii şi suprapuneri lexicale (19, p. 82-100). 

5.2. Au fost audiate rapoartele celor cinci comisii alese la congresul prece- 
dent. 

O. Densusianu, în calitate de raportor al primei comisii (pentru ortografie), 
a citit câteva observaţii introductive, precum şi toate propunerile ce au fost pre- 
zentate comisiei. 

Th. Capidan a prezentat raportul comisiei atlasului lingvistic. El a opinat în 
sensul accelerării lucrărilor, pentru că particularitatile dialectale sunt pe cale de 
dispariție sub presiunea unificatoare a limbii literare. Se propunea ca anchetele să 
fie realizate de doi anchetatori (unul pentru dacoromână şi altul pentru dialectele 
transdanubiene). O. Densusianu era pentru participarea celor patru universități 
la atlas, fiecare în parcela ei, folosindu-se şi arhivele. S. Puşcariu s-a pronunţat 
pentru un singur anchetator, ca să fie aceeaşi ureche pentru toate localităţile pro- 

puse spre anchetare. A. Meillet susţinea alături de atlas şi monografiile dialectale. 
Anchetele sa fie bazate pe chestionare, iar acestea pe monografii. 

N. Draganu a propus ca transcrierea textelor chirilice sa se faca prin foto- 
grafierea textelor şi reproducerea fonetică latina. 

S. Puşcariu a propus apoi să fie constituită o comisie centrală organizatorică 
în locul celei de transcriere a textelor chirilice, care nu-şi mai avea rostul de a mai 
exista. 

I. Valaori a raportat că comisia studiilor clasice n-a avut posibilitatea de a 
prezenta la acest congres raportul său, care va fi gata la cel următor. 

Gh. Adamescu n-a putut prezenta raportul comisiei pentru terminologia 
gramaticală, pe care l-a promis pentru congresul următor. Gh. Bogdan-Duică 
considera că problema dată nu suferă tergiversări şi că se cere o terminologie 
românească, şi nu una făcută după note şi calapoade străine. 

V. Bogrea a susţinut în scris propunerea de a actualiza studiile de topo- 
nomastică (10, p. 360-361). Ca urmare a acestei propuneri, a fost organizată o 
comisie pentru toponomastică, formată din V. Bogrea, I. A. Candrea, N. Drăganu, 
T. Iordănescu, Gr. Nandriş, T. Papahagi. 

I. Popovici a reiterat propunerile despre dezvoltarea foneticii experimentale. 

La acest congres A. Meillet a ţinut o conferinţă publică despre starea con- 
temporană a limbii franceze. 

În final s-a hotărât ca viitorul congres, al treilea, să aibă loc la Cernăuţi, iar 
preşedinte al lui a fost desemnat Alexe Procopovici. 

În general, cel de-al II-lea Congres al Filologilor Români şi-a desfăşurat 
lucrările în mod evident sub dominarea concepţiilor ştiinţifice şi organizatorice 
ale lui S. Puşcariu, susţinut în special de clujeni şi cernauteni. 

Făcând o dare de seamă asupra acestui congres, L. Morariu considera că 
el a pus la punct importante chestiuni de limbă, unele din ele cerând o grabnică 
soluţionare, ca aceea a reformei ortografice (21, p. 49-51, cf. 22, p. 207-209). 

6.0. Al III-lea Congres al Filologilor (şi ultimul în epoca interbelică) şi-a 
desfăşurat lucrările la Cernăuţi între 20-22 mai 1927 cu modificări însemnate în 
ceea ce priveşte componenţa lui. N-au participat la congres o serie de bucureşteni 
(Al. Arbore, D. Burileanu, N. Cartojan, O. Densusianu, A. Lupu-Antonescu, Pe- 
ricle şi Tache Papahagi, I. Valaori) şi clujeni (V. Bogrea, I. Muslea, S. Pop, I. Po- 
povici). În schimb, spre deosebire de primele congrese, au fost prezenţi ieşenii 
(|. Bărbulescu, I. Iordan, Margareta Ştefănescu). S-au adăugat cernautenii (I. Ba- 
cinschi, E. Herzog, D. Marmeliuc), clujenii (Şt. Bezdechi, N. Georgescu-Tistu, 
T. Naum) şi bucureştenii (N. lonescu-Bujor, I. Rădulescu-Pogoneanu). 

6.1. Programul de lucru a fost prezentat de Al. Procopovici, preşe- 
dinte, asistat de I. Bărbulescu, Gh. Adamescu, Th. Capidan — ca vicepre- 
sedinti, şi Gr. Nandriş — secretar. Preşedintele a adus omagii lui O. Densu- 
sianu, organizatorul Congresului I al Filologilor Români, exprimându-şi 
în acelaşi timp satisfacția pentru prezenţa filologilor ieşeni. Cuvinte de 


58 Nicolae CORLATEANU 


adâncă durere au fost exprimate în legătură cu dispariţia din viata a lui 
Vasile Bogrea. 

Deschizând cea de-a doua zi a congresului, Al. Procopovici a citit proce- 
sul-verbal al comisiei ortografice cu moţiunea respectivă (15), precum şi pro- 
cesul-verbal al comisiei centrale organizatorice, care considera că organizarea 
în societate a filologilor români se va putea înfăptui abia după congresul viitor, 
când se vor clasifica directivele generale ce vor fi puse la baza viitoarei socie- 
tati. 

6.2. La congres au fost prezentate comunicarile: 

Th. Capidan, Aoristul ca particularitate a limbilor balcanice, N. Geor- 
gescu-Tistu, Organizarea bibliografiei filologice (10, p. 369), Gh. Adamescu, În 
chestiunea bibliografiei, Şt. Bezdechi, O emendatie la Herodot (IV, 94), I. Barbu- 
lescu, Două curente literare în literatura veche româno-slavă şi română, M. Ste- 
fănescu, Influenţa traducerii medio-bulgare a cronicii bizantine a lui Manasse 
asupra vechii literaturi româno-slave şi române (12), D. Marmeliuc, Învăţămân- 
tul limbilor clasice în România (13, p. I), I. Iordan, Un fenomen fonetic românesc 
dialectal: ă neaccentuat >a (10, p. 117-154), E. Herzog, Despre fr. amour (14, 
p. 115-118), Gh. Nandriş, Predarea limbii române în învățământul secundar (15, 
p. 598-608), I. Rădulescu-Pogoneanu, Câteva observații despre limba si ortogra- 
fia noastră (16). 

6.3. La congres este de menţionat atenţia concentrată asupra studierii lim- 
bilor clasice. 

S. Puşcariu cerea un curs pregătitor la latină în universităţi pentru cei ce vor 
studia româna. 

I. Radulescu-Pogoneanu se pronunţa pentru organizarea unui congres de 
limbi clasice. 

I. Bărbulescu considera că trebuie ca înşişi profesorii de limbi clasice să con- 
tribuie la stabilirea unei atmosfere favorabile pentru studiile clasice discreditate. 

Gh. Adamescu şi I. lonescu-Bujor, inspector şcolar, propuneau nu numai 
obligativitatea de a învăţa în şcoli latina, ci şi greaca, prin propagarea studiilor 
greco-latine. 

Raportul comisiei de terminologie gramaticală românească a fost prezentat 
de Gh. Adamescu. 

6.4. La finele congresului I. Bărbulescu a rugat ca viitorul congres al filolo- 
gilor să aibă loc la Iasi peste doi ani (10, p. 366). Acest congres însă n-a mai fost 
convocat, aşa încît congresul cernautean — la care au participat şi multi profesori 
secundari, învăţători, studenţi — a fost ultimul în perioada interbelică. 

Gh. Adamescu a publicat o dare de seamă favorabilă despre congresul filo- 
logilor romani de la Cernăuţi (23, p. 381-385). 

7.1. După un început destul de timid, cu anumite restricţii, chiar pentru 
profesorii secundari de limbă şi literatură română şi latină (10, p. 367), congresele 
filologilor şi-au desfăşurat apoi destul de activ lucrările (în trei ani — trei congre- 

se), pentru a-şi sista activitatea nu numai până la sfârşitul perioadei interbelice, ci, 
de fapt, 64 de ani — până în 1991. 

Cauzele acestei întreruperi au fost multiple. Cred că, în primul rând, s-a apli- 
cat dictonul latin grammatici certant. O. Densusianu devenise un opozant constant 
al propunerilor făcute de şcoala lingvistică de la Cluj, ce se înfiripa şi-şi continua 
productiv activitatea, susținută cu insistenţă de N. Iorga şi alţii. O. Densusianu, în 
privinţa ortografiei, susținea că grafia d şi 7 trebuie să se contopească, el era pentru 
păstrarea lui s intervocalic (poesie etc.), pentru păstrarea lui u final în cuvinte ca 
ochiu, pentru a-l distinge de pluralul ochi, era pentru forma sunt etc. În genere, 
O. Densusianu ajunsese să nu mai fie ascultat de nimeni. Autoritatea lui S. Puşcariu 
a fost cauza principală a neparticipării lui O. Densusianu la lucrările academice în 
domeniul lingvisticii şi filologiei (9, p. 48). „În lupta cu Academia, el fu cel învins. 
Învins de foştii colegi, de prieteni, de savanţi egali cu sine” (9, p. 293-294). De la 
o vreme O. Densusianu renuntase să mai participe şi la şedinţele Academiei, ca şi 
colegul mai în vârstă de la laşi Al. Philippide, care după Primul Război Mondial n-a 
mai participat decât de câteva ori la lucrările Academiei. 

În al doilea rând, împrejurările politice şi de altă natură nu erau favorabile 
în niciun chip pentru continuarea cercetărilor filologice în preajma şi în timpul 
celui de-al Doilea Război Mondial. 

lată de ce abia în 1991 (4-6 iulie) a avut loc la Timişoara cel de-al IV-lea 
Congres al Filologilor Români sub egida Societăţii de Ştiinţe Filologice din Ro- 
mânia cu concursul Academiei Române şi al Academiei de Ştiinţe din Republica 
Moldova, al Ministerului Învăţământului şi Ştiinţei din România şi al Universi- 
tatii din Timişoara. La acest înalt for au participat filologi români de pretutindeni 
(din România, Basarabia şi Bucovina de Nord, din Banatul Sârbesc, Franţa, Ger- 
mania, Olanda (18, p. 100-101). 

7.1. Deşi adunările filologilor români în perioada interbelică au fost ne- 
numeroase, având loc într-un răstimp atât de scurt (trei ani), totuşi ele au servit 
şi continuă să servească şi astăzi ca puncte de orientare, ca repere în activitatea 
ştiinţifică şi practică a filologilor şi lingvistilor până în zilele noastre, bineînţeles, 
urcând treptele de evoluţie a ştiinţei despre limbă nu numai în plan naţional, ci 
şi internaţional. În august 1967 a avut loc la Bucureşti cel de-al X-lea Congres 
International al Lingvistilor, iar peste un an, in 1968, cel de-al XII-lea Congres 
International de Lingvistica şi Filologie Romanica. 

Sa mentionam aici doar cateva din realizarile fundamentale ale acestor re- 
pere. 

a) Atlasul lingvistic roman, aparut in trei volume (din cele zece planificate), 
autori fiind Sever Pop si Emil Petrovici, conducator Sextil Puscariu. În 1958 şi în 
anii următori, Em. Petrovici şi elevii săi (I. Patrut, P. Neiescu, B. Cazacu ş.a.) au 
iniţiat şi publicat un nou tip de atlas: Atlasul lingvistic român pe regiuni (Oltenia, 
Muntenia, Dobrogea, Moldova şi Bucovina, Transilvania, Crişana, Maramureşul 
şi Banatul). 

Între 1968-1973 la Chişinău a fost publicat Atlasul lingvistic moldovenesc 
in doua volume, fiecare in cate doua parti. Sub un titlu revazut, ca o continuare 
directă a ALR, în 1993, la Chişinău a apărut Atlasul lingvistic român pe regiuni: 
Basarabia, Nordul Bucovinei, Transnistria (autor V. Pavel). S-au inclus în acest 
atlas materiale dialectale şi din diverse regiuni ale Ucrainei, Federaţiei Ruse, 
Georgiei (regiunea Autonomă Abhază), Kazahstanului şi Kârgâstanului. 

b) Între 1913-1944, sub redacţia lui S. Puşcariu, au fost publicate tomul I si 
tomul II în două parti (până la cuvântul /ojniţă) ale Dicţionarului limbii române, 
despre care unul dintre cei mai de seamă romanisti ai vremurilor noastre, 
W. Meyer-Liibke, considera că este „cel mai bun dintre dicționarele editate de o 
Academie în oricare din limbile romanice, o lucrare cu care redactorul, Academia 
şi națiunea română au toate motivele de a se mândri” (10, p. VI). 

După război, începând cu anul 1965, s-a continuat publicarea DLR în serie 
nouă (tomul VI — tomul XI), fiecare în mai multe parti, însă lucrarea n-a fost ter- 
minată. 

c) Problemele ortografiei române au fost discutate la toate cele trei congre- 
se interbelice (20). Ca urmare, regulile ortografice au fost aprobate de Academia 
Română în 1932 şi decretate de Ministerul Instrucțiunii Publice. Pentru uzul în- 
vatamantului de toate gradele S. Puşcariu şi T. A. Naum au publicat în 1932 un 
îndreptar şi vocabular ortografic. 

După război, în 1953, Academia Română a aprobat o nouă reformă ortogra- 
fică (cu o modificare în 1965), confirmând aplicarea principiului fonetic şi ţinând 
cont de cel etimologic sau istoric-traditional, aşa cum se discutase la cele trei 
congrese filologice interbelice. Au fost publicate în consecinţă: Îndreptarul orto- 
grafic, ortoepic şi de punctuație (JOOP) în 4 ediţii (1960, 1965, 1971, 1987), pre- 
cum şi Dicţionarul ortografic, ortoepic şi morfologic al limbii române (DOOM), 
1982, 1989, Bucureşti (60.000 de cuvinte). 

Drept o angajare plenară în opera de traducere în viaţă a legilor şi hotărâ- 
rilor adoptate în 1989-1990 de către Sovietul Suprem al Republicii Moldova, a 
fost publicat la Chişinău în 1991 Dicţionarul ortografic cu elemente de ortoepie 
şi morfologie (DOEOM) cu includerea unor cuvinte ce au răspândire largă în 
Republica Moldova. 

d) În afară de aceste trei mari categorii de lucrări fundamentale ale filo- 
logiei şi lingvisticii româneşti, cele trei congrese filologice interbelice au iniţiat 
cercetări sistematice şi ample de onomastică şi toponimie, de reeditare a textelor 
vechi, de organizare a bibliografiei noastre filologice, sarcini care, în mare majo- 
ritate, au şi fost realizate. 

Nu mai vorbim de includerea plenară a profesorilor universitari în procesul 
de predare a limbii şi literaturii române şi a filologiei clasice şi moderne în învă- 
tamantul secundar, în pregătirea manualelor pentru aceste şcoli. 

7.2. E pe deplin firesc că orice înnoire, orice progres în ştiinţă, inclusiv în 
cea a limbii, se datoreşte muncii înaintaşilor şi este condiţionată de aceasta. A o 

neglija înseamnă a-ţi tăia craca de sub picioare, a-ţi primejdui activitatea printr-o 
acțiune necugetată. Aceasta o înțelegeau bine filologii în trecut şi-şi dau seama 
cei care sunt in viata, care mereu au ţinut in mod critic de principiile teoretice şi 
succesele practice obţinute în trecut. 

Filologii şi lingviştii români cu rădăcini adânci în secolul al XIX-lea: 
B.-P. Haşdeu (1838-1908), Al. Philippide (1859-1933), O. Densusianu (1873- 
1938), I. Bărbulescu (1873-1945) ş. a., precum şi cei „călări pe două veacuri”: 
S. Puşcariu (1877-1948), V. Bogrea (1881-1926), Al. Procopovici (1884-1946), 
N. Drăganu (1884-1939) împreună cu maeştrii lor: G. Paris (1830-1903), 
H. Schuchardt (1842-1927), J. Gillieron (1854-1926), W. Meyer-Liibke (1861- 
1936), erau caracterizați de reprezentanţii generaţiilor care veneau după ei: 
I. Iordan (1888-1986), Al. Rosetti (1895-1990), Gr. Nandriş (1895-1968) ş.a., 
ca „pozitivişti”, ca adepţi fideli ai neogramaticilor (K. Brugmann (1849-1919), 
B. Delbruck (1842-1922), H. Paul (1846-1921), care considerau limba ca o activi- 
tate psihofiziologică individuală a omului, dominată de legi fonetice rigide, supu- 
se principiului regularitatii absolute, analogia fiind considerată ca factor principal 
în crearea de forme noi. Studiile neogramaticilor se caracterizau prin atomistul 
lor, fără abordarea unor chestiuni privind caracterul de sistem al limbii. 

Urmându-i pe neogramatici, S. Puşcariu, de ex., era convins că legile fono- 
logice „nu sunt abstractiuni sau invenţii ale gramaticilor, ci sunt realităţi lingvis- 
tice, formule existente în mintea vorbitorului” (v. „Dacoromania”, II, Cluj, 1922, 
p. 83). 

Cu timpul, atât S. Puşcariu, cât şi colegii lui de generaţie au trecut la o 
„revizuire a concepțiilor fundamentale lingvistice”. Secolul al XX-lea, în special 
a doua jumătate a lui, se caracterizează printr-o îmbogăţire a perspectivelor de 
a examina limba nu numai prin studii de suprafaţă, ci şi printr-o analiză de pro- 
funzime, neglijându-se, poate, într-o oarecare măsură metodele prea dogmatice 
ale neogramaticilor, oferindu-se o largă libertate a fanteziei. „Orice gând, orice 
simtire inaltatoare sunt un cântec, un imn. Ascultati în fiecare zi fremătările sufle- 
tului nostru şi vă veţi minuna auzind glasurile tainice care se ridică din adâncuri, 
se topesc şi se armonizează într-o simfonie ce pare coborâtă din cer. Când toate 
glasurile vor fi unul singur şi munca lor va fi dat fiorul extazului, atunci, nu- 
mai atunci, chemaţi cuvintele să cuprindă frumuseţile răsărite în sufletul vostru” 
(O. Densusianu, apud 9, p. 209). 


NOTE 

"1. Iordan, Lingvistică, filologie, istorie literară, în „Orpheus” II, 1926, nr. 4, p. 193- 
212. 

? Premier Congres international de linguistes a la Haye (Binnenhof) du 10-15 avril 
1928, Nimegue, 1928. Programme du premier Congres international de linguistes a la Haye 
(Binnenhof) du 10-15 avril 1928 Nimegue, 1928. Cf.O. Densusianu, L’ evolution semantique 
de quelques termes pastoraux. Extrait des Actes du I-er Congres des linguistes, Leyden, 1929. 

Despre lucrările acestui congres a scris în ,,Grai şi suflet”, IV, pag. 393-396, O. Densusianu. 
La cel de al IV-lea Congres Internaţional de Lingvistică, de la Copenhaga, deşi a fost invitat 
de Viggo Brondal, totuşi O. Densusianu n-a participat. 

„Limba Română”, nr. 3, 1994, p. 116-126 


PREMISELE SI REALIZAREA 
PROCESELOR DE NEOLOGIZARE 


Înainte de a aborda tema propusă, aş dori să spun câteva cuvinte despre 
savantul-lingvist, literat, istoric — compatriotul nostru — multiacademicianul şi 
multiprofesorul onorific a peste 20 de universităţi de pe întregul mapamond — 
Eugeniu Coşeriu. După cum sublinia în mod deosebit Iorgu lordan, în lingvistica 
mondială E. Coşeriu este socotit ,, un fruntaş între fruntaşi” în această disciplină 
ştiinţifică, situându-se pe o cale de mijloc, Domnia Sa este considerat un neotra- 
ditionalist. 

Ca un veritabil poliglot, dumnealui posedă cunoştinţe profunde privitoa- 
re la toate limbile de largă circulaţie (romanice, germanice, slave, greacă etc.). 
Competența lui lingvistică este, de fapt, universală. În cadrul lingvisticii generale 
E. Coșeriu consideră că limba este o creaţie individuală permanentă în planul 
sistemului unei limbi date şi al normei impuse de colectivitate. Sistemul include 
normele obligatorii (impuse de colectiv), opozitiile funcționale ale diverselor ni- 
veluri lingvistice, eliminându-se tot ce nu este distinctiv pentru limbă ca sistem. 
Concepţia teoretică a savantului nostru, expusă într-o sumedenie de lucrări, i-au 
asigurat unul dintre primele locuri între personalităţile cele mai de vază ale 
lingvisticii mondiale. 

În 1991 Academia noastră de ştiinţe l-a ales printre primii săi membri de 
onoare. În 1997 E. Coşeriu a fost distins cu Ordinul Republicii — decorația supre- 
mă a Republicii Moldova. 

Întreaga intelectualitate a Republicii Moldova se mândreşte cu acest mare 
compatriot, dorindu-i multă sănătate şi succese şi mai mari pe tărâmul ştiinţei 
mondiale. 

Tratând problema Premisele si realizarea proceselor de neologizare, 
am în vedere în mod special situația din Basarabia, care mutatis mutandis se 
poate referi şi la Bucovina, în speţă la nordul Bucovinei. Chiar de la început 
trebuie subliniat că această situaţie a devenit critică, începând cu răpirea Bu- 
covinei în 1775 şi până în 1918 de către imperiul habsburgic şi cea a Basarabi- 
ei în 1812-1918 de către imperiul romanovilor şi apoi de cel sovietic din 1940 
până în 1989. Nu mai vorbim de situaţia catastrofală, în toate aceste perioade 


Text dedicat ilustrului lingvist basarabean Eugeniu Coşeriu omagiat la Chişinău în 
septembrie 1998. 

şi până astăzi, din Transnistria. Răpite din trupul Moldovei istorice, în aceste 
teritorii au trebuit să circule mijloace verbale de comunicare cu vădite parti- 
cularitati singularizante, cauzate de izolarea aproape totală de matca naţională 
românească. 

Cunoscutul scriitor C. Stamati-Ciurea constata: „Poate că limba din scrie- 
rile mele române va face asupra cercurilor noastre literare, mai ales însă asupra 
supremului nostru areopag literar de pe malurile Dâmboviţei, o stranie impresie. 
N-am putut scrie altmintrelea. Limba română rustică, precum o vorbeşte poporul 
nostru din Basarabia, a fost singurul izvor din care m-am adăpat; n-am în patria 
mea niciun institut naţional, nicio şcoală poporală măcar, am fost şi sunt o insulă 
solitară în imensul ocean al slavonismului. Mai mult nu zic”. lar C. Stere mentio- 
na în romanul său fluviu: „Pe vremea aceea (a doua jumătate a secolului XIX) în 
şcolile din Basarabia nu numai că dispăruse predarea limbii româneşti, dar nu era 
iertată elevilor intrebuintarea limbii materne nici chiar între ei”. Această izolare, 
mai întâi relativă, apoi absolută, începută în Bucovina în 1775, iar în Basarabia 
în 1812, de limba Moldovei istorice şi deci şi de romanitatea occidentală, le-a dat 
graiurilor din Basarabia şi din Bucovina o înfăţişare aparte, deosebindu-le mai 
ales în forma lor orală de limba română literară, dezvoltată îndeosebi în secolul 
al XIX-lea în mod normal, liber în condiţiile cunoscute. Avea deplină dreptate 
D. Caracostea când afirma: „Graiul basarabean e de o ființă cu cel moldovean. 
Deosebirea între ţăranul basarabean şi restul ţăranilor moldoveni stă în faptul că 
aceştia au un secol de contact cu limba literară... Graiul basarabean este graiul 
moldovean de acum un secol, netrecut prin prefacerile datorite limbii comune 
la temperatura secolului al XIX-lea”. Nu trebuie însă uitat că şi limba română 
pe parcursul istoriei sale a suferit influenţa elementului balcanic şi al celui slav, 
deosebindu-se în acest mod de romanitatea occidentală. „Suflet românesc în lim- 
ba slavă”, aşa caracteriza N. Cartojan momentul intrării românilor sub influenţa 
culturii bizantino-slavă în cursul Evului Mediu. 

Când în 1918 limba vorbită în Basarabia a intrat în nemijlocit contact cu limba 
română literară, aceasta era de acum stabilită în principalele ei sfere de funcționare 
(literatura, ştiinţă, tehnică etc.). Basarabenii, care erau formaţi intelectualiceste ca 
specialişti (în diverse domenii) în limba rusă, au trebuit să înveţe şcolăreşte (chiar) 
literatura română (clasică şi contemporană), preceptele ştiinţelor şi ale tehnicii, să 
se adapteze cursului de evoluţie firească a limbii române literare. 

Între 1918-1940, datorită şcolilor de toate gradele, inclusiv a facultăților de 
teologie şi agronomie din Chişinău ale Universităţii ieşene, nivelul intelectual, 
cel de cunoaştere a vieţii literare, ştiinţifice, tehnice al basarabenilor, ca şi al bu- 
covinenilor, ardelenilor, precum şi limba literară în circulația ei generală au tins 
mereu spre o atenuare a diferenţelor provinciale. Au crescut şi s-au perfecţionat 
specialişti de înaltă calificare în toate domeniile vieţii intelectuale. S-au ridicat 

scriitori, savanti, oameni de arta basarabeni, care in deceniile trei-patru ale seco- 
lului nostru au format o noua generaţie de oameni de cultură si ştiinţă. Ei militau 
pentru o ridicare efectivă a nivelului de trai, a culturii, a literaturii române printr-o 
sincronizare cu Europa Occidentală şi pentru o limbă română literară unică pe în- 
treg teritoriul Ţării. După 1940 şi până în 1989 tendinţa aceasta a continuat in alte 
condiţii, deosebit de grele, în împrejurări social-economice şi culturale dificile 
atât în Basarabia, cât şi în nordul Bucovinei. 

Fenomenele de limbă, existente în spaţiul glotic basarabean, bucovinean de 
nord şi transnistrean trebuie studiate şi ele din punctul de vedere al evoluţiei şi al 
tendinţelor normale de dezvoltare a limbii române în general, pentru că limba nu 
este doar un sistem de norme, ci şi un fenomen social în continuă evoluţie. Ea nu 
poate să nu ţină cont de apariţia unor realii şi de dispariţia altora. Aceasta cere nu 
atât o restructurare gramaticală (care, fără îndoială, are loc într-o anumită măsu- 
ră), cât o revalorificare a mijloacelor expresive, limba fiind un adevărat acumula- 
tor de cunoaştere a realităţii. Tot ce în enunţul vorbitorului constituie o abatere de 
la modelele existente în limba în care se poartă conversaţia, se poate numi inova- 
tie. Admiterea acesteia de către ascultător în calitate de model pentru enunturile 
următoare este numită de E. Coseriu acceptare. E vorba, în asemenea situaţii, de 
o cale externă de evoluţie a limbii, care priveşte mai ales vocabularul, constând în 
îmbogățirea lui pe contul împrumuturilor lexicale din alte limbi. Există şi o cale 
internă, care priveşte tendinţele de evoluţie a structurilor fonetice, gramaticale şi 
lexicale. E vorba de evoluţii în cadrul sistemului general al limbii date. Calchierea 
după model străin constituie cea de a treia cale, când apar mijloace expresive noi 
pe baza formantilor morfologici proprii, dar după un model structural străin, in 
atare situaţie, intră în joc procesele de interferenţă ale limbilor. 

Istoria limbii române, în special cea a vocabularului său, conţine încă nu- 
meroase pete albe şi nesigure, motivate prin multiplele interconexiuni ce le-a 
cunoscut în cursul evoluţiei sale multiseculare. Se cuvine a prezenta problema 
neologismului în limba noastră prin prisma pătrunderii în plan diacronic a noilor 
unităţi lexicale — motivate prin necesităţile de evoluţie economică, socială, nati- 
onală — în special în cadrul dezvoltării ştiinţei, tehnicii, culturii în plan sincronic. 

Când urmărim scopul de a ne ridica la nivelul atins de alte popoare, să nu 
uităm ce au întreprins acestea nu numai pentru progresul vieţii materiale, al ştiin- 
tei şi tehnicii, ci şi pentru dezvoltarea literaturii, artelor, a mijloacelor de comuni- 
care, pentru că „Măsurariul civilizatiunii unui popor astăzi este o limbă sonoră si 
aptă a exprima prin sunete — noţiuni, prin şir şi accent logic — cugete, prin accent 
etic — sentimente” (M. Eminescu). 

În vremurile noastre — când omenirea se află în pragul celui de-al treilea 
mileniu — societatea umană tinde din ce în ce mai mult spre o adevărată ava- 
lanşă de cunoştinţe, bazate pe cele mai recente succese ale ştiinţei, tehnicii, 

culturii actuale. Ascultatorul zilelor noastre accepta ceea ce el nu cunoaste, ceea 
ce corespunde necesitatilor sale de comunicare, inovatiile fiind acceptabile din 
punct de vedere social şi utile din punct de vedere functional. E vorba deci de 
un act de o anumită cultură, de un anumit gust şi de o anumită rațiune practică. 
Toate acestea se cer a fi transmise prin mijloace expresive în limbile vorbite 
ŞI scrise pe întregul glob pământesc. Asemenea mijloace nu pot fi născocite 
imediat, la cerere, în fiece moment, în fiecare dintre aceste limbi. Ca urmare, 
asemenea mijloace comunicative, într-o formă mai mult sau mai puţin adaptată, 
sunt împrumutate din alte limbi şi puse în circulaţie generală de cele mai diver- 
se popoare sub forma neologismelor. 

În procesul neologizării au loc unele transformări calitative de natură fo- 
netică, gramaticală, cuvintele noi încadrându-se în sistemele respective ale limbii 
debitoare. În acelaşi timp trebuie avut în vedere şi factorul cantitativ, ţinându-se 
cont în mod deosebit de valoarea expresivă a inovației lexicale. Neologismul tre- 
buie să fie acceptat de mediul social, adică de mai multi sau chiar de majoritatea 
vorbitorilor limbii date. Dacă e vorba despre un singur vorbitor, neologismul ră- 
mâne un hapax legomenon. 

La acest sfârşit de secol şi de mileniu îşi fac tot mai mult apariţia în toate 
limbile lumii o serie întreagă (ca să nu spun o sumedenie) de neologisme, cu toate 
protestele — uneori destul de vehemente — ale celor care nu sesizează întotdeauna 
momentul istoric actual, în care adevărul este odrasla timpului. 

Deşi apar destul de rar în circulația generală, totuşi dicționare de prestigiu 
(DEX, 1996; Dicţionarul de neologisme, 1996; Dicţionarul L. Sdineanu, Chisinau, 
1998) includ verbe (cu derivatele lor) ca: a atenfiona (fr. attentionne), a concluziona 
(lat. conclusio, fr. conclusion), a lectura (lat. lectura, fr. lecture); substantive: scrip- 
tor „scriitor” (atestat în dicţionarul lui Lazăr Saineanu, în DN, dar lipseşte în DEX), 
statuar „sculptor” (L. Saineanu, atestat şi la acad. Al. Rosetti), debarasor „persoană 
care curăță mesele şi vesela într-un restaurant”. Peiorative sunt considerate sub- 
stantive ca: poetastru (T. Maiorescu), politicastru (|. L. Caragiale), criticastru etc. 
Şi-au aflat locul în dicţionare neologisme cu totul recente: kitsch (din germ. Kitsch 
„obiect decorativ de prost gust” cu derivatul românesc kitschizare „falsificare a ar- 
tei”. Nu este însă indreptatita apariția unor verbe ca: a disciplinariza (corect: a dis- 
ciplina) sau a scriptiona (cu sens neclar), a se panica „a intra în panică”. Nu cred ca 
e justificată calchierea, după model rus, a adjectivului ucmounuxoeedueckuu, apărut 
într-o publicaţie recentă la noi: izvoristic, bază izvoristică. 

Se pot cita şi cazuri când neologismul concurează (uneori chiar putând 
scoate din uz) unele cuvinte devenite oarecum autohtone, adică aflate de mult 
în limba noastră. Astfel, aurora (lat. aurora, fr. aurore) i-a părut mai adecvată lui 
C. Negruzzi în contextul Aurora se ivește vestitoare dimineţii în raport cu mai 
vechiul zori (slav. zoria). Neologismul acesta e prezent mai ales în terminologie 

(auroră boreală sau polară, australă cu sensul „lumină difuză verde sau rosiatica 
din regiunile polare”). 

Nu toate neologismele, pătrunse în limba română, au scos din uz cuvintele 
autohtone sau au apărut paralel cu elementele lexicale de alte origini. Astfel, lat. 
culpa n-a eliminat slavismul vină, iar culpaş (care apare la V. Alecsandri), culpes 
(B.-P. Hasdeu, Al. Odobesu) n-au devenit semanticeşte egale cu vinovat. În felul 
acesta culpă, culpas, culpes, deşi au fost puse în circulaţie de scriitori de mare 
prestigiu, n-au fost acceptate de uzul general, care — cum se ştie — este suprema 
autoritate în privinţa circulaţiei cuvintelor. Nu vorbim aici de formula mea culpa, 
care apare uneori în anumite situaţii ca expresie consacrată latinească, exprimând 
„recunoaşterea unei greşeli împreună cu cererea de a fi iertat” (cf. titlul poeziei lui 
Andrei Lupan Mea culpa). 

Din neatentie sau dintr-o cunoaştere aproximativă se confundă unităţi lexi- 
cale cu statut neologic. Există în terminologia poetică verbul tranzitiv a liriciza 
„a da un caracter liric excesiv”, dar nu e atestat nicăieri (deci apare ca un hapax 
legomenon) verbul a liriza („naraţiunea se lirizează şi se poetizează”, „Literatura 
şi Arta”, 23 iulie 1998, p. 8). 

Ceea ce trebuie avut în vedere în mod special este folosirea neologismelor la 
locul şi momentul potrivit, cu valoarea semantică ce le este proprie. Citeam deunăzi 
într-un ziar chişinăuian despre o treaptă mai superioară în ceea ce priveşte ideolo- 
gia. Adjectivul comparativ latin superior înseamnă „aşezat mai sus, pe o treaptă mai 
înaltă”. Deci alăturarea adverbului mai în asemenea situaţii este superflua, dovedind 
că autorul nu cunoaşte valoarea semantică a adjectivului superior: 

Alteori neologismul e inclus în contexte improprii din punct de vedere se- 
mantic. Privitor la formaţiuni politice, partide se preconizează ca ele să găsească 
tonalități lucrative, depunând eforturi pentru a scoate tara din impas. În genere, 
tonalitate este un termen eminamente muzical, uneori având şi nuanţe cromatice. 
Cum s-ar putea aplica aceasta la activitatea unui partid sau a unei formaţiuni poli- 
tice? Cu atât mai putin e adecvată în cazul dat utilizarea adjectivului /ucrativ, care 
înseamnă „aducător de profit, profitabil, rentabil”, referindu-se în mod adecvat la 
activitatea întreprinderilor, industriei etc., lat. lucrum, fr. lucre are sensul „profit”. 

În cursul dezvoltării istorice a popoarelor procesul de interacţiune lingvisti- 
că depindea totdeauna de contactele sociale, economice, culturale ale populațiilor 
respective. Scriitorul clasic latin Horaţiu — desi activa în perioada de culminatie a 
culturii şi limbii latine — era constrâns a recunoaşte că „Grecia, deşi cucerită prin 
sabie, a contribuit la introducerea artelor în Latiul victorios”, ceea ce a conditi- 
onat puternica influenţă a limbii, literaturii, culturii greceşti asupra celei latine. 
Chiar şi scrisul latin (prin intermediul etruscilor) a fost împrumutat de la greci, 
folosindu-se la început doar majusculele şi abia în secolul al IX-lea d. Hr. intro- 
ducându-se scrisul cu minuscule. 

Cultura, literatura, limba clasică franceză, italiană, spaniolă şi a altor po- 
poare vest-europene a crescut şi s-a dezvoltat în secolele XII-XVII pe funda- 
mentul tradițiilor literare şi culturale greco-latine, pentru a se ajunge mai apoi la 
procesul de reromanizare a lexicului limbii române. 

Nu se poate nega faptul că româna, spre deosebire de celelalte limbi romani- 
ce, dispune de o anumită autonomie areală şi se află, teritorial, în afara unei influ- 
ente directe, nemijlocite a patriei iniţiale — a latinei: Latium — la începutul istoriei 
romane — şi a Peninsulei Italice mai apoi. În afară de aceasta, româna nu s-a găsit 
în trecut şi nu se află în prezent în contact direct şi reciproc cu limbile romanice 
apusene. În tot cursul istoriei şi astăzi româna întreţine legături strânse cu limbi 
neromanice învecinate, fiind inclusă într-o unitate lingvistică balcanică, ceea ce 
i-a şi imprimat un caracter specific. Aceasta l-a şi constrâns pe lingvistul spaniol 
Amado Alonso să declare romana ca ,,Inagrupable” în cadrul limbilor romanice 
occidentale. În același sens un romanist german (probabil E. Gamillscheg), con- 
locutor al lui S. Puşcariu, declara că în română totul e romanic, dar altfel romanic 
decât în italiană, franceză sau spaniolă. 

Începând cu secolul al XVII-lea şi până în prezent limba română s-a aflat 
şi se găseşte mereu într-un proces de relatinizare, caracterizat drept o acţiune de 
reîncadrare în aria lingvistică, spirituală, culturală romanică, tinzând spre occi- 
dentalizare, proces inițiat încă de D. Cantemir cu al său glosar de cuvinte inclus 
în Istoria ieroglifică şi continuat de reprezentanţii Şcolii Ardelene. 

Consecința nemijlocită a acestui proces a fost şi rămâne o directionare a lim- 
bii române literare spre anumite fapte şi principii, ce-şi află originea în clasicismul 
greco-latin, urmărindu-se scopul de a satisface necesităţile de comunicare socială, 
adică de a afla mijloace adecvate de exprimare a cugetărilor, sentimentelor, precum 
şi de a însuşi terminologia tehnică, ştiinţifică şi culturală în forme adecvate, cerute 
de progresul actual. În prefața la traducerea din 1837 a piesei lui Victor Hugo, Ma- 
ria Tudor, Negruzzi declara deschis că neologismele erau necesare pentru un „stil 
mai adecvat civilizaţiei veacului”, iar un secol mai târziu G. Călinescu formula 
gândul că „neologismele nu le adoptă un român cult ca să latinizeze o limbă destul 
de latină, ci ca să urmeze progresul ideilor europene”. Mai aproape de zilele noastre 
Al. Niculescu sublinia că este vorba de un proces de internationalizare în spirit latin. 
Procesul de neologizare prin surse latine şi romanice (ca şi, de altfel, de alte origini) 
a fost şi rămâne un agent de primă importanţă în cadrul orientării către Occident, 
către spiritualitatea europeană a zilelor noastre. Modernizarea limbii române (lite- 
rare) s-a efectuat în trecut, se realizează şi astăzi printr-un proces de reromanizare 
intensivă, fără a elimina însă şi cele dobândite de la vecini, în special de la slavi. De 
aici bogăţia de sinonime a limbii române atât de apreciată şi de regretatul lingvist 
suedez, Alf Lombard. Astfel, alături de secol avem şi veac, de etern — veşnic, de a 
se baza — a se întemeia etc. G. Călinescu prefera frantuzismul intruvabil (aflat doar 

in dictionarul de neologisme), dar in circulatie generala il aflam doar pe de negasit. 
Are deplină dreptate profesorul universitar timişorean Şt. Munteanu cand susține ca 
„tendinţa românei moderne merge spre neologism fără să excludă sinonimele vechi 
şi populare ale elementelor noi”. 

Problema proceselor de neologizare are în fiecare limbă implicaţiile sale 
teoretice şi practice. E vorba de implementarea lor în diferite împrejurări şi în di- 
ferite perioade, deci se are în vedere factorul istoric. În acelaşi timp se ţine cont şi 
de factorul teoretic, tinzându-se a explica procesele de adaptare, dar şi de adoptare 
a elementelor neologice în sistemul fonetic şi gramatical al limbii debitoare, fara 
a neglija şi aspectul expresiv, adică valoarea plastică, sugestivă a neologismelor, 
impusă de necesitatea de sporire a mijloacelor comunicative în noile condiţii is- 
torice, social-economice de dezvoltare a ştiinţei, a tehnicii şi a culturii poporului 
dat. Cuvintele nou-formate sau împrumutate din alte limbi reprezintă concepţiile, 
noţiunile, obiectele, agregatele noi, elementele de cultură şi civilizație. 

În prezent în Republica Moldova se impune o intensificare a acţiunilor de 
propagare şi cultivare a limbii noastre literare prin toate mijloacele de comunicare 
(radio, televiziune, publicaţii etc.). Realizarea teoretică trebuie să fie asigurată de 
institutele academice şi de catedrele universitare, de invatatorime, iar măsurile 
de activitate, de propagare trebuie să cadă în sarcina nou-infiintatului Centru de 
Cultură şi Asistenţă Didactică „Casa Limbii Române” de sub egida municipali- 
tatii Chişinău. 


„Limba Română”, nr. 6, 1998, p. 36-40 


PRELIMINARII LA DICȚIONARUL DE DERIVATE 


1.0. La Institutul de lingvistică al Academiei de Ştiinţe a Republicii Mol- 
dova, în colaborare cu institutul respectiv al Academiei Române, se elaborează în 
prezent Dicţionarul de derivate (DD), primul de acest fel în lingvistica română. În 
cele ce urmează aş dori să exprim unele sugestii şi propuneri care — după părerea 
mea — ar putea contribui la stabilirea unor principii teoretice şi practice de alcătu- 
ire şi redactare a acestei lucrări lexicografice de mare importanţă pentru procesul 
de cunoaştere a limbii materne. 

1.1. Baza teoretică a DD constă în studierea profundă a problemelor privi- 
toare la formarea cuvintelor prin derivare în procesul de dezvoltare a limbii noas- 
tre în plan sincronic şi diacronic. Ca unitate de bază a DD va servi cuibul lexical, 
care include toate derivatele ce pornesc de la aceiaşi radicali morfologici, aranjaţi 
în ordinea alfabetică a cuvintelor-titlu. DD nu cuprinde lexeme aparte, ci numai 
acele unităţi lexicale care-şi păstrează legăturile derivationale şi semantice. 

Prin cratimă, linie oblică, paranteze rotunde in DD va fi indicată nu imparti- 
rea în silabe, ci se vor evidenția unitățile morfematice (radicalul, afixele (vocalele 
de legătură), flexiunile). Ex.: în-creng-ă/tur(ă), bio-cen-o/log(ic). Se va tine cont, 
bineînţeles, de alternantele fonetice — caracteristică specifică pentru limba româ- 
na, care priveşte atât consoanele (fag, fag-et, fag-ef-el), cât şi vocalele (vac-ă, 
văc-ar, vac-ar(i), văc-ăr-it, văc-ăr-iț(ă), văc-ăr-eas(ă). 

La împrumuturile lexicale mai recente nu va fi indicată decât flexiunea ro- 
mânească, adaptată neologismului respectiv. Cf. incorporabil, incorporabil(ă) 
din fr. incorporable; incomensurabil, incomensurabil(ă) < incomensurable. În 
acest mod se va scoate în evidenţă atât structura morfematică a cuvintelor bazate 
pe acelaşi radical, cât şi potenţialul derivational în procesul de îmbogăţire lexi- 
co-expresivă şi prin derivare a limbii contemporane. Cuvântul care ne interesează 
trebuie căutat între lexemele incluse în cuiburile de derivate, pornind de la cuvân- 
tul-titlu (substantiv, adjectiv, verb, mai rar adverb, numeral, pronume), selecționat 
dintre unităţile lexicale de largă circulaţie în limba literară. 

1.2. În română, ca şi în alte limbi romanice, analiza morfematică este înles- 
nită prin datele etimologice. Elementele morfologice componente ale marii majo- 
ritati a lexemelor de largă circulație atât în limbajul curent, cât şi în limba literară 
şi în cea a scriitorilor se evidenţiază în mod clar încă în limba latină. Cuvintele 
de origine latină numesc noţiunile vitale, cele mai necesare pentru orice vorbitor 
de limba română. Prin aceasta se şi explică frecvenţa lor absolută. Din cele 60 de 

cuvinte pe care le conține rugăciunea Tatăl nostru 54 sunt de origine latină, adică 
90%. Analizându-se poezia populară Drdagutul meu bărbățel s-a constatat ca din 
cele 155 de cuvinte 126 sunt moştenite din latină (81,3%). Poemul eminescian 
Luceafărul include în total 1908 cuvinte, dintre care 1688 sunt de proveniență 
latină. 

1.3. Elementele morfologice formative de cuvinte (prefixele, infixele, su- 
fixele, flexiunile) sunt si ele în cea mai mare parte de origine latină. Imprumutu- 
rile lexicale din alte limbi s-au adaptat la sistemul limbii noastre. Astfel, sufixul 
diminutival -el (lat. -ellus) este prezent nu numai la cuvintele de origine latina 
(berbec-el: lat. pop. berbecem, purc-el: lat. porcus), ci şi la cele cu radicalul îm- 
prumutat (copăc-el din alb. kopak; cojoc-el din slav. kozuhu: surub-el din germ. 
Schrube etc.). Prefixul în-, im- (lat. in-) îl aflăm în verbele: îm-bătrîn(i) din lat. 
pop. betranus; im-bogat(i) din slav. bogată; in-rob(i) din slav. roba; în-hăm(a) 
din magh. ham; înghes(ui) din ghes de origine necunoscută etc. 

1.3.1. De fapt, prin evidențierea acestor adaptări se vădeşte originalitatea 
şi tendința creatoare a fiecărei limbi naționale. Geniul popular frământă în mod 
corespunzător tendințelor sale evolutive întregul material glotic, luat de la alții, 
adaptându-l la modelele sale. Se confirmă o dată în plus teza eminesciană despre 
relațiile limbii române cu alte limbi şi încadrarea împrumuturilor alogene în sis- 
temul nostru lingvistic: „Limba românească e la sine acasă o împărăteasă bogată, 
căreia multe popoare i-au plătit dare în metal aur, pe când ea pare a nu fi dat nimă- 
nui nimica. A o dezbrăca de averile pe care ea, harnică şi mlădioasă, le-a adunat 
în veci de mai bine de o mie de ani, însemnează a face din împărăteasă cerşetoare. 
Dar metalul aur ea l-a tipărit în tiparul ei propriu şi e azi al ei pentru că poartă 
efigia ei neschimbată, neschimbabilă chiar” [1, p. 1073]. 

1.4. Cuvintele din fondul latin formează, de regulă, mai multe cuiburi de- 
rivationale. Verbul a duce (lat. ducere) serveşte la formarea unui mare cuib deri- 
vational, în care se includ derivatele: (a) con-duc(e), conduc-er(e), con-duc-ă/tor, 
con-duc-ă/toar(e), con-duc-tor (persoană), con-duc-tor (aparat), con-duc-tă (ter- 
men tehnic), con-duct (termen anatomic); con-duc-to-metru, con-duc-to-metr(ie), 
con-duc-ti-v(i)/tat(e); (b) re-duc(e), re-duc-er(e), re-duc-ă/tor, re-duc-tor, re-duc- 
t(ie) (termen tehnic), re-duc-ți-une (termen juridic), re-duc-ti-bil, re-duc-ti-bil-i/ 
tat(e); (c) de-duc(e), de-duc-er(e), de-duc-t(ie), de-duc-tiv; (d) in-duc(e), in-duc- 
er(e), in-duc-tor (adjectiv), in-duc-tor (substantiv), in-duc-t(ie), in-duc-tiv, in- 
duc-tiv-i/tat(e), in-duc-tant(d). 

1.5. Diferentierea morfematica şi semantică se poate realiza şi prin forma- 
rea de termeni din diferite domenii pe baza aceluiaşi radical latin. 

În limba latină cuvântul flamma — în sens propriu — numea “focul, flacăra”, 
iar în sens figurat se putea vorbi la romani de invidiae flamma — la Cicero — “flacă- 
ra invidiei”, amoris flamma — tot la Cicero — “focul dragostei”, oratoris flamma — 

la acelaşi autor — “înflăcărarea oratorului’ etc. Verbul inflammo pe lângă sensul 
propriu ‘a da foc, a aprinde, a incendia’ şi-a păstrat la Cicero şi sensul figurat ‘a 
aprinde, a înflăcăra”: inflamatus ad gloriam (= aprins de dorinţa de glorie), iar la 
medicul roman A. Cornelius Celsus (sec. I e. n.) inflammatio a căpătat de acum si 
valoare de termen medical “inflamație, iritare”: inflammationem sedare (= a calma 
o inflamație). Aceasta probabil nu fără o influenţă paronimica a lui inflatio, umfla- 
tio “umflare, dilatare’. În română (ca şi în fr. enflammer) între verbul a se inflama 
(term. medical) “a suferi o inflamație, a se umfla” şi derivatele respective (infla- 
matiune, inflamator) — pe de o parte, şi adjectivul inflamabil “care se aprinde uşor” 
(fr. inflammable, abstractul inflammabilite), pe de altă parte — legăturile morfema- 
tice şi semantice au fost rupte, manifestându-se procesul de deetimologizare. 

2.0. Cuvintele-titlu vor fi aranjate în DD în ordine alfabetică sub formă de 
scară ale cărei trepte sunt formate din derivatele acestora. În derivație se includ, 
în primul rând, părțile de vorbire flexibile. 

2.1. Adjectivul plin (lat. plenus) în conlucrare cu prefixul în-, îm- (lat. în-) 
formează o serie de derivate: im-plin(i), im-plin-ir(e), îm-plin-it. Mai recente 
sunt derivatele cu prefixul latin supra-: supra-im-plin-(i), supra-im-plin-ir(e). În 
formarea de derivate se include si prefixul negativ de origine slavă ne-: ne-im- 
plin(-i), ne-im-plin-ir(e), ne-im-plin-it. Prefixat cu prepozitia de- apar alte deri- 
vate: de-plin(i), de-plin-ir(e) (ambele învechite), de-plin, de-plin(ă), de-plin-ă/ 
tat(e). Cf. neologismul plenitudine din lat. plenitudo, plenitudinis prin fr. plenitu- 
de. Urmează compusii cu prefixul în-: in-de-plin(i), în-deplin-ir(e), in-de-plin-it, 
in-de-plin-i/tor, in-de-plin-i/toar(e). Se include şi prefixul negativ slav ne-: ne- 
in-de-plin(i), ne-in-de-plin-ir(e), ne-in-de-plin-it, ne-în-de-plin-it(ă), ne-in-de- 
plin-i/tor, ne-in-de-plin-i/toar(e). 

3.0. Limba noastra in diverse perioade ale dezvoltarii ei a imprumutat o 
serie de elemente lexicale din limba greaca (fie direct, fie prin mijlocirea limbii 
latine), dand nastere la multe derivate. De ex., grec. prosphatos a devenit la noi 
proaspăt cu derivatele: prospet-ime, prospet-el, prospeț-ea, îm-prospăt(a), îm- 
prospăt-ar(e), îm-prospăt-at, îm-prospăt-at(ă), re-im-prospăt(a), re-improspat- 
ar(e). Sunt productivi şi alti radicali de origine grecească (ieftin, folos, prisos, 
pedeapsă, blestem, drum, frică etc.). Nu mai vorbim de grecismele de circulație 
universală (aritmetică, atom, bibliotecă, fonetică, gramatică ş.a.). Afixele (arhi-, 
dia-, -ism, -ist, -iza), precum şi afixiodele (bios, elektron, logos, tele-) se adaptea- 
ză la radicali de diverse origini. 

3.1. În cazul când radicalii de origine slavă se prezintă ca împrumuturi 
lexicale, afixele — inclusiv flexiunea — le încadrează în sistemul morfologic româ- 
nesc. Cf. im-bolnav(i), in-drag(i), în-drăzn-eal(ă). Radicalul de origine bulgară 
lesno formează la noi atât derivate prefixate: în-lesn(î), cât şi sufixate: lesn-icios, 
lesn-iciun(e). 

3.2. Se pot atesta cazuri cand radicalul slav e precedat de doua prefixe lati- 
ne: in-de-lete, de la care cu sufixul slav -nic s-au format derivate: in-de-let-nic(i), 
in-de-let-nic-ir(e). 

3.3. De origine slavă (-ujg, -ovati) se considera în limba noastră flexiunea 
unor verbe de conjugarea a IV-a (în -wi), ataşată la câţiva radicali de origine latina 
(romanică): în-făpt-ui din lat. in-, lat. factum, slav. ujg; in-dig-ui din lat. in-, fr. 
digue, slav. -ujg. 

3.4. În acest mod se formează de la radicalul maghiar mai multe verbe si 
derivatele lor: alkotni în rom. alcăt-ui; engedni: îngăd-ui; fogadni: fagad-ui; ta- 
madni: tamad-ui; birni: bir-ut; oltani: alt-oi etc. 

3.4.1. Pe baza de radical maghiar s-au format la noi si alte lexeme cu de- 
rivatele lor: magh. zabola: rom. zăbal(ă) în-zăbăl(a); magh. kep: rom. chip, în- 
chip-uir(e). 

3.4.2. De origine germana sunt mai multe cuvinte: dop cu derivatele: in- 
dop(a), in-dop-ar(e); ciuf şi derivatele: ciuf-ul(i), ciuf-ul-eal(ă). 

3.4.3. Din turc. düşman avem cuvântul duşman şi derivatele: dusmanca, 
dusman(ie), duşmăn-os, duşmăn-eşte, dusman(i), în-duşmăn-ir(e), in-dusman-it, 
în-duşmăn-it(ă). 

3.4.4. Probabil din albanezul gjëmp avem substantivul ghimpe. De aici de- 
rivatele în-ghimp(a), in-ghimp-ar(e), in-ghimp-at. 

3.4.5. Derivatele se pot forma şi pe baza onomatopeelor. Cf. haf: in-hdt(a), 
in-hat-ar(e); harsti: (a) hârşt(i). 

4.0. Au fost atestati şi radicali cu etimologie necunoscută, ca, de exemplu, 
în formaţia lexicală: îm-breben(a) cu sensul ‘a inflora’, ‘a impodobi o cămaşă cu 
flori tesute sau brodate”. Verbul a imbrebena are la bază cuvântul breabăn “plantă 
cu flori roşii” (Dentaria glandulosa). Cf. brebenel, brebenea — diferite plante cu 
flori purpurii, albe sau gălbui (Corydalis). Radicalului nu i se cunoaşte etimolo- 
gia, dar se ştie că termenii botanici, de obicei, sunt urmaţi de sufixe de origine 
latină -ea, -el. 

Nu e cunoscută nici originea cuvântului cătăramă, devenit productiv prin 
derivatele: în-cătărăm(a), în-cătărăm-ar(e), în-cătărăm-at. În situaţia similară se 
află ghiont cu derivatele: ghiont(i), ghiont-ir(e), in-ghiont(i), în-ghiont-ir(e). 

5.0. Părţile de vorbire neflexibile pot fi incluse şi ele în procesele de derivare. 

5.1. Din două prepozitii şi un adjectiv — toate de origine latină — s-a format 
adjectivul îndelung cu derivatele: in-de-lung(a), in-de-lung-ar(e), in-de-lung-at. 

Aceleaşi prepozitii şi substantivul mână au dat naştere adverbului în-de- 
mână, destul de productiv: (a) în plan morfologic: în-de-mân-at-ic, în-de-mân-os 
“comod”, în-de-mân(a); (b) in plan frazeologic: la îndemână “accesibil”, a face 
cuiva îndemână “a inlesni’, a da îndemână “a fi prielnic”, a sta îndemână “a sosi 
momentul prielnic”. 

În procesul derivarii s-a inclus şi prefixul negativ slav ne-în-de-mână ‘ne- 
potriveala’, ne-în-de-mân-ar(e), ne-în-de-mân-at-ic, ne-în-de-mân-os. 

5.1.1. Adverbul îndărăr (lat. in-de-retro) în unire cu sufixul slav -nic sta 
la baza derivatelor îndărăr-nic, îndărăt-nic(i), îndărăt-nic-ir(e), îndărătnic (ie), 
îndârăt-nic-i/tor. Forma articulată îndărătul “în dosul cuiva, ceva’ devine sub- 
stantiv. Cf. Mireasa Viorica i-aştepta 'ndărătul uşii (Eminescu). 

5.1.2. La fel de productiv e şi adverbul departe (lat. de parte): a) atât în for- 
mă inițială neprefixata: depărt(a), depart-ar(e), depărt-at, de-part-i/sor, deparc- 
ior, depărt-ă/tor (term. medical); b) cât şi în cele cu prefixul în-: în-depărt(a), 
in-depart-ar(e), in-depart-at, in-depart-at(a), in-depart-ar(e). 

6.0. În latină, ca un împrumut lexical din limba galilor, circula substantivul 
braca, frecvent mai ales in forma de plural bracae, bracarum cu sensul “pantaloni 
largi, itari, purtaţi de gali’. Cuvântul era simţit de romani ca alogen si de aceea 
adjectivul bracatus avea şi sensul figurat “străin, barbar”. Circula la romani şi ter- 
menul geografic Gallia bracata, probabil cu sens ironic pentru Galia transalpină 
sau Galia Narboneză. Elementul lexical dat se întrebuinţează în limbile romanice 
apusene: în span., port., cat. cuvântul braga “scutec”, pl. bragas “pantaloni”; în 
it. brache, fr. braie “scutec”. În Bucovina circulă substantivul pluralia tantum bra- 
ce, braci |vezi: 2, p. 62; 3, p. 240]. A fost restabilit etimologiceste lat. *imbracare 
[vezi: 4, nr. 4281] cu derivate destul de numeroase atât în romana. imbrdc(a), îm- 
brăc-ar(e), îmbrăc-ă/mint(e), imbrac-at, cât şi în alte limbi cu corespondentele re- 
spective: it. imbracare, fr. embrayer, prov. embragar “a înfăşură în scutece’. S-a re- 
stabilit şi antonimul *disbracare [vezi: 5] pentru a indreptati derivatele: dezbrac(a), 
dezbrac-ar(e), dezbrac-at cu corespondentele: prov. desbragat, sp. desbragado, port. 
desbragar, fr. debrailler [vezi: 4, nr. 4281]. E vorba in romana despre aşa-numitele 
cuvinte cu radical legat, adica acele care in forma radicalului (-brac-, -brac-) nu apar 
in mod independent. Exceptie fac doar cuvintele atestate ca dialectale in Bucovina. 

6.1. Bogat in derivate era in latina verbul calceo, calcio ‘a incalta’, cal- 
ceatus (participiu perfect şi substantiv) cu sensul “încălțăminte”, calceus, calce- 
olarius “cizmar”, calcearia ‘cizmarie’. Derivate romanice apusene: it. calzare, 
sp. calzar, port. calgar, cat. calcar, prov. causar, fr. chausser. 

În română radicalul latin nu s-a păstrat independent, ci a devenit radical 
legat: incalt(a), incalt-ar(e), încălț-at, încălț-ă/tor, încălț-ă/toar(e), încălț-ă/ 
mint(e). W. Meyer-Liibke în dicționarul său etimologic dă forma *incalceare (cu 
asterisc, adică restabilită), pe când Dicţionarul explicativ al limbii române îi eli- 
mină asteriscul, ceea ce înseamnă că e o formă atestată deja în texte [vezi: 5]. 

7.0. Trebuie remarcate şi unele formaţii lexicale stabilite pe calea calchierii 
după un model romanic. 

Verbul latin canto, cantare s-a păstrat în toate limbile romanice, inclusiv 
în limba noastră: it. cantare; prov., cat., sp., port. cantar, fr. chanter; rom. cânta, 

cântare. Cât priveşte verbul încânta, încântare acesta trebuie considerat ca un calc 
lingvistic după francezul enchanter. O moştenire directă din latină (incantare) nu 
este indreptatita din cauza semanticii latine (“a fermeca’). A. Ciorănescu vorbeşte 
în acest caz de o creaţie calchiată de scriitorii romantici [vezi: 6, nr. 1938]. 

7.1. După modelul francez au fost calchiate verbe româneşti cu elemente 
formative împrumutate din limbile de contact istoric. Verbul francez enchainer 
e format în întregime din elemente de origine latină (in-chaine din lat. catena 
‘lant’, -er din (lat. are). Corespondentul român in-/an{-ui are numai prefixul latin 
în- (lat. in-), pe când lanţ e un împrumut din limbile est-slave (/anicu), iar sufixul 
flexionar -ui este din slav. -ujg a verbelor în -ovati. Acest sufix flexionar e speci- 
fic — cum am văzut mai sus — formațiilor noastre verbale de origine maghiară. 

8.0. E de observat că în cursul dezvoltării istorice a limbii noastre elemen- 
tele formative (afixele) tind a se adapta şi ele la sistemul lingvistic român, mai 
ales în cadrul împrumuturilor lexicale din alte limbi. Un caz interesant ne prezintă 
substantivul uncrop (de origine slavă ukropu cu un -n- neetimologic, cf. şi cinste 
din slav. cesti). În limba noastră un- a fost simţit ca element prefixal (dar fără le- 
xeme analogice). De aceea a fost asimilat cu prefixul in-, în-, formându-se cuvin- 
tele respective: incrop, incrop(i), incrop-ir(e), incrop-it, păstrându-şi semantica “a 
face caldut un lichid”. Pentru alcatuitorii DD apare îndoiala cum trebuie conside- 
rat în-: prefix: in-crop(i) sau radical: incrop(i), întrucât deriva de la uncrop. Or, de 
la acesta derivatele sunt uncrop(i), uncrop-ir(e), uncrop-eal(ă), uncrop-el. Aceas- 
ta ar însemna că adaptarea la sistemul morfologic românesc: incrop(i), in-crop- 
ir(e), în-crop-eal(ă), in-crop-i/tor, incrop-i/toar(e) s-a realizat paralel cu păstrarea 
radicalului initial slav, vorbitorul român şovăind între uncrop(i) şi in-crop(i). 

9.0. Unele nume proprii se încadrează şi ele în procesul de derivare si deci 
trebuie incluse şi ele în DD. 

9.]. Vechea cetate de pe malul Bosforului tracic purta în antichitate de- 
numirea grecească Byzantion (lat. Byzantium). Importanţa capitalei Imperiului 
Roman de Răsărit în trecutul istoric al Europei a făcut ca termenul geografic 
respectiv să fie productiv în toate limbile europene, inclusiv în română. Locu- 
itorii acestui oraş se numeau bizantin(î) (substantiv), împărăţia era bizantin(ă) 
(adjectiv), cercetătorii acestui stat se numesc bizantin-(o)log(i) sau bizantin-ist(i), 
iar ştiinţa poartă numele de bizantin-ist-ic(ă) sau bizantin-o/log(ie). Sens ironic 
are termenul bizantin-ism, prin care se caracterizează modul de a acţiona în viata 
cercurilor superioare din Bizanţ. 

9.2. Un cartier al Bizanțului (Constantinopolului de mai târziu), locuit de 
păturile înstărite greceşti, se numea Fanar. În perioada anilor 1711-1821 mai mul- 
ti domni din Moldova şi Muntenia erau recrutaţi de turci anume din acel cartier. 
Termenul dat a devenit destul de productiv: fanar-iot (substantiv şi adjectiv), fa- 

nar-iot-ic (adjectiv), iar fanar-iot-ism se include in DD cu doua valori semantice: 
a) sens propriu — ‘dominatie a domnilor fanarioti’; b) sens figurat — ‘ipocrizie, fa- 
tarnicie’. Există şi verbul (învechit acum) a (se) fanar-iot-iz(a), fanar-iot-iz-ar(e) 
“a însuşi obiceiurile, limba, cultura grecească din epoca fanariotilor’. 

10.0. Dicţionarul de derivate va reprezenta o lucrare fundamentală, înles- 
nind studierea avutiei expresive a limbii noastre, trecute printr-o cercetare isto- 
rico-etimologică profundă şi multilaterală. E vorba nu numai de o repartizare a 
morfemelor componente ale marii majorităţi a fondului lexical, ci şi de o eviden- 
tiere vădită a întrepătrunderii şi influentarii reciproce a tuturor nivelurilor lingvis- 
tice (fonetico-fonologic, morfologico-derivativ, sintactico-stilistic, lexico-seman- 
tic). Faptele concrete ale limbii noastre contemporane sunt trecute prin prisma 
diacronică, menită a determina mai precis şi detaliat locul limbii române între 
celelalte limbi romanice, ţinându-se cont şi de contribuţiile alogenetice în cursul 
dezvoltării multiseculare a idiomului est-romanic. 

DIALOGURI 
ÎN TIMP. 


„M-AM STRĂDUIT CA IDEEA UNITĂȚII LINGVISTICE 
MOLDO-ROMÂNE SĂ FIE MEREU PREZENTĂ, 
ÎN FORME, BINEÎNȚELES, ACCEPTABILE 
ÎN VREMURILE DE GREA CUMPĂNĂ” 


S-au împlinit 75 de ani din ziua naşterii lui Nicolae Corlăteanu, membru titular al 
Academiei de Ştiinţe a R.S.S.M., doctor în filologie, profesor, laureat al Premiului de Stat al 
R.S.S.M., Om emerit în ştiinţă al R.S.S.M., membru al Uniunii scriitorilor din U.R.S.S. 

Academicianul N. Corlăteanu este unul dintre primii savanţi care au pus bazele filolo- 
giei sovietice moldoveneşti ca ştiinţă şi în decurs de aproape 50 de ani a desfăşurat în acest 
domeniu o amplă activitate. 

În calitate de şef al Catedrei de limba moldovenească a Universităţii de Stat „V. I. Le- 
nin” din Moldova, de conducător al Sectorului de limbă literară contemporană al Institutului 
de literatură al A.Ş. a R.S.S.M. şi de director al acestui institut, N. Corlăteanu înfăptuieşte 
o mare muncă de organizare a cercetărilor filologice în republică, realizând în acelaşi timp 
lucrări ştiinţifice de prestigiu. 

Academicianul N. Corlăteanu este autorul a peste 500 de lucrări ştiinţifice, analizând 
în ele cele mai diverse compartimente ale limbii. Într-un fel sau altul, neobositul cercetător 
s-a ocupat în Studiile sale de aproape toate domeniile şi aspectele funcţionării şi dezvoltării 
structurii limbii (la nivelurile ei fonetic, lexical, morfologic şi sintactic), a varietatilor ei sti- 
listice (cea general literară, artistică, publicistică, vorbit-populară), a diferitelor ei etape de 
evoluţie (de la izvoare, prin cercetarea monumentelor de limbă scrisă din trecutul îndepărtat 
şi a operelor literaturii clasice din sec. XIX, până în perioada actuală). Dar principala pre- 
ocupare a acad. N. Corlăteanu a fost şi continuă să rămână limba literară contemporană, în 
special lexicologia. 

Prima sa lucrare de proporţii, mult apreciată de specialişti, este Crymuy acynpa 
CHCTEMEĂ JIEKCHKaJ1e MOJIOBeEHELITS AHH anu 1870-1890 (1964). Autorul supune unei ana- 
lize minutioase vocabularul unui şir de opere ale scriitorilor clasici, subliniind in mod special 
contribuţia lui I. Creangă la valorificarea semantică şi stilistică a lexicului contemporan al 
limbii noastre. Caracteristica principală a scrierilor marelui povestitor o constituie folosirea 
abundentă a limbii vorbite ca pe unul din aspectele funcționale ale limbii literare. Un interes 
aparte il prezintă problema corelatiei dintre limba comună naţională, limba literară şi limba 
operelor literare. Autorul argumentează ideea că limba literară este forma cea mai aleasă, 
forma cizelată, prelucrată a limbii comune naţionale. Dispunând de două varietăţi — cea 
scrisă şi cea orală —, limba literară deserveşte necesitățile vieţii poporului în toate sferele de 
activitate socială a acestuia. 


* Acest text, intitulat Nicolae Corlăteanu la 75 de ani, a fost publicat în 1990, când Ba- 
sarabia se mai afla în componenţa U.R.S.S. Astfel, terminologia folosită, inclusiv denumirea 
limbii noastre, plătea încă tribut uzanțelor impuse de ideologia sovietică. 

O contribuţie remarcabilă la analiza proceselor şi fenomenelor din lexicul limbii lite- 
rare reprezintă studiul JIuMOa MOInoBEHACK> NuTepap> KoHTeMnopan5. Jlekcukonoxua (ed. I, 
1969; ed. II, 1982). Autorul scoate în evidenţă caracteristicile stilistice ale lexicului, stabileş- 
te tipurile de legături semantice între cuvinte, urmăreşte schimbările cu caracter specific din 
lexic, tratează un şir de probleme privind stratificarea etimologică şi stilistică a elementelor 
lexicale, dispariţia şi crearea de noi unităţi. 

Monografia WcenenoBanue HaponHoii NaTBIHH M ee OTHONIEHHE C POMaHCKUMU 
335IKaMuU (M., 1974) evidenţiază preocupările savantului în domeniul romanisticii şi al isto- 
riei limbilor romanice. În ea se analizează minuţios evoluţia fiecăreia dintre acestea, parti- 
cularitatile lor specifice lexicale şi gramaticale, principalele trăsături comune şi individuale, 
accent punându-se pe aceea ce le apropie ca limbi provenite din acelaşi idiom-baza. 

Un important domeniu dintre cele abordate l-a constituit fonetica limbii noastre, re- 
prezentat prin studiul DoneTuKa MMO MOINOBEHENITE JMTepape konremnopane (1976). 

N. Corlăteanu a fost animatorul şi unul dintre autorii sau redactorii lucrărilor co- 
lective Oprorpapua numGui monmoBenemre (1957, 1967), [lnknnonap oprorpabuk an 
JAMÕHÄ MonnoBenemrs (1965, 1978), Crynuă ae 1uM65 MOIAoBeHACK> (1963), Kannrone 
AH Hcropua nuMOni nnrepape MonnoBenenrre (1971), KynrnBapa nuMOni (culegere seri- 
ală, inițiată în 1961) ş.a. Problemele cultivării limbii şi ale propagării normelor ei literare 
sunt tratate în cărţile de popularizare KyBeIBTyn bin Beinroapa Be (1980), Jlnm6a HoacTp9 
(1981), Ckpuuropyn bi pana num6niă nurepape (1985) ş.a. Sentimentul dragostei faţă de 
limba maternă, grija pentru prosperarea ei sunt exprimate şi în lucrări mai recente AcnexTe 
ane JIe3BONTIpH BokaGynapynyă MonmoBeneck konreMnopat (1988), JIyma Ky ToaTe ase 
eli... (1988), prin intermediul numeroaselor studii şi articole cu caracter de popularizare a 
ştiinţei, prin notele si relatările din cadrul rubricilor susţinute în paginile periodicelor*, prin 
emisiunile de la radio şi televiziune (fiind inițiatorul unor cicluri de emisiuni speciale cum ar 
fi „Limba noastră”, ,, Grai matern” ş.a.). 

Promotor al valorificării moştenirii noastre literare, N. Corlăteanu a efectuat sondaje 
serioase în domeniul literaturii clasice şi celei contemporane, a elucidat momente importante 
din istoria relaţiilor literare şi culturale ale neamului nostru cu alte popoare. 

Prin publicarea unei serii de articole şi studii în culegeri şi reviste centrale a propagat 
lingvistica din R.S.S. Moldovenească pe plan unional. 

Ca participant la diferite congrese şi conferințe ştiinţifice internaţionale a adus o în- 
semnată contribuţie la cunoaşterea şi propagarea realizărilor filologiei noastre peste hotare. 

N. Corlăteanu a adus contribuţii importante si la dezvoltarea învățământului nostru 
mediu şi superior prin participarea activă la elaborarea manualelor, programelor, culege- 
rilor de lucrări şi crestomatii pentru şcolile de cultură generală şi cele superioare. E de 
menţionat îndeosebi colaborarea Domniei Sale la editarea manualelor universitare (Kypc 
E JIHMO5 MOJIOBeHACKS NHTepap> KoHTeMIOpaH>, vol. I-II, 1956-1959 ş.a.), precum şi a 
primelor dicţionare de la noi — Jlukunonap pyc-monmoBeneck (1949) şi PyccKo-pyMBIHCKUiĂ 
cnoBape (M., 1954). 

Importante sunt meritele savantului în pregătirea cadrelor de specialişti filologi. cer- 
cetători ştiinţifici, lectori, învăţători, jurnalişti etc. Domnia Sa şi-a împărtăşit cu dărnicie cu- 
noştințele nu numai ca profesor universitar, ci şi în calitate de conducător de teze de candidat 
şi de doctor în filologie. 


* A se vedea bibliografia completă în 7po61eme axmyane ðe punonoxcue, Chişinău, 
1985, p. 11-42. 

Educatia tineretului constituie o grija si o preocupare de fiecare zi a profesorului 
N. Corlăteanu. Prelegerile si publicaţiile sale, dedicate tineretului studios, contin insufle- 
titoare sfaturi şi îndemnuri la munca şi învăţătură, la o viaţă activă, creatoare. Deosebit 
de prețioase sunt îndrumările şi sfaturile sale în problemele cunoaşterii şi studierii limbii 
materne literare. 

Desi ştia mai bine decât toţi că e vorba de aceeaşi limbă literară pe care o folosesc şi 
dincolo de Prut, sub acțiunea împrejurărilor vitrege N. Corlăteanu, ca şi multi alții, cu toată 
împotrivirea interioară, a acordat — în teorie — sprijin politicii oficiale de preconizare a două 
limbi, în practică însă contribuind la promovarea sau cel putin neimpotrivindu-se promovării 
faptelor de limbă ce veneau în contradicție flagrantă cu aşa-zisa ,„ teorie”. El n-a încercat sa 
exercite presiuni asupra colegilor şi subalternilor în vederea orientării cercetărilor în făgaşul 
denaturării realităţii sau al măsluirii materialului de limbă întru susținerea ideilor teoretic 
eronate. Tocmai prin aceasta se şi explică în bună măsură faptul că astăzi, când gândirea 
lingvistică s-a eliberat în sfârşit din încorsetarea ideologică şi politică de până nu demult, se 
poate constata cu satisfacție că, în afară de un număr restrâns de articole şi broşuri de cir- 
cumstan{a, aproape toate celelalte lucrări lingvistice de sinteză, precum si studiile concrete 
de aprofundare realizate în ultimele două-trei decenii în republică demonstrează cu prisosin- 
{a identitatea glotica moldo-română, căci materialul cercetat in ele, deşi numit moldovenesc, 
este — la scară generală — singurul care putea fi: cel unic românesc. Drept incontestabilă do- 
vadă în acest sens pot servi numeroasele recenzii şi ecouri, apărute mai ales în străinătate, în 
care aceste lucrări sunt tratate ca investigaţii în domeniul limbii române, ceea ce corespunde, 
evident, realității, dacă se face abstracţie de factorii extralingvistici amintiți mai sus, ce nu 
permiteau afirmaţiile explicite. 

Erudit om de ştiinţă, generos şi binevoitor, academicianul N. Corlăteanu rămâne si de 
acum înainte un harnic plugar pe ogorul filologiei moldoveneşti. Cu ocazia jubileului îi dorim 
mulți ani înainte în plină sănătate şi noi realizări ştiinţifice. 


Colegiul de redacţie 


Colegiul de redacţie al revistei s-a adresat către acad. Nicolae Corlăteanu 
cu rugămintea de a răspunde la unele întrebări, care interesează în mod deosebit 
acum opinia publică. 

— Mai întâi o întrebare cu caracter generalizator. Trei sferturi de secol 
de viata... Ce a însemnat fiecare din ele în viata şi activitatea Dvs.? 

— Meditând adânc asupra înnoirilor prin care trece tara noastră în toată în- 
tinderea ei, in general, şi R.S.S.M. în hotarele ei etnice şi geografice, în special, 
nu putem să nu sesizăm o anumită revalorificare de idei şi concepţii existente în 
decursul anilor în societatea contemporană, în conştiinţa fiecărei fiinţe umane. 
lată de ce se impune în prezent — poate mai mult decât oricând înainte — o incitare 
productivă la cugetare prin intermediul dezbaterilor de tot felul. Numai în acest 
mod, cred, vom adera la fertilizatorul pluralism de păreri, la un democratism ade- 
vărat în gândire şi exprimare civilizată şi la o pătrundere profundă în aprecierea 
faptelor privitoare la istorie, limbă, literatură, etnografie — cultură națională în 

general. Toate acestea se cer a fi bine chibzuite, rezolvate cu multa intelepciune 
ŞI omenie. 

Acum să trecem la concret. Primul pătrar de veac al vieţii mele s-a în- 
cheiat în 1940, când îmi trecusem licenţa (în drept în iunie 1939, iar în litere în 
ianuarie 1940) şi îmi concentrasem atenţia asupra unor probleme de filologie, în 
speţă textologie, studiind relaţiile lingvistice şi filologice între textul din Faptele 
apostolilor (Praxiul), inclus în Codicele Voronetean, şi Apostolul lui Coresi, ti- 
părit la Braşov în 1563. Ajunsesem la concluzia independenţei celor două texte 
în privinţa traducerii lor, fiecare având la bază un alt original slav. Faptul acesta 
a fost confirmat şi de N. Drăganu, C. Lacea ş.a., dar contestat de S. Puşcariu, Al. 
Rosetti ş.a. Lucrarea mea a fost tipărită în mai multe reviste româneşti postbelice 
şi recenzata între alţii şi de preotul I. Ionescu (în revista „Mitropolia Olteniei”, 
1961, nr. 3-4), care menţiona că „autorul aduce o contribuţie nouă şi însemnată 
pentru istoria literaturii noastre vechi”. 

După cum se ştie, în iunie 1940 basarabenii din generaţia mea au ajuns 
într-o situaţie foarte şi foarte dificilă. Crescuti şi educați în cadrul unui regim 
şi în spiritul unei culturi, ei au trebuit să se adapteze la alte situaţii, cu totul 
diferite, privind omul, personalitatea lui, concepţiile de viata şi cele stiinti- 
fice. Auzisem de la profesorii mei din Cernăuţi că regimul stalinist a distrus 
nu numai intelectualitatea ţării, ci şi cele mai alese personalităţi ale forțelor 
armate, ale ţărănimii şi muncitorimii. Trebuie să recunosc sincer că la cei 25 
de ani, câţi aveam în 1940, nu prea îmi dădeam seama de această realitate 
crudă. Când însă am văzut cu ochii mei deportările din iunie 1941, mi-am 
amintit îndată de vorbele profesorilor cernăuţeni. Ca prin minune (probabil 
eram prea tânăr) am scăpat atunci de soarta ce a fost hărăzită unor intelectuali 
de înaltă cultură ca mult respectatii profesori Pavel Vatamanu şi E. Procopie, 
care în iunie 1941 au fost despărțiți de familiile lor, ridicaţi de la şcoala me- 
die din Ocniţa şi duşi în fundul Siberiei, unde au plătit cu viaţa numai pentru 
faptul că primul publicase o geografie, a judeţului Soroca, iar cel de al doilea 
functionase ca director al liceului „A. D. Xenopol” din Soroca până în iunie 
1940. Înnoirile din anii restructurării le-au deschis la toţi ochii pentru a vedea 
prin ce perioadă straşnică am trecut şi în timpul deportărilor din 1941, şi al 
foametei din 1946-’47, şi al deportărilor din 1949-’51. Ne dăm seama tot mai 
bine că regimul stalinist, perioada de stagnare veneau de sus în jos ca furtuna 
gi piatra, ca grindina care bate lanurile. Deşi se vorbea şi atunci despre demo- 
cratie şi grijă de popor, acestea erau doar vorbe goale şi declaraţii nefondate 
pe niciun fel de fapte reale. 

Îndată după anii de restrişte ai războiului, o problemă capitală care se punea 
cu cea mai mare acuitate în Moldova Sovietică era, fără îndoială, alfabetizarea 

in sensul propriu al termenului, adică învăţarea maselor largi de moldoveni să 
citească şi să scrie cu litere ruseşti. Invatatori, intelectuali în genere lipseau pe 
meleagurile noastre, fiind fie deportaţi, fie evacuaţi în România. De aceea, îm- 
preună cu neuitatul meu coleg, răposat acum, Eugeniu Russev, am alcătuit acel 
Abecedar pentru adulți, care a apărut în patru ediţii (1945-1962) cu un tiraj de 
peste o jumătate de milion de exemplare. În acele vremuri alfabetizarea nu era 
doar o acţiune de răspândire a cunoaşterii de carte. Ea mai însemna ceva, ceva 
mult mai important: a păstra şi cultiva conştiinţa apartenenţei la un anumit popor, 
la o entitate naţională, adică a şti să citeşti şi să scrii, folosind cuvintele limbii tale 
materne, a vorbi, a te comporta ca moldovean, inclus în întreaga romanitate — şi 
în cea proximă, şi în cea istorică. Deşi în aparenţă condiţiile păreau a fi atunci 
favorabile, afirmându-se sus şi tare că trebuie să dezvoltăm cultura — naţională 
prin formă şi socialistă prin conţinut —, totuşi în realitate situaţia era chiar con- 
trarie, deoarece fiecare inițiativă de popularizare a culturii naționale, a literaturii 
şi limbii nationale era caracterizată şi tratată ca nationalism. Un fost conducător 
de partid al republicii noastre declara direct, că în fiecare intelectual moldovean 
el vede un naţionalist sadea. lată de ce se cerea multă perspicacitate în acţiunile 
de promovare a limbii, literaturii, istoriei naţionale, pentru a nu trezi prea mult 
suspiciunea potentatilor zilei, fără însă a renunţa la scopul urmărit. Intelectuali- 
tatea bastinasa avea mari dificultăţi in această privinţă. Prin comisii speciale se 
treceau principiile ortografice, dicționarele, manualele de limbă, literatură, istorie 
etc. Şi cu toate acestea, „umăr lângă umăr, crâncen / Am tăiat din blocul stâncii” 
(B. Istru). 

E drept că, în al doilea pătrar al vieţii mele, a venit o oarecare uşurare, în 
special după 1956, când a adiat un suflu de liberalizare, de reînviere şi în valo- 
rificarea trecutului, a literaturii clasice nationale: în crestomatii şi manuale de 
literatură au apărut V. Alecsandri, M. Eminescu, I. Creangă ş.a. Ne dădeam seama 
şi căutam să-i convingem şi pe alţii că literatura este o adevărată memorie vie a 
poporului, care îi încălzeşte prezentul şi-i ocroteşte istoria. În acest sens trebuie 
să se aibă în vedere că dacă cronicarii au păstrat tradiţiile istorice, au exprimat 
mândria de neam romanic în sud-estul european, scriitorii clasici au înţeles, mai 
bine decât toţi, că literatura în limba naţională conservă şi transmite din generaţie 
în generaţie sufletul naţional. 

În deceniul al şaselea s-a întreprins cunoscuta reformă a ortografiei, care a 
descătuşat spiritele creatoare ale intelectualitatii noastre. Au fost înlăturate piedi- 
cile artificiale care limitau posibilitățile de exprimare a gândurilor şi sentimente- 
lor. Anume atunci literatura noastră, prin scriitorii mai în vârstă şi cei care numai 
îşi luau avant, a început să-şi desfăşoare potentele creatoare la nivel unional si 
chiar universal, iar lingviştii şi-au intensificat activitatea, publicând monografii, 

participand activ la conferinte unionale si congrese internationale de specialitate. 
Stiinta literară a căutat să tina şi ea pasul cu cercetări de valoare. Poate de aceea, 
comparând aceste realizări cu situaţia deplorabilă a culturii nationale în anii '30- 
"50, a şi apărut ideea despre înflorirea ei în aceşti ani şi în cei ce au urmat. 

În timpul stagnării însă, în procesul de infiltrare tot mai accentuată a lim- 
bii şi culturii ruse, graiul nostru matern — ţinut într-o aproape deplină izolare 
de matca românească — pierdea tot mai mult terenul mai ales în ceea ce pri- 
veşte aplicarea lui în practica vieţii de toate zilele. În acea vreme în instituţiile 
oficiale ale republicii se vorbea aproape exclusiv în limba rusă. În reţeaua de 
comerţ, transport, telecomunicaţii de asemenea. În şcolile medii şi mai ales în 
cele superioare cam toate disciplinele se predau în ruseşte. Până şi disertatiile 
la limba, literatura, folclorul nostru trebuiau scrise şi susţinute numai în limba 
rusă. Situaţia aceasta prezenta un mare minus în însuşirea, folosirea şi răspân- 
direa graiului matern, în special în forma lui de limbă vie, vorbită de masele 
populare. În asemenea condiţii el căpăta tot mai mult un aspect „macaronic”, de 
amestec a două limbi (am fost la pravlenii, si obrasceşte la mini, am o prosiba 
la tini etc.). Toate acestea au dus la decăderea limbii moldovenilor — menţionată 
cu dreptate de mulţi astăzi, — la starea deplorabilă în care a ajuns şi care pri- 
veşte, îndeosebi, comunicarea nemijlocită, limba vie a populaţiei băştinaşe de 
diferite profesii şi nivele de cultură. În limba curentă se neglijează şi astăzi încă 
mijloacele expresive autohtone fie din nestiinta (mai ales în domeniile termino- 
logiei de specialitate), fie pur şi simplu din dorinţa de a demonstra cunoaşterea 
elementelor din limba rusă ce se impunea ca limbă oficială de prestigiu. În felul 
acesta, în locul unei limbi naţionale corecte şi expresive se cultiva un surogat 
inadmisibil al acesteia. 

În al treilea pătrar (1965-1990) se face simțită tot mai mult o redestep- 
tare a conştiinţei naţionale, care culminează de acum în perioada restructu- 
rării prin actul de curaj al intelectualitatii noaste cu recunoaşterea identităţii 
etnolingvistice moldo-române şi a reflectării ei nemijlocite în grafia latină. 
Aşa ceva nu era cu putinţă până la această perioadă în condiţiile regimului 
administrativ de comandă, când erau încă prea aproape anii groaznici ai re- 
presiunilor, când era încă înăbușită cu forţa orice tendinţă de renaştere a con- 
ştiinţei naţionale. 

După 1985, datorită unei largi deschideri spre democraţie şi unei pronun- 
tate tendinţe de respectare a drepturilor tuturor popoarelor, problemele limbii, 
literaturii, istoriei, culturii în general, încep a fi rezolvate în strictă corespundere 
cu tradiţiile istorice, cu datinile entității etnice respective. 

— În cartea Dvs. despre Creangă şi în alte studii porneati de la I. Helia- 
de Rădulescu, adică, în fond, de la ideea identităţii moldo-române. Exprima- 

tă tot mai camuflat, ideea aceasta până la urmă pare a fi dispărut cu totul din 
lucrarile Dvs. Ce s-a intamplat? Schimbare de pozitie? Sau in conditiile grele 
ale stalinismului si stagnării ati recurs la o reticenta diplomatică? 

— Ceea ce m-a atras, îndeosebi, în concepţia lui Heliade era straduinta lui de 
apropiere a limbii literare de vorbirea vie a contemporanilor, care se cerea a fi re- 
flectata şi în scris: ,,...pentru ce să nu scriem pentru cei ce trăiesc, iar nu pentru cei 
morti?”, afirma el cu hotărâre, vizându-i, fără îndoială, pe latiniştii etimologisti în 
ortografie, care „n-au scris pentru ţărani şi n-au pornit în rândul întâi de la tradiţia 
naţională în mare parte țărănească, a noastră, ci au plecat de la Roma cezarilor de 
odinioară” (N. Iorga). Acelaşi Heliade sublinia: „Scrieţi cum să înţeleagă contem- 
poranii, dacă scrieţi pentru ei”. Asemenea opinii, ca şi realizarea lor în practică, 
aveau răspândire din ce în ce mai largă în acele vremuri în limba literară, comună, 
atât în Muntenia, cât şi în Moldova. În acest mod, cea mai clară şi mai consecventă 
tendinţă democratică s-a impus prin I. Heliade Rădulescu, N. Bălcescu, I. Ghica 
ş.a. în Muntenia, C. Negruzzi, V. Alecsandri, Al. Russo, M. Kogălniceanu ş.a. în 
Moldova. Stabilirea normelor literare unice s-a bazat pe contribuţia intelectualilor 
atât munteni, cât şi moldoveni. Acest lucru se explică prin faptul că în secolul al 
XIX-lea, mai ales după unirea principatelor (1859), se formase deja o limba lite- 
rară comună, în care rolul de primă importanţă în privinţa normelor gramaticale 
(morfologice, sintactice) l-au jucat scrierile cărturarilor moldoveni, începând cu 
cronicarii (Gr. Ureche, M. Costin, I. Neculce ş.a.) şi terminând cu scriitorii clasici 
(Gr. Negruzzi, V. Alecsandri, M. Eminescu, I. Creangă ş.a.), iar în privinţa nor- 
melor fonetice — rostirea muntenească, reflectată în scrierile cronicarilor munteni 
(M. Moxa, Radu Hrizea Popescu, Radu Greceanu) şi mai ales la scriitorii clasici 
(V. Cârlova, Gr. Alexandrescu, D. Bolintineanu, I. L. Caragiale ş.a.). 

Punând la bază hărţile Atlasului lingvistic român, acad. Em. Petrovici 
a demonstrat convingător că multe din particularitatile limbii române literare 
contemporane aparțin graiurilor moldoveneşti. Câteva exemple. Limba literară 
a admis pentru formele morfologice de persoana III singular de la conjugarea 
IV a verbelor cu rădăcina în -j-, -s- nu terminația muntenească (ingrijaste, pă- 
şaşte), ci pe cea moldovenească (îngrijește, păşeşte). Pentru verbele de conju- 
garea II şi III sunt admise nu formele muntenesti comune pentru persoana III 
singular şi plural (el bea — ei bea, el spune — ei spune), ci formele moldoveneşti 
distincte (el spune — ei spun, el bea — ei beau). În graiurile muntenesti, la verbul 
a spune forma de persoana I singular coincide cu cea de persoana II singular 
(eu spui, tu spui), pe când în moldoveneşte şi în limba literară lipseşte această 
coincidenţă (eu spun, tu spui). Se diferenţiază şi unele forme de imperfect şi 
viitor (forma IT): munteneste — ei făcea, ei are să facă; moldoveneste şi în limba 
literară — ei făceau, ei au să facă. În graiurile muntenesti apar forme de prezent 

ca eu voi, pociu, crez, pe când in moldoveneste şi in limba literară — eu vreau, 
pot, cred. Merită a fi pomenit şi faptul că lenăchiță Văcărescu, în cea dintâi 
gramatică română tipărită (1787), sublinia că „fraţii moldoveni păzesc regula 
mai cu scumpătate”. Scrierile munteanului T. Arghezi şi cele ale moldoveanului 
M. Sadoveanu includ mijloace expresive trainice şi capabile de a reda idei şi 
fapte privind nu numai trecutul neamului, ci şi timpurile noastre. Nu e de uitat 
nici contribuţia scriitorilor ardeleni I. Slavici, G. Coşbuc, L. Rebreanu, care au 
recurs în operele lor la multitudinea de cuvinte, forme, construcţii, bune atât în 
trecut, cât şi în zilele noastre, utilizate pe întreg arealul lingvistic est-romanic. 
Aceasta e o dovadă despre acţiunea netăgăduită de întrepătrundere a graiurilor 
romanice din incinta Carpaţilor în procesul de formare şi stabilizare a limbii 
literare unice. În asemenea condiţii nu trebuie să ne mire statornicirea unităţii 
lingvistice moldo-române şi consolidarea ei, în special în secolul XIX şi cel 
următor, datorită mai ales contribuţiei substanţiale a scriitorilor clasici din toate 
ţinuturile. În epoca actuală limba normată manifestă tot mai mult tendinţe vă- 
dite de a-şi lărgi domeniul comun de utilizare a mijloacelor expresive şi de a-şi 
reduce mereu particularitatile cu caracter dialectal, proprii vorbirii vii din uzul 
maselor populare de astăzi. 

În ce mă priveşte, m-am străduit ca ideea unităţii lingvistice moldo-române 
să fie mereu prezentă, dar în forme, bineînţeles, acceptabile în vremile de grea 
cumpănă. Acest lucru e reflectat atât în lucrările lexicografice, cât şi în mono- 
grafia consacrată latinei populare (Moscova, 1974), unde pentru fiecare caz se 
citează aceleaşi forme, diferite doar prin grafia lor. Se înţelege, că în condiţiile 
stalinismului şi stagnării în vorbele noastre mustea în surdină şi disperarea, căci 
declararea deschisă a identităţii lingvistice moldo-române putea avea consecinte- 
le cele mai păgubitoare. Aveam exemplul viu al multor popoare sovietice (tătarii 
din Crimeea, nemţii de pe Volga, cecenii şi ingusii din Caucaz ş.a.), care au plătit 
scump pentru echitatea socială şi naţională spre care tindeau. Ne aflam atunci 
parcă în faţa unui zid enorm, când nu poţi nici să speri, nici să desperezi până la 
capăt..., dar şi să te dai cu capul de acest zid, tot nu putea aduce niciun folos. De 
aceea am făcut ceea ce se putea face într-un regim, care ameninţa în orice mo- 
ment, în orice clipă fiinţa nu numai a unui individ izolat, ci şi a unui popor întreg. 
Pe acele vremuri se cerea nu numai reticenta diplomatică, ci recurgerea la limba 
lui Esop, pentru ca lucrurile, trecute oarecum sub tăcere, să fie înţelese de cei pe 
care îi priveau direct. 

— Aţi avut de suferit în perioada stagnării, fiind scos din postul de di- 
rector al Institutului de limbă si literatură al Academiei. Ati fost atacat în 
timpul restructurării. Cum explicati acum aceste oscilaţii în aprecierea acti- 
vitatii Dvs.? 

—Am avut mari neplaceri inca pe cand eram director-adjunct al Institutului, 
când unii „habotnici” au căutat să-mi insceneze procese de nationalism, in lega- 
tură cu faptul că spusesem undeva, că amestecul de limbi (Sprachmischung, spun 
nemţii, care nu se cade a fi confundat cu bilingvismul, înţeles ca o cunoaştere 
conştientă a două limbi) poate duce la inghitirea treptată şi dispariţia totală a unei 
limbi, care din diverse motive de natură economică, politică şi culturală se află 
pe poziţii mai slabe fata de o limbă, vorbită de un colos. Devenit director, am fost 
mereu şicanat şi chiar urmărit în toate acţiunile mele, mai ales în timpul partici- 
pării la congresele internaționale: de slavistică (Moscova, 1958), de lingvistică 
generală (Bucuresti, 1967), de limbi şi literaturi romanice (Bucuresti, 1968). De 
aceea am şi renunţat apoi să mai particip la asemenea întruniri. Potentatul de 
atunci din republica noastră nu o dată afirma în mod oficial, că s-or duce pe ceea 
lume „gimnaziştii” (adică cei cu studii liceale, intelectualii basarabeni) şi se vor 
şterge orice urme de limbă, literatură, istorie, cultură a poporului de pe aceste 
meleaguri. Tendinţa aceasta, distrugătoare pentru însăşi fiintarea neamului nostru, 
despotul de atunci al moldovenilor a realizat-o mereu, prin schimbarea sau de- 
naturarea numirilor de sate, oraşe, străzi, prin schimonosirea numelor de familie 
ale multor moldoveni. Nu mai vorbim de rusificarea completă a administraţiei, a 
tuturor instituţiilor din Moldova Sovietică, mai ales datorită imigrației şi instală- 
rii în posturile de conducere a nemoldovenilor. Circula pe atunci chiar zicala, că 
„şeful” ura pe toţi aceia numele de familie al cărora se termină in -anu, -eanu: 
Cornovanu, Corobceanu, Testemiteanu, Corlăteanu. Pe mine m-au „răbdat” doar 
ca profesor de limba moldovenească şi latina populară la Universitate — timp de 
42 de ani, şi colaborator la Academie — timp de 43 ani. În toată activitatea mea 
ştiinţifică şi pedagogică m-am străduit să menţin „aurita cale de mijloc” horatia- 
na, cumpănită şi îndelung chibzuită, ţinând mereu seama — poate chiar inconsti- 
ent — de un proverb al lui Solomon: „Înţelepciunea se pretuieste mai mult decât 
mărgăritarele şi niciun lucru de preţ nu se poate asemăna cu ea”. 

În 1987-1988 m-am lăsat, iarăşi, influenţat de aparatul administrativ de coman- 
dă, scriind cam în grabă, fără o meditație mai profundă şi în condiţii dificile de sănă- 
tate, articolul despre etapele dezvoltării limbii moldoveneşti, care a fost criticat — în 
multe privinţe pe bună dreptate —, deşi cine-l studiază mai atent, fără exces de emoţii, 
poate afla acolo şi unele lucruri care, fiind propuse atunci prin mijloace, ca să zicem 
aşa, paşnice, se realizează acum (tot cu anevointa) prin acţiuni mai energice (preda- 
rea limbii republicii în toate instituţiile de învățământ mediu şi superior, introducerea 
terminologiei noastre ştiinţifice şi tehnice în vorbirea vie a maselor largi, folosirea în 
relaţiile zilnice, în documentaţia oficială a limbii naționale pe întreg teritoriul republi- 
cii etc.). M-am străduit să conving populaţia nemoldovenească a R.S.S.M. să înveţe 
limba populaţiei băştinaşe, invocând şi părerile celor mai distinşi savanţi ruşi, autori- 

tatea hotărârilor C.C. al P.C. al Moldovei privitoare la însuşirea limbii moldoveneşti 
de către nemoldoveni. Insistenta aceasta însă n-a avut efectele scontate. 

De aceea, am primit cu indreptatita satisfacţie adoptarea de către Sovietul Su- 
prem al R.S.S.M., în august 1989, a legilor privitoare la limba de stat, unitatea mol- 
do-română de limbă şi trecerea la grafia latină. Sunt hotărâri istorice, care trebuie să 
aibă efecte salvatoare pentru însăşi existența neamului nostru. Declaraţiile de stare 
înfloritoare, făcute pe vremuri şi de colaboratorii ştiinţifici (inclusiv de mine), şi de 
unii scriitori, şi de unii jurnalişti, se refereau în special la situaţia din literatura şi din 
lingvistica noastră, care se aflau la un nivel relativ satisfăcător (confirmat de multe 
opere literare şi lucrări ştiinţifice scrise la un nivel unional), şi nu la starea limbii vii, 
care se afla într-un mare impas, mai ales datorită procesului de „macaronizare”, de 
amestec al elementelor moldoveneşti cu cele ruseşti. În această privinţă, într-adevăr, 
situația era — şi de fapt mai este şi astăzi — catastrofală, întrucât poate duce până la 
urmă la pieirea limbii noastre, asimilată fiind de limba oficială de prestigiu unional 
şi mondial. Eram convins înainte şi cu atât mai mult cred astăzi că există o conşti- 
inta a limbii materne, aflată în străfundurile entității noastre ca neam, un element 
psihologic şi social, care nu poate să rămână mult timp în umbră şi să nu se ivească 
la lumină. Exprimarea corectă şi responsabilă a fiecărui vorbitor apare ca o condiție 
sine qua non a liniştii sufleteşti şi a înţelegerii între toți membrii poporului nostru 
muncitor, ţinând bine minte că munca — gândirea — limba constituie o trinitate a 
existenţei omului în cadrul entității sale national-lingvistice, stabilite istoriceste în 
decursul evoluţiei noastre multiseculare. 

— După recunoaşterea la nivel de stat a identităţii moldo-române de 
limbă, a statalității limbii noastre nationale şi a revenirii la grafia latină prin 
ce mijloace şi cum, după părerea Dvs., ar putea spori însuşirea normelor de 
utilizare adecvată a bogăției lexicale caracteristice limbii noastre literare, de 
pronunțare corectă, a normelor morfologice şi a celor sintactice şi aplicarea 
lor în vorbirea vie a maselor populare din R.S.S.M.? 

— În primul rând, se cere sporirea eficacităţii proceselor de predare a limbii 
şi literaturii noastre în toate şcolile secundare cu prevederea obligatorie a exame- 
nelor respective. Nu mai vorbim de faptul că în aceste şcoli limba noastră trebuie 
să circule ca mijloc de conversaţie în toate împrejurările. Se ştie că mai înainte şi 
chiar acum în şcolile moldoveneşti elevii, ieşind la recreatie, conversează aproape 
exclusiv în limba rusă, fiind deprinşi aşa de mediul ambiant. În instituţiile de în- 
vatamant superior, în toate fără excepție (medicină, politehnică, agricultură etc.), 
precum şi în cele medii de specialitate materiile de studiu să fie predate doar în 
limba de stat, iar în grupele ruseşti aceasta să se predea în aşa măsură ca, termi- 
nând institutul respectiv, absolventul nemoldovean să fie în stare a conversa în 
moldoveneste la specialitatea sa, folosind terminologia de rigoare, cu toţi aceia cu 

care va veni el in contact in activitatea sa ca specialist (medic, agronom, tehnic, 
învăţător, jurnalist etc.). Reprezentanţii altor naţionalităţi, care îşi fac acum servi- 
ciul în diferite instituţii şi nu cunosc limba de stat, să fie incluşi, în corespundere 
cu legile adoptate de Sovietul Suprem al R.S.S.M., în cercurile de însuşire prac- 
tică a limbii noastre. Se mai impune acţiunea consecventă de revenire la denumi- 
rile tradiționale ale satelor, oraşelor, străzilor din republică, iar localităţile noi să 
capete numiri specifice pentru ţinuturile noastre. E necesară o activitate intensă de 
corijare oficială (în paşapoarte şi alte documente) a tuturor numelor de familie. În 
legătură cu aceasta e nevoie de editarea urgentă a unor îndreptare toponimice şi 
antroponimice cu includerea unităților onomastice corecte, care să fie obligatorii 
pentru toate organele administrative. Se înţelege că un rol de primă importanţă 
trebuie să-l joace documentaţia oficială, redactarea în limba de stat a tuturor acte- 
lor administrative, începând cu hotărârile organelor republicane şi terminând cu 
ale celor satesti. Este absolut necesară publicarea de dicţionare speciale nu numai 
de terminologie ştiinţifică şi tehnică, ci şi administrativă, juridică etc. Consider că 
pe lângă Centrul Republican de Terminologie sau pe lângă alte instituţii trebuie să 
fie oficii speciale, care să dirijeze şi să coordoneze în mod unitar toată această ac- 
tivitate de introducere a limbii de stat în toate instituţiile din subordinea R.S.S.M. 
(dispoziţii, firme, numiri de străzi, persoane etc.). 

Terminând cu răspunsurile la întrebările puse, aş dori în încheiere să mă 
adresez — miilor de foşti elevi si studenți, pe care i-am avut în cei peste 40 de ani 
de activitate ştiinţifică şi pedagogică, precum şi altor concetateni, care, într-un fel 
sau altul, cunosc lucrările $i acțiunile mele — cu vorbele bătrânului si inteleptului 
nostru străstrămoş, Marcus Tullius Cicero: Ego plus quam feci, facere non pos- 
sum, adică „Mai mult decât am făcut, n-am putut să fac”. 

Tuturor foştilor mei invatacei, cărora m-am străduit să le mențin trează con- 
stiinta de neam si care trudesc acum in mai toate asezamintele de cultură (si nu 
numai în acestea!) din R.S.S.M. (şi din alte republici), le doresc din toată inima 
să-şi găsească fericirea în activitatea lor multiaspectuală de propagare şi cultivare a 
nepieritoarelor frumuseți ale limbii noastre materne, de cunoaştere şi a altor limbi 
din ţara noastră şi din străinătate, de participare activă la toate acţiunile de înnoire ce 
se realizează în epoca de restructurare, de unire şi consolidare a forțelor intelectuale 
întru prosperarea economiei, culturii şi a graiului nostru strămoşesc. Să tina însă 
cont de un gând exprimat de marele istoric N. Iorga: „Nimic mai simpatic decât 
omul între douăzeci şi patruzeci de ani, care crede că în fiecare din buzunarele sale 
se găseşte o doctrină şi e de ajuns ca doctrina să iasă din buzunarul său pentru a 

lumina ca lumina soarelui şi, astfel, natia lui întreagă să devină fericită”. 

Le doresc tuturor discipolilor mei să aibă deplină satisfacție morală, îndepli- 
nindu-şi conştiincios datoria, dictată de responsabilitatea lor în fata generaţiilor vii- 
toare pentru păstrarea şi dezvoltarea comorilor spirituale şi materiale ale neamului. 

Iara eu voi năzui ca şi de acum înainte să activez în limita posibilităților fizice 
şi intelectuale pentru a face ca graiul nostru scump să trăiască, continuând să fie iz- 
vor de alinare şi de bucurii pentru contemporani şi pentru cei ce vor veni după noi. 

Însufleţit de versul eminescian, un poet din Banatul sârbesc, Ion Ianos, in- 
tona de curând cu mare inspiraţie: „Doina nu e numai cântec / Doina este un 
descântec / Frumuseţe şi speranţă / Dragostea ce ne înalţă. / Dorul este o trăire / 
un fior de nemurire / Între Cosmos şi Fiinţă / Între om şi suferinţă / A fi om de 
omenie / Este jertfă şi fratie / Legătură de iubire / Între ins şi omenire”. 

Prin aceste concepte (doină, dor, omenie) ne exprimăm noi, de fapt, tot ce 
avem mai de pret şi mai scump in viata — straduintele veşnice spre frumosul etern, 
spre cunoaştere a Universului, spre relații umane în cel mai înalt grad. 

Dixi et salvavi animam meam! 


„Revistă de lingvistică şi ştiinţă literară”, nr. 4, 1990, p. 64-73 


„ATRIBUIREA DENUMIRII DE LIMBA ROMÂNĂ 
PENTRU NOȚIUNEA DE LIMBA LITERARĂ 
ÎN REPUBLICA MOLDOVA NU STIRBESTE NICI 
AUTORITATEA SI NICI DEMNITATEA NIMĂNUI” 


(Alexandru Bantoş — Nicolae Corlăteanu) 


— Stimate domnule academician, ati participat, împreună cu dnii Silviu 
Berejan, Nicolae Biletchi, Anatol Ciobanu şi Haralambie Corbu, la elabora- 
rea opiniei specialistilor-filologi ai Academiei de Ştiinţe a Republicii Moldo- 
va privind denumirea limbii noastre. Răspunsul formulat şi acceptat apoi în 
unanimitate la şedinţa lărgită a Prezidiului Academiei din 9 septembrie 1994 
constituie pe drept cuvânt o victorie a oamenilor de ştiinţă de la noi, cea mai 
temerară acţiune din istoria lingvisticii basarabene. De la înălțimea acestei 
„redute” vă invităm la o discuţie retrospectivă... Aşadar, dle academician, în 
calitatea Dumneavoastră de martor al istoriei noastre din ultima jumătate 
de secol, cum apreciaţi evoluţia mișcării pentru renașterea naţională de la 
sfârşitul anilor ’80? Cum credeţi, ce va rămâne în istorie din efortul general 
de a proiecta un alt destin Republicii Moldova? 

— Nu este de competenţa mea să vorbesc despre destinul istoric al Republi- 
cii Moldova. Cât priveşte rolul mişcării pentru renaşterea naţională de la sfârşitul 
anilor '80 ai secolului nostru în istoria culturii, literaturii şi lingvisticii, consider 
că ea a însemnat o adevărată revelaţie, o descoperire de idei şi concepţii noi, mai 
ales pentru generaţiile mai tinere. 

E vorba despre un proces de modernizare a mijloacelor de expresie, a con- 
ceptiei privitoare la dezvoltarea literaturii, a culturii noastre. Modernizarea lim- 
bii şi a culturii în Republica Moldova înseamnă, de fapt, o revenire la trecut, la 
însuşirea deplină a moştenirii clasice literare, despre care nu se poate spune că 
nu se vorbea şi după 1940, mai ales în anii '50-'60, dar acest patrimoniu cultural 
era prezentat cu multe rezerve, fiind divizat în cel din dreapta Prutului, adică din 
Moldova istorică, pe de o parte, şi în cel din Basarabia şi Transnistria, pe de alta, 
unde se studiau cărturarii Varlaam şi Dosoftei, cronicarii moldoveni, dar nu se 
pomenea activitatea culturală a diaconului Coresi, care a pus bazele limbii literare 
româneşti prin traducerile mai multor cărți bisericeşti in limba slavă şi română. 
Aceasta numai din cauza că el îşi tipărise lucrările la Târgovişte şi Braşov. Dintre 
cronicari se studiau numai Grigore Ureche, Miron Costin, lon Neculce, dar erau 

uitate cronicile lui Constantin Cantacuzino stolnicul, Radu Hrizea Popescu, cea 
anonimă brâncovenească. Perioada clasică a literaturii era reprezentată doar prin 
C. Negruzzi, V. Alecsandri, M. Eminescu, I. Creangă, B.-P. Hasdeu ş.a., dar nu 
se vorbea despre părintele limbii şi literaturii române, I. Heliade Rădulescu, care 
împreună cu C. Negruzzi şi cu ardeleanul G. Barițiu au stabilit normele limbii 
literare de pe întregul masiv romanic oriental. Nu mai vorbim despre scriitori ca 
M. Sadoveanu, L. Rebreanu, L. Blaga, ale căror opere erau puse la index. În felul 
acesta firul tradiţiei literar-culturale era rupt. 

— Se ştie însă că între tradiţie şi modernitate există o legătură indiso- 
lubilă. Dacă aceasta lipseşte, are loc o izolare de tradiţie, iar modernizarea 
mijloacelor expresive devine efemeră, incompletă. 

— Exact! Şi atunci se recurge la o imitare sau un împrumut direct nemotivat. 
Or, meritul mişcării noastre naţionale are la temelie tendinţa activă de a realiza o 
îngemănare reală şi completă a tradiției în toată complexitatea ei cu modernizarea 
resurselor de vocabular, cu pronunția şi sintaxa limbii literare nationale româ- 
neşti. Modernizarea poate şi trebuie să respire aerul, să simtă atmosfera vitală a 
tradiţiei literare şi culturale de pe întregul masiv dacoromân. S-ar putea spune că 
e vorba de realizarea unei tradiţii moderne, ţinându-se cont de progresul ştiinţific, 
tehnic, cultural al zilelor noastre şi prevăzându-se în măsura posibilităților — în 
virtutea faptelor prezente — evoluţia evenimentelor viitoare. 

— Chiar după ce au fost aduse — in special în 1994 — suficiente şi mult 
prea convingătoare argumente ştiinţifice privind unitatea limbii române, 
unii politicieni din republică, sfidând adevărul, mai continuă să susţină că 
realităţile istorice, sociale, politice ce au survenit după 1812 au determinat 
apariţia în Basarabia a unei limbi diferită de cea de peste Prut. Dumnea- 
voastră, domnule academician, care cunoaşteţi legitatile de constituire a unei 
limbi, ce aţi avea de spus în problema dată? 

— Consolidarea fundamentului, dezvoltarea şi perfecţionarea unei limbi li- 
terare — care constituie chintesenta, forma sublimata a unei limbi nationale — nu 
au loc în zece sau o sută de ani de existenţă. Secole întregi le-au fost necesare 
celor mai diverse popoare ca să ajungă la stabilizarea normelor literare. Două 
exemple în această privinţă: francezilor le-au trebuit opt secole ca să ajungă la 
scriitorii clasici — P. Corneille, J. Racine şi J.-B. Molière — consideraţi modele 
de folosire a mijloacelor expresive ale limbii franceze, devenită limbă literară, 
iar ruşii au avut nevoie de cinci secole ca să citească şi să scrie aşa ca A. Puşkin, 
F. Dostoievski, L. Tolstoi. 

De la primele texte scrise în limba română şi până la clasicii literaturii 
române au trecut nu mai puţin de patru sau cinci secole. Până la 1812 limbajul 
vorbit pe teritoriul dintre Prut şi Nistru, precum şi dincolo de Nistru, a fost in- 
clus în procesul general de dezvoltare a limbajului vorbit pe tot arealul romanic 

est-european. După acea dată limbajul vorbit în Basarabia timp de 106 ani s-a 
dezvoltat incidental, cu intermitențe, fără să participe efectiv la perioada clasi- 
cismului român, neavând posibilitatea — aflându-se în condiţii vitrege — să dea la 
iveală anumiţi scriitori ce ar fi putut pune bazele unei noi limbi literare, deosebite 
de cea română. În Basarabia şi în Transnistria au rămas să fie în uz mijloacele 
de conversaţie sub forma unor graiuri ale subdialectului moldovenesc, care — ca 
element component alături de celelalte graiuri dacoromâne — era inclus peste Prut 
în limba literară română. 

— Deşi prin anii '20 ai secolului al XIX-lea în Basarabia s-au deschis 
unele şcoli în limba bastinasilor, a fost editat şi un abecedar moldovenesc, au 
fost tipărite cărţi bisericeşti în limba noastră, după un timp relativ scurt a 
început procesul de rusificare masivă, de altfel ca şi în oricare altă gubernie 
ţaristă. 

— În cunoscuta sa lucrare din 1952 academicianul rus VI. F. Sismariov de- 
scrie amănunţit acest proces. Din 1878 Prutul a fost închis, devenind un hotar de 
netrecut. Abia după 1905 s-au făcut simţite şi în Basarabia unele semne timide 
de renaştere naţională, inclusiv predarea limbii materne a moldovenilor în şcoli, 
însă fără prea mari rezultate, din cauza revenirii din şoc a ţarismului, care, până 
la urmă, s-a prăbuşit, în 1917. Între 1918 şi 1940 limbajul vorbit în Basarabia a 
fost inclus din nou în procesul general de dezvoltare a limbii române, dar cu o 
restanta de 106 ani de existenţă precară în timpul rusificării ţariste, care a conti- 
nuat, poate chiar mai intensiv, în timpul dominaţiei totalitarismului (1940-1989). 
Este o realitate istorică pe care trebuie s-o conştientizăm şi care impune, în special 
acum, îmbinarea strânsă a tradiţiei cultural-lingvistice a patrimoniului national 
general românesc cu ceea ce s-a conservat în vorbirea maselor populare ale ro- 
mânilor din Basarabia şi Transnisnistria din timpurile de stăpânire rusească şi 
sovietică. VI. F. Şişmariov sublinia în mod deosebit că, deşi populaţia băştinaşă 
din R.S.S. Moldovenească se află în strânse legături cu ruşii şi cu alte popoare, ea 
nu trebuie să uite că vorbeşte o limbă romanică dominată de legile sale interne. 
Savantul rus atribuia un mare rol scriitorilor în statornicirea normelor unei limbi, 
dar nici în prima, nici în a doua perioadă în Basarabia n-a apărut vreun scriitor de 
talia clasicilor, care să poată fi considerat întemeietor al unei limbi literare, vorbi- 
rea de aici mentinandu-se doar la nivel de grai sau subgrai. 

— În opinia unora denumirea limbii nu contează şi implementarea ei în 
viaţa social-politică a statului moldovenesc nu poate avea niciun fel de reper- 
cusiuni. Ce părere aveţi Dumneavoastră în acest sens? Care sunt dificultăţile 
ce pot surveni în şcoala de toate treptele după legiferarea glotonimului ,,lim- 
ba moldovenească”? 

— Odată cu legiferarea glotonimului „limba moldovenească” în şcolile de 
toate gradele se creează o mare încurcătură — aş spune chiar harababură. Elevilor 

si studentilor de la toate specialitatile li se spunea odinioara ca limba noastra e 
cea romana, manualele erau intitulate la fel. lar la 1 septembrie 1994 învățătorul 
şi profesorul au fost puşi în situaţia stupidă de a le spune discipolilor că obiectul 
şi-ar fi schimbat denumirea. Şi aceasta se întâmplă după ce Academia de Ştiinţe a 
Republicii Moldova, atât înainte, cât şi după votarea din Parlament, s-a pronunţat 
absolut clar, fără echivoc, că limba de stat urmează să fie numită limba română, 
fapt motivat istoric şi ştiinţific. 

— Din momentul angajării generale în inutila discuţie despre „corecti- 
tudinea” denumirii limbii noastre, am intrat într-o fază când este, se pare, 
tot mai mult neglijată cultivarea limbii. Radioul, televiziunea, ziarele şi re- 
vistele abordează doar sporadic problema. Ce ar trebui să întreprindem în 
acest context la nivel republican, cum ar putea fi orientate şi concentrate for- 
tele pentru a demara la un nivel nou, calitativ, procesul de îngrijire a limbii 
vorbite şi scrise, lărgind, astfel, sfera ei de funcţionare? 

— Într-adevăr, din cauza ezitării în legătură cu denumirea limbii noastre se 
constată o anumită neglijare a procesului de cultivare a limbii. În această situaţie, 
chiar dacă mai există pentru cineva unele nesigurante privind denumirea ei, pen- 
tru toţi este absolut clar că normele literare (fonetice, morfologice, sintactice şi 
lexicale) sunt unice pentru limba noastră de pe tot întinsul spaţiului dacoromân. 
De aceea procesul de cultivare a limbii (la radio, TV, în ziare, reviste, lucrări 
aparte etc.) trebuie intensificat, pentru a face să pătrundă normele literare cât mai 
adânc in toate păturile de vorbitori (de pronunțare, anumite forme morfologice, 
construcţii sintactice, elemente de vocabular). În acest mod se va lărgi si functio- 
narea plenară a limbii române literare în Republica Moldova. Important este însă 
ca fiecare cetăţean al republicii noastre să simtă că este liber într-o ţară democra- 
tică, să se considere un demn urmaş al atâtor oameni de seamă — D. Cantemir, 
V. Alecsandri, M. Eminescu, I. Creangă, M. Sadoveanu, L. Rebreanu, L. Blaga 
ş.a. — cunoscuţi în multe ţări din lume şi care au dus gloria neamului nostru, a 
limbii şi literaturii române pe întregul glob pământesc. 

— Un vechi dicton spune: Nec regnum non est supra gramaticos. Altfel 
zis, dacă e să ne referim la situaţia de la noi, Parlamentul nu este investit cu 
dreptul de a stabili legi pentru gramatică, nu are dreptul să neglijeze adevă- 
rul ştiinţific, unanim recunoscut. Ce ar trebui să întreprindă oamenii politici 
de la Chişinău pentru a ieşi din impasul în care s-au pomenit după impactul 
cu ştiinţa? 

— Răspunsul la această întrebare vreau să-l anticipez cu următoarea remar- 
că. La Consiliul catolic din oraşul elveţian Konstanz din 1414 împăratul roman 
german Sigismund de Luxemburg, deşi promisese nevătămarea reformatorului 
ceh Jan Hus, a incuviintat arderea de viu pe rug a acestuia. Din aroganță, impa- 
ratul — atunci când arhiepiscopul Placentius l-a corectat pentru o greşeală grama- 

ticală — i-a replicat: Ego sum rex romanus et supra grammaticam („Sunt împărat 
roman şi mai presus de gramatică”). Prelatul i-a răspuns: Caesar non est supra 
gramaticos („Împăratul nu este mai presus de gramatici”). M-aş incumeta să afirm 
că Parlamentul nostru a abuzat de drepturile sale când şi-a asumat răspunderea de 
a fixa denumirea limbii literare, care nu trebuie confundată nicidecum cu vorbi- 
rea obişnuită, de conversaţie în familie, pe stradă, în alte situaţii similare, vorbire 
care în ştiinţa limbii se numeşte dialect, subdialect, grai, subgrai etc. B.-P. Hasdeu 
sublinia că funcţia principală a limbii literare este „de a unifica toate dialectele, 
de a şterge sau cel puţin a slăbi provincialismele, de a spori puterea graiului din 
statul întreg printr-o centralizare cam analoagă cu centralizarea cea menită a mări 
forţa administraţiei”. 

Limba literară are un caracter supradialectal, ea absoarbe din dialecte şi 
graiuri tot ce prezintă valoare expresivă. Ea selectioneaza in mod conştient, prin 
intermediul creaţiilor literare, lucrărilor ştiinţifice, elementele lingvistice care co- 
există în limba naţională la etapa actuală sau fac parte din rezerva lingvistică a 
trecutului. În raport cu limba literară dialectul (cu toate subdiviziunile sale) se află 
cam în aceleaşi relaţii ca şi melodiile populare moldoveneşti („Am un leu şi vreu 
să-l beu”, „Ciocârlia” ş.a.) cu elementele componente iniţiale întrunite în mod 
genial de G. Enescu in Rapsodiile sale, în Sonata a II-a (pentru vioară şi pian 
„în caracter popular”), în suita a III-a Sătească pentru orchestră, în suita pentru 
vioară şi pian Impresii de copilărie etc. G. Enescu a realizat o sinteză genială 
între melosul popular românesc şi marile tradiţii muzicale europene, ajungând la 
o surprinzătoare originalitate de limbaj general european, bazată pe valorificarea 
potentelor expresive ale cântecelor populare româneşti din Moldova. 

Comparaison n’est pas raison, spun francezii, şi totuşi cred că perfecti- 
onarea limbii literare româneşti i-a dat posibilitate marelui Eminescu să creeze 
opere nemuritoare prin împletirea potentelor expresive ale tuturor graiurilor si 
subgraiurilor de pe tot cuprinsul românesc, incluzând şi Moldova, şi Muntenia, 
şi Transilvania, şi Basarabia, şi Bucovina ş.a.m.d. A apărut şi s-a dezvoltat acea 
muzicalitate tulburătoare şi armonie în spirit folcloric ce dăinuieşte de veacuri, au 
pentru toate noţiunile ştiinţifice şi tehnice specifice contemporaneitatii. 

În toate țările lumii de aceste probleme filologice s-au ocupat de-a lungul 
veacurilor instituţii speciale, academii, aşezăminte de învățământ şi tot felul de 
organizaţii de cultură. 

În primele articole ale regulamentelor unor asemenea instituţii (începând cu 
Academia dei Lincei de la Roma, înfiinţată în 1603; Academie Française, 1635; 
Royal Society (Londra), 1662; Academia din Madrid, 1713; Academia din Pe- 
tersburg, 1725 ş.a.) se arăta că scopul principal al academicienilor este studierea 
problemelor privitoare la limba şi literatura ţărilor respective. 

La 1 aprilie 1886 a fost semnat decretul de înfiinţare a Societăţii Literare 
Române, iar la 1 august 1867, la deschiderea acestei Societăţi (devenită in 1879 
Academia Română), a fost adoptat regulamentul, al cărui prim articol suna astfel: 
„Se va forma în Bucureşti o Societate literară cu misiunea specială: 

a) de a determina ortografia limbii române; 

b) de a elabora gramatica limbii române; 

c) de a începe şi a realiza lucrarea dicționarului român”. 

Vreau să spun prin aceasta că problemele de ştiinţă sunt de competenţa 
forurilor ştiinţifice. $i numai a lor. 

— Dle academician, cum ar putea fi spulberate o data şi pentru totdeau- 
na speculaţiile ce se fac în jurul problemei denumirii limbii noastre? 

— Denumirea unei limbi nu poate fi decretată, ea rezultă din conceptul şi 
definiţia de limbă literară — forma superioară a oricărei limbi naţionale —, spre 
deosebire de dialecte, subdialecte, graiuri, subgraiuri, care pot fi diverse (moldo- 
venesc, muntean, ardelean, crişean, bănăţean, maramureşean etc.), indiferent de 
faptul dacă ultimele sunt sau nu vorbite în state aparte. Cred că atribuirea denu- 
mirii de limba română pentru noţiunea de limba literară în Republica Moldova nu 
ştirbeşte cu nimic nici autoritatea şi nici demnitatea nimănui. Ea are însă avan- 
tajul că prin această recunoaştere avem tot dreptul de a folosi întreaga moştenire 
clasică literară şi lingvistică din spaţiul est-romanic, se creează posibilitatea de a 
pătrunde mai lesne şi mai adânc în contextul general european, în care limba ro- 
mână nu este în niciun chip pusă la îndoială. Trebuie să înţelegem cu toţii, o dată 
şi pentru totdeauna: încercările întreprinse în perioada sovietică de a crea o nouă 
limbă romanică diferită de română n-au dat niciun fel de rezultate. 

— În continuare vă rog să vă referiti la corelatia dintre principialita- 
te, consecvență în promovarea adevărului ştiinţific şi putere. Au putut oare 
oamenii nostri de ştiinţă, multi dintre ei onesti, de la '40 încoace să impună 
adevărata denumire a limbii sau premisele reale au apărut abia acum câţiva 
ani? 

— Puterea politică a unui singur partid — în condiţiile unei democraţii ve- 
ritabile, care se extinde tot mai mult pe întregul glob pământesc —, deşi poate să 
se impună pentru o anumită perioadă şi în domeniul literar lingvistic (în cazul 
nostru — la denumirea limbii), — tocmai datorită faptului că nu se sprijină pe argu- 
mente, pe dovezi ştiinţifice şi adevăr, pe cunoaşterea istoriei, a faptelor concrete 
ale limbii noastre şi a multor alte limbi, nu are şanse de izbândă definitivă, ci doar 
temporară. Oamenii de ştiinţă nu pot fi acuzaţi de lipsă de principialitate sau de 
onestitate într-o anumită perioadă a vieţii lor. În condiţiile de absolutism politic şi 
de dictatură era vorba de evitarea unor consecinţe nefaste, adeseori chiar tragice, 
consecinţe referitoare nu numai la anumite persoane, ci chiar la popoare întregi, 
care puteau fi supuse deportărilor, surghiunurilor, exterminării fizice. În asemenea 

imprejurari se recurgea la limbajul lui Esop, pentru a se evita unele afirmatii di- 
recte, desi aluziile de multe ori erau intelese adecvat de cei vizati direct. In acele 
condiţii, era greu să mentii trează conştiinţa de neam şi de credinţă, de aparte- 
nenta la unul şi acelaşi popor, la una si aceeaşi entitate naţională. Încă înțeleptul 
călugăr şi medic al Evului Mediu francez Francois Rabelais, care credea în esenţa 
umană şi în ştiinţa generatoare a progresului, afirma pe bună dreptate că „ştiinţa 
fără conştiinţă înseamnă ruina sufletului”. 

— Domnule academician, în ce context limba vorbită şi scrisă în stânga 
Prutului ar putea să funcționeze nestingherit, să atingă nivelul de dezvoltare 
din dreapta Prutului? 

— Neavând posibilitatea de a se dezvolta liber, în strâns contact cu matca 
românească în perioada 1812-1918 şi apoi in anii de stăpânire sovietică, lim- 
bajul vorbit şi mai ales limba literară au fost lipsite de o evoluţie normală, în 
special în privinţa imbogatirii vocabularului cu caracter romanic, a însuşirii 
terminologiei ştiinţifice şi tehnice. Limbajul vorbit pe malul stâng al Prutului 
şi mai ales pe cel al Nistrului a fost inundat de multe elemente alogene ruseşti, 
forme calchiate, cuvinte create artificial, care amenințau destrămarea lui com- 
pletă în lipsa tradiţiei lingvistice şi literare clasice şi a dezvoltării limbii literare 
în corespundere cu procesele comunicative specifice epocii moderne din viaţa 
popoarelor civilizate. 

În încheierea interviului m-aş referi la unele aspecte ale comportării 
noastre într-un stat care a pornit de curând pe calea democraţiei şi a indepen- 
dentei. În diverse ţări contemporane au loc mari schimburi de populaţie, da- 
torită unor fapte şi evenimente ce se produc în viaţa curentă (războaie civile, 
conflicte interetnice, persecuții, deportări, acte teroriste etc.). În acest mod 
se creează situația când trebuie să convieţuiască oameni de diverse origini 
etnice, adică să trăiască paşnic împreună în cadrul aceluiaşi stat. Drepturile şi 
obligaţiile convietuitorilor trebuie să aibă un caracter reciproc: majoritatea sa 
respecte prin toate legile patrimoniul lingvistic şi cultural al etniilor minori- 
tare în statul dat şi invers — minoritățile sunt datoare nu numai să nu neglijeze 
în niciun fel moştenirea literară, lingvistică şi culturală a populaţiei de bază, 
majoritare, ci şi s-o respecte. În lipsa unei atare înţelegeri a fenomenelor sunt 
inevitabile şi conflictele. Cu alte cuvinte, se cere creată o unitate în diversita- 
te, inclusiv în plan lingvistic şi literar. Ideea aceasta nu este nouă. La ea s-au 
gândit predecesorii noştri. Astfel, marele ierarh-cărturar Dosoftei, aflându-se 
în a doua jumătate a secolului al XVII-lea în condiţii grele, poate chiar mai 
grele decât ale noastre de astăzi, a găsit totuşi cuvinte înțelepte de propovadu- 
ire a bunei înţelegeri nu numai între fraţii de aceeaşi limbă şi neam, ci şi între 
aceştia şi străini: 

„Cine face zid de pace, 

Turnuri de fratie 

Duce viata fara greata 

’Ntr-a sa bogăţie, 

Ca-i mai buna, depreuna, 

Viata cea frateasca 

Decat arma ce destrama 

Oaste vitejească”. 

Să luăm aminte la sfaturile înaintaşilor, căci ele pot avea efecte benefice şi 
asupra comportamentului nostru acum, la sfârşit de mileniu, când se impune în 
mod imperios fratia între cei de un neam şi de-o lege: 

„Fraţilor, ramaneti fraţi 

Într-o tara, într-o lume, 

Într-o limbă, într-un nume. 

Asta v-o doresc anume — 

Fraților, ramaneti fraţi” 

(V. Romanciuc). 


„Limba Română”, nr. 1, 1995, p. 65-72 


DESPRE EVENIMENTE, 
OAMENI ŞI VREMURI 


JUBILEU PUBLICISTIC 


Simt o deosebită satisfacţie morală de a prezenta două volume de studii 
privitoare la limba noastră cea română. 

Este vorba despre nr. 3-4 (1996), jubiliar, al revistei „Limba Română” şi 
despre antologia Limba română este patria mea. Cinci ani în urmă revista „Limba 
Română” apărea de 4 ori pe an, la Chişinău, sub tutela Ministerului Ştiinţei şi În- 
vatamantului din Republica Moldova, fiind condusă de neuitatul lon Dumeniuk, 
fostul meu student şi apoi coleg de catedră la U.S.M. El era ajutat de un alt fost 
student de al meu, energicul Al. Bantos, în calitate de redactor-şef adjunct, şi de 
matematicianul Leo Bordeianu — un factotum organizatoric al colectivului redac- 
tional compus atunci din oameni de ştiinţă şi cultură atât din Republica Moldova, 
cât şi din România (acad. I. Coteanu — Bucuresti; profesorii M. Dragan, D. Irimia — 
laşi ş.a.). 

Nr. 3-4 din 1996 se deosebeşte mult de primul număr din 1991. Al. Bantoş — 
acum redactor-şef — a ştiut să mobilizeze energia creatoare a multor personalităţi 
ştiinţifice româneşti nu numai din Republica Moldova, ci si din alte tari. Acea 
mână de oameni, care activează în colectivul de redacţie, au creat o veritabilă 
revistă de ştiinţă şi cultură lingvistică, dispunând de un colectiv de autori foarte 
divers, bine pregătit pentru a rezolva nu numai cele mai dificile probleme de filo- 
logie, ci şi ale unor discipline adiacente (ştiinţa literară, folclor, istoria românilor, 
istoria artelor plastice, etnografie etc.). 

Publicaţiile de care vorbim sunt dedicate jubileului de 75 de ani de viaţă a 
marelui nostru concetatean, Eugeniu Coşeriu, originar din Mihăileni (Balti), ab- 
solvent al Liceului „I. Creangă” din Balti, care datorită studiilor sale fundamen- 
tale, publicate în diverse limbi europene, a ajuns, prin concepţiile sale lingvistice, 
filozofice, unul dintre cei mai reputați lingvisti ai contemporaneitatii. Două dintre 
lucrările coşeriene de primă importanţă în domeniul lingvisticii româneşti (Lati- 
nitatea orientală şi Unitatea limbii române — planuri şi criterii) au fost incluse în 
antologia de care vorbim aici. 

1. În cele ce urmează voi căuta mai întâi să descifrez în linii generale cele 
28 de compartimente ale nr. 3-4 /1996 al revistei „Limba Română”. 

În cuvântul său de salut Grigore Vieru scrie: „«Limba Română» (revista) 
apără limba română, iar cine apără acest fundamental mod al nostru de supravietu- 
ire naţională, apără o Patrie în mijlocul altor popoare din cuprinsul planetar, care şi 
ele îşi cinstesc nu mai puţin această fără de preţ comoară, acest dumnezeiesc dat”. 

În felicitarea expediată la Tiibingen lui E. Coseriu, cu ocazia jubileului, 
redacţia revistei „Limba Română”, urându-i multă sănătate, „o perpetuă regene- 
rare a forţelor creatoare, noi lucrări şi revelații pe sinuosul făgaş al ştiinţei”, con- 
sideră că prodigioasa activitate a savantului va fi „în stare să ne smulgă definitiv 
din mrejele ignoranței şi ale servilismului politic”. Cuvinte de înaltă apreciere a 
concepţiei lingvistice şi filozofice coşeriene au exprimat pe paginile revistei: acad 
S. Berejan, membrul corespondent, prof. univ. A. Ciobanu, prof. univ. N. Măt- 
cas (Chişinău), prof. univ. Flora Suteu, acad. Em. Vasiliu, cercetătorul principal 
A. Avram, prof. univ. A. Bidu-Vrănceanu (Bucureşti). 

Demne de toată atenţia cititorilor sunt articolele consacrate altor lingvisti şi 
literati romani. A. Ciobanu prezintă Un celebru românist basarabean în Franţa. 
E vorba de Valeriu Rusu, originar din nordul Republicii Moldova, ajuns profe- 
sor la Universitatea din Aix-en-Provence (Franţa). Tânărul intelectual basarabean 
D. Crudu ia un interviu profesorului de literatura română de la Universitatea 
„Transilvania” din Braşov, Ovidiu Moceanu, despre situaţia din prezent a literatu- 
rii române în general şi a încadrării celei basarabene în procesul literar românesc. 
În rubrica Starea de veghe I. Melniciuc, în dialog cu A. Eremia, lămureșşte starea 
în care se află limba română literară în Basarabia, iar prof. univ. I. Borşevici con- 
sideră că tânăra generaţie trebuie să tina tot mai sigur în mâini drapelul respirației 
naţionale de la 1989. 

La compartimentul consacrat istoriei limbii române remarcăm recenzia lui 
Cristian Moroianu la monografia cunoscutului cercetător al substratului lingvistic 
român, prof. univ. Gr. Brâncuş Cercetări asupra fondului traco-dacic al limbii 
române (partea I), Bucuresti, 1995. 

Bogate sunt materialele consacrate epocii clasice: I. Buzaşi, Eminescu si 
Transilvania. E vorba de cartea lui D. Vatamaniuc cu acelaşi titlu, apărută în 1995 
cu ocazia împlinirii a 130 de ani de la călătoria poetului în acea parte a ţării; 
V. Guţu, Spre unitatea limbii prin Eminescu; A. Rusu. (Aix-en-Provence), Omul: 
limită şi aşteptare în timp — despre proza literară eminesciană. 

Perioada actuală a limbii şi literaturii române este abordată în articolele: 
Sacru şi profan în poezia lui L. Blaga (II) de Ana Bantoş; Lucian Blaga şi mitul 
mioritic din Dorne de Petru Taranu; Mioriţa lui N. Labiş de M. Sleahtitchi. 

La rubrica Antologia „L.R. ” aş evidenția articolul lui Al. Bantoş şi ciclul 
de poezii ale lui Ion Caraion, cu bibliografia lui Emil Manu. Foarte importantă 
îmi pare rubrica Pro didactica. Remarc: Probleme ale culturii limbii române în 
scoala; VI. Pâslaru Educaţia lingvistică şi literară în contextul reformei învăţă- 
mantului; C. Şchiopu, Creativitatea elevilor la lecţiile de literatură. Notez în mod 
deosebit articolul lui I. lachim, Trepte si paralele la predarea literaturii vechi, 
precum şi cel al El. Lelea, Activităţi extraşcolare si cultivarea limbii în Banatul 
sârbesc. 


Testament 105 


S-ar cere in aceasta rubrică mai multe materiale de metodică a predării di- 
feritor teme de gramatică şi literatură, exemple concrete prezentate de învăţători 
cu mare experienţă. 

În rubrica Ora de istorie locul de frunte cred că trebuie să-l ocupe Me- 
moriul prof. Grigore Nandriş, adresat în 1946 Conferinţei de pace de la Paris, 
despre Drepturile naţiunii române asupra Basarabiei şi Bucovinei cu expunerea 
bine documentată şi argumentată a destinului acestor ţinuturi, cu menţionarea 
părerilor scriitorilor ruşi (P. Svinin, A. Zaşciuk, L. Tihomirov ş.a.). În încheie- 
rea Memoriului Gr. Nandriş scria: „Ne îndreptăm solicitarea expresă spre Marile 
Puteri Occidentale şi spre celelalte tari ale căror popoare se bucură de beneficiile 
inestimabile ale libertăţii pentru a le cere să ia apărarea populaţiei Basarabiei şi 
pentru a căuta mijloace de a determina Uniunea Sovietică să respecte principiile 
drepturilor omului şi Carta atlantică”. 

La aceeaşi rubrică au fost publicate importante documente şi motiuni ale 
istoricilor din Republica Moldova privitoare la predarea istoriei românilor în şco- 
lile republicii. 

În general vorbind, revista „Limba Română”, care apare la Chişinău, de- 
vine din ce în ce mai mult o veritabilă publicaţie nu numai de ştiinţă şi cultură 
filologică, ci şi de însumare a tuturor valorilor artistice, prin care trebuie să se 
distingă ştiinţele socioumane în procesul de cultivare şi propagare a forţelor crea- 
toare, specifice îndeosebi tineretului nostru în perspectiva viitorului. 

2. Biblioteca revistei „Limba Română” s-a îmbogăţit cu un volum de im- 
portanță istorică, intitulat scurt, dar cuprinzător, prin cunoscutul vers al lui Ni- 
chita Stănescu: Limba română este patria mea. Este vorba de o antologie de stu- 
dii, comunicări, documente, care au văzut lumina tiparului pe paginile revistei 
„Limba Română” în cursul celor cinci ani (1991-1996). Acum aceste materiale 
sunt adunate într-un tot întreg, într-o singură carte, care trebuie să ne ajute să cu- 
noaştem „adevărul despre noi”, să conştientizăm cine suntem, ce limbă vorbim, 
ce conştiinţă naţională avem. 

Prin veridicitatea argumentelor invocate de fiecare autor, antologia devine 
o sursă valoroasă şi pe deplin accesibilă în procesul de promovare a adevărului 
ştiinţific privitor la limba noastră strămoşească. Este într-adevăr o carte de căpă- 
tâi pentru toţi acei care vor să ştie realitatea lingvistică şi culturală din Republica 
Moldova. 


„Limba Română”, nr. 5-6, 1996, p. 203-205 


UN ACT DE INSEMNATATE ISTORICA 


Onorata asistenta! 

As incepe aceasta alocutiune cu evocarea unor amintiri de acum 70 de ani, 
cand în 1927 am păşit pentru prima oară pragul Liceului „Alexandru Donici”, si- 
tuat aici în apropiere, unde este acum Institutul de Stat al Artelor. Aflasem atunci 
că în această casă sau în apropierea ei sălăşluieşte un călugăr smerit de la mănăsti- 
rea Suruceni, devenit apoi stareţ al acestei mănăstiri şi mai apoi episcop de Ismail. 
ÎI chema în călugărie Dionisie Erhan. 

Stăpânul casei, Dionisie Erhan, după vorbele lui Gala Galaction, cunoştea 
pe de rost întreaga Biblie şi multe cărţi de slujbă bisericească. 

Astăzi, după atâţia ani, ne-am adunat aici, noi, urmaşii acelor generaţii, ca să 
vorbim şi să punem la cale lucruri nu mai putin sfinte, ce tin de limba noastră cea ro- 
mână, care să ne spună în biserică şi acasă, în ştiinţă şi cultură vesnicele adevăruri. 

Ce poate fi mai sfânt decât limba pe care am invatat-o de la mama, de la 
părinţi, de la fraţi şi surori? Cu ea ne asigurăm comunitatea etnică, fiinţa şi dem- 
nitatea, putând apărea în fata lumii întregi ca un popor demn de originea sa, de 
apartenenţa la etnia română. 

Crearea acestei instituţii de cultură şi asistenţă didactică în Chişinăul nostru 
drag, în condiţii economice atât de grele, se cere a fi apreciată ca un act de însemnă- 
tate istorică pentru dezvoltarea limbii, culturii noastre, în special, pentru cunoaşte- 
rea şi însuşirea ei, nu numai de către populaţia autohtonă, ci şi de către alolingvi. 

Această nobilă iniţiativă aparţine unor intelectuali conduşi de un înalt senti- 
ment patriotic. E vorba, în primul rând, de neobositul jurnalist Alexandru Bantoş 
şi distinsa lui consoartă Ana, de profesorul universitar Vasile Melnic, om iscusit 
în iniţiative ştiinţifice, culturale, didactice ş.a., care au ştiut să-l convingă pe cel 
mai bun şi vrednic gospodar al municipiului Chişinău, dl Serafim Urecheanu, de 
oportunitatea deschiderii unei atare instituţii şi în consecinţă astăzi, în ziua marii 
sărbători, să asistăm la inaugurarea acestui aşezământ cultural atât de necesar 
Chişinăului. Să-i felicităm din toată inima pe autorii acestui proiect, să le dorim 
tuturor multi ani spre binele neamului nostru, performanţe în activitatea de pro- 
movare a limbii şi culturii noastre. Aşa să ne ajute Dumnezeu! 


„Limba Română”, nr. 4, 1998, p. 17 


Cuvânt rostit la 31 august 1998 cu prilejul inaugurării Casei Limbii Române la Chi- 
şinău. 


CVADRAGENARA 


O revista a unui institut de cercetari stiintifice reflecta ca intr-o buna oglinda 
activitatea şi nivelul investigational al colaboratorilor de la instituţia data. „Revis- 
ta de lingvistică şi ştiinţă literară” (RLSL) nu face excepţie de la acest deziderat. 

Această publicaţie periodică a prezentat timp de patru decenii cele mai im- 
portante evenimente din viaţa ştiinţifică a două institute (cel de lingvistică şi cel 
de istorie şi teorie literară), care până la scindare (1990) formau o singură insti- 
tutie academică. Prin grele şi înjositoare furci caudine au trecut intelectualii ba- 
sarabeni (lingvisti, cercetători literari, folcloristi, istorici şi reprezentanţi ai altor 
ştiinţe, mai ales, umanistice) timp de multe decenii. Abia după trecerea în neființă 
a tiranului au început să se iveasca zorii unei redeşteptări nationale, când s-a între- 
zărit speranţa unor activităţi ştiinţifice mai intense în stabilirea adevărului asupra 
situaţiei limbii, literaturii, istoriei noastre naţionale. 

„Peste olimpul tău disprețuit 

fantastici nouri împletesc cunună, 

iar tu rămâi în jilt liniştit, 

versificând trădarea şi minciuna” 

(Andrei Lupan). 

Într-adevăr, fraţii întru verbul sfânt al Mioriţei au îndurat cât au îndurat, 
dar până la urmă a sosit şi clipa când s-au ridicat mai hotărâți, mai curajoşi, biru- 
indu-si expectativa, căutând să-şi valorifice avutul dacic de viţă romană. Treptat 
s-a luminat în conştiinţa majorităţii moldovenilor din Basarabia că limba de toate 
zilele, limba de conversaţie, de comunicare cu sătenii sau cu oamenii mai puţin 
versati în treburile lingvistice nu poate şi nu trebuie confundată cu limba aleasă, 
cu limba prelucrată de scriitorii preclasici şi clasici timp de multe secole în scrieri 
religioase şi laice, limbă reglementată apoi prin norme literare unitare pentru toți 
cei ce aparțin neamului românesc. 

Acum 50 şi ceva de ani, în condiţiile social-politice de atunci, nu se pu- 
tea recunoaşte deschis în fosta U.R.S.S. (şi cu atât mai putin în fosta R.S.S.M.) 
unitatea glotică moldo-română. Nici chiar cei mai timizi paşi în această direcţie, 
imediat după finele celui de-al Doilea Război Mondial, nu puteau fi făcuţi în 
condițiile regimului stalinist. S-a recurs atunci la diverse stratageme esopice întru 
îndeplinirea scopului final, pentru ca prin limbă să fie întreţinută şi apoi înviată 
conştiinţa naţională şi credinţa moştenită din bătrâni. Astfel s-au realizat diferite 
reforme ortografice (în grafie rusească) ale limbii „moldoveneşti”, în special cea 

din 1957. A început publicarea unor opere ale scriitorilor clasici, mai întâi sub 
formă de crestomatii. Au apărut apoi Opere alese şi monografii (M. Eminescu, 
I. Creangă, V. Alecsandri, C. Negruzzi ş.a.). N-au lipsit şi studii serioase, profun- 
de, mai ales sub forma tezelor pentru obţinerea de titluri ştiinţifice. S-au publicat 
ŞI cursuri universitare de limbă literară şi literatura etc. 

Un adevărat eveniment de o deosebită importanţă culturală şi ştiinţifică 
a fost apariţia revistei „Limba şi literatura moldovenească” (nr. 1, iulie-sep- 
tembrie 1958, patru numere anual a câte 5 coli de tipar). Era organul de presă 
al filologilor din republică, la care participau autori nu numai din Republica 
Moldova. Sub titlul indicat au apărut până în 1989 126 de numere, iar din 1990 
sub titlul nou („Revistă de lingvistică şi ştiinţă literară”) încă 50 de numere — în 
total 176. În cei 40 de ani de existenţă a revistei au fost publicate circa 1130 
coli de tipar. 

Cât priveşte tematica articolelor publicate în decursul cvadragenarului, 
aceasta a corespuns cerinţelor stringente ale vremii, tinzând — în limita posibili- 
tatilor — să satisfacă necesităţile de propagare a cunoştinţelor privitoare la ştiin- 
tele umanistice (lingvistice, literare, folclorice, istorice etc.) care îi încurajau şi 
îi stimulau pe cercetători să studieze moştenirea clasică nu numai în plan literar 
(aceasta fiind, de fapt, principalul), ci şi sub aspectul grafic (ortografic), cel mai 
apropiat de matca românească. Dezghetul hruşciovist i-a dat posibilitate intelec- 
tualitatii din Tara Sovietelor să-şi canalizeze activitatea spre o redesteptare nati- 
onală. Se înţelege că la sesiunile ştiinţifice consacrate problemelor de lingvistică 
şi literatură moldovenească din 1951 şi 1955, realizate şi cu sprijinul savanților 
de mare prestigiu din Rusia (acad. V. F. Sismariov, V. V. Vinogradov, D. E. Mi- 
halci, R. A. Budagov ş.a.) şi din alte republici unionale, s-au pus şi s-au rezolvat, 
partial, probleme privind moştenirea clasică. Era vorba însă doar despre scriitorii 
din Moldova istorică, pentru că cei din Muntenia, Transilvania şi din alte ţinuturi 
româneşti se considerau că n-ar face parte integrantă din spiritualitatea noastră 
comună. Ca urmare a hotărârilor adoptate la sesiunile menţionate au început să 
apară nu numai articole în diverse periodice şi ziare, ci şi manuale pentru uzul 
elevilor, studenţilor şi publicului larg basarabean. Linia oficială impusă de parti- 
dul comunist prevedea orientarea atenţiei cercetătorilor asupra relaţiilor literare, 
lingvistice, istorice, culturale mai ales cu vecinii răsăriteni. Primul redactor-şef 
al revistei „Limba şi literatura moldovenească”, I. C. Varticean, sublinia, într-un 
articol din 1968, necesitatea de a alimenta revista noastră cu articole privind rela- 
tiile culturale moldo-ruso-ucrainene, influenţa literaturii ruse asupra celei moldo- 
veneşti. Nimic nu se spunea atunci despre legăturile culturale, literar-lingvistice 
cu fraţii din dreapta Prutului. Tabu!!! Deşi în articolul Către cititori din primul 
număr (1958) al revistei LLM se preconiza valorificarea operelor unor scriitori 
doar din Moldova istorică, totuşi printre autori au răzbătut, în numărul citat al re- 

vistei, şi Gr. Tocilescu, G. D. Teodorescu, G. Tăzlăuanu, T. Pamfile, L. Şăineanu, 
S. Marian, T. Speranţia, O. Densusianu ş.a. care nu se născuseră în Moldova. 

În genere, în primii ani de existenţă ai revistei cuprinsul ei era axat în prin- 
cipal pe problematica pedagogic-educativă, avându-se în vedere şcolile de toate 
gradele, pe chestiunile de popularizare a cunoştinţelor practice de gramatică, de 
ortografie etc. 

După adoptarea — de către sesiunea a XIII-a a Sovietului Suprem al R.S.S. 
Moldoveneşti la 31 august 1989 — a limbii moldoveneşti ca limbă de stat şi a 
funcționării ei pe bază de grafie latină, nr. 4 (1989) al revistei LLM s-a publicat 
în grafie slavă şi doar partial în cea latină — adresarea Stimaţi cititori (coperta, I, 
pag. 2) şi Legile despre limbi (pag. 3-12). Primul număr, din 1990, deja cu titlul 
nou — „Revistă de lingvistică şi ştiinţă literară”, s-a publicat intercalandu-se texte 
cu grafie latină (p. 3-25, 79-82, 91-92, 104) şi grafie slavă (26-78, 83-90, 92-103). 
Tot cu intercalări s-au publicat numerele 2-5/1990. Începând cu nr. 6/1990 revista 
a trecut complet la grafia latină. 

Un rol deosebit de activ l-a jucat RLSL după ce Parlamentul, adoptând în 
iulie 1994 noua Constituţie a Republicii Moldova, prin articolul 13 a legiferat că 
„Limba de stat (oficială) a Republicii Moldova este limba moldovenească”, neti- 
nând cont de faptul că anterior Forul legislativ Suprem al R.S.S.M. recunoscuse 
unitatea glotică moldo-română şi revenirea la grafia latină. Articolul 13 din Con- 
stitutie se cerea a fi redactat astfel: „Limba de stat (oficială) a Republicii Moldova 
este limba română”, deoarece în noile condiţii poate fi vorba nu de două limbi 
(moldovenească şi română), ci numai despre o singură limbă — limba română ca 
limbă literară, a scriitorilor clasici şi contemporani, limbă supusă unor norme lite- 
rare, pe când moldoveneasca îndeplineşte funcţiile doar de grai, adică este un mij- 
loc de comunicare orală, aşa cum a demonstrat-o ştiinţa naţională şi cea mondială. 
În acest sens, Academia de Ştiinţe a Republicii Moldova a răspuns la solicitarea 
Parlamentului privind istoria şi folosirea glotonimului „limba moldovenească” 
(vezi RLSL, nr. 1/1995, p. 131-132). 

Cu fiecare nou an de apariţie revista făcea paşi energici în privinţa calităţii, 
a nivelului teoretic al materialelor ce vedeau lumina tiparului pe paginile ei, dato- 
rita colaborării unor savanţi — lingviști, cercetători literari, folcloristi, istorici — de 
un prestigiu ştiinţific sporit. Diversificarea, precizarea continuă a rubricilor din 
revistă s-a datorat unei tematici de înaltă ţinută teoretică. Realizarea şi menţinerea 
acesteia — aş spune la nivel ştiinţific european — se poate explica prin faptul că, 
mai ales în ultimii zece ani de apariţie, la conducerea redacţiei se află un colectiv 
bine pregătit teoreticeşte şi dornic de a aduce o contribuţie efectivă la creşterea 
nivelului investigator, mai ales al unor autori mai tineri. După umila mea pă- 
rere, actuala componenţă a colegiului redacțional a fost selectată într-o formă 
optimă, dacă ţinem seama de condiţiile social-politice de astăzi. Redactorul-şef — 

acad. Silviu Berejan — a trecut prin toate stadiile activităţii redactionale ale revis- 
tei noastre (secretar responsabil — 1958-1973, secretar general de redacţie — 1974- 
1978, membru în colegiul de redacţie — 1979-1988, redactor-şef — din 1989). Este 
singurul colaborator ce s-a menţinut în cadrul redacţiei în toţi aceşti 40 de ani. Pe 
potrivă şi-a ales adjunctii: din 1989 — Nicolae Biletchi, membru corespondent al 
Academiei noastre, şi — din 1991 — dr. h. Ion Etcu; din 1991 — secretar responsabil 
de redacţie — Tamara Răileanu; din 1992 — şef de redacție Boris Iarincovschi. Cei- 
lalti membri ai colegiului redacţional îşi îndeplinesc cu toată constiinciozitatea 
obligaţiile de a selecta articolele spre publicare. 

Noi, cititorii şi autorii RLSL, apreciem în cel mai înalt grad straduinta cole- 
giului de a pregăti şi a publica acest rod al specialiştilor umanitarişti spre cunoaş- 
terea de către publicul larg a fondului ştiinţific şi cultural atât de necesar pentru 
menţinerea conştiinţei noastre naţionale. 


3» 


„Revistă de lingvistică şi ştiinţă literară”, nr. 3, 1998, p. 5-7 


LA SEMICENTENAR 


În octombrie 1996 oamenii de ştiinţă, întreaga intelectualitate, toţi cetă- 
tenii de bună credinţă din Republica Moldova marchează jubileul de 50 de ani 
al investigaţiilor ştiinţifice organizate pe acest meleag în cadrul unor instituţii 
academice. 

1. Înainte de a expune faptele şi evenimentele care au avut loc în acei ani 
în fosta R.S.S. Moldovenească, intentionez să mă refer şi la perioadele anterioare 
de dezvoltare a cercetărilor literare, lingvistice, ştiinţifice în general, efectuate în 
vederea conservării specificului acestei regiuni şi păstrării conştiinţei naţionale a 
populaţiei locale. 

Ar fi nedrept să se creadă că basarabenii, aflându-se sub stăpânire ţaristă 
(1812-1918) şi sub cea sovietică (1940-1941, 1944-1989), au trăit într-o izolare 
istorică deplină, fiind rupti cu totul de ceea ce se realiza în Tara în plan nu numai 
national, ci şi european şi mondial. Deşi au fost prinşi în acele perioade în cles- 
tele necruţător al ţarismului, iar apoi al regimului sovietic (care într-un anumit 
mod continua politica precedentului regim), totuşi basarabenii n-au cedat nimic 
constitutiv din personalitatea lor ca apartenenţă naţională, din tradiţiile populare, 
din conştiinţa de neam, păstrând cu sfinţenie spiritualitatea, înţelepciunea îna- 
intaşilor — luptători şi apărători de neam şi lege, începând cu Ştefan cel Mare şi 
Sfânt, întregitorii de ţară — Mihai Viteazul, Cuza Vodă ş.a. S-a manifestat în toate 
timpurile acelaşi sentiment, conştientizându-se apartenenţa la o unitate etnică, la 
atâtea fapte eroice, vrednice de mândrie naţională şi, totodată, grija de a-şi păstra 
cultura şi civilizaţia proprie. 

„Instinctiv păstrând sufletul național, limba şi mândria de popor cu trecutul 
uitat, dar simțit (sunt roman!), basarabeanul e ca şi un pământ bun, dar lăsat în 
părăsire, totul e ca să se arunce sămânţa — şi rodul va fi imbelsugat şi binefăcător 
pentru toată românimea. Trebuie numai semănători buni care şi-ar lua fără nicio 
ezitare acea grea misiune fata de oropsitul căruia nimeni nu vine să-i lumineze 
mintea, să-i mângâie sufletul”, scria Alexis Nour [1, p. 30], 

Deci basarabenii nu şi-au pierdut eul naţional şi spiritual, bazat pe genia- 
litatea eternă a poporului, în special a ţărănimii. Încercările literare din diferite 
perioade n-au răsărit pe un pământ sterp. „Ele au avut ca izvor energia naţională 
a poporului de la sate, care a trăit în condiţiile culturale, în obiceiurile şi datinile 
strămoşeşti, în cântecele şi basmele neamului românesc [2, p. 331]. Asemenea 
orientări au existat întotdeauna, există ele şi astăzi. 

2. Dacă aruncăm o privire retrospectivă asupra unor anumite perioade is- 
torice, în speţă cele ale secolelor XIX-XX, ne dăm seama că pătura intelectuală 
a Moldovei, aflându-se sub asuprire străină, a căutat mereu să-şi găsească sprijin 
în păstrarea conştiinţei de neam, a limbii strămoşeşti. (O privire de ansamblu re- 
feritoare la aportul substanţial al moldovenilor basarabeni în decursul veacurilor 
la dezvoltarea culturii, literaturii, ştiinţei, tehnicii altor popoare vezi în [1, p. 317- 
336].) 

În secolul al XIX-lea s-a dezvoltat literatura clasică română, s-a produs ma- 
rele progres ştiinţific şi tehnic european şi mondial. Răsunetele acestor activităţi 
iluministe au ajuns şi în Basarabia, unde s-au făcut, de asemenea, încercări de 
abordare, în primul rând, a unor probleme privitoare la limba şi literatura mater- 
nă. 

În 1827-1828 la Petersburg a apărut Gramatica ruso-română a lui Ştefan 
Mărgeală!, în care se puneau bazele cunoştinţelor lingvistice ce trebuiau insusite 
de basarabenii aflaţi în contact nemijlocit cu lumea slavă?. 

A urmat lacob Ghinculov (Hâncu), originar din Ovidiopol (reg. Odesa), 
ce a făcut studii la Seminarul teologic din Chişinău, fiind apoi profesor la ace- 
laşi Seminar. Ajuns la Petersburg, ca funcţionar la Ministerul de Externe, publică 
acolo Descrierea regulilor gramaticii valaho-moldovenesti şi Adunare de scrieri 
şi traduceri în proză şi versuri pentru exerciţii în limba valaho-moldovenească 
(1840), precum şi Concluzii pe marginea gramaticii valaho-moldoveneşti (1847). 
În aceste lucrări autorul include fragmente din Descrierea Moldovei de D. Cante- 
mir, poezii de Gh. Asachi, fragmente din poemul puşkinian Țiganii în traducerea 
lui A. Donici ş.a. Activitatea lui I. Ghinculov a fost apreciată de C. Negruzzi în 
Scrisoarea XV (1844). 

Primele manuale de limbă şi literatură română în Basarabia îl au ca autor pe 
loan Doncev, care în 1865 a scos de sub tipar un manual pentru şcolile elementare 
şi altul (Cursul primitiv de limbă română) pentru clasele I-IV de gimnaziu, în 
care — pe lângă bucăţi folclorice — a căutat să popularizeze în Basarabia operele 
scriitorilor clasici: Gh. Asachi, V. Alecsandri, A. Donici ş.a. 

Începuturile acestea destul de timide s-au resimţit si în alte domenii. 

Polihronie Sârcu (1855-1905), originar din Străşeni, printr-o muncă asiduă, 
ajunge doctor în filologie slavă la Petersburg, unde a publicat o serie de lucrări pri- 
vitoare la relaţiile dintre limba şi literatura română şi cea rusă. S-a ocupat P. Sârcu 
şi de activitatea culturală a cunoscutului cărturar (după unii — grec, după alţii — 
român din Macedonia) Grigore Tamblac (1634-1419), care a fost preot pe lângă 
mitropolia din Suceava şi despre care se spune că ar fi scris Viaţa sfântului Ioan 
cel Nou. P. Sârcu a mai publicat lucrările: Obiceiurile şi cântecele de Anul Nou la 
basarabeni (1874), Reminiscenţe ale literaturii slave în Rusia [vezi 4]. 

O bogată activitate ştiinţifică a desfăşurat lingvistul, istoricul, criticul li- 

terar A. I. Iatimirski, originar din Hancesti (1873-1925), care a studiat manus- 
crisele slavone de la mănăstirea Neamt (1898), a publicat in 1904 o monografie 
despre Gr. Tamblac, precum şi lucrări despre activitatea cronicarilor moldoveni 
din secolul al XVI-lea Macarie şi Azarie. A. latimirski a propagat folclorul, 
cultura, literatura română în Rusia [vezi 4]. 

Stiinta juridică, literatura şi astronomia în Basarabia secolelor XIX şi XX 
sunt legate în mod special de numele doniceştilor. 

În 1814 Andronachi Donici, pe baza dreptului bizantin, a obiceiului pămân- 
tului şi a jurisprudenţei locale, a alcătuit un codice de legi, care a servit ca bază de 
formare a terminologiei juridice româneşti şi a fost aplicat în tot cursul secolului 
trecut [vezi 5]. 

De un cerc larg de cititori sunt savurate fabulele lui Alexandru Donici 
(1806-1865), născut în satul Stanca de lângă Orhei, caracterizat admirativ drept 
„cuib de-ntelepciune” în Epigonii lui M. Eminescu [6; 7]. 

De notorietate mondială se bucură numele savantului astronom Nicolae 
N. Donici (1874-1956), fost membru al Uniunii Internaţionale Astronomice şi 
membru de onoare al Academiei Române, care la cotul Nistrului de lângă Dubă- 
sarii Vechi a înfiinţat, a condus şi a finanţat de unul singur un modern observator 
astronomic timp de peste 30 de ani (1908-1940), furnizând date şi observaţii 
ştiinţifice despre bolta cerească, utilizate de multe centre de specialitate din lumea 
întreagă. 

De pe aceste meleaguri s-au ridicat multi profesori secundari şi univer- 
sitari, medici, agronomi, oameni de ştiinţă de diverse specialităţi. Astfel, în 
domeniul medicinii sunt de menţionat teza de doctorat în medicină, scrisă în 
limba latină, a lui Constantin Vârnav (1806-1877), susţinută la Buda (Ungaria) 
în 1836, precum şi teza de doctorat, tot în medicină, Contribuţii la studiul pe- 
diatriei populare, susţinută la Bucureşti în 1895 de către cunoscutul medic şi 
scriitor V. Crăsescu (1850-1917). 

În ultimul pătrar al secolului al XIX-lea cultura şi literatura română au fost 
supuse unor interdicții stricte din partea autorităţilor ţariste, eliminându-se orice 
manifestări literare la şcolile basarabene, precum şi manualele de limba şi litera- 
tura română; chiar şi biserica a fost lipsită de cuvântul în limba maternă. Multi 
oameni de ştiinţă şi de litere au luat atunci calea spre centrele de cultură din Ru- 
sia, România sau din Occident. 

3. Un suflu de redeşteptare naţională s-a făcut simţit abia la începutul seco- 
lului nostru (1905-1907). 

Din iniţiativa şi cu ajutorul profesorului universitar ieşean Constantin Stere, 
originar din satul Ciripcău, Soroca, sub redacţia bătrânului avocat Emanoil Gavri- 
lita din satul Nicorești, Soroca (1847-1910), a apărut timp de 9 luni (24 mai 1906 — 
4 martie 1907) ziarul „Basarabia”, fiind condus efectiv de energicul Ion Pelivan, 

susținut de Pan. Halippa. Pe paginile acestui ziar au apărut mai multe lucrări ale 
clasicilor literaturii noastre: Cuvânt introductiv la cursul de istorie națională al lui 
M. Kogălniceanu, poeziile Deşteptarea României, Adio Moldovei, Pohod na Sibir 
de V. Alecsandri, Deşteaptă-te, române de A. Mureşanu, Doina de M. Eminescu, 
Cântarea României de Alecu Russo, un fragment din schița Mos Jon Roata si Voda 
Cuza de I. Creangă, Eu cânt şi Cântecul zorilor de A. Mateevici. 

Au urmat alte publicaţii: „Viaţa Basarabiei” (6 numere, aprilie-mai 1907), 
unde a văzut lumina tiparului Șalul negru în traducere, săptămânalul ,,Moldova- 
nul” (ianuarie 1907 — octombrie 1908), ce căutau să popularizeze operele clasi- 
cilor moldoveni (D. Cantemir, I. Neculce, G. Negruzzi, V. Alecsandri, M. Emi- 
nescu, I. Creangă ş.a.), precum şi ale celor ruşi (A. Puşkin, I. Krâlov, L. Tolstoi 
ş.a.). 

O viata relativ lungă pentru acea perioadă a avut ziarul „Cuvânt moldove- 
nesc” (cu revistă cu aceeaşi denumire, ca anexă), care în nr. 47 din anul 1917 a 
publicat poezia lui A. Mateevici Limba noastră. În 1915 revista consacrase două 
numere împlinirii unui sfert de veac de la stingerea din viaţă a poetului Vasile 
Alecsandri. 


În perioada de după 27 martie 1918 o intensă activitate de familiarizare a 
populaţiei din Basarabia cu realizările culturii româneşti au desfăşurat intelectualii 
basarabeni care-şi făcuseră studiile la diferite centre universitare ale Rusiei ţariste. 
Astfel, N. Popovschi a publicat (cu sprijinul secretarului general al Academiei Ro- 
mâne prof. I. Bianu) două ediţii (1920, 1922) ale unui Dicţionar român-rus, care 
cuprindea circa 24 mii de cuvinte, anexand şi o schiţă a foneticii româneşti. El re- 
cunoaşte că n-a putut completa dicţionarul cu termeni neologici, păstrând şi unele 
arhaisme si istorisme, care puteau lipsi într-un dicţionar modern [vezi 8]. 

Din Scortenii Orheiului s-a ridicat Axinte Frunză, care după studiile făcute 
la Seminarul teologic din Chişinău, apoi la Harkov, Odesa, Kiev, ajunge profesor 
de limba şi literatura latină la laşi, având ca elevi la liceul internat sau în antu- 
rajul de la „Viaţa românească” astfel de personalităţi marcante ieşene ca: Cezar 
Petrescu, Ionel Teodoreanu, M. Codreanu, I. Simionescu ş.a. Ca să-i ajute pe 
basarabenii dornici de carte, A. Frunză tipăreşte Gramatica limbii române (Chişi- 
nau, 1918) [vezi 9], în care prezintă o analiză detaliată a limbii literare române şi 
o scurtă istorie despre formarea şi evoluţia ei. 

Un rol de primă importanţă în popularizarea culturii, literaturii şi limbii 
române în Basarabia în perioada interbelică l-a jucat revista „Viaţa Basarabiei”, 
care a apărut la Chişinău din ianuarie 1932 şi până în aprilie 1940, iar la Bucureşti 
din iulie 1940 şi până în iulie 1944. 

În această revistă au văzut lumina tiparului studii privitoare la istoria, geogra- 
fia, etnografia, folclorul, viaţa economică, ştiinţifică, artistică, literară din Basara- 
bia. Pe paginile „Vieţii Basarabiei” a fost analizată viata şi creaţia literară şi artistică 
a unor autori ca: B.-P. Hasdeu, Z. Arbore, A. Mateevici, T. Roman etc. Cititorii erau 
informaţi despre apariţiile literare locale şi de peste hotare. Se publicau articole 
privitoare la teoria şi practica traducerilor de opere literare, efectuându-se traduceri 
din operele clasice ale literaturii universale (Ovidiu, Puşkin, Goethe), fragmente din 
epopeea indiană Mahabharata, Panciatantra etc. [vezi 10]. 

Aici a publicat un articol despre poezia Limba noastra de A. Mateevici $i 
V. Harea, fost elev la Seminarul teologic din Chisinau, apoi colaborator la ziarul 
„Cuvânt moldovenesc”, conferenţiar şi profesor la Iasi, revenit la Chişinău în ca- 
litate de director al Liceului „B.-P. Hasdeu”. El prezenta în acest articol ezitarile 
poetului la definitivarea textului, subliniind că „abia O. Densusianu a deschis 
ochii tuturor asupra valorii adevărate a acestei poezii, care ne evocă o mulțime de 
imagini de o frumuseta rară, care se adresează tuturor, putând fi înţeleasă şi gusta- 
tă de un țăran de la glie, cum poate fi detectată de un rafinat intelectual” [11]. 

Profesorul secundar R. Marent s-a ocupat de rolul lui C. Stere în propaga- 
rea creaţiei eminesciene în Basarabia. Profesorul chişinăuian evidenția influenţa 
lui M. Eminescu asupra lui A. Mateevici, lucru confirmat şi de P. V. Hanes si 
V. Tepordei [vezi 12]. 

O încercare de stabilire a terminologiei cromatice româneşti din Basarabia 
îl constituie articolul tipărit în paginile „Vieţii Basarabiei” de T. Porucic, după ce 
publicase un studiu monografic despre termenii entopici [13; 14]. 

În revista „Viaţa Basarabiei” au fost discutate şi alte probleme filologice 
[vezi 15-19]. 

Timp de mai mult de un deceniu, prin temele discutate şi aprofundarea 
problemelor puse, redacţia revistei se prezenta, de fapt, ca un veritabil institut de 
cercetări ştiinţifice, organizat (cum se spunea pe timpul regimului sovietic) pe 
baze obşteşti. Deci fără nici un fel de sprijin financiar din partea statului. 

Tot pe atunci a fost organizată Societatea scriitorilor basarabeni, care în 
1937 număra 125 de membri (poeţi, prozatori, critici literari, publicişti, cercetă- 
tori literari, folclorişti). 

La pregătirea elevilor în plan literar şi ştiinţific un rol de seamă l-au jucat 
revistele şcolăreşti: „Crenguţa” (Liceul „I. Creangă” din Balti), „Unirea” (Lice- 
ul „Al. Donici” din Chişinău), „Licurici” (Liceul „B.-P. Hasdeu” din Chişinău), 
„Ghiocei” (Scoala Eparhială de fete din Chişinău), „Luminiţă-n colt de tara” 
(Liceul din Cetatea Albă). Pe paginile unor astfel de reviste şi-au făcut ucenicia 
cunoscutul lingvist de talie mondială Eugeniu Coşeriu (absolvent al liceului din 
Balti), poeta Magda Isanos (Scoala Eparhială), poetul George Meniuc (Liceul 
»M. Eminescu” din Chisinau), folcloristul Petre V. Stefanuca, istoricul Eugen 

Russev, lingvistul Nicolae Corlateanu, fizicianul Tadeus Malinovschi (toţi de la 
liceul „Al. Donici” din Chişinău). 


Toate acestea au fost însă până în 1946, de când începe răbojul ştiinţei 
academice din fosta Basarabie, devenită după război R.S.S. Moldovenească, care 
n-a început, cel puţin în domeniul ştiinţelor umanistice, chiar pe loc gol, cum cred 
unii. Tradițiile culturale şi ştiinţifice au constituit baza ştiinţei locale, organizate 
după 1946 în instituţii specializate de tip academic. 

4. Cei care au început să activeze atunci la instituţiile academice, şi o fac 
unii până astăzi, retrăiesc afectiv şi lucid amintiri privitoare la experienţele istori- 
ei de pe această bucată de pământ românesc. 

Pentru mine, ajuns la o vârstă respectabilă, Moldova dintre Prut şi Nistru 
şi dincolo de el, Chişinăul, Academia, Universitatea îmi apar acum ca tot atâtea 
încercări de a înălța cultura, ştiinţa, învățământul, spiritualitatea noastră basara- 
beană la nivel european şi mondial în situaţia în care nu vietuiam nici în Occident, 
nici în Orient, ci eram acolo, unde ne aflam, cu toţi vecinii nostri mai apropiaţi sau 
mai îndepărtați. Noile instituţii academice de cercetări ştiinţifice, care începuseră 
a se înfiripa în 1946, continuau într-un fel sau altul cele începute cu ani în urmă. 

În afară de acel Institut (aş spune, universal) de istorie, limbă, literatură, 
folclor, economie de pe lângă Sovietul comisarilor norodnici al R.S.S.M., trans- 
ferat în 1940 de la Tiraspol la Chişinău, au mai luat fiinţă secţiile de economie, 
fizică, matematică, biologie, chimie ş.a., care la 29.06.'46 au fost unite în pri- 
ma organizaţie academică din republică. După modelul altor instituţii academice 
din fosta U.R.S.S. această organizaţie a primit denumirea Baza Moldovenească 
de Cercetări Științifice a Academiei de Ştiinţe a Uniunii Sovietice. Pentru o mai 
mare pondere, ca director al Bazei a fost numit vicepreşedintele Academiei unio- 
nale, academicianul V. Volghin, specialist în istoria socialismului şi a ideilor co- 
muniste de dinainte de K. Marx, cu referinţe speciale la gândirea socială franceză 
din secolul al XVIII-lea. El avea o bogată experienţă organizatorică în domeniul 
ştiinţific, dar ca director al Bazei moldoveneşti, în decursul celor 3 ani (1946- 
1949) cât s-a aflat la conducerea ei, n-a acordat prea mare atenţie acestei prime 
instituţii academice de pe teritoriul Moldovei Sovietice. Nu l-am văzut niciodată 
nici la Chişinău, nici la Moscova. Toată activitatea Bazei era condusă de directo- 
rul adjunct de atunci, M. M. Radul. 

Organizarea Bazei a dat un evident impuls elaborării a tot felul de studii, 
căci nu aveam nici manuale şcolare, niciun curs universitar de limbă sau literatură 
tipărit, operele scriitorilor clasici nu erau editate, lucrările publicate în România 
erau trecute la index şi strict interzise (nu se admitea nici cel puţin citarea lor). 

Un prim pas a fost initiativa Institutului de istorie, limba si literatura de a 
publica două crestomatii — una de folclor şi literatură veche (inclusiv secolul al 
XVIII-lea) şi alta de literatură clasică propriu-zisă (secolul al XIX-lea). În aceste 
crestomatii, în afară de cronicari, au fost incluşi scriitorii originari din Basarabia, 
care activaseră în Moldova (de la Carpaţi până la Nistru). Nu se admitea niciun 
cuvânt despre cei din Muntenia sau Transilvania. Aceştia erau români, şi nu mol- 
doveni, şi deci fără nicio legătură între ei! La sesiunile ştiinţifice de la Chişinău 
din 1951 şi 1955 s-a preconizat stricta lor delimitare. Recunoaşterea, deşi parti- 
ală, a unor scriitori clasici a fost totuşi o izbândă, care s-a datorat şi filologilor 
de la Moscova şi Leningrad (academicienii V. F. Şişmariov şi V. V. Vinogradov, 
membrii corespondenţi ai Academiei de Ştiinţe a U.R.S.S. B. Serebrennicov si 
F. P. Filin, profesorii D. E. Mihalci, S. B. Bernstein, R. G. Piotrovski ş.a.). S-a 
recunoscut, de asemenea, că „limba moldovenească” e de origine romanică, $i nu 
slavă (cum se preconizase până atunci). Dar cam atât. Altfel nici nu se putea în 
perioada când I. V. Stalin isi publicase lucrările de lingvistică (unde era pomenită 
si „limba moldovenească”), considerate litere de evanghelie, dacă nu mai mult! 

Şi subsemnatul, alături de alti filologi (I. D. Ceban, Eugen Russev, Gheorghe 
Bogaci, Vasile Coroban) si scriitori (Bogdan Istru, George Meniuc, Ramil Portnoi) 
din R.S.S.M a contribuit la publicarea de articole (despre I. Creangă, I. Neculce) si 
eseuri (ca Începuturile scrisului în limba moldovenească). Editarea clasicilor, mono- 
grafiile asupra creației lor (I. Creangă, V. Alecsandri, C. Negruzzi, M. Eminescu etc.) 
au constituit o bază solidă pentru rezolvarea problemelor capitale ale limbii literare, 
ale reformei ortografice din anii 1957-1967, iar apoi si a celei din 1989 [20-22]. 

Mentionand toate acestea, trebuie subliniat că toți activiştii de pe tărâmul 
culturii, literaturii, lingvisticii, ca şi din domeniul altor discipline ştiinţifice, n-au 
căzut de undeva din cer. Ei s-au format încă în perioada anilor '20-'30, acumu- 
land cunoştinţe solide de la înaintaşii lor, la şcolile primare, secundare şi la uni- 
versitati. Aflându-se, dupa 1940 şi mai ales în perioada postbelică, în noi condiţii 
sociale, politice, economice, culturale, deosebit de complicate şi grele, intelectua- 
lii generaţiei patruzeciste a secolului XX au depus eforturi maxime ca să menţină 
nivelul necesar de cunoştinţe la invataceii lor. 

Alături de Baza de cercetări ştiinţifice, la 1 octombrie 1946 şi-a deschis 
uşile Universitatea de Stat a Moldovei cu cinci facultăţi, printre care şi cea de 
istorie şi filologie. Ambele aceste instituţii (Baza de cercetări şi Universitatea) 
erau centre de formare a unor specialişti ce ar fi putut ţine aprinsă flacăra culturii 
naţionale la poporul nostru. 

Prin înfiinţarea instituţiilor academice şi a celor universitare Chişinăul, 
Moldova în întregimea ei au deschis calea spre cercetarea ştiinţifică. 

Cu trecerea anilor, a fost înființată Academia de Ştiinţe a R.S.S.M. (1961). 
Primul ei preşedinte a fost I. S. Grosul, doctor în istorie. 

Sub egida Academiei de Stiinte a Republicii Moldova s-au creat scoli pre- 
stigioase în diverse domenii ştiinţifice, atingându-se culmi europene cu deschide- 
re spre cele mondiale. 

5. E uşor de înţeles că în acele condiţii grele, când pe orice cale se inoculau 
preceptele ideologice şi dogmele marxist-leniniste, nu se putea înainta fără a plăti 
un anumit tribut. Despre acest lucru au scris unii scriitori: „Îs vinovat pentru tri- 
butul / ce l-am plătit la nătărăi / c-o stihuire mai limbută / şi c-un glosar ştampat de 
ei... / Ruşinea asta arzătoare / la ce-aş ascunde-o în deşert. / Chiar dacă toţi mi-or 
da iertare / eu unul nu pot să mi-o iert” (Andrei Lupan, Mea culpa). 

Epoca poststalinistă a însemnat o deschidere spre opere şi investigaţii pro- 
funde pe care erau chemaţi să le înfăptuiască oamenii de ştiinţă. În plan filologic 
aceasta însemna că a apărut posibilitatea de studiere a temeliilor latine ale limbii 
noastre în relaţiile ei cu limbile romanice înrudite în vederea scoaterii în evidenţă 
a specificului graiului matern [23-25]. Reforma ortografiei din anii '50-"60, apoi 
acțiunile din anii ’80 au condus la declararea deschisă a identităţii a ceea ce eram 
obligaţi să numim „limba moldovenească” cu cea română, pregătind, de fapt, 
terenul pentru revenirea la alfabetul latin. 

Recunoaşterea unităţii de limbă însemna regăsirea conştiinţei de sine, a 
conştiinţei naționale, a numelui specific al neamului dăinuind din străfundurile 
istorice şi strălucind prin figurile marilor înaintaşi — ostaşi şi oameni înţelepţi, 
cărturari conştienţi de sorgintea lor măreaţă, de vita pornită de la Aeterna Romana 
Urbs, însemna păşire spre unitate. 

Oamenii de ştiinţă din Republica Moldova, în cadrul Academiei, al Uni- 
versităţii, al tuturor aşezămintelor de învățământ mediu şi superior, fiecare prin 
disciplina sa, au căutat să demonstreze pe viu aceasta straduinta de păstrare a 
conştiinţei naționale. 

Urmându-i pe predecesori şi instruindu-i pe urmaşi, intelectualitatea de cre- 
atie patruzecistă a secolului al XX-lea din Basarabia a reuşit să învingă dificultă- 
tile întâlnite în cale şi să obţină succese importante în cele mai diverse domenii 
ale culturii şi ale ştiinţei, prin care se poate integra cu fraţii de acelaşi neam şi de 
aceeaşi limbă, ca să ducă mai departe flamura spiritualităţii noastre naționale. 


NOTE 

! Dintr-o greşită interpretare a grafiei slave vechi, care avea circulaţie şi in Moldova, 
africata II pronunţată ca [ge], [gi]), confundată cu alta africată 17 (rostită ca [t]), numele de 
familie MARIIEJIA a fost interpretat ca MAPHEJIA (Martela). 

În 1828 apare la Bucuresti /pammamukv pomaneacko a lui I. Heliade Rădulescu. 

1989 


La sfârşit de deceniu, secol şi mileniu e pe deplin firesc să încercăm a stabili 
ce a însemnat şi ce semnifică, în raport cu fiintarea noastră, a fiecărui român basa- 
rabean, trecerea de la un regim politic, social, economic, cultural la altul. Una din- 
tre caracteristicile fundamentale ale acestei primeniri îmi pare că trebuie să vizeze 
presa, rolul ei distinct în răspândirea ideii de libertate în sensul adevărat al acestui 
cuvânt care înseamnă: a nu constrânge pe cineva să acţioneze contrar dorinţei şi 
convingerilor sale. Presa nu mai este, nu are dreptul să mai fie, acum un tribunal 
ce condamnă pe cei ce se abat de la normele prestabilite. Am scăpat, se pare, de 
indicaţiile şi hotărârile cc-ului (moscovit sau chişinăuian). Altfel vorbind, suntem 
pe calea redobândirii demnităţii de cetăţean, a drepturilor civice şi morale, deşi 
acest deceniu nu a făcut să dispară încă teama revenirii (poate sub altă formă) la 
trecutul nu tocmai îndepărtat. 

În al doilea rând, în aceşti ani ne-am dat seama că limba pe care o vorbim 
noi, basarabenii, ca printr-un miracol a reînviat, asemeni păsării Phoenix, care a 
renăscut din propria cenuşă, datorită instinctului firesc de supravieţuire. 

La sfârşitul secolului al XVII-lea marele om de ştiinţă Dimitrie Cantemir a 
subliniat, inclusiv în limbaj grafic, printr-o compoziţie alegorică, rolul cunoaşterii 
în aprecierea realităţii, constatând că omul se deosebeşte de animale prin minte 
şi înţelepciune. Rolul minţii, al înţelepciunii şi al cugetării este specific fiinţei 
umane ce se remarcă printr-o atitudine rațională a comportamentului său. Neagoe 
Basarab (domnul Ţării Româneşti în anii 1512-1521), în învăţăturile sale către 
fiul Theodosie, considera că: „Mintea este cap şi învăţătură dulce. Sfârşitul ei 
este preamărit. Mintea este un dar şi o comoară netrecătoare, care nu are sfârşit 
niciodată”. Intuitia, critica şi discernământul sunt indispensabile accesului spre 
un mod de viaţă plin de demnitate. Acestea şi alte precepte i-au determinat pe cei 
de la 1989 să ajungă să perceapă şi să realizeze ceea ce au înfăptuit în ziua de 31 
august. 

Fapta lor va rămâne înveşnicită în memoria urmaşilor. 


„Limba Română”, nr. 6-8, 1999, p. 22 


ION HELIADE RADULESCU 


Se dedica celei de-a 190-a aniversari de la nastere 


Nimic nu există în lume ce n-are o cauză începătoare 

şi un timp de începere. E o chestie de cultură de a şti toate acestea, 
de a tine seama de ele, de a avea un simţ istoric. 

M. Eminescu 


Prima jumătate a secolului al XIX-lea, când aflăm începuturile literaturii 
române moderne şi ale formării limbii literare comune contemporane, a fost o 
epocă plină de frământări social-politice şi culturale. Ca orice perioadă de înce- 
put, ea s-a caracterizat printr-o mulţime de curente social-politice şi istorico-lite- 
rare, precum şi printr-o lipsă de specializare literară a activiştilor ei, care scriau 
ŞI poezii, şi proză, şi piese de teatru, activând în diverse societăţi literare, toate 
cu un suport politic. Se evidenţiază mai ales tendinţele revoluţionare de eliberare 
naţională. Cu scopul de a trezi conştiinţa naţională se cerea în mod imperios dez- 
voltarea învăţământului, a presei, a literaturii artistice, a teatrului [1]. 

Unul dintre cei mai de seamă animatori culturali ai epocii prepaşoptiste a 
fost Ion Heliade Radulescu, care a desfăşurat o vie activitate în cele mai diferite 
domenii. Ca scriitor şi om politic el a fost învățătorul moral al neamului său şi 
iniţiatorul multor acţiuni social-politice [2] şi cultural-literare ale epocii sale [3]. 
G. Călinescu l-a caracterizat astfel: „După D. Cantemir, a doua mare personali- 
tate a literaturii române este fără îndoială I. Eliade Rădulescu, scriitor cu suflet 
ardent, creator pretutindeni, desfăşurat deopotrivă în viaţă şi în artă, înzestrat cu 
însuşiri şi cu tot atât de mari cusururi” [4, p. 131]. 

Nu trebuie uitată însă nici contribuţia însemnată a lui Heliade la fundamen- 
tarea şi dezvoltarea limbii literare române moderne [5]. Iar din acest punct de ve- 
dere se poate afirma fără exagerare că aproape toţi scriitorii şi oamenii de cultura 
ai epocii, nu numai în Tara Românească, ci şi în Moldova şi Transilvania, într-un 
fel sau altul s-au aflat sub influenţa nemijlocită a acestui om de litere. 

În vâltorile vieţii. La 6 ianuarie 1802 în familia lui Ilie Rădulescu din Târ- 
govişte şi a soţiei acestuia, Eufrosinia, născută Danielopol, s-a născut Ion, numit 
în familie Niţă (Ionita). De nouă ani fiind, el învaţă carte grecească la dascălul 
Alexe pe baza Octoihului şi a Psaltirii. În aceeaşi vreme descifrează citirea şi scri- 
erea chirilică fără niciun dascăl, în podul casei, citind Alexandria. În 1812-1813, 
în timpul vestitei ciume a lui Caragea, se află la moşia tatălui său la Gârboveni 

sau Slujitori, în judeţul Ialomița. Acolo Nita se împrietenește la o stână cu nişte 
ciobani, de la care împrumuta cărți de literatură populară: Istoria lui Arghir si a 
Elenei, Avestita ş.a. După revenirea la Bucuresti in 1814 învaţă grecește la un alt 
dascăl, „bietul Naum”. Între anii 1815-1818 îl aflăm pe Niţă la o şcoală superioară 
grecească de la Schitu Măgureanu*, unde cunoaşte poezia neoanacreontică a lui 
Athanasios Hristopoulos (1770-1847), scriitor de limbă greacă (român, se pare, 
din Macedonia), fost profesor la Bucureşti, participant la mişcarea Eteriei. Sub 
titlul „Erato” Heliade a tradus unele din poeziile acestui poet grec. Îşi continuă 
învăţătura la „şcoala academicească” de la „Sfântu Sava” a lui Gheorghe Lazăr, 
la care se predau „ştiinţele filozoficeşti şi matematiceşti” la viitorii ingineri ho- 
tarnici, pentru care Gh. Lazăr întocmise manualele Aritmetica matematicească, 
Trigonometria cea dreaptă, contribuind în acest mod la stabilirea terminologiei 
ştiinţifice şi tehnice. Fiind un discipol sârguincios, Heliade devine în 1820 pro- 
fesor ajutor al lui Gh. Lazăr, iar după plecarea acestuia din cauză că sprijinea 
răscoala lui T. Vladimirescu (1821), rămâne în locul dascălului său (1822-1828), 
avându-i drept colegi pe oameni de cultură ca: Eufrosin Poteca (1786-1859), unul 
dintre cei care au contribuit la fixarea terminologiei filozofice româneşti, şi Simi- 
on Marcovici (1802-1877), care s-a ocupat de formarea terminologiei matematice 
române. La colegiul de la „Sf. Sava” Heliade a predat mai multe obiecte de învă- 
tamant, întocmind şi cursurile respective: istorie, geografie, aritmetică, filozofie. 
În 1820 Heliade avea de acum gata manuscrisul primei gramatici moderne ro- 
mâneşti, pe care a editat-o abia în 1828 la Sibiu. În afară de aceasta — după cum 
îi scria lui C. Negruzzi — „am făcut şi am cules o geografie, am tradus cursul de 
matematici al lui Francouer (matematician francez — N.C.), logica lui Condilliac 
(filozof francez — N.C.), câteva lecţii de literatură sau de poetică şi de retorică” [5, 
p. 36], iar pentru a desăvârși „limba inimii sau a sintimentului” [5, p. 87] Heliade 
a apelat la creaţiile poetice ale lui Lamartine şi Byron: „am vrut să văz pe cât se 
mlădie limba şi pe cât este destoinică să esprime acele idei atât de frumoase, pli- 
ne de patimă, înalte şi posomorâte” [5, p. 88]. El ajunge la concluzia că şi limba 
romană e capabilă a reda noţiunile cele mai precise şi abstracte: „Vie filozofii, vie 
matematicii, vie naturaliştii, vie tot felul de învăţaţi, intrebuinteze-o şi vază daca 
e în stare a-i face intelesi” [5, p. 90]. 

Între timp, Heliade se lasă de învăţământ, devenind ziarist, om de cultură 
largă şi om politic. Împreună cu Dinicu (Constantin) Golescu, C. Câmpineanu, 
C. Bolliac, Gr. Alexandrescu şi alţii, Heliade este iniţiatorul Societății literare 
(1827), care-şi punea drept scop: răspândirea şcolilor româneşti, înfiinţarea tea- 


* În această şcoală, după numele Ilie al tatălui său, Niţă Rădulescu e numit Eliad (grec. 
Elias, Eliades sau Helias, Heliades), adoptat apoi de el ca nume de familie şi inclus în multe 
din publicaţiile sale. După adoptarea italienismului el a adăugat şi un -e (final): Eliade, care în 
manieră grecească apare ca Heliade, folosit de majoritatea exegetilor ulterior. 

trului national, publicarea ziarelor, precum şi încurajarea operelor originale. La 
8/20 aprilie 1829 vede lumina tiparului primul număr al celei dintâi publicaţii 
periodice din Tara Românească, ziarul „Curierul românesc”, care cu unele inter- 
mitente a apărut până la 19 aprilie 1848, iar apoi într-un scurt interval, între 29 
noiembrie — 13 decembrie 1859, sub conducerea lui Heliade şi a lui C. Moroiu. 
Scopul pe care şi-l punea ziarul era să dea „o culegere de cele mai folositoare şi 
mai interesante lucruri din gazetele Europei, însemnări pentru creşterea şi spori- 
rea literaturii româneşti, informaţii cu privire la comerţ” etc. Pe paginile ziarului 
s-au discutat probleme de limbă literară, s-au publicat opere originale şi tradu- 
ceri de către lancu Văcărescu, Vasile Cârlova, Gr. Alexandrescu, D. Bolintineanu, 
C. Bolliac şi, bineînţeles, de către I. Heliade. Tot sub direcţia lui Heliade între anii 
1837-1847 la Bucureşti s-a tipărit revista literară „Curier de ambe sexe”, la care 
a colaborat şi C. Negruzzi cu nuvela Zoe, traducerea povestirii Cârjaliul şi cea a 
poemului Șalul negru de A. Puşkin, Cum am învățat româneşte ş.a. Însuşi Heliade 
s-a inspirat din această povestire, scriind Dispoziţiile şi încercările mele de poezie 
(1838). În aceeaşi revistă V. Alecsandri a publicat o serie de poezii populare. 

Împreună cu unchiul său, N. Rădulescu, în octombrie 1830, Heliade cum- 
pără o mică tipografie particulară, zisă „de la cişmeaua lui Mavrogheni”, la care 
s-au tipărit „Curierul românesc”, „Curierul de ambe sexe” şi multe cărţi ale scri- 
itorilor munteni şi moldoveni. A. Donici, de exemplu, a publicat la „editura lui 
Eliad” traducerea poemului Țiganii de A. Puşkin. 

În 1833 I. Heliade, I. Câmpineanu, C. Aristia înfiinţează la Bucuresti Soci- 
cetatea Filarmonică, în atenţia căreia se află „cultura limbii româneşti şi înaintarea 
literaturii, întinderea muzicii vocale şi instrumentale în Printipat şi spre aceasta 
formarea unui teatru naţional”. Deşi a existat doar cinci ani (până în 1838), totuşi — 
ținându-se cont de scopurile sale nationale, sociale şi politice — Societatea Filar- 
monică este considerată ca o precursoare a mişcării paşoptiste, care a contribuit 
la formarea şi dezvoltarea conştiinţei naţionale şi la promovarea culturii româ- 
neşti moderne. La realizarea acestui scop şi-au dat concursul Petrache Poenaru, 
Gr. Alexandrescu, frații Golesti (Constantin şi Iordache) şi alții. 

La 15 ianuarie 1834 pe lângă Societatea Filarmonică şi-a deschis uşile 
Scoala de muzică vocală, declamatie şi literatura, la care director şi profesor de 
literatură şi mitologie era I. Heliade. Între 1 noiembrie 1835 şi 1 ianuarie 1836, 
între martie şi decembrie 1836 sub redacția lui Heliade apare „Gazeta Teatrului 
National” cu scopul de a publica „producţiile literare ce vor ieşi spre îmbogățirea 
repertoriului Teatrului național şi critica asupra lor”. 

I. Heliade a desfăşurat şi o largă activitate social-politică, ajungând pe la 
începutul anului 1848 membru al guvernului provizoriu. În cursul revoluţiei din 
1848 Heliade a manifestat o atitudine moderată, socotind că tinerii revoluționari 
de atunci (N. Bălcescu, C. A. Rosetti, I. Ghica ş.a.) erau doar victime ale credu- 

litatii, entuziasmului. Pornind de la principiul său „urăsc tirania, mi-e frică de 
anarhie”, Heliade îl considera pe Napoleon I „mare impostor, asasin, excamator 
de libertăţi”. Atitudinea rezervată fata de revoluţie îl situa, de fapt, pe Heliade 
în opoziţie cu pasoptistii. Când în vara anului 1848, împreună cu Gh. Magheru 
şi Cristian Tell este inclus în locotenenta domnească, Heliade s-a simţit aproape 
domn, redactand şi textul Proclamaţiei de la Izlaz (9 iunie 1848) care cuprindea 
însemnate revendicări sociale şi politice (împroprietărirea ţăranilor, şcoală nati- 
onală, desfiinţarea robiei, libertatea țiganilor). La 13 septembrie 1848 a început 
represiunea otomană şi cea rusă. Cei trei locotenenti sunt nevoiţi să se exileze 
în Transilvania. Apoi Heliade colindă Serbia, Slovenia, Styria, Bavaria. Trecu şi 
pe la Paris, apoi la Londra, unde s-a întâlnit cu lordul Palmerston, mai târziu 
prim-ministru al Angliei. În emigrație, la Paris, Heliade are disensiuni cu mai 
tinerii săi colegi de surghiun, după cum se vede din publicaţiile sale de pe pozi- 
tii conservatoare: Souvenirs et impresions d'un proscrit (1850) şi Memoires sur 
Uhistoire de la régénération roumaine ou sur les événements de 1848 accomplis 
en Valachie (1851) [6]. 

În 1858, la Paris, apare Biblia sacră ce cuprinde Vechiul şi Noul testament, 
tradusă din „helleneşte” de Heliade. La aceasta se anexează Biblicele sau Notitii 
historice, filosofice, religioase şi politice asupra Bibliei, care este un comentariu 
la Biblie în spiritul democratismului creştin primitiv, însuşit de Heliade în timpul 
exilului. Din exil Heliade s-a întors abia după 11 ani, în 1859, neparticipând la 
înfăptuirea Unirii Principatelor Muntenia şi Moldova. Revenit în ţară, Heliade 
şi-a continuat intensa-i activitate literară şi ştiinţifică şi, în calitate de preşedin- 
te, a participat la fondarea şi inaugurarea Societăţii Academice Române, a cărei 
deschidere oficială a avut loc la 1 august 1867. După câţiva ani însă Heliade se 
retrage din această Societate din cauza unor divergențe privitoare la ortografie. 

I. Heliade Rădulescu se stinge din viata la 27 aprilie 1872 [7]. 

În avânt creator. Tinzând a ridica la nivel european literatura şi cultura 
română, Heliade a muncit cu toată asiduitatea la traducerea unor opere clasice, 
începând cu cele greceşti (Sappho, Hesiod), dar concentrându-şi atenția, mai 
ales, asupra celor italiene, franceze, engleze si germane. In 1837 (în recenzia 
Asupra traductiei lui Omer) el lansează un apel insufletitor pentru a realiza o 
primă necesitate de creare a literaturii româneşti şi o exersare artistică a limbii: 
„Nu e vremea de critică, copii, e vremea de scris, scriti cât veţi putea şi cum 
veţi putea, dar nu cu răutate; faceţi, iar nu stricati, că natia primeşte şi binecu- 
vintează pe cel ce face şi blestemă pe cel ce strică” [8, p. 98]. Cum a demonstrat 
convingător unul din exegetii cei mai de seamă ai lui Heliade, nu era vorba în 
acest apel de o preponderență acordată cantităţii asupra calităţii, ci se propunea 
doar „o suspendare temporală de arme, impusă de structura spirituală a genera- 
tiei” [3, p. 25]. 

Seria traducerilor, începută încă la şcoala de la Schitu Măgureanu, Heli- 
ade a continuat-o în deceniul al patrulea. În 1831 el traduce piesa lui Voltaire 
Fanatismul sau Mahomed prorocul, piesă cu care la 29 august 1834 elevii de la 
şcoala de muzică vocală, declamatie şi literatură a Societăţii Filarmonice prezintă 
primul spectacol. În 1832 Heliade publică într-un volum aparte Bărbatul bun şi 
Femeia cum sunt puţine după povestirile Contes moraux de scriitorul francez 
Jean Frangois Marmontel. În 1834 Heliade editează în traducere Din scrierile lui 
Byron (3 vol.), însoţite de notele traducătorului. Alte traduceri realizate în acest 
timp de Heliade — Amfitrion (1835) de Moliere, o parte din Arta poetică a lui 
N. Boileau, Julia sau noua Eloisă (1837) a lui J. J. Rousseau, cinci cânturi din 
Divina comedie a lui Dante, Don Juan de Byron (1837), precum şi traduceri din 
Chateaubriand, Lamartine, G. Sand, Al. Dumas etc. [4, p. 140]. Unele traduceri 
i-au servit lui Heliade la adaptarea lor la realitatea românească. Astfel, în 1840 
Heliade lucrează la Don Chisot de la Mancha. Din scrierile lui M. Cervantes. 
Tradus din frantozeste după Florian. În timpul exilului, în 1854, la Paris, Heliade 
publica Cyclopele Tristei Figure. Tantalida sau Tândală şi Păcală. Poemă ero- 
ică. Este o adaptare la realitatea românească, „un fel de Donchicionadă” — cum 
spunea autorul însuşi. E vorba de „noul Tantal sau, pe româneşte, Tândală” şi 
scutierul acestuia, Păcală, adică o parodie în termeni populari, în care Heliade 
făcea aluzie la un cavaler polonez (Halcinsk1), aflat la Constantinopol, care milita 
pentru unirea ţărilor române la regatul polonez. E vizat aici, de fapt, şi Rodin (lon 
Ghica), pe care Heliade îl acuza de a fi susținut planul polonezului. 

La îndemnul lui Heliade de a traduce din literatura clasică au răspuns şi alti 
scriitori ai timpului. Ca iniţiator al „curentului traducerilor” Heliade urma uce- 
nicia la cultura europeană, din care căuta să absoarbă marile valori spirituale ale 
umanităţii, devenind astfel un precursor al literaturii originale [9]. 

Heliade îşi dădea bine seama despre rolul traducerilor în perfecționarea 
limbii literare, în procesul de sporire a mijloacelor expresive: ,,traductiile cele 
bune infrumuseteaza şi nobileste limba, prin ele intra în limbă toate trăsăturile 
(expresiile — N.C.) şi mijloacele de vorbire cele mai frumoase a deosebitilor autori 
vestiți, şi imbratosandu-le le face ale sale” [5, p. 64-65]. Deşi traducerile sunt, 
într-adevăr, nişte punti culturale între popoare, totuşi ritmul de viata literară a 
Apusului, pe care căuta să-l propage cu insistenţă Heliade în Principate, 1-a con- 
dus, în realitate, pe o cale care s-a dovedit apoi a fi exagerată în privinţa valorilor 
esenţiale ce se atribuiau traducerilor. El punea, de fapt, pe acelaşi picior literatura 
străină tradusă şi cea originală, naţională. Drept urmare, a fost indreptatita reacţia 
„Daciei literare”, că ,,traductiile nu fac literatură”, cerându-se ca românii să aibă 
o limba şi o literatură a lor proprie, comună pentru toți. 

Nu trebuie considerat însă că aprecierea pe care o acorda Heliade traduceri- 
lor de opere străine şi-a pierdut importanţa totală în procesul de dezvoltare ulteri- 

oară a culturii şi literaturii române. C. Negruzzi şi A. Donici, lancu Văcărescu şi 
C. Aristia au tradus şi adaptat multe din creaţiile autorilor străini. Nu mai vorbim 
de activitatea de traducător al lui M. Eminescu. De fapt şi traducerile lui G. Coş- 
buc ale unor opere ca Eneida, Georgicele, Sacontala, Divina comedie ş.a. îşi află 
izvorul tot în perioada de început a literaturii moderne, în prodigioasa activitate a 
lui I. Heliade Rădulescu. 

Însuşi Heliade a trecut apoi de la exersarea artistică a limbii prin interme- 
diul activităţii de traducător la creaţii poetice originale, cultivând: 

a) Meditatia preromantică în elegiile: O noapte pe ruinele Târgoviștei, în 
care autorul evocă trecutul prin mijloace expresive deosebite. La moartea lui 
Cârlova este o elegie în care se îmbină elemente elegiace cu reminiscente din La- 
martine. Sunt de remarcat de asemenea odele şi elegiile romantice: Dragele mele 
umbre, Poetul murind, Trecutul, Cântare dimineţii, Oda la Schiller. 

b) Poemul de sugestie autobiografică: Serafimul şi Heruvimul, adânc pă- 
truns de sentimentul religios, exprimat într-o limbă bogată, încadrată într-o ver- 
sificatie mlădioasă. 

c) Cea dintâi încercare la români de a realiza o largă pânză poetică naţională, 
epopeea eroică Michaida, în care Mihai- Viteazul e zugrăvit ca fiind predestinat a-i 
elibera pe români de sub jugul otoman. Heliade s-a oprit însă la cel de-al doilea 
cânt, deoarece a fost deziluzionat de eroul principal, care a legat țăranii de glie. 

d) Epopeea cosmogonica, Anatolida sau Omul si forțele, unde Heliade a 
căutat să imite vechile epopei, dar n-a reuşit decât în parte. Anatolida a fost pro- 
iectată în 20 de cânturi, din care s-au publicat doar primele: Căderea dracilor 
(1840), poem de inspiraţie biblică, considerat de contemporani ca o alegorie sa- 
tirică la adresa complotului iniţiat de Mitita Filipescu; Hymnul creatiunii, în care 
„poetul a intuit jubilatia sacră, hora elementelor pure şi întâiul autor de laude” [4, 
p. 146]. 

e) Satira şi fabula poetică: Mustele si albinele, îndreptată contra adversari- 
lor săi politici: C. A. Rosetti, C. Bolliac ş.a. În Ingratul este vizat poetul Gr. Alexan- 
drescu, pe care între anii 1832-’34 l-a găzduit şi ajutat materialiceste ca să urmeze 
cursurile de la colegiul „Sf. Sava”. Fabula Mdcesul si florile îl are în vedere pe 
agentul diplomatic Trandafilof, iar diatriba în formă de fabulă Cântecul ursului — 
pe agentul diplomatic țarist, Duhamel, la intervenţia căruia a fost suprimat la 27 
mai 1848 ziarul lui Heliade „Curierul românesc”. 

f) Proza satirică pamfletara: Coconul Dragan, Coconita Dragana, Domnul 
Sarsaila autorul (porecla aceasta se referea la Cezar Bolliac), in care Heliade isi 
bătea joc de cei care numai se vor a fi scriitori. 

Heliade a scris şi articole de critică pozitivă, căutând să încurajeze pe di- 
feriti autori (C. Aristia, Barbu Paris Mumuleanu, Nicolae şi lancu Văcărescu, 
C. Faca ş.a.). 

Drept capodoperă literară a lui Heliade trebuie considerată realizarea in 
baladă a mitului folcloric Zburătorul. Pe drept cuvânt caracteriza N. Iorga această 
baladă ca o operă clasică, singura poezie egală şi definitivă a creaţiei lui Heliade, 
întrucât se prezintă aici viata de la tara cu toate obiceiurile, naturaletea şi prospe- 
timea expresiilor populare. 

Apariţia acestei creaţii poetice se datoreşte unor împrejurări concrete. În de- 
ceniul al patrulea al secolului trecut fiinţa la Bucuresti un salon de literatura, patro- 
nat de Anicuta Manu, după modelul saloanelor similare franceze. Într-o bună zi se 
discuta în acest salon dacă limba română este în stare să redea o baladă romantică 
în genul lui V. Hugo. Părerile erau împărțite, dar încrezător în sine era mai ales He- 
liade, care susţinea cu toată fermitatea că şi la români există teme vrednice de a fi 
tratate în creaţii poetice şi că limba română dispune de mijloace expresive capabile 
a reda asemenea subiecte veşnice. Având probabil drept model baladele Silful şi La 
Trilby zburătorul, traduse de C. Negruzzi [10], şi purtând la bază adâncurile folclo- 
rice româneşti, Heliade a prezentat peste câteva zile balada Zburătorul [11]. 

Deşi a pus la bază un subiect folcloric, Heliade n-a adoptat metrica popula- 
ra, ci a folosit iambul de 13-14 silabe şi rima încrucişată. 

În prima parte a baladei heliadiste este prezentă înmugurirea sentimentului 
de dragoste la tinerele fete, neliniştea, teama lor: 

„Vezi, mamă, ce mă doare! şi pieptul mi se bate, 

Multimi de vinetele pe sân mi se ivesc. 

Un foc se-aprinde-n mine, răcori mă iau la spate, 

Îmi ard buzele, mamă, obraji-mi se pălesc! 

Ah! inima-mi zvacneste!... şi zboară de la mine! 

Îmi cere... nu-s’ce-mi cere! şi nu ştiu ce i-as da. 

Si cald şi rece, uite, că-mi furnică prin vine, 

În braţe n-am nimica şi parcă am ceva”. 

Monologul fetei continuă, exprimând gânduri nesigure, nu ştie cui să se 
adreseze, ca să scape de dureri. Găseşte de cuviință să facă apel la cea mai apro- 
piată fiinţă: mama. 

„Ori ce să fie asta? întreabă pe bunica, 

O şti vreun leac ea doară... o fi vrun zburător! 

Ori aide l-alde baba Comana sau Sorica, 

Ori du-te la moş popa, ori mergi la vrăjitor. 

Şi unul să se roage că poate mă dezleagă, 

Mătuşele cu bobii fac multe şi desfac, 

Si vrăjitorul ăla şi apele incheaga. 

Alearga la el, mamă, că doar mi-or da de leac”. 

A doua parte a baladei cuprinde pastelul înserării, năvala vitelor sosite de 
la păscut, mulsul vacilor. 

În Zburătorul Heliade dădea cea mai evidentă dovadă a unei profunde cu- 
noaşteri a vieţii şi psihologiei ţărăneşti şi demonstra cu certitudine că în mâini 
de maestru limba română este în stare a exprima cele mai alese sentimente şi 
acțiuni. 

Deşi autodidact, Heliade s-a cultivat mereu, a studiat multe lucrări şi a cău- 
tat să-şi exprime ideile sale literare, publicând mai multe studii de teorie literară, 
aplicând principii neoclasice. Astfel, în Regulile sau gramatica poesiei el a tradus 
şi partial a prelucrat Cours de litterature, d’histoire et de philosophie de Lévisac 
şi Moissant. În revista „Albina Pindului” de sub direcţia lui Gr. H. Grandea, Heli- 
ade a publicat in traducere Arta poetica dupa Horatiu si Boileau. 

»Vindecator”, dar si „stricător” de limba. În multilaterala-i activitate 
culturală şi literară I. Heliade Rădulescu n-a putut să nu se ocupe şi de problema 
limbii ca mijloc de comunicare şi de exprimare a creaţiilor artistice, precum şi de 
problema formării limbii literare unice pentru toţi românii. 

Cum era pe deplin firesc, el pornea de la limba vorbită de popor, aducându-i 
un semnificativ elogiu: „În limba populară se simte adevăratul geniu al limbii, ce 
mai mult decât toţi, femeile îl recunosc. Acest geniu se vede în cântecele popu- 
lare, în doinele culese de excelentul şi gratiosul poet V. Alecsandri... Acest geniu 
de șaptesprezece secoli... a condus p(e)ana Văcăreștilor, Donicilor, Bălceştilor, 
Alexandrestilor, Bolintinenilor, Negruzzilor şi a Bolliacilor...” [8, p. 402]. 

Ceea ce caracterizeaza, indeosebi, scrierile in proza ale lui Heliade este fo- 
losirea frecventa a tot felul de cuvinte si expresii ale graiului viu. De aceea T. Vianu 
îl încadra pe Heliade în rândul scriitorilor retorici, care „mai mult vorbesc, decât 
scriu” [12, p. 23]. 

Heliade era omul veşnic mânios, necruţându-l uneori nici chiar pe V. Alecsandri. 
Astfel, fără să-l numească pe poet, în O anecdotă cu un lăutar din Echilibru între 
antiteze, Heliade scrie: ,,Poetii fac versuri şi lăutarii fac şi ei versuri de multe ori 
cu mult mai frumoase decât ale poeţilor. Doinele şi baladele cu care se îngâmfă 
nişte poeţi mari, ce pe româneşte se zic «poeţi», toată lumea ştie că sunt ale lău- 
tarilor” [13, p. 71]. 

Nu trebuie uitat însă că la Heliade apar şi fragmente care ne trimit la versete 
biblice, întâlnite şi în Cântarea României de Alecu Russo. 

În procesul de fundamentare și dezvoltare a limbii literare Heliade nu se 
putea limita doar la mijloacele expresive ale limbii populare. El milita pentru 
îmbogățirea limbii literare pe baza surselor lexicale din alte limbi, in special din 
latină şi din limbile romanice apusene contemporane. „Noi nu ne imprumutam, ci 
luăm cu îndrăzneală de la maica noastră moştenire şi de la surorile noastre partea 
ce ni se cuvine” [5, p. 60]. Aplicând în practică această cerință, Heliade a căutat 
să pună în circulaţie largă o serie întreagă de termeni, consideraţi atunci ca neo- 
logisme: deputat, procuror, tribunal, instanțe, reciproc etc. Introducând aseme- 

nea lexeme, Heliade cerea „să lucrăm limba”, ceea ce însemna că împrumuturile 
lexicale trebuie adaptate „după geniul şi natura limbii noastre”. Să nu se spună 
patriotismos, entusiasmos, cliros, ci patriotism, entuziasm, cler etc. [5, p. 61]. 

Chiar si in scrierile italienizante apar unele elemente lexicale, care — ne- 
având un caracter artificial — s-au păstrat şi continua să circule in limba literară 
până astăzi: abandonat, abis, absurd, accent, amant, ambiţie, antic, artă, captiv, 
a celebra, a compătimi, consideraţie, consiliu, conştiinţă, culpabil, curiozitate, a 
defini ş.a. [1, p. 124-125]. 

Heliade se pronunţa contra unor calcuri artificiale dupa model strain. „Unii 
nu voiesc nicidecum sa se imprumute si fac vorbe noua rumanesti. Cuvintelnic 
(dixioner), cuvintelnică (logică), ascuţitapăsat (oxiton), nempartit (atom, indi- 
vid), asupragrăit (predicat), amiazăziesc (meridian) scl.” [5, p. 60-61]. 

Considerand ca la baza limbii literare trebuie sa se afle limba textelor re- 
ligioase vechi, Heliade introduce în lucrările sale cuvinte ca: basn, a chezăşui, 
crug, a desluşi, duh, glasuire, huld, a intina, a se intrupa, mâhnicios, milostivire, 
nădejde, norod, obştesc, pocăință, pravilă, a prociti, a proslăvi, protivnic, sla- 
va, slobod, smerenie, a tăgădui, a tămădui, tâlcuitor, troiță, trufie, veac, vestitor, 
vrednicie ş.a. — multe fiind de origine slavă. 

Heliade pune în circulaţie prin operele sale şi o serie întreagă de neologisme 
de origine romanică apuseană (franceză sau italiană): adio, argument, complot, 
criminal, echipaj, emisfer, galant, gelozie, geniu, a imputa, infam, moral, morta- 
litate, mobilitate, paricid, prejudecată, profetic, reformă, sentiment, speculație, 
surpriză, traductie etc. 

Ferm convins de originea latină a limbii române, el susţinea: ,,dixionarul 
nostru putem să-l aflăm în dixionarul latin, iar gramatica în limba norodului” 
[5, p. 110]. Sau în altă parte: „Când un norod are aceleaşi forme sau aceiaşi tipi 
gramaticali şi aceleaşi numiri sau materie, are tot o limbă, însă se poate ca într-o 
parte de loc să se schimbe sau pronunția literilor, sau câţiva din tipii gramaticii... 
atunci acele deosebiri în pronunție, în materie, în formă şi în fraze se numeşte 
dialect” [5, p. 112-113]. Heliade considera că e vorba de trei dialecte: „al nostru 
deobşte, al muntenilor, moldovenilor şi ungurenilor (= ardelenilor) unul, altul al 
românilor din Macedonia, şi altul al românilor din Elveţia sau o parte de miază 
zi a Franţei sau al romandilor (...). Dialectul nostru îl vom numi al Daciei, cel de 
al doilea al Macedoniei şi cel de al treilea al Elveţiei” [5, p. 113-114]!. Pe baza 
gramaticii macedonene a lui M. Boiagi din 1813 Heliade prezintă particularita- 
tile gramaticale şi lexicale ale acestui dialect într-o scrisoare către C. Negruzzi, 
promitandu-i acestuia să-i prezinte apoi dialectul romand [5, p. 114], ceea ce n-a 
mai reuşit s-o facă. 

Străduindu-se să cunoască profund limba maternă, Heliade a apelat la 
„mulţi simtitori bărbaţi cari au cunoscut-o şi au ştiut să o pretuiasca” [5, p. 62;] 

a) Samuil Micu şi Gh. Şincai cu gramatica lor, tipărită in limba latina: Elementa 
linguae daco-romanae sive valachicae, Viena, 1780; b) loan (Ienachita) Vacares- 
cu ce publica Observaţii sau bagari da seamă asupra regulelor şi orânduielilor 
gramaticii rumâneşti, Râmnic, 1787; c) loan Piuariu-Molnar, „doctorul de ochi”, 
care a editat la Viena în 1788 un manual german-român (gramatică, vocabular, 
conversații, povestiri scurte); d) Radu Tempea, ce scoate de sub tipar la Sibiu în 
1797 Gramatică românească; e) Anton de Marki, care tipăreşte la Cernăuţi în 
1810 o gramatică în româneşte şi nemteste; f) Diaconovici-Loga, care editează în 
1822, la Buda, Gramatica românească pentru îndreptarea tinerilor. 

Prin Gramatica sa din 1828 [ 14] Heliade contribuie la îmbogățirea lexicu- 
lui român cu neologisme adaptate la tendinţele de dezvoltare a limbii, înlăturând 
terminologia lingvistică, adesea ridicolă, a unora dintre predecesorii sai. 

În acelaşi timp Heliade a fundamentat regulile ortografice, bazate pe prin- 
cipiul fonetic, susţinând că se cere „a scri după cum vorbim”. El a simplificat 
alfabetul chirilic în circulaţie pe atunci în Principate de la 43 la 27 de litere. Con- 
siderand că ortografia bazată pe principiul etimologist al şcolii latiniste este lip- 
sită de logică, Heliade afirma: „pentru ce să nu scrim după cum pronuntam, când 
scrim pentru cei care trăiesc, iar nu pentru cei morţi” [5, p. 53]. În aceeaşi vreme — 
deşi Gramatica lui era scrisă cu litere chirilice — Heliade milita pentru folosirea 
alfabetului latin în limba română. Într-o scrisoare către G. Barițiu el menţiona: 
„Slovele Chiriliane... ca să fie folositoare, trebuie să fie la locul lor” şi „Părintele 
Chiril când le-a izvodit (literele chirilice — W.C.) pe aceste noroade (slave — N.C.) 
le-avut înaintea ochilor”, subliniind în continuare: „Noi am avut literile noastre, 
aflate la moşii nostri pe trebuinta limbei lor si daca şi limba noastră e şi ea ceva, 
mult putin, aceea ce este, tot prin litere se poate cunoaște” [5, p. 150]. De aceea 
Heliade a înlocuit caracterele chirilice întâi în titluri, iar apoi le-a suprimat cu 
totul în „Curier de ambe sexe” (periodul V, 1844-1847). De atunci a şi trecut Heli- 
ade la alfabetul latin. Heliade tindea spre o stabilizare a terminologiei lingvistice. 
Încă de pe timpul lui s-au stabilit termeni gramaticali ca: articol, verb, a conju- 
ga, conjugare, prezent, infinitiv etc., deşi uneori apar şovăiri şi la el: glasnice şi 
vocale, neglasnice şi consoane, singurii şi singular, înmulțit şi plural, diftonghi, 
si diftonguri. Termenul son (sonuri) înlocuieşte la el termenul accent, iar neam — 
termenul gen. 

O deosebită atenţie o acordă Heliade punctuatiei, pe care o include în orto- 
grafie: „cel mai delicat şi cu gândire lucru în ortografie şi care face cinste duhului 
omenesc este punctuatia” (sic!), care „ne face şi să înţelegem, şi să ne facem inte- 
leşi în scrierile noastre” [5, p. 52]. 

În plan fonetic Heliade distinge fricativa j (2c) de africata gi, ge (u) [5, 
p. 94-95]. După forme ca: faimă, ainte, înainte el socotea literare şi formele câine, 
pâine etc., neadmise de C. Negruzzi [15, p. 98]. Dacă spunem pace, face, tace, 

începe, cer, cină, cetate trebuie să scriem şi să pronuntam: civilizat, cancelarie, 
Cezar, Cicero — aşa cum s-a şi generalizat în limba literară contemporană. Tot aşa 
Heliade recomanda numai rostirile cu africată: registru, logică, privilegiu. Ca să 
distingem rostirea gi de ghi, ci de chi el era pentru introducerea lui A, care rămâne 
mut. 

Heliade era pentru menţinerea lui 7 şi 4 scurt care „înlesnesc versificatia şi 
îndulcesc vorbirea” [5, p. 89]. 

În scrisorile sale către C. Negruzzi şi G. Baritiu apare animatorul cultural, 
care a fost Heliade, în toată înţelepciunea şi sinceritatea sa, în dorinţa de a crea o 
limbă literară unică, punându-se la bază dialectul muntenesc, dar ţinându-se cont 
şi de particularitatile vorbirii din Moldova şi Transilvania. El era convins că „o 
limbă cu cât se lucrează, cu atâta se cultivă, se regulează şi se desăvârşeşte, legiu- 
indu-se fiecare termen şi fiecare fras, cum să se zică şi cum să se scrie” [5, p. 84], 
şi afirma cu hotărâre că „singurul mijloc ca să ne unim la scris şi să ne facem o 
limbă generală literară este să urmăm limbii cei bisericeşti” [5, p. 95]. 

Heliade era contra ortografierii de tipul pute (cu é accentuat pentru redarea 
diftongului ea. Deci nu pute, ci putea, nu făcem, ci făceam. De asemenea el se îm- 
potrivea scrierilor de tipul nasci, pesce etc., susţinând formele curente nasti, peste 
etc. Era pentru unificarea redării fricativei ş anume in această formă şi nu în trei 
feluri, cum se scria pe vremea lui (5, ss, sh). Heliade nu recunoștea ca juste formele 
şărpe, răpede, cerând ortografierea şi pronunţarea literară şarpe, repede etc. 

Nu s-au admis mai târziu în limba literară comună propunerile lui Heliade 
de a dubla unele consoane (addun, addorm), precum şi ortografierea: pele, pept, 
perde ş.a. 

În morfologie Heliade era pentru conjugarea corectă a verbului auxiliar a 
avea (am, ai, a, am, ati, au), împotrivindu-se formei neliterare o la pers. III sing. 
şi pl. [5, p. 101]. Heliade propunea forme verbale corecte ca: recomand, reco- 
manzi, recomandă etc., precum şi descriu, descrii, descrie, care au şi fost incluse 
ulterior în normele morfologice contemporane. El se pronunţa contra unor forme 
ca: adresuit, şerpează (serpuieste), domnează şi altele, propuse de Gh. Asachi, 
prefera de asemenea forme de viitor ca vom face şi nu om face. La substantive 
Heliade era pentru forme ca: cer, făcător, scriitor, ajutor etc. şi nu, cum cerea 
D. Urziceanul, ceriu, făcătoriu, scriitoriu, ajutoriu etc. [5, p. 103]. Heliade milita 
pentru ,,imputinarea silabelor”. De aceea recomanda forme de plural articulat ca: 
jurămintele, mormintele şi nu mormânturile, jurământurile. Tot aşa formele ad- 
jectivale: politic, diplomatic, moral şi nu politicesc, diplomaticesc, moralicesc. El 
era pentru demonstrativele acesta, acela şi nu admitea pe ăsta, ăla. 

De la principiile sale juste din anii 1828-1840, privitoare la rolul limbii în 
societate, in special al celei literare, Heliade s-a abătut mult în activitatea sa de 
mai târziu, de după 1841. 

Întrucât latina era o limbă moartă, Heliade s-a gândit să se adreseze limbi- 
lor romanice vii. Franceza însă — după părerea lui — era „săracă” şi ea ne-a stricat 
obiceiurile şi religia, prin cărțile sale „neruşinoase”, „desfrânătoare” [1, p. 115]. 
De aceea Heliade s-a adresat limbii italiene. Baza teoretică a italienismului său 
apare în Paralelism între limba română si italiană, publicat în „Curier de ambe 
sexe” (III, 1840-1842) [vezi: 5, p. 181-250]. În aceste lucrări Heliade susţinea că 
româna şi italiana ar fi doar nişte dialecte ale aceleiaşi limbi, pe care o numeş- 
te româno-italiană. Deosebirea dintre ele consistă doar în faptul că italiana este 
mai dezvoltată decât româna. Gramatica lor este identică. De aceea el recomanda 
exprimarea ca în italieneşte. Când traducea din italiană, el transcria aproape fără 
nicio schimbare cuvintele din original. În consecinţă, Heliade admitea în română 
cuvinte ca: melioru (mai bun), peioru (mat rau), bunissimu (foarte bun), urâtissi- 
mu (foarte urât), pessimu (foarte rău) etc. În acest mod Heliade pleda în favoarea 
unei italienizări a limbii române. Dacă anumite cuvinte nu se puteau prezenta ca 
italienesti sau latinesti, ele trebuiau excluse. 

Aplicându-şi teoria, Heliade tipăreşte în 1847 la tipografia sa Vocabular de 
vorbe streine in limba română, adică slavone, ungureşti, turceşti, nemfesti, gre- 
cesti, în care cere înlocuirea „străinismelor” cu termeni italieni: odorato în loc de 
miros, padre în loc de tată, tenebre în loc de întuneric etc. [5, p. 251-317]. Păşind 
pe calea italienizării, Heliade şi-a republicat poeziile, dându-le o înfăţişare cu 
totul ciudată: nici românească, nici italieneasca. Astfel, poezia Cântare dimineţii 
(scrisă în 1822): „Din buzi nevinovate, / Cui altui se cuvine / Puternice părinte, / 
Decât tie a da?” el o transcrie in 1861 în felul următor: „Din buzi inocente, / Cui 
altul se cuvine, / Omnipotente Pater / De quat tie a da”. 

După convingerea fermă a lui Heliade, italienizarea limbii române urmărea 
salvarea neamului, intetirea luptei de apărare naţională. În realitate însă italie- 
nismul heliadesc se îndepărta în mod radical de la înţelegerea justă a funcțiilor 
principale ale limbii ca mijloc de înţelegere între oamenii de acelaşi neam. Nea- 
dresându-se, de fapt, nimănui, limba italienizată a trebuit să piară şi, cu toate efor- 
turile lui Heliade, încercarea de a crea în mod artificial o limbă literară, precum şi 
literatura respectivă, a eşuat complet. 

În aprecierea contemporanilor şi a urmaşilor. În cursul celor peste 70 de 
ani de viata Ion Heliade Rădulescu a desfăşurat o vie, multilaterală, dar inconsec- 
venta activitate social-politică şi cultural-literară. El a fost profesor şi educator, 
filolog şi poet, prozator şi critic, ziarist şi om politic. Atât în viaţă fiind, cât şi 
după trecerea lui întru cele veşnice, activitatea multiaspectuală a lui Heliade s-a 
bucurat de aprecierile cele mai contradictorii, uneori chiar din partea aceloraşi 
persoane. Dacă glorificarea faptelor lui de cultură până prin deceniul al patrulea 
al secolului a fost aproape unanimă, apoi după anul 1845 Heliade s-a izbit de o 
adevărată adversitate nu numai in Tara Românească, ci şi în Moldova şi Tran- 

silvania, ceea ce a stârnit un sentiment de indignare şi chiar de ura în sufletul lui 
Heliade, sentiment pe care I-a reflectat în multe din creațiile sale literare (fabule, 
pamflete, epopei etc.). 

În cele ce urmează vom trece în revistă doar unele aprecieri ce i s-au dat şi 
care ni s-au părut mai semnificative. 

Pledând în favoarea unei limbi literare, bazate pe resursele largi ale limbii 
populare vii, Heliade şi-a atras simpatia lui C. Negruzzi. Scriitorul moldovean i-a 
adresat mai multe scrisori, cerându-i părerea în privinţa unor probleme de limbă. 
La rândul său, Heliade i-a răspuns lui C. Negruzzi prin patru scrisori (între anii 
1836-1840), în care se exprima ferm în privinţa originii latine a limbii române, 
pentru scrierea cu caractere latine, pentru ortografia bazată pe principiul fonetic, 
pentru adaptarea neologismelor etc. [5, p. 84-136]. 

În mai multe prefețe la traducerea unor piese de teatru C. Negruzzi şi-a 
exprimat admiraţia deplină faţă de Heliade pentru ideile juste privitoare la dez- 
voltarea limbii literare, a gramaticii, ortografiei, lexicului românesc, numindu-l 
„vindecător” al limbii. În operele sale C. Negruzzi se străduia să selecteze forme 
şi cuvinte atât din graiul moldovean, cât şi din cel muntean şi ardelean pentru a le 
armoniza într-o limbă literară comună, ceea ce era, fără îndoială, în asentimentul 
lui Heliade, care milita pentru contopirea graiurilor în vederea formării şi funda- 
mentării limbii literare unice. 

Când însă Heliade a trecut la italienizarea limbii, C. Negruzzi s-a pronun- 
tat categoric împotriva acestei tendinţe: „Pentru ce vreţi să italieniti pe român, a 
căruia limbă (precum d-ta însuţi zici) trebuie să s-arăte în haine rumanesti?” [15, 
p. 98]. lar în comedia Muza de la Burdujeni prin gura unui personaj îl ironizează 
pe scriitorul bucureştean, spunând: „dacă va fi cu volia dumnitale... să te iau de 
spoza” (ital. spoza „„ nevastă”). Într-o „notiţă” la aceeaşi piesă, vizându-i pe ,,ciu- 
niştii” lui A. Pumnul şi italienistii lui I. Heliade, C. Negruzzi menţiona: „Noi am 
fost zis... că sunt mulţi care schingiuesc şi sfâşie frumoasa noastră limbă şi în loc 
de creatori se fac croitori, şi croitori răi. Asta ne-a îndemnat a compune această 
comedie, crezând că facem un bine arătând ridicolul unor asemenea neologisti” 
[16, p. 187]. 

Aprecieri diametral opuse ale activităţii lui Heliade sunt şi în scrierile lui 
Eminescu. În poezia La Heliade, din 1867, M. Eminescu considera că bardul 
merita pe deplin: 

„„Cununa cea de laur, ce santa se-mpleteşte 

Pe fruntea cea umbrită de bucle de argint... 

şi că într-adevăr: 

Astfel iti e cântarea, bătrâne Heliade, 

Cum curge profeția unei leremiade, 

Cum se răzbun-un vifor zburând din nor în nor”. 

În Epigonii, în 1870, Eminescu îi dedicase un adevărat imn de laudă acelu- 
iaşi „bătrân bard”: 

„Eliad zidea din visuri şi din basme seculare 

Delta biblicelor sânte, profetiilor amare, 

Adevăr scăldat in mite, sfinx pătrunsă de-nteles, 

Munte cu capul de piatră de furtună detunată, 

Stă şi azi în faţa lumii, o enigmă nesplicată 

Şi vegheaz-o stâncă arsă dintre nouri de eres”. 

Şi cu toate aceste accente imnice, Eminescu nu poate trece cu vederea ,,ere- 
surile”, erorile comise de Heliade în a doua perioadă a activităţii sale. În articolul 
Monumente din „Curierul de laşi”, 11 martie 1877, Eminescu trece în revista 
atât meritele, cât şi toate păcatele heliadiste: „Eliad se vede a fi fost în tinereţe 
un om foarte inteligent. Prin gramatica sa eliminează din ortografia română toate 
semnele prisositoare, prin cărţile sale didactice a dat fiinţă limbii ştiinţifice, din 
tipografia sa a ieşit la lumină între anii 30 şi 50 aproape tot ce s-a tradus mai bine 
în româneşte”. Urmează apoi cel mai drastic, dar just rechizitoriu al activităţii 
culturale şi politice a lui Heliade: „Cam de pe la 1845 începe însă în mintea scri- 
itorului bucureştean o suficienté nepomenita şi o decădere intelectuală cu atât 
mai primejdioasă cu cât Eliade era privit în vremea lui ca un fel de oracol. Limba 
«Curierului de ambe sexe» se latinizeaza şi se frantuzeste, el începe să scrie c-o 
ortografie imposibilă şi nesistematică, un product bastard al lipsei sale de ştiinţă 
filozofică pozitivă şi al unei imaginatii utopiste. Făr-a avea el însuşi talent poetic, 
dă cu toate acestea tonul unei direcţii poetice, a cărei merite consistau într-o limbă 
pocită şi în versificarea unor abstractiuni pe jumătate teologice, pe jumătate sofis- 
tice. Ruina frumoasei limbi vechi, care se scria cu toată vigoarea în veacul trecut, 
o datorim în mare parte înrâuririi stricăcioase a lui Eliade. Întâmplările politice 
de la 1848 şi petrecerea sa în străinătate îi răpiră şi restul de bun simţ, cât îi mai 
rămăsese. El deveni din ce in ce mai închipuit şi mai apocaliptic, încât întors în 
tara lui şi făr-a înceta de-a exercita o înrâurire şi mai mare ca-n trecut, el a trăit ca 
o primejdie vie pentru orice aspirare adevărată şi serioasă”. 

Într-o altă apreciere M. Eminescu era şi mai ferm: „Aproape tot ce-a făcut 
Ioan Eliad, modestul învăţător de la «Sf. Sava», a fost caricat de Heliade Radu- 
lescu. Oricine va scrie o istorie a culturii pe malurile Dunării, va trebui să vadă 
într-acest singur individ doi oameni cu totul deosebiți: unul modest, îngăduitor, 
plin de bun simţ, celălalt suficient, invidios, trăind în ficțiuni şi lipsit de orice bun 
simţ” [17, p. 301-302]. 

Nu trebuie să credem că de la oda La Heliade şi encolpionul din Epigo- 
nii la articolul Monumente Eminescu şi-ar fi schimbat atitudinea fata de autorul 
muntean. Deşi îl admira pe Heliade, ca şi mai înainte, Eminescu nu manifesta în 
niciun chip tendinţe apologetice, ci căuta în mod obiectiv să-şi dea seama despre 

importanţa personalităţii heliadiste în contextul dezvoltării literare şi culturale a 
timpului său. Eminescu vedea în Heliade un „munte cu capul de piatră de fur- 
tune detunată”, dar — în acelaşi timp — înţelegea bine contradicţiile din gândirea 
acestuia, care „stă şi azi în faţa lumii o enigmă n-esplicată”. Eminescu revine (în 
ziarul ,,Timpul” din 21 noiembrie 1881) la aprecierea dată lui Heliade, comple- 
tând-o cu date pozitive şi retuşând într-o oarecare măsură neajunsurile: „EI scria 
cum se vorbeşte, viul grai a fost dascălul său de stil. Prin el limba s-a dezbărat 
de formele convenţionale de scriere ale Evului Mediu si ale cărţilor eclesiastice, 
a devenit unealta sigură pentru mânuirea oricărei idei moderne. Din acest punct 
de vedere Eliad a fost cel întâi scriitor modern al românilor şi părintele acelei 
limbi literare pe care o intrebuintém astăzi. Chipul propus de el în 1828 pentru 
incetatenirea termenilor tehnici, a termenilor noi pentru idei nouă se urmează si 
se recomandă şi astăzi ca cel potrivit. Dacă mai târziu, el, omul practic al bunului 
simţ şi al esperientei, a început a croi sisteme apriori de ortografie, meritul lui nu 
scade. Literatura s-a ţinut de începuturile sale cele bune (1828-1848) şi a lăsat de 
o parte erorile” [15, p. 142]. 

Tânărul poet de atunci a fost şi a rămas toată viaţa un admirator şi un dis- 
cipol care a învăţat arta de a face versuri din Poetica heliadista. La acest autor a 
aflat Eminescu şi italienisme, pe care le-a inclus în unele poezii. De aici elogiul 
adus predecesorului său. După misticismul Biblicelor heliadiste Eminescu îşi 
exprimă rezervele cuvenite, redate în articolul din 1877, care nu este o negare a 
meritelor lui Heliade, ci o completare în planul istoriei literare a personalităţii 
heliadiste [18]. În articolul din 1881 Eminescu ţine să accentueze rolul lui He- 
liade ca părinte al limbii literare române contemporane. Poate ca o generalizare 
a gândurilor critice eminesciene la activitatea heliadistă trebuie înţelese cele 
exprimate într-o formă nemijlocită de G. Călinescu: „În cea mai mare parte 
opera lui Eliade este distrusă de sucitele idei lingvistice. La 1828, când scotea 
Gramatica şi ştia mai puţine, el scria ca lumea şi avea despre problema îmbo- 
gatirii limbii părerile cele mai sănătoase... Un deceniu mai târziu Eliade era de 
nerecunoscut. Citise mult şi ardelenii latinişti (erau multi în jurul lui) îl câştiga- 
se” [4, p. 142-143; vezi şi 25]. 


Încheind acest expozeu, aş dori să subliniez tendinţele, îndreptăţite astăzi 
în opinia noastră publică, de a integra în mod organic activitatea literară şi cultu- 
rală a predecesorilor noştri atât din Moldovea, cât şi din Muntenia şi Transilvania 
în fluxul general de dezvoltare a literaturii române, considerate în ansamblul ei, 
evidentiindu-se de asemenea rolul hotărâtor al limbii literare comune ca factor de 
cultură şi renaştere naţională. 


140 Nicolae CORLATEANU 


Între figurile de seamă ale trecutului nostru literar, lingvistic, cultural, în 
genere, un loc aparte îi revine lui lon Heliade Rădulescu. Ceea ce merită a fi evi- 
dentiat îndeosebi în opera lui este multipla activitate desfăşurată în procesul de 
unificare a limbii şi literaturii române [20; 21]. Acţiunile lui progresiste erau sus- 
ținute şi de contemporanii săi: de C. Negruzzi în Moldova şi G. Barițiu în Tran- 
silvania, iar apoi şi de M. Kogălniceanu, V. Alecsandri, N. Bălcescu, I. Ghica s.a., 
precum şi de reprezentanţii Junimii. În Almanah literar. editat în 1839, Heliade îi 
evocă în cuvinte alese pe predecesorii săi „ce au contribuit sau au figurat la rege- 
neratiunea limbii” (D. Cantemir, lenăchiţă Văcărescu, Paul Iorgovici, Gh. Lazar 
ş.a.). lar azi noi suntem datori să aducem elogiul nostru şi lui Heliade ca om de 
cultură, ca pionier al dezvoltării limbii şi literaturii române moderne. 

E de relevat că Heliade nu-şi impunea autoritatea în mod necondiționat: 
„La câte socotesc, domnul meu, îmi dau numai părerea, iar la câte cere limba, 
le cer şi eu” [5, p. 97]. El tindea să fie totdeauna impartial, admițând uneori 
formele muntenesti, alteori pe cele moldoveneşti sau pe cele ardelene. Aceasta 
din „dorinţa de a se generaliza limba, culegând ce e bun şi lepădând ce este rău 
şi barbar” [5, p. 106]. Scopul urmărit era „de a ne face o limbă deobşte” [5, 
p. 107]. El recunoştea direct că „n-am putere a porunci ca un despot şi că m'am 
supus totdeauna la poruncele şi glasul limbei” [5, p. 109]. „Dv. ziceti... ghine, 
chiatră, gnia în loc de bine, piatră, mie, dar singuri vedeţi că nu e bine, pentru 
că în scris vă feriti a scri astfel” [5, p. 104]. „Noi zicem văz, auz, să vază, de- 
prinz, pui scl. Dv. şi ungurenii văd, aud, să vadă, să deprindă, pun... şi e mai 
bine şi mai clasic” [5, p. 104, 85]. 

Ideea călăuzitoare a lui Heliade de a preface limba literară, comună pentru 
toţi românii, într-un mijloc comunicativ capabil de a reda concepțiile moderne 
ale ştiinţei, tehnicii, culturii, literaturii în forme de artă expresivă superioară la 
nivelul contemporaneitatii nu putea să nu fie pusă in lumină şi să nu fie acceptată 
de geniul poporului nostru. 

Prin întreaga sa activitate Heliade s-a străduit să fie folositor societăţii, nea- 
mului său, exprimând în diverse creaţii concepţia sa despre lume şi viaţa, care 
avea un caracter eminamente militant şi constructiv, cu toate că prin forţa lucruri- 
lor şi a împrejurărilor istorice s-a dovedit eronată în unele privinţe, dacă o privim 
prin prisma evoluţiei cultural-literare şi social-politice ulterioare [22]. Şi cu toate 
acestea, deşi a fost o figură plină de contradicții, I. Heliade Rădulescu a rămas un 
ideal al generaţiilor de mai târziu, ceea ce a şi făcut posibilă apariţia cunoscutului 
encolpion eminescian din Epigonii. 

Heliade s-a manifestat aproape în toate direcțiile literare ale timpului său, 
a stimulat acţiunile creatoare ale multor scriitori. În întreaga sa activitate literară 
si obştească el a cuprins suflul timpurilor sale de mari frământări social-politice, 
cultural-literare, psihologic-individuale ale întregii sale generaţii. Prin tendinţele 

sale de perfecţionare şi dezvoltare a limbii literare el a săvârşit un înalt act de 
cultură, care reflectă conştiinţa colectivă creatoare a neamului. 
In mod cu totul just istoricul literar V. A. Urechia a formulat gândul: ,,Eli- 


ad nu este un om, Eliad este o epocă” — epocă de formare a limbii literare unice 


şi de integrare a culturii şi literaturii române în contextul european şi uman în 
genere. 

De aceea posteritatea l-a şi înălţat pe Ion Heliade Rădulescu la rangul de 
părinte al limbii şi literaturii române moderne. 


NOTE 

! Heliade includea in cel de-al treilea dialect pe cei ce azi îi numim retoromani şi istro- 
români. 

°E de notat că această poezie n-a fost inclusă în ediţia principală Poezii de Mihail Emi- 
nescu, Bucureşti, 1884, prefațată de T. Maiorescu, care nu-l trece printre poeţi pe Heliade nici 
în articolul din 1872 Direcţia nouă în poezia şi proza română. 

nr. 2, 1992, p. 53-60 


POET AL INTREGII ROMANITATI 


Caracterizându-l pe Vasile Alecsandri drept „rege al poeziei”, Mihai Emi- 
nescu avea, probabil, în vedere şi faptul că începuturile activităţii literare ale lui 
Vasile Alecsandri erau strâns legate de cele ale geniului popular sub toate aspec- 
tele. Alături de C. Negruzzi, Al. Donici, M. Kogălniceanu în Moldova, I. H. Ră- 
dulescu în Muntenia, G. Barițiu în Transilvania, V. Alecsandri a pus bazele limbii 
literare şi ale literaturii naţionale româneşti moderne. 

B.-P. Hasdeu îl considera pe V. Alecsandri drept „reprezentantul cel mai 
puternic, cel mai complet al gândirii şi simţirii româneşti. El a cântat toate 
dorinţele, el a plâns toate nevoile şi necazurile romanimii, el şi-a îmbărbătat 
neamul. În mintea lui întreagă n-a fost loc pentru nimic ce n-a fost specific ro- 
mânesc şi în talentul lui nicio pornire, care să nu fi fost specific românească”. 
În concluzie, B.-P. Hasdeu considera că V. Alecsandri a fost „gloria indiscuta- 
bilă a literaturii româneşti”. Întreaga sa producţie literară (poezie, dramaturgie, 
proză), realizată în secolul în care a trăit, a fost fructificată în veacul următor, 
ajungând în toată complexitatea ei până în cel de-al XXI-lea secol, bardul de 
la Mirceşti rămânând un scriitor a cărui operă vede lumina tiparului în diverse 
publicaţii, culegeri, volume editate şi astăzi în România, Republica Moldova, 
în alte ţări. 

În cele ce urmează aş dori să mă opresc la unele date, poate mai puţin 
cunoscute, din viaţa şi activitatea autorului, anume la atribuirea, în 1878, lui 
V. Alecsandri a titlului de laureat al „Jocurilor floreale” ale felibrilor. În limba 
provensală — vorbită în sudul Franţei — félibre se numeşte poetul sau prozatorul 
de limba d’oc. În anul 1854 a luat ființă în Provence o şcoală literară numită 
Félibrige, având scopul de a restaura limba şi tradiţiile provensale şi ale altor di- 
alecte ale limbii d’oc. Iniţiatorii acestei mişcări au fost scriitorii Frédéric Mistral 
(născut în localitatea Maillane la 8 septembrie 1830, decedat la 20 martie 1914) şi 
Joseph Roumanille [născut la Saint Remy (Bouches du Rhône) în 1818, decedat 
în 1891]. Alţi membri ai şcolii Félibrige au fost: Louis Roumieux, Gabriel Azais, 
Bonaparte Wise, Camille Lafargue ş.a. 

La 13 mai 1878, V. Alecsandri a primit telegrama filologului francez 
Alphonce Roqueferrier (secretarul Societăţii pentru studierea limbilor romanice), 
în care 1 se comunica despre premierea ,,Cantecului gintei latine”. Era un prilej 
de mulțumire şi mândrie personală, un eveniment benefic pentru imaginea Patriei 
sale şi cu rezonanţă în întreaga romanitate orientală. 

De mai multe decenii V. Alecsandri era strâns legat de mişcarea felibri- 
lor. Încă în 1839 el vizitase Lyonul şi Marsilia. Şapte ani mai târziu făcuse 
o călătorie cu vaporul pe raul Rhone, oprindu-se în oraşul Avignon, unde vi- 
zitase Chateau de Papes (sediul papalității între 1309-1377). În 1849 trecuse 
prin Provence, oprindu-se în oraşul Arles cu vestitele arene romane. În 1853 
vizitase mai multe oraşe din sudul Franţei (Biarritz, Toulouse, Montpellier, 
Nimes, Arles, Marsilia) (vezi revista „Reflets méditerranéens”, Avignon, 
nr. 46 din 1946, studiul: Le poète V. Alecsandri de El. Rădulescu-Pogoneanu 
şi G. C. Niculescu). 

La 22 mai 1878, în oraşul Montpellier din sudul Franţei, la „Jocurile flore- 
ale” a avut loc o mare sărbătoare populară, la care au participat peste 60.000 de 
spectatori, în cinstea atribuirii lui V. Alecsandri a titlului de laureat al celei de-a 
doua ediţii a jocurilor (prima ediţie a fost în 1875). Orchestra a interpretat o arie 
românească, iar un cor de peste 200 de persoane — melodia ,,Cantecului gintei la- 
tine”. Muzica a fost scrisă de compozitorul italian Filippo Marchetti (1836-1902). 
Poezia lui Vasile Alecsandri era de acum tradusă în limba franceză şi în cea itali- 
ană. Au urmat traducerile ei în provensală, retoromană, latină, germană, polonă, 
maghiară şi ebraică, fiind astfel răspândită în toată lumea. Poetul n-a participat la 
serbările de la 22 mai 1878, dar în anul 1882 a întreprins o lungă călătorie prin Ita- 
lia şi Provence. La Milano l-a întâlnit pe cunoscutul filolog italian Graziadio Isaia 
Ascoli (1829-1907), unul dintre cei cinci membri ai juriului, care-l premiase în 
1878. Pe alţi doi foşti membri ai juriului (provensalul Tourtoulon şi Mihail Obe- 
denaru) i-a vizitat la Montpellier. Îl cunoaşte apoi pe marele poet Frédéric Mistral 
(1830-1914) la Maillane, locul de naştere al acestuia. Operele principale ale lui 
Fr. Mistral (romancier, dramaturg şi memorialist) sunt: romanul Mireio (Mireille, 
1859), Tresor de felibrige (1888), lucrare considerată tezaur al dialectelor occita- 
ne moderne. În 1904 lui Fr. Mistral i s-a decernat Premiul Nobel (suma primită a 
fost transmisă Muzeului din Arles) (vezi Emilia Tailler, Frederic Mistral şi Vasile 
Alecsandri la Congresul din Montpellier, Bucureşti, 1915). În timpul vizitei lui 
Alecsandri la Maillane, poetul spaniol Albert de Quintana i-a înmânat acestuia, în 
prezenţa lui Fr. Mistral, cupa simbolică pentru „Cântecul gintei latine”: „Latina 
gintă e regină / Într-ale lumii ginte mari...”. Pe o fotografie a sa Quintana scria cu 
admiraţie şi dragoste: „Marelui poet Vasile Alecsandri de la fratele şi prietenul 
său”. 

În timpul acestei vizite V. Alecsandri îi cunoaşte pe mai mulţi dintre felibri. 
Scrie versuri ocazionale, iar aceştia îl primesc cu entuziasm, dedicându-i o serie 
de poezii. 

Astfel bardul de la Mirceşti devine un reprezentant de vază al operei poeti- 
ce din întreaga romanitate europeană. 

Încă în octombrie 1851 V. Alecsandri isi dezvăluise esența filozofică a vie- 
tii într-o scrisoare către N. Bălcescu, care se afla atunci la Palermo. Poetul se 
exprima simplu, dar profund: „După socotinta mea, cea mai frumoasă parte a 
vieții se compune din simtirile ce insufla şi primeşte un om pre pământ”. La aces- 
tea G. Bogdan-Duică în cartea sa V Alecsandri. Povestirea unei vieți (Bucuresti, 
1926, pag. 62) adăuga: „Filozofii vor zice că poetul era un aderent al primatului 
sentimentului, eu le-as da dreptate, dar aici altceva mă mai opreşte în loc, mă 
opreşte suma simtirilor ce el a dat, suma de multamire, de plăcere ce el a răspân- 
dit-o în lume prin cuvântul său, prin faptele sale”. 

Într-adevăr, trec anii, am ajuns la începutul celui de-al treilea mileniu, dar 
amintirea poetului-patriot V. Alecsandri este mereu vie. Avea (şi are) dreptate 
G. Bogdan-Duică atunci când afirma: „Oameni ca el (Alecsandri) pier, dar nu 
mor. În mausoleu am închis moaşte. Duhul poetului a rămas în afară, în larg, in 
tara mare, cum a dorit-o din toată inima sa. Pentru acest duh, în tara sa, nu va 
exista moarte” (op. cit., pag. 63). 

Chiar şi G. Călinescu (în [storia literaturii române de la origini până în 
prezent, Bucureşti, 1985, pag. 296), după ce se alătură oarecum lui Al. Mace- 
donski, cel care a supus unei „analize critice” nu numai pe V. Alecsandri, ci şi pe 
M. Eminescu, a recunoscut până la urmă: „În realitate Alecsandri este un scriitor 
viabil”, deoarece creaţia sa literară bogată şi variată întruneşte toate calităţile pen- 
tru a dura. 

Premiul felibrilor a confirmat o dată în plus meritele distinsului nostru com- 
patriot, „rege al poeziei”, în întreaga romanitate. 

LECA MORARIU — DESTIN SI REALIZARE 


Apreciat din punctul de vedere al angajarii sale tn procesul de evolutie a 
limbii, literaturii şi culturii române din Bucovina, Leca Morariu se prezintă ca o 
personalitate complexă. 

Bogatele tradiții culturale şi patriotice ale morărenilor i-au servit lui Leca 
Morariu drept ideal în atingerea culmilor ştiinţifice in toate domeniile ce tin de 
fiinţa românească: limbă, literatură, folclor, etnografie, muzică. În acest sens, evo- 
carea profesorului L. Morariu apare ca o obligație morală atât pentru acele multe 
generaţii care l-au avut ca mentor şi îndrumător în cultivarea spiritualităţii româ- 
nesti, cât şi pentru generaţiile de mâine. 

L. Morariu s-a născut la 25 iulie 1888 la Toporăuți şi s-a stins din viata la 
15 decembrie 1963 la Râmnicu Vâlcea. Şi-a petrecut copilăria în frumosul sat 
Pătrăuți pe Suceava. Tatăl său, preotul Constantin Morariu, nepot al marelui om 
de cultură bucovinean — mitropolitul Silvestru-Morariu-Andreevici, a fost unul 
dintre cei şapte membri ai comitetului societăţii studenţeşti „Arboroasa”! (Cipri- 
an Porumbescu, Zaharia Voronca, Leon Cerneavschi, Oreste Popescu, Gherasim 
Buliga, Eugen Siretean) judecaţi şi întemnițați (la 15 noiembrie 1877) pentru că 
la centenarul (7 mai 1875) răpirii Bucovinei şi decapitării lui Grigore Ghica-Vodă 
au trimis primăriei din laşi următoarea telegramă de condoleanţe: ,,«Arboroasa», 
societatea junimii române din partea detrunchiată a vechii Moldove, aduce con- 
doleante membrilor săi pentru ctitorul detrunchiat” [2, p. VI]. 

Scoala primară a urmat-o la Pătrăuți, „făcând iscusita zabava cu cetitul car- 
tilor”. În 1908 absolveşte liceul de băieţi din Suceava, iar în 1912 — Facultatea de 
Litere şi Filozofie a Universităţii din Cernăuţi, după care e numit profesor la liceul 
din Gura-Humorului. Apoi, ca ofiţer austriac, este trimis în Slovenia. In 1919, 
după o cătănie de şase ani în armata austriacă, se întoarce la casa părintească de 
la Pătrăuți. 

Ca şi multi alti filologi cernauteni, L. Morariu a întreţinut strânse legături 
cu S. Puşcariu, titularul Catedrei de limbă si literatură română la Universitatea 
din Cernăuţi (1906-1919), şi Gh. Bogdan-Duica, mentorul intelectualitatii buco- 
vinene. 

Se înscrie la doctorat la Facultatea de Litere şi Filozofie a Universităţii din 
Cluj şi, la 25 iulie 1921, cu teza Morfologia verbului predicativ român, obţine 
calificativul summa cum laude. Atmosfera clujeană s-a dovedit a fi deosebit de 
priincioasă pentru manifestările ştiinţifice ale lui L. Morariu. 

După Primul Război Mondial la Cluj luase fiinţă Muzeul limbii române unde, 
săptămânal, se ţineau şedinţe cu referate, prezentări de cărți, recenzii etc. Muzeul 
se prezenta deci ca o adevărată şcoală de pregătire a studiilor de lingvistică şi de 
cercetare literară. Din 1921 şi până în 1948 au fost editate 11 volume solide (unele 
în câte două parti) cu peste 1000 de pagini fiecare, intitulate Dacoromania în care 
se tipăreau lucrări (de obicei, ale colaboratorilor muzeului) privitoare la probleme 
de limbă, istorie literară şi etnografie. În colecţia Biblioteca Muzeului s-au tipărit 
şi volume aparte (N. Drăganu, Al. Procopovici, G. D. Serra ş.a.). La muzeu s-a 
realizat opera de importanţă mondială Atlasul lingvistic român [3, p. 105-112]. În 
această atmosferă de adevărată creaţie filologică şi-a făcut ucenicia viitorul cercetă- 
tor L. Morariu, participând cu referate şi comunicări bine apreciate de colegi. 

L. Morariu a desfăşurat în cursul vieţii o intensă activitate pe care a înce- 
put-o ca folclorist, publicând în 1909-1910 în revista „Neamul românesc literar” 
(Suceava) poveştile Fata cea inteleapta şi Povestea feciorului făr 'de noroc şi 
două cântece populare într-o colecţie a lui T. Pamfile. În 1915, la Suceava, îi 
apare culegerea de folclor De la noi. Poveşti bucovinene (6 ediţii in tara — ultima 
în 1942, şi una în Spania — tot în româneşte). La ediţia a H-a (Cernăuţi, 1920) 
N. lorga publica o prefaţă elogioasă [4], iar S. Puşcariu, făcând un raport pentru 
premierea culegerii lui L. Morariu de către Academia română, scria: „D-l L. Mo- 
rariu mi se pare că continuă opera lui Creangă. Ca şi acesta, înainte de a aşterne 
pe hârtie povestea auzită incidental, el a descoperit, cu intuiţia artistului adevărat, 
părţile tipice ale basmului românesc, aşa cum ele rezultă din istorisirea celor mai 
buni povestitori” [5, p. 161]. 

Într-o altă culegere (Ce-a fost odată), L. Morariu îi prezintă pe ultimii lă- 
utari din Bucovina: Niculai Picu şi urmaşul său, Grigori Vindireu, de la care, ne 
comunică cercetătorul, a învăţat a cânta Ciprian Porumbescu. 

Dintre cercetările asupra folclorului trebuie apreciate articolele în care 
L. Morariu atestă cea mai veche colecție de cântece populare româneşti culese 
de N. Pauleti (elev al Blajului) în 1838 şi publicate de Al. Lupeanu-Melin (Blaj, 
1927), iar apoi şi de I. Muslea (Bucureşti, 1962). L. Morariu a studiat unele dintre 
Cântecele de stea (din ediţia 1866 a lui Anton Pann) care circulau şi în Bucovina. 
Cercetând folclorul eminescian, L. Morariu ajunge la concluzia că o bună parte 
dintre cântecele populare culese de poet sunt din Ardeal şi Banat şi deci datează 
din 1866, când Eminescu cutreiera acele ţinuturi. L. Morariu a acordat atenţia 
cuvenită şi lui P. Ispirescu, descoperind unele texte necunoscute ale acestuia. În 
cântecele populare culese de S. FI. Marian şi publicate în diferite cărți, L. Morariu 
constată introducerea unor interjectii şi altor elemente de limbă nespecifice pentru 
vorbirea populară. Analizând poezia lui Şt. O. Iosif La fereastra spre livadă, i-a 
dezvăluit esenţa folclorică; a analizat sub aspect lexical, fonologic şi morfologic 
şi volumul de folclor al lui N. Plopşor, Ceaur. 

Ca teoretician L. Morariu milita pentru constituirea folcloristicii într-o dis- 
ciplină ştiinţifică aparte, cu relaţii organice între folclor şi literatura cultă. În stu- 
diile sale de teorie şi istorie a folclorului caută să dezvăluie orizontul mitologic 
şi diapazonul poetic al creaţiei folclorice, care se interferează, legându-se indiso- 
lubil cu operele literare din Bucovina şi din celelalte ţinuturi româneşti. Investi- 
gatiile erau trecute atât prin prisma cercetării literare şi lingvistice, cât şi prin cea 
a interpretării armonioase a muzicii populare vocale şi instrumentale, ţinându-se 
cont de culmile muzicii clasice universale. S-ar putea spune că, în procesul de 
investigare a spiritualităţii româneşti, profesorul cernautean a cunoscut trei muze: 
creaţia populară, literatura clasică şi contemporană românească, muzica interpre- 
tativă în plan naţional şi internaţional. 

O caracterizare adecvată a folcloristului L. Morariu a prezentat-o Traian 
Cantemir, unul dintre elevii profesorului [6]. 

După cum s-a menţionat însă, L. Morariu s-a format mai întâi ca lingvist şi 
filolog. În disertatia de doctorat Morfologia verbului predicativ român, pe baza 
unui bogat material de fapte, cules din opere literare (clasice şi contemporane), 
din literatura populară a tuturor dialectelor române şi din scrierile vechi, a fost 
prezentat un studiu serios privitor la situaţia verbului în sistemul morfologic ro- 
mânesc, demonstrând originea multor forme verbale româneşti. 

La cel de al doilea Congres al filologilor români (Cluj, 23-25 aprile 1926) 
L. Morariu a prezentat comunicarea Între gramatică şi stilistică. În discuţiile avute 
cu I. Gorun (Al. I. Hodos) profesorul cernautean considera că formele de singular 
(Bucureştiul) ale numirilor de oraşe pluralia tantum (București) sunt admisibile, fi- 
indcă le primeşte spiritul viu al limbii vorbite, intrebuintandu-le şi scriitorii de seamă 
(I. A. Brătescu- Voineşti). Tot aşa formele verbale: suferă, acoperă, oferă, sprijină 
sunt corecte (şi normele actuale le-au codificat), deşi I. Gorun cerea: sufere, acopere, 
ofere etc. Lui L. Morariu i-a rămas nepublicată monografia Stilistica românească. 

O adevărată pasiune a lui L. Morariu au fost drumurile pe care le-a colindat 
de mai multe ori şi a întreţinut timp de mai multe decenii cu fraţii istroromâni o 
vie corespondenţă. Studiind realitatea glotica a istroromânilor, el a intretesut te- 
matica folclorică cu cea gramaticală. A publicat interesante texte folclorice istro- 
române provenite din Jeiăni şi alte localităţi. Comentând din punct de vedere 
filologic şi etnografic [13] texte din Susnevita, L. Morariu elaborează mai întâi un 
serios articol de revistă, iar apoi o micromonografie intitulată /stroromânii (Cer- 
nauti, 1927). Prin aceste lucrări se completau studiile de gramatică istroromana 
ale maestrului său, Sextil Puşcariu. Îl cunoştea destul de bine pe primul cercetător 
al dialectului istroromân, Iosif Popovici, despre care a scris de mai multe ori. 

Între 1 decembrie 1924 şi 1 noiembrie 1944 Leca Morariu a funcţionat ca 
profesor la Catedra de literatură română modernă şi folclor a Universităţii din 
Cernăuţi. În această calitate el prezenta studenţilor cele mai variate teme. 

În anii de studii 1936/1937 şi 1937/1938 L. Morariu a predat cursul de fol- 
clor istroromân, iar în 1938/1939 —un altul de folclor dialectal. În prelegerile sale, 
L. Morariu se străduia să sesizeze esteticul creaţiei populare şi rolul ei în procesul 
de cultivare a limbii literare. În 1940, La Focşani, el publică studiul Graiul viu, 
corectiv ştiinţific, în care atacă aşa-numitul la germani „papieren Stil”, iar la noi 
„limbă de lemn”, neexpresivă, sărăcăcioasă, şablonată la culme. În procesul de 
cultivare a limbii literare L. Morariu apela des la clasicii literaturii române, la 
scriitorii bucovineni ai timpului. Timp de mai multi ani studenţii cernauteni i-au 
ascultat cursurile: Epoca lui V. Alecsandri, Epoca „Junimii, Din epoca ,, Sâmă- 
nătorului ”, Din literatura Bucovinei ş. a. 

Despre starea literaturii române şi a literatilor din Bucovina scrisese 
S. FI. Marian, şi — mai pe larg — C. Loghin în Istoria literaturii române din Bu- 
covina 1775-1918 (în legătură cu evoluţia culturală şi politică). L. Morariu nu 
era satisfăcut de aceste cercetări. De aceea el a întreprins o serie de studii privind 
literatura română veche, clasică şi modernă din Bucovina în strânse legături cu 
cea din ţară. 

La Pătrăuți pe Suceava, unde a preotit 33 de ani (1894-1927), C. Morariu, 
tatăl cercetătorului, a găsit o carte din 1787 a unui Manolache dascăl. În acel co- 
dice se aflau Psalmul lui Dosoftei şi o povestire despre moartea lui Grigore Ghi- 
ca-vodă. Pe baza lor Leca Morariu scrie şi, în 1922, la Botoşani, publică lucrarea 
Codicele patrautean şi asasinarea lui Grigore Ghica. 

Studiind alt codice, acela al lui Constantin Popovici (1796), L. Morariu 
ajunge la concluzia că naraţiunea Războiul Troadei cuprinsă aici este textul ro- 
mânesc integral cu o „înfăţişare moldovenească” al celebrului roman. L. Morariu 
a descris manuscrisul /sopie, alcătuit de călugărul Ieronim Stoleriul la Voroneţ în 
anul 1847 constatând că o serie de forme (fămeie, oao, mânule, blem) şi de cuvin- 
te (breb, mangari, dulf, trambalar, solonariu ş.a.) ne trimit la un original vechi de 
la începutul secolului al XVII-lea. 

L. Morariu a studiat pe larg activitatea literară a preotului Iraclie Porumbes- 
cu (Golembiovschi), despre care spunea că e „rău versificator, dar bun prozator 
bucovinean”. 

De o atenţie aparte în activitatea lui Leca Morariu s-au bucurat scriitorii lon 
Creangă şi Mihai Eminescu. Activitatii de învăţător a lui I. Creangă i-a consacrat 
un studiu monografic intitulat /nstitutorul Creangă, apărut la Cernăuţi în 1925, în 
care se apreciază manualele pentru învăţământul primar alcătuite de I. Creangă 
în colaborare cu alti învăţători: Metodă nouă de scriere şi cetire pentru clasa I 
primară (1867), Învățătorul copiilor (1871) şi Povăţuitorul de cetire prin scrie- 
re după sistema fonetică (1876), evidentiindu-se astfel personalitatea de adeva- 
rat pedagog şi educator, atitudinea părintească a humuleşteanului atestată atât în 
Amintiri, cât şi în mărturiile elevilor care l-au iubit şi l-au stimat. În acelaşi volum, 

L. Morariu a cautat sa fixeze data primei intalniri a lui Creanga cu Eminescu care, 
conform opiniei sale, ar fi avut loc între 10 august şi 1 octombrie 1875 [7, XII, 
1923, p. 455-456], a încercat să precizeze relaţiile marelui povestitor cu membrii 
Cercului social de la Iasi (N. Beldiceanu, Gr. I. Alexandrescu, A. Gorovei s. a.), 
a urmărit originea familiei Creangă [7, XIV, 1925, p. 330-333], a descris plastic 
lumea în care a trăit şi a activat Creangă. Se evidenţiază în acest sens portretele lui 
Isaia Teodorescu (Popa Duhu) şi Zahei Creangă (fratele povestitorului) [8, 1926, 
nr. 3242]. L. Morariu respinge ideea că I. Creangă ar fi fost un simplu culegător de 
basme populare (cum credeau Gh. Panu, L. Şăineanu ş.a.), argumentând că acesta 
s-a manifestat ca un veritabil geniu creator care, printr-un profund psihologism 
şi o perfectă unitate organică, prin fineţe şi umor bogat nuantat, a infatisat tara- 
nul moldovean în toată complexitatea lui [9, I, 1926, p. 1-4]. Studiind substratul 
folcloric din Ivan Turbincă, L. Morariu a descoperit o variantă populară a acestei 
poveşti în părțile nordice ale Ardealului (povestea Tudor, spaima dracilor din 
brosura lui Gh. Tulbure Când umbla Dumnezeu si Sân-Petru pe pământ) [8, V, 
1930, p. 75]. 

L. Morariu a analizat si unele traduceri din operele lui Ion Creangă. Cat 
priveşte traducerea lui G. Weigand a Povestii lui Harap Alb, o considera doar o 
traducere filologică si nu una artistică, cum susțineau unii, ceea ce confirma, de 
fapt, şi traducătorul [7, XII, 1924, p. 373-379]. Profesorul cernautean respingea 
afirmaţiile Anei Conta-Kernbach cum că întreaga operă a lui Creangă ar fi tre- 
cut prin mâinile filozofului V. Conta, colegul marelui scriitor de la „fabrica de 
popi” din Fălticeni [9, V, 1930, p. 44-46], după cum critica, de asemenea, ediţia 
lui O. Minar Creangă povestind copiilor, deoarece avea multe greşeli de limbă, 
expresii improprii, marele humuleştean mai fiind, pe deasupra, actualizat şi bucu- 
reştenizat [9, V, 1930, p. 173]. 

Fără îndoială că, dintre toţi scriitorii români, figura marelui Luceafăr al 
literaturii noastre a atras atenţia profesorului cernautean. De la eseul Frăținii 
Eminescu (1923) şi până la Note pentru o monografie (M. Eminescu) (1943) 
este o cale lungă. Mulţi ani, clipă cu clipă, lucra la întocmirea monografiei 
Eminescu, pe care n-a avut fericirea s-o vadă înfăptuită, dar din care, cu dife- 
rite ocazii, a publicat multe fragmente. Astfel, despre timpul petrecut de poet 
la Ipotesti apare in 1929, în ziarul „Cuvântul nostru” din Botoşani, paragraful 
Din copilăria lui Eminescu, iar în 1930 în buletinul Mihai Eminescu — Note 
pentru o monografie. Cap VI. Copilăria. Alte fragmente mai mici apăruseră 
mai înainte: Eminescu si învățământul clasic; Debutul literar al lui Eminescu, 
O confesiune autobiografică şi o îndrumare pedagogică a lui Eminescu, Pen- 
tru arheologia sonetului „S-a stins viata” [9, IV, 1929, p. 130-132, 196-197]. 
L. Morariu considera că Eminescu este cel mai înalt simbol al jertfei creatoare 
în artă [12, p. 57-59]. 

În 1930 L. Morariu a iniţiat şi a realizat editarea buletinului Mihai Emi- 
nescu, susţinut de un cerc de admiratori ai poetului. S-a încercat în acest mod 
edificarea unei imagini bucovinene a Luceafărului poeziei noastre, crearea unui 
„Zeu” local — tutore al culturii şi literaturii bucovinene [1, nr. 4, p. 16]. 

În articolul Pentru arheologia „Luceafărului ” L. Morariu a confirmat fap- 
tul că M. Gaster a semnalat primul că ideea şi materialul poemului au fost luate 
de Eminescu de la germanul R. Kunisch [7, XIII, 1924, p. 2-8]. 

Dintre literatii bucovineni din a doua jumătate a secolului al XIX-lea 
L. Moranu l-a studiat îndeosebi pe T. Robeanu care excela prin evocarea amplă 
a trecutului intim. Prin aceasta el este unic în literatura română, apărând ca un 
romantic întârziat. 

La Seminarul de literatură modernă şi folclor de la Universitatea din Cer- 
nauti în perioada interbelică se formau şi se educau, sub conducerea prof. L. Mo- 
rariu, oameni de litere, profesori secundari, cercetători în domeniul literaturii ro- 
mâne şi al folclorului, precum şi investigatori ai realităţii glotice istroromâne. 
L. Morariu ştia să concentreze energiile intelectuale tinere spre studierea profun- 
dă a unor asemenea probleme. 

Dintre emulii ştiinţifici ai lui L. Morariu trebuie pomeniti Petru Iroaie, care 
s-a ocupat intens de istroromâni, şi Traian Cantemir, care a publicat texte şi co- 
mentarii privind situaţia glotică şi folclorică a istroromânilor. Într-un ziar de la 
Suceava Tr. Cantemir a analizat lucrările lingvistice ale lui L. Morariu [14]. 

În preajma celui de-al Doilea Război Mondial şi-au definitivat speciali- 
tatea, devenind cercetători ştiinţifici sau profesori secundari, alti discipoli ai lui 
L. Morariu: Octavian Nandriş (1914-1987) din Mahala de lângă Cernăuţi, autor 
de studii serioase, mai ales de fonetică istorică românească; Dimitrie Vatamaniuc 
(1920) din Suceviţa, autor de studii despre I. Popovici-Banateanul, G. Coşbuc, 
loan Slavici, I. Agarbiceanu, M. Eminescu; Ion D. Marin din ţinutul Botoşanilor, 
autor de studii privind locurile eminesciene; Petre Rezus (1913) din Rădăuţi, al- 
cătuitor al unor prestigioase culegeri de folclor. 

L. Morariu a fost şi un bun organizator al studiilor ştiinţifice. Întors la Cer- 
nauti, după ce făcuse şcoală bună la Muzeul limbii române din Cluj, el s-a inclus 
activ în organizarea şi publicarea celor mai diverse materiale privind limba, lite- 
ratura, folclorul român din Bucovina şi de pe întregul teritoriu românesc. 

Din 1926 L. Morariu e redactor-director al revistei „Făt-Frumos”, editată (6 
numere pe an) cu unele întreruperi până în 1944, iar din 1930 până în 1937 redac- 
tează buletinul „Mihai Eminescu”, „de un interes capital” — cum sublinia G. Căli- 
nescu [11, p. 324]. Între 1937-1939, împreună cu Gh. Bogdan-Duică, L. Morariu a 
editat revista „Fond şi formă”. Între anii 1940-1943 a condus Institutul de literatură, 
filologie, istorie, etnografie-folclor de pe lângă Universitatea din Cernăuţi sub egida 
căruia s-a publicat buletinul respectiv, care a ajuns la fascicola a XVIII-a. 


Testament 153 


L. Morariu are şi anumite merite în cultura teatrală şi muzicală, în speţă in 
cea a folclorului muzical. A fost director al Teatrului naţional din Cernăuţi (1933- 
1935) şi preşedinte al societății muzicale „Armonia”, a publicat anuarul Armonia 
semicentenară (Cernăuţi, 1931) şi Anuarul Societăţii Armonia pe al 51-lea an 
(Cernăuţi, 1932), a transcris pentru violoncel şi pian Dorul de Ciprian Porumbes- 
cu, a publicat o serie de lucrări privind activitatea acestui compozitor. 

Tot el a organizat la Râmnicu-Vâlcea un ansamblu de cameră în cadrul 
Sindicatului de învăţământ care a funcționat între anii 1944-1963. 

Importante sunt articolele lui L. Morariu privind folclorul muzical. El a 
menţionat că colectarea folclorului se face doar pe jumătate, adică se culege nu- 
mai textul cântecelor, pe când, după cum menţiona G. Călinescu, „cântecul po- 
pular... nu e nimic fără melodia, în care poetul şi compozitorul anonim şi-a pus 
bogăţia de simţiri” [15, p. 238]. 

Sfortarile modeste ale bucovinenilor în domeniul culturii şi literaturii nu 
depindeau atât de numărul „restrâns de locuitori”, cum credea G. Călinescu [15, 
p. 640], cât de situaţia activiştilor care, în condiţiile regimului austro-ungar, erau 
oprimati din punct de vedere economic, politic, social etc. După Unirea cea mare 
(1918) trecerea de la un regim la altul punea în fata intelectualitatii bucovinene 
probleme grele de ordin cultural şi educativ. Ruperea de la matca românească a 
populaţiei timp de 143 de ani nu putea să nu aibă urmări. Personalitatea lui Leca 
Morariu se cuvine apreciată în cadrul evenimentelor din Bucovina proiectate pe 
fundalul general al celor din tara. El a deschis larg orizontul cercetărilor ştiinţifice 
printr-o studiere minuțioasă a amănuntelor care trebuia să ducă la concepţii gene- 
rale, şi-a învăţat elevii să îndrăznească a aborda probleme dificile în condiţii nu 
totdeauna favorabile din punct de vedere social, economic şi national. 

Leca Morariu nu mai este printre cei vii de 30 de ani, deci poate fi judecat 
în mod obiectiv, evidentiindu-i-se meritele ştiinţifice şi cele de pregătire profe- 
sională a multor reprezentanţi de vază ai literaturii, ştiinţei literare, lingvisticii 
şi folcloristicii din toate provinciile româneşti. Suntem siguri că fiecare dintre 
aceştia va spune un cuvânt de apreciere pentru profesorul lor. Aceasta pentru că 
Leca Morariu a fost un model în osârdia muncii depuse întru valorificarea creaţiei 
populare şi culte, pentru că a ştiut să adune în jurul său adepţi care să-i urmeze 
chemarea şi pilda, pentru că pe niciunul dintre ei nu l-a oprimat cu gândurile şi 
concepțiile sale, ci i-a dat libertatea de cugetare şi de muncă creatoare. 


NOTE 

! Sub stăpânirea domnilor Moldovei Tara de Sus se numea Arboroasa, apoi Plonina şi 
mai târziu Bucovina, după pădurea de fagi (slav. buk “fag”) dintre Cernăuţi şi Vijniţa [1, nr. 6, 
p. 16]. O societate a studenţilor cernăuţeni, al cărei membru a fost şi subsemnatul, a purtat 
mult timp numele „Arboroasa”. 

GRIGORE NANDRIS 


Încerc să fiu un analist al operei profesorului meu, dar recunosc că sunt un 
exeget fragil, care va ceda uşor amintirilor deosebit de instructive şi antrenante 
din timpul studenţiei mele. 

Înțelegerea şi — aş îndrăzni să spun cu toată modestia — relaţiile prietenești 
ce m-au legat de prof. Gr. Nandriş au rămas şi până astăzi un privilegiu al vieţii 
mele nu numai în ceea ce priveşte pasiunea cercetării problemelor de lingvistică 
şi literatura, ci şi în privinţa încrederii şi a curajului, insuflat de profesor în rea- 
lizarea, cu eforturi susținute, a unor investigaţii în specialitatea aleasă. El incu- 
raja mereu pregătirea profundă a tineretului studios. Nu o singură dată auzeam 
din gura profesorului cernautean cuvintele filozofului V. Conta: „Dacă un popor 
n-are o tinerime entuziastă, cultă, cu dor de ţară, este pierdut pentru totdeauna. 
Aceste vlăstare ale tineretei tin pe umerii lor viitorul, precum odinioară Atlas 
tinea Pământul”. În acelaşi timp Gr. Nandriş cultiva o strictă responsabilitate şi 
independenţă în detectarea adevărului ştiinţific, pus în serviciul idealurilor patrio- 
tice. Profesorul, cred, îşi amintea adesea versurile lui Gr. Alexandrescu din poezia 
Umbra lui Mircea. La Cozia: 

„Prin ştiinţe şi prin arte natiile înfrățite 

În gândire şi în pace drumul slavei îl găsesc”. 

Tânărul Grigore (în familie Duruţă) s-a avântat în viata spre o cunoaştere 
autentică a lumii ce ne înconjoară în plan diacronic şi sincronic. 

EI s-a născut la 17/30 ianuarie 1895 şi a fost al treilea fecior al lui Dumitru 
şi al Mariei Nandris, ţărani înstăriți din satul Mahala. 

Cunostintele elementare le-a obţinut în satul natal. Apoi — la îndemnul fra- 
telui mai mare — Ion — a fugit la Cernăuţi, ca să înveţe carte la un liceu german, 
căci în capitala Bucovinei, aflată atunci sub stăpânirea austriacă, nu se preda în 
limba maternă. La un moment dat lumina cărții era mai-mai să-i fie întunecată si 
calea spre cunoştinţe să fie întreruptă sau chiar închisă definitiv. Când Grigore 
ajunsese în clasa a cincea, tatăl său, Dumitru, l-a prevenit că nu-l mai poate în- 
tretine la şcoală, căci mai are doi băieţi (Ion si Vasile) la învăţătură, şi n-are cine 
lucra la pământ. Însă Grigore, care învăţa foarte bine la toate obiectele, obținând 
nota ,,exceptional” (germ. „vorziiglich”), i-a replicat tatălui său: „Eu nu mă mai 
pot întoarce în sat ca un neputincios. Această ruşine, n-o mai pot îndura”. Spre 
fericirea băiatului, chiar în acea clipă a intrat în casă bunicul (tatăl mamei, Vasi- 
le Lazăr), respectat in sat pentru înţelepciunea sa. Simtind desperarea copilului, 

i-a spus lui Dumitru: „Lasă-l să meargă la scoala, că voi avea grijă şi eu de 
el”. Într-adevăr, bunicul l-a ajutat pe Grigore să-şi termine nu numai învățătura 
liceala, studiile universitare, ci şi cele postuniversitare. După izbucnirea Primului 
Război Mondial (august 1914) Gr. Nandriş a trecut la liceul din Campulung-Mol- 
dovenesc, unde în anul următor şi-a luat bacalaureatul. 

Atunci se puneau probleme cruciale în soarta bucovinenilor. Cu mari riscuri 
„între fronturile rus şi austriac, sub bombardamente şi tacanit de mitraliere, în intu- 
neric, noroi şi ger de iarnă, între jafurile ruşilor şi teroarea spânzurătorilor colonelu- 
lui Fischer”, împreună cu alti tineri plini de entuziasm, Gr. Nandriş trece frontiera în 
România pentru a se înrola ca voluntar în armata română şi a lupta contra nelegiui- 
rilor săvârşite în Bucovina. Viaţa mondenă a bucureştenilor din preajma războiului 
l-a deziluzionat pe tânărul Nandriş, el crezându-se — după propriile cuvinte — „arun- 
cat peste noapte într-o lume ireală, ce mi se părea o operetă cu un strălucit decor de 
mucava”. În schimb, face atunci cunoştinţă cu o serie de tineri studenţi de la Facul- 
tatea de Litere şi Filozofie din Bucuresti, care i-au devenit nu numai colegi, ci şi pri- 
eteni pe viaţă: olteanul Al. Busuioceanu (devenit apoi profesor de istoria artelor la 
Madrid), brăileanul Vasile Băncilă (profesor de filozofie şi exeget al lui V. Pârvan), 
bucuresteanul C. C. Giurescu (cunoscut profesor universitar de istoria românilor), 
alt brăilean, Basil Munteanu (specialist în literatura română şi cea franceză) cu care 
a întreţinut o bogată corespondenţă (79 de scrisori), publicate la Paris în 1979. 

După ce România declarase intrarea în război (14/27 august 1916), alături 
de Tripla înţelegere (Antanta — Franţa, Anglia, Rusia), contra Germaniei şi Aus- 
tro-Ungariei (Tripla Alianţă), Gr. Nandriş este mobilizat şi trimis la Şcoala de 
ofiţeri de infanterie de la Botoşani. După ce a absolvit-o luptă pe frontul de la Nă- 
moloasa-Marasesti, fiind retras apoi la un spital de exantematici, care îi reamintea 
sublocotenentului Nandriş scena macabra din povestirea lui I. Ghica Ciuma lui 
Caragea: „Ziua se încheia cu raportul cioclului, care spunea că a transportat la 
groapă 13 oameni, dar a îngropat numai 12, pentru că unul a fugit”. 

După trei ani de armată grea Gr. Nandriş este demobilizat şi îşi reia stu- 
diile la Bucureşti, unde alături de vechii prieteni, îi are colegi şi pe D. Caracos- 
tea, Sterie Enăchescu ş.a. Studentul Nandriş îi are în calitate de profesori pe: 
O. Densusianu (filologie şi folclor, literaturile romanice), D. Evolceanu (limba 
şi literatura latină), S. Mândrescu (limba şi literatura germană), V. Pârvan ş.a. În 
1920 Gr. Nandris îşi ia licenţa la specialităţile latina şi germana, în scurt timp este 
numit profesor suplinitor de germană şi latină la liceul Gh. Lazăr (Bucureşti). 

Interesul sporit pentru limba, literatura, istoria concetatenilor săi, pentru 
viaţa şi contactele românilor cu alte popoare îl orienta pe tânărul Nandriş spre 
culmile ştiinţei, care cereau noi cunoştinţe. 

Se hotărăşte să-şi concentreze atenţia asupra studierii limbilor slave, astfel 
cunoscând mai bine evoluţia şi starea contemporană ale limbii şi literaturii roma- 

ne. In acest scop isi indreapta pasii in 1920-1921 spre Viena, unde profesau atunci 
eminenti specialişti: W. Vondrak (limbile slave), P. Kretscmer (limba şi literatura 
greacă) ş.a. În 1921-1922 îl aflăm pe Gr. Nandriş studiind slavistica la Universita- 
tea Jagellonă din Cracovia la cunoscuţi profesori polonezi cum au fost K. Nitsch, 
J. Rozwadowski, J. Los ş.a. 

Într-o scrisoare de mai târziu către B. Munteanu (23 octombrie 1926), 
Gr. Nandriş mărturisea că era pe deplin satisfăcut de atmosfera creatoare din tim- 
pul studiilor în Polonia. 

În 1922, la Cracovia, Gr. Nandriş îşi susţine teza de doctorat cu tema: Aspec- 
tele verbale in Evangheliarul de la Putna (titlul în polonă: Postacie czasownika w 
Evangeliarium Putnanum). Predecesorul lui Gr. Nandriş la Catedra de slavistică a 
Universităţii din Cernăuţi — profesorul Emil Kaluzniacki (1845-1914) — publicase 
la Viena şi Teschen în 1888 Evangeliarium Putnanum (Monumenta linguae pa- 
leoslovenicae, I), unul dintre cele mai vechi manuscrise slave (de redacţie ucrai- 
neană), păstrate în Moldova (21). 

Studiind profund acest text, scris în Galiţia orientală sau Volhinia, Gr. Nan- 
driş a supus unei analize exhaustive aspectul verbal al tuturor formațiilor verbale 
din Evangheliarul putnean, comparându-le cu originalul grecesc şi cu Evangelia- 
rium Assemani, de care textul putnean se apropie cel mai mult. 

În scurt timp după susţinerea tezei de doctorat Gr. Nandriş e numit lector la 
Universitatea din Cracovia. 


K Ok K 


În 1923-1925 îl aflăm pe Gr. Nandris în Franța la scoala de la Fontenay- 
aux-Roses, unde audiază cursurile celor mai distinși lingvisti francezi ai timpului 
(A. Meillet, A. Mazon, Mario Roques, G. Millet ş.a.) de la Ecole pratique des 
Hautes Etudes şi de la Ecole des Langues Orientales vivantes. 

În acest mod, printr-o inepuizabilă forță de muncă, prin însuşirea metode- 
lor de lucru ale celor mai distinși filologi şi lingvisti din diferite ţări (România, 
Austria, Polonia, Franţa), Gr. Nandriş a acumulat cunoştinţe vaste şi profunde din 
domeniul filologiei şi lingvisticii, in special din cel al slavisticii mondiale, pentru 
a le pune în serviciul ştiinţei istorice şi filologice româneşti la investigarea celor 
mai dificile probleme ale limbii şi istoriei noastre. El îşi dădea bine seama că pre- 
gătirea ştiinţifică a unui filolog român cere o profundă cunoaştere a mai multor 
limbi. De aceea a căutat să se familiarizeze atât cu limbile clasice (latina, greaca, 
precum şi slava veche), cât şi cu limbile moderne (franceza, italiana, germana, 
engleza), având în vedere şi limbile slave contemporane (poloneza, rusa, ucrai- 
neana, ceha, slovaca, bulgara, sarbo-croata). In general cunoştea peste 14 limbi. 
Pe Gr. Nandriş îl interesa sensul profund al relaţiilor istorice dintre poporul român 

gi vecinii lui, tinzând a dobândi date noi din istoria limbilor şi culturilor popoare- 
lor învecinate pentru a explica evoluţia limbii şi culturii noastre. Existenţa noastră 
s-a împletit cu viata acestor popoare în trecut şi cu ele suntem sortiti să trăim în 
reciprocitate culturală şi în viitor. Esenţa şi specificul acestor legături constă în 
păstrarea de către fiecare a solidarităţii cu spiritualitatea din care provine. Tinzând 
a pătrunde în înseşi sensurile valorilor culturale, Gr. Nandriş se străduia să sur- 
prindă dimensiunile şi profunzimea acestor entităţi naţionale în contact. 

Legat prin naştere, educaţie şi cultură de realităţile bucovinene, în strânsă 
conexiune cu existenţa popoarelor conlocuitoare, Gr. Nandris tindea să evidentieze 
specificul creaţiei poporului român, în condiţiile istorice tradiționale şi în contextul 
valorilor universale. Baza lingvistică şi culturală a poporului nostru o formează 
rădăcinile adânc înfipte în pământul strămoşesc, în moştenirea daco-romană, dar 
„noi nu ne găsim nici în apus şi nici la soare-rasare. Noi suntem unde suntem cu toți 
vecinii noştri împreună — pe un pământ de cumpănă”, sublinia Lucian Blaga. 

lată de ce Gr. Nandriş şi-a văzut vocaţia în studierea relaţiilor poporului 
român cu vecinii (polonezi, ucraineni, ruşi, bulgari, maghiari etc.). Nu toţi erau 
de acord atunci, aşa cum nici astăzi multi nu împărtăşesc asemenea poziţii, dar 
formulările categorice, bazate de cele mai multe ori pe emoţii, se cer a fi corectate 
de obiectivitatea ştiinţifică, singura care poate avea forţă convictivă. Să pornim 
deci de la ce este al nostru, românesc, dar să nu ne izolăm într-un turn de fildeş. 
Este semnificativ în această privinţă faptul că în timpul studiilor sale din Franţa, 
răspunzând la o scrisoare a profesorului I. I. Nistor (rectorul de atunci al universi- 
tatii cernautene), care-l sfătuia să lase slavistica şi să treacă la indo-europenistica, 
Gr. Nandriş îşi exprima convingerea că „din punct de vedere practic noi avem 
mare nevoie de slavişti, cât de mulţi şi cât de buni, ca să poată cuprinde întregul 
domeniu vast, atât de multilateral şi atât de important pentru cultura noastră şi 
pentru statul nostru”. De aceea Gr. Nandriş respingea propunerea lui I. I. Nistor 
de a începe „cariera printr-un salt brusc în altă specialitate” (25, p. 96-98). Acest 
gest al tânărului de 31 de ani apare ca deosebit de semnificativ, oglindind fidel 
rectitudinea ştiinţifică şi morală a unui adevărat om de ştiinţă. 

Se înţelege că legăturile cu lumea latină prevalau în concepţia ştiinţifică a 
lui Gr. Nandriş. El făcea parte din pleiada de lingviști, literati, folcloristi, istorici, 
jurişti formaţi în şcolile Apusului: Al. Rosetti, C. C. Giurescu, Al. Busuioceanu, 
I. Muslea, Bazil Munteanu, Gh. I. Brătianu, Th. Sauciuc-Săveanu, P. P. Pana- 
itescu, C. Marinescu, Scarlat Lambrino ş.a., care prin lucrările lor au elucidat 
procesul de formare a poporului român, aflat la o încrucişare de civilizaţii estice 
şi vestice. Brăileanul Basil Munteanu (1897-1972) considera poporul român o 
„sinteză unică şi originală” care uneşte daco-romanitatea într-o „a doua fuziune” 
cu slavii, definind astfel pentru lumea occidentală specificul autohton al culturii 
române (26, 27). Cât priveşte limba română, Gr. Nandriş (împreună cu F. Miklo- 

sich, S. Puşcariu, Al. Rosetti ş.a.) considera că elementul slav este un component 
lingvistic ce s-a adăugat după constituirea limbii noastre ca limbă romanică în 
sud-estul european. Deci oricât de importantă ar fi influenţa slavă asupra limbii 
române (îndeosebi în plan lexico-frazeologic), aceasta a fost şi rămâne limbă ro- 
manică prin structura ei morfologică, sintactică şi prin fonetism. În plan istoric 
amestecul etnic slavo-român n-a afectat formarea limbii române prin sinteza da- 
co-romană, pentru că elementele lingvistice slave au jucat doar rolul de adstrat. 
Gr. Nandriş a publicat un studiu de ansamblu în acest sens într-o revistă engleză 
(28, XXX, nr. 74, 1951) cu titlul Dezvoltarea şi structura limbii române, în care se 
sublinia în special faptul că nu se poate identifica factorul etnic cu cel lingvistic. 

În plan filologic-documentar Gr. Nandris, mergând pe urmele lui I. Bogdan, a 
studiat cu toată acribia necesară serii întregi de documente istorice slavo-române. El 
a analizat documentul din 1404 (pus în circulaţie de Hr. A. Petrov), privind mănăs- 
tirea Peri (Maramureş, astăzi Hrusevo din Ucraina transcarpatică), din care reiese 
vechimea aşezărilor româneşti în acea regiune (37). Apoi Gr. Nandriş a publicat 
patru documente din epoca lui Ştefan cel Mare (1479-1480, 1490, 1497), aflate în 
colecția Sion de la Biblioteca Universităţii din Cluj (38). Aici este prezentat textul 
original slav, traducerea românească, precum şi comentariile de rigoare (data docu- 
mentului, unele informaţii despre persoanele pomenite în el, un indice de persoane 
şi localităţi). Gr. Nandriş a publicat o colecţie întreagă de documente slave, aflate în 
arhivele mănăstirilor de la Muntele Athos, folosind fotocopiile puse la dispoziţie de 
bizantinologul francez, Gabriel Millet (39)!. Culegerea cuprinde 44 de documente 
slavo-române, dintre care 40 se referă la relaţiile dintre domnii Munteniei (Basarab 
II Laiotă, Radul cel Mare, Neagoe Basarab, Mihai Viteazul şi, mai ales, Matei Ba- 
sarab) cu mănăstirile de la Muntele Athos (Cutlumus, Dochiariu, Iviron, Xenofon}. 
Două documente sunt de origine moldovenească (unul de la Petru Rareş şi altul de 
la Ştefan Tomşa); unul provenea de la Patriarhia din Constantinopol (1372-1373), 
privind împărțirea mitropoliei Ţării Româneşti, iar altul — de la boierul muntean Al- 
dea. Aceste documente datează dintr-o perioadă de aproape 300 de ani (1372-1658). 
Gr. Nandriş scoate în evidenţă stilul acestor documente, care — ca oricare altele — 
prezintă o limbă tehnică tradiţională cu influenţe şi inovaţii locale. Documentele 
muntenesti sunt redactate în medio-bulgară, deoarece în cancelaria Ţării Româneşti 
limba slavă venise din cancelaria Bulgariei. De prin secolul al XV-lea în documen- 
tele muntenesti se simte tot mai mult influenţa sârbească, păstrându-se însă structu- 
ra medio-bulgară. Se observă, bineînţeles, în documentele slave şi înrâurirea limbii 
române vorbite, prin introducerea de cuvinte şi forme gramaticale româneşti (cf. ot 
nad koltea „de la Colțea” ş.a.). Cât priveşte Moldova, aici e prezentă limba 
medio-slavă, trecută prin filiera limbii slavilor răsăriteni (ucraineni, belaruşi şi mai 
ales ruşi). I. Bogdan ajunsese la concluzia că „limba oficială a cancelariei moldove- 

Gr. Nandris a studiat in mod critic traducerea unor texte vechi religioase, 
in speţă a evangheliilor. Comparând minuţios textul românesc cu cel slav şi cu 
originalul grecesc, cercetătorul scoate în evidenţă faptul că la baza traducerilor 
au stat diferite concepţii filozofice (47). Profesorul cernautean a fost de asemenea 
preocupat de problema interacțiunii folclorice, etnografice, demografice a româ- 
nilor cu vecinii lor. În această privinţă se pot distinge două direcţii principale. În 
primul rând, e vorba de românii din Carpaţii polono-cehi, pe care i-a studiat atât 
pe baza documentelor, cât şi a datelor Atlasului lingvistic polonez. Gr. Nandriş a 
examinat relaţiile istorice şi culturale româno-polono-cehe în mai multe articole. 
În 1923 ela întreprins cercetări de toponimie şi etnografie, demonstrând prezenţa 
elementului românesc în Carpaţii Galiției şi Moraviei. În acest sens Gr. Nandriş 
susţinea că guralii — populaţia românească din acea zonă — au pătruns în ţinuturile 
nord-carpatine ca păstori-colonişti încă prin secolele XII-XIII (43, p. 90-100). 
Harta prezentată în acest articol a fost reprodusă de I. Simionescu în cartea Tara 
noastră. Natură. Oameni. Muncă (Bucureşti, 1938, p. 271). Tema respectivă apa- 
re şi într-un articol al lui Gr. Nandriş în limba polonă, în care se atrage atenția 
asupra particularitatilor de limba ale acestor ,,migratori” (44, p. 251-258). 

Servindu-se de Atlasul lingvistic al Poloniei Subcarpatice, alcătuit de 
M. Malecki si K. Nitsch, Gr. Nandriş a studiat soarta ciobanilor români din re- 
giunea cuprinsă între frontiera lingvistică polono-cehă din Silezia şi cea po- 
lono-ucraineană spre răsărit de linia râului San. În graiurile poloneze, vorbite în 
acea regiune, apar multi termeni păstoreşti de origine română (baca „baci”, gele- 
ta, gelatka „găleată”, dzer „zer”, kl’ak „chiag”, stronga „strungă”, hurda „urdă”, 
kosar(a) „coşar”, berbec, vatra, kolyba, kornut, merynda „merinde”, putina, ru- 
guma, rinza, cap „ţap”, sut, carek (carok) ,,tarc”, walbija „albie”, kyrdel „cârd”, 
valah „păstor, cioban”, kulastra „coraslă” etc.). Datele acestui atlas demonstrează 
o dată în plus că migrațiile păstorilor români au avut loc într-o perioadă timpu- 
rie. Din punct de vedere geografic termenii româneşti cuprind regiunea hutula in 
Moravia şi Silezia, unde au ajuns păstorii români în migrațiile lor. Nimic nu ne în- 
dreptateste să credem că pe întregul întins al Carpaţilor ar fi existat unguri (popor 
de stepă) peste care ar fi venit populaţie românească. Mult mai aproape de adevăr 
este ideea că românii au luat unii termeni de la unguri în pustă, unde se învecinau 
cu aceştia, şi i-au transmis mai departe în timpul migraţiei lor (45, p. 148). 

Împreună cu profesorul polonez M. Malecki, slavistul cernăuţean a studiat 
situaţia graiurilor vorbite de coloniştii polonezi în judeţul Suceava (46, p. 16-22). 

În aceste lucrări Gr. Nandriş constata concordanța datelor lingvistice ale 
regiunii cu cele toponimice. În toponimia şi în economia păstorească a acelei 
regiuni sunt prezente pretutindeni urmele ciobanilor romani. Esentiala este şi 
omogenitatea terminologiei româneşti de-a lungul Carpaţilor până în Moravia şi 
Silezia (cf. 47, p. 10-56). Termenii tipic păstoreşti din regiune sunt româneşti. 

In al doilea rand, Gr. Nandris s-a ocupat de raporturile istorice, literare si 
lingvistice dintre populatia Moldovei si cea a Ucrainei. In Anuarul Scolii romane 
din Franţa el a publicat o lucrare despre legăturile folclorice ale moldovenilor cu 
ucrainenii. Au fost analizate o serie de cântece populare ucrainene (dume), din 
care se vădesc relaţiile istorice moldo-ucrainene. În aceste „cronici poetice” ale 
ucrainenilor e descrisă epoca de strălucite fapte militare din timpul lui Bogdan 
Hmelnitchi (sec. XVII). Accentele lirice ale amintirilor despre măririle trecute 
sunt prezentate prin prisma decăderii şi a pierderii libertăților politice din secolele 
XVIII-XIX. În acelaşi timp în dumele şi colindele ucrainene se vorbeşte cu admi- 
ratie despre vremurile glorioase ale lui Ştefan cel Mare, numele căruia era foarte 
popular, mai ales în Ucraina occidentală. Pentru prima oară Ştefan e pomenit în- 
tr-o gramatică slavă a lui Jan Blagoslav scrisă în 1571 şi publicată în 1587. Aici 
e vorba despre un cântec popular ucrainean de la începutul secolului al XVI-lea, 
care a fost găsit în Veneţia. O tânără fecioară este salvată de Ştefan cel Mare de 
la înec în Dunăre. Acest cântec cunoaşte mai multe variante, analizate de filolo- 
gii ucraineni (A. A. Potebnea ş.a.). În cântecele ucrainene se pomenesc avutiile 
Moldovei (îndeosebi vinurile), cultura aleasă a moldovenilor, bisericile frumoase 
şi bogate, fratia de arme a moldovenilor şi ucrainenilor. Lucrarea lui Gr. Nandris 
demonstrează importanţa folclorului ca izvor de cunoaştere a evenimentelor din 
trecutul istoric al popoarelor învecinate (48). 

Recenzând o lucrare a cercetătorului ucrainean Petro Buzuk (49, nr. 3, 
p. 167-169), Gr. Nandriş consideră greşită tendinţa de a trage concluzii privind 
etniile pe baza unor relaţii lingvistice insuficient studiate. ÎL critică pe P. Buzuk 
pentru confuzia pe care acesta o face între influenţele slave de răsărit din docu- 
mentele slave redactate în cancelariile domnilor Moldovei şi înrâuririle etno-lingvis- 
tice. În general, Gr. Nandriş consideră că articolul lui P. Buzuk nu aduce nimic 
nou în studiul relaţiilor ucraino-române. 

Tratarea istorico-etimologică a unor termeni populari l-a preocupat pe 
Gr. Nandriş in analiza interjectiilor din uzul ţăranilor: Hdis! Cea! (50, nr. I, 
p. 185-189). Susţinându-l pe N. Drăganu în privinţa originii latine a interjectiei 
Cea!, Ceala! (lat. ecce-hac, ecce-hac-illae) cu sensul demonstrativului depărtat şi 
considerând că hăis deriva din hăi + iste — acesta, aista, ista cu sensul demon- 
strativului apropiat, Gr. Nandriş considera că în maghiară şi ucraineană cuvintele 
acestea au fost împrumutate din română, în care ele circulă în corespundere cu 
tehnica plugăritului, pe care autorul o explică în deplină cunoaştere. Gr. Nandriş 
s-a ocupat de etimologia unor termeni sociali, anume rdzes, având in vedere atât 
cuvântul, cât şi instituția (51, nr. I, p. 325). Eliminand posibilitatea derivarii cu- 
vântului din maghiară reszes (din cauza dificultăților fonetice, z din sz), Gr. Nan- 
driş apropie termenul dat de polonul rycerz (din germ. Ritter), având în vedere 
pe luptătorul călare, călăraşul, funcţie ce s-a aflat la baza instituţiei, iar privile- 

giul nobiliar şi economia de coproprietar privilegiat au venit drept consecinţă a 
funcţiei sociale. Argumentele invocate de Gr. Nandriş n-au convins însă lingvistii 
romani care au urmat să creadă că termenul rdzes este din maghiară. 

În ce priveşte cercetarea istorico-literară, Gr. Nandriş a investigat originea 
numelui de familie a lui Eminescu. Aflându-se în Polonia la studii, Nandriş a cer- 
cetat în arhivele locale răspândirea numelui de familie Eminowicz (52, p. 86-90). 
Se ştie că e vorba de radicalul tătăresc Emin, care a devenit în Polonia Eminowicz, 
iar apoi rudele poetului s-au stabilit cu traiul în Moldova, devenind Eminovici. 
Istoricul I. I. Nistor (1, p. 169-170) a precizat că în satul Călinești din jud. Sucea- 
va în a doua jumătate a secolului al XVIII-lea pe moşia boierului lenachi Cârstea 
trăia țăranul clăcaş Petru Eminovici. Fiul acestuia — Vasile Eminovici — era şi el 
clăcaş pe moşia boierească, dar învățase puţină carte la mănăstirea Dragomirna 
sau la Suceava, unde era o veche şcoală moldovenească. Vasile a devenit dascăl 
(cântăreţ) de strană în Călineşti şi a primit patru fălci de pământ în proprietate, 
devenind astfel răzeş?. In 1812 lui V. Eminovici i se născu fiul Gheorghe sau 
Gheorghieş Eminovici, care urmă şcoala moldovenească a dascălului Ionita din 
Suceava, cunoscând destul de bine şi limba germană. Boierul Ienachi îl face pe 
Gheorghe vechilul său. Gheorghe devine apoi sulger în serviciul baronului loan 
Mustazza, care arendase de la C. Balş moşia din Dumbrăveni, jud. Botoşani. Mai 
târziu C. Balş, luând moşia în stăpânire, dă administrarea moşiei în grija lui 
Gheorghe Eminovici, care în 1840 se căsători cu Raluca, fiica stolnicului Juraşcu 
din Joldeşti. În 1841 principele Mihai Gr. Sturza îl ridică pe Gh. Eminovici la 
rangul de căminar. Făcând economii, în 1849 Gh. Eminovici cu 4000 de galbeni 
cumpără moşia Ipotesti de vreo 300 de fălci de pământ arabil, cu pădure şi iaz, 
devenind proprietar şi trecând în rândurile micii boierimi. Aici, în Ipoteşti, a văzut 
lumina zilei viitorul Luceafăr al poeziei noastre. În 1866 I. Vulcan, publicând 
poezia De-aș avea..., a prefăcut numele Eminovici în Eminescu. Poetul n-a re- 
nuntat niciodată la acest nume de familie. 

Un alt domeniu care l-a preocupat pe Gr. Nandriş este metodica predării 
limbii române în şcolile secundare. Împreună cu Al. Procopovici el a prezentat 
un referat special la tema dată în cadrul celui de-al III-lea Congres ai filologilor 
români (Cernăuţi, 20-22 mai 1927 [53, p. 598-608]). 

Timp de mai mulţi ani l-am cunoscut pe prof. Gr. Nandriş la cursurile teo- 
retice: „Elemente de fonetică generală”, „Fonetismul elementelor slave din limba 
română”, „Evoluţii semantice slavo-române”, „Studiul vocabularului slavo-ro- 
man”, precum şi cele de slavistică propriu-zisă: „Sistemul verbului slav”, „Cul- 
tura chirilo-metodiană”, „Începuturile istoriei slavilor”. Gr. Nandriş a predat şi 
cursul „Istoria literaturii polone de la romantism la epoca modernă”, ocupându-se 
în special de activitatea literară şi socială a lui Adam Mickiewicz (1798-1855), 
Julius Slowacki (1800-1849), Sigmund Krasinski (1812-1859). Foarte instructive 

erau şedinţele de proseminar, conduse de profesor, la care se studia gramatica 
limbii slave vechi bisericesti dupa manualul lui August Leskien Grammatik der 
altkirchenslavislavischen Sprache. Pe atunci nu se cunoştea încă traducerea emi- 
nesciană parţială a acestui manual (cu interesante comentarii). Profesorul invita 
studenţii să asiste şi să participe activ şi la şedinţele de seminar, la care se ana- 
lizau diferite texte slave. Când a apărut traducerea franceză a Cuvântului despre 
oastea lui Igor în „Revue des études slaves” (Paris, 1938), la seminar împreună 
cu profesorul se analiza textul din punct de vedere lexical, morfologic şi sintactic, 
confruntând transpunerea în limba franceză cu cea slavă. 

De la prima prelegere (8 octombrie 1934), apoi la şedinţele de proseminar 
şi seminar şi până la ultima mea lucrare — cea de licenţă din februarie 1940 — am 
fost mereu în cel mai strâns contact cu profesorul Grigore Nandriş. După această 
dată legăturile noastre au fost rupte din cauza evenimentelor din acel an şi a sta- 
bilirii lui Nandriş în Anglia. Relaţiile de prietenie, respect şi stimă reciprocă mă 
indreptatesc să afirm cu deplină sinceritate ca prof. Gr. Nandriş era de o corecti- 
tudine exemplară în toate privintele şi mai ales în raporturile lui cu studenţii. La 
prelegeri, la lucrările de proseminar şi seminar luau parte reprezentanţi ai diferitor 
naţionalităţi nu numai din Bucovina, de la Cernăuţi, ci şi de la Cluj şi laşi, Boto- 
sani şi Bucuresti, Chişinău, Balti şi Cetatea Albă. Nu îngăduia nimănui, pe baza 
trecutului sau a forţei prezentului, să umilească sau să nedreptateasca pe cineva. 
Această concepţie a respectat-o cu stricteţe în întreaga sa activitate profesorală, 
precum Şi în cea cu caracter social-cultural, urmărind idealul de unitate spirituală 
şi naţională a poporului român. Consecvent în aplicarea principiului ce-l formu- 
lase încă în articolul Zile trăite în Bucovina în legătură cu amintirile sale despre 
actul de la 15 noiembrie 1918, Gr. Nandriş susţinea cu toată fermitatea: „Toate 
nationalitatile vor trăi viata liberă naţională potrivit caracterului etnic. Ele se vor 
putea dezvolta în toată libertatea în cadrul statului national român. Românii nu 
vor face altora nedreptatea ce li s-a facut lor” (54, p. 250). E cunoscută atitudinea 
obiectivă şi binevoitoare, pe care a avut-o Gr. Nandriş fata de predecesorul său la 
catedra de slavistică, Em. Kaluzniacki şi colegul său de la Facultatea de Teologie 
din Cernăuţi, Fugen Kozak, care, deşi ucraineni de origine, au fost după merit 
apreciaţi, contribuind la dezvoltarea ştiinţei româneşti (11, p. 31). 

Grigore Nandriş va rămâne pentru totdeauna un model demn de urmat în 
procesul de formare a unei poziţii active a personalităţii unui tânăr cercetător şi 
profesor-îndrumător de generaţii. În tânăra generaţie Gr. Nandriş vedea sprijinul 
cel mai de nădejde al trecutului, făuritorul prezentului şi speranţa în viitorul între- 
gului nostru neam. Dăruirea lui pentru ştiinţă şi cultură au lăsat amprente durabile 
în mintea şi inima celor care l-au cunoscut, l-au ascultat, profesorul conducân- 
du-se de spusele lui Rabindranath Tagore: „Viaţa este un dar, pe care-l merităm 
numai când îl dăruim altora”. 

În ceea ce priveşte activitatea social-culturala a lui Gr. Nandris în perioada 
de pana la 1940 este relevanta activitatea sa in calitate de presedinte al ,,Societatii 
pentru cultura şi literatura română din Bucovina” (echivalentă cu „Astra” arde- 
leana (55). 

Se cade a sublinia faptul ca scopurile inalte pe care si le puneau fondatorii 
Societăţii — fraţii Alexandru, Gheorghe şi Eudoxiu Hurmuzaki — se datorau in spe- 
cial educaţiei lor în mijlocul ţăranilor bucovineni (de la Cernauca şi împrejurimi), 
pe care ei au căutat prin toate mijloacele să-i ridice la un nivel cultural, intelectual 
cât mai înalt. Acest ideal a fost desăvârşit mereu, până la ultimii conducători ai 
„Societăţii...” — feciorii de ţărani din Mahala, fraţii Grigore şi Ion Nandris. Atât 
primii — fondatorii —, cât şi ultimii urmăreau consolidarea coeziunii de familie şi 
neam, înaltul simţ al datoriei faţă de poporul român. 

Timp de 12 ani (1930-1942) sub preşedinţia prof. Gr. Nandriş „Societatea 
pentru cultura şi literatura română din Bucovina” a desfăşurat o vie activitate 
culturală prin organizarea de prelegeri la „Universitatea liberă” din Cernăuţi, 
prin înfiinţarea de filiale ale Societăţii în aproape toate satele bucovinene, prin 
construirea în 1937-1940 a unui măreț Palat cultural în centrul Cernăuţilor (as- 
tăzi „Casa ofiţerilor”). „Societatea...” dispunea şi de tipografie, care purta nu- 
mele Mitropolitului Silvestru (Morariu Andrievici), de un internat pentru elevii 
români“, precum şi de un cinematograf. La Roşa-Stânca de lângă Cernăuţi din 
inițiativa lui Gr. Nandriş a funcţionat mai mulţi ani „Universitatea ţărănească”, 
care se prezenta ca o mişcare de regenerare culturală a poporului, tinzând să 
sporească potenţialul intelectual al ţăranului, largindu-i orizontul şi făcându-l 
conştient de drepturile şi obligaţiile sale în conducerea ţării, a administraţiei 
locale. 

Legat sufleteşte de idealurile ,,Societatii...”, Gr. Nandris i-a păstrat faclia in 
toți anii de exil de dupa 1940. 

La aniversarea de o sută de ani de la înfiinţarea „Societăţii pentru cultura şi 
literatura română în Bucovina” Gr. Nandriş a publicat în diverse ediţii din Paris, 
Londra, Madrid, Cleveland o serie întreaga de articole, cărţi despre rolul şi acti- 
vitatea acestei instituţii culturale (57). 

Cu multă căldură sufletească a prefaţat Gr. Nandriş cartea unui ţăran buco- 
vinean deportat, în care vedea un document istoric, nu o operă literară (58). 

În 1946 profesorul Gr. Nandriş a adresat Conferinţei de pace de la Paris 
un „Memoriu. Pro Basarabia şi Bucovina” (în limba spaniolă), în care a expus 
în mod documentat şi argumentat destinul acestor ţinuturi, făcând trimiteri şi la 
scriitorii ruşi P. Svinin, A. Zasciuc, L. Tihomirov ş.a. Memoriul cheamă la respec- 
tarea principiilor drepturilor omului şi a Cartei atlantice (59). 

Încă în 1938 prof. Gr. Nandriş a fost invitat să ţină conferinţe despre Ro- 
mânia la Londonderry, Cambridge, Oxford, Londra şi alte oraşe din Anglia, fapt 


Testament 165 


menționat de unele ziare din România (,,Universul” din octombrie 1938) şi din 
Anglia („The Derry Standard”). 

Aceste relaţii cu Marea Britanie nu sunt întâmplătoare. Într-o excursie pe 
Ceahlău Gr. Nandriş o cunoaște pe ziarista engleză, licenţiată în litere şi filozo- 
fie a Universităţii din Dublin, Mabel Vinofred Farley, fiica preotului protestant 
William John Farley, profesor la Facultatea de Teologie din Londonderry (Irlanda 
de Nord). 

În scurt timp, în 1937, Grigore Nandriş se căsătoreşte cu Mabel, care trece 
de la protestantism la ortodoxism, primind numele de Maria. Ceremonia căsăto- 
riei a avut loc în Capela metropolitană din Cernăuţi. 

Mabel (Maria) Nandriş-Farley a desfăşurat o vie activitate publicistică şi 
literară. Ea a tradus şi a editat la Londra în 1952 opera lui I. Creangă, ilustrată de 
pictorița de origine bucovineană Isidora Constantinovici. Traducerea prezentată 
de Mabel Nandriş a fost apreciată de G. Călinescu în „Gazeta literară” (nr. 17, 
decembrie 1964) la rubrica „Creangă peste hotare”. A doua ediţie a cărţii a apărut 
la New York. 

În luna mai 1940 prof. Gr. Nandris, soţia şi fiul lor, John Gregory, au plecat 
în Anglia. Profesorul cernautean, împreună cu prof. G. Oprescu (Bucuresti) şi 
prof. Gr. T. Popa (Iasi) au fost trimişi într-o misiune diplomatică şi culturală a Mi- 
nisterului de externe şi a celui de propagandă ale României. Gr. Nandriş n-a mai 
avut posibilitatea să calce după acea dată pe pământurile natale. Scopul misiunii, 
planificată doar pentru două luni (şi realizată 28 de ani), era de „a informa lumea 
anglo-americană, care nu ne cunoaşte şi nu e informată decât de duşmanii noştri, 
care sunt bine organizaţi şi multi la număr aici (Anglia) şi in America” (Gr. Nan- 
driş în scrisoarea din 8 iunie 1967 către fratele său, Teodor). 

„De peste un sfert de veac ciocănesc ca în piatră seacă să introduc măcar 
câteva idei sănătoase despre noi în această lume, unde drumul la rațiune, dreptate 
etică, duce prin stomac... Am intrat în toate păturile sociale, în toate vârstele să 
samăn sămânţa buna, ferindu-mă doar să nu plictisesc şi să nu duşmănesc pe ni- 
meni, căci atunci toată munca e zădărnicită” (scrisoare — 20/8, 1967). 

În 1962 a ţinut conferinţe şi în America (New York), în Canada (Cleve- 
land), în Franţa (Paris), Italia (Milano) etc. 

Aflându-se în Anglia, Gr. Nandriş a abordat mai multe probleme de topo- 
nimie şi antroponimie românească. Într-un mare articol de revistă, publicat la 
Paris (60), Gr. Nandriş critica aspru, cu argumente absolut valabile pretenţiile 
acelora, care vedeau în unele toponime din Moldova dovada unei vechi dominatii 
politice a Ucrainei asupra pământurilor moldave. E de menţionat că în altă revistă 
Gr. Nandriş tipărea un substanţial articol despre contribuţia adusă civilizaţiei ru- 
seşti de emigranții români (28, XVIII, nr. 52, 1939) şi urmaşii acestora, care l-au 
însoţit pe D. Cantemir în Rusia după 1711. 

În revista „The Slavonic and East European” de la Londra Gr. Nandris a 
publicat o serie întreagă de articole şi recenzii privitoare la diferite probleme, 
inclusiv ale istoriei şi lingvisticii din R.S.S. Moldovenească (28, XXX, nr. 74, 
1951; XXX, nr. 75, 1952; XXXII, nr. 78, 1953; XXXIII, nr. 80, 1954; XXXIV, 
nr. 83, 1956; XXXVI, nr. 87, 1958. 

Titular al Catedrei de filologie comparată a limbilor slave (Comparative 
Slavonic Philology) la Scoala de Studii slavone şi est-europene” a Universităţii 
din Londra (1948-1962), pensionat cu titlul de Professor Emeritus, Gr. Nandriş 
a publicat în limba engleză un bun manual de gramatică a limbii slave vechi, cu 
unele referinţe şi la limba română (61), având ca model manualul cu aceeaşi temă 
al lui August Leskien (62). Manualul profesorului Gr. Nandriş a fost solicitat de 
multe universităţi din lume, inclusiv din Siberia. 

Pentru a familiariza studenţii săi cu limba română vorbită, Gr. Nandriş a 
alcătuit un Colloquial Rumanian, apărut în trei ediţii (1945, 1953, 1961). 

Memoriei lui N. lorga i-a închinat eseul despre Vlad Tepes, Dracula, cum 
e cunoscut Domnul muntean în literaturile europene (65). 

În 1959 Gr. Nandriş a întreprins o călătorie de studii la Muntele Athos 
pentru a cerceta documentele slave, păstrate în arhivele mănăstireşti de acolo. 
În acelaşi timp el a studiat profund monumentele de artă din acele mănăstiri. 
Aceste cercetări au stat la baza unei monografii despre umanismul picturii mu- 
rale postbizantine din Estul Europei, finalizată în 1962 şi publicată post-mortem 
în limba engleză la Wiesbaden (Germania în 1970) (64) şi tradusă apoi în limba 
română şi publicată la Bucureşti în 1985 (65). Ca un gest de înalt respect şi 
recunoştinţă pentru predecesorul său polonez, Wladyslaw Podlacha, profesorul 
Gr. Nandriş include în volumul întâi al publicaţiei sale (64) lucrarea cercetăto- 
rului polonez privind influenţa culturii bizantine asupra picturilor bucovinene, 
editată la Lemberg (Lwow) în 1912. În acest context trebuie să menţionăm con- 
tributia lui Gr. Nandris la interpretarea unor inscripţii considerate până atunci 
indescifrabile. Astfel, la biserica din Voroneţ Gr. Nandriş a descifrat numele lui 
Homer (Imid) Sofocle (Eleu Zmovagl), Euripide (Thigilid) şi Tucidide (Undin), 
despre care scria: „Prezenţa filozofilor greci, a tragedienilor, a poeţilor, istorici- 
lor în pictura neobizantină dovedeşte o resurectie umanistă în cultura Europei 
de Est” (citat după 12, p. 37). 

Mergând pe urmele lui N. Iorga (66), Gr. Nandriş trage concluzia că „după 
căderea Constantinopolului moştenirea spirituală a Bizanțului şi-a găsit refugiu 
în ţările ortodoxe din afara imperiului otoman, unde s-a îmbogăţit cu resurse lo- 
cale. Ţările române au fost cele mai bogate tari, care au adăpostit această zestre 
spirituală bizantină. Pe lângă aristocrați, negustori, cărturari şi clerici în Moldo- 
Valahia s-au strămutat cu traiul şi multi pictori de biserici şi icoane, care au adus 
aici spiritul şcolii cretano-venetiene şi a celei de la Salonic, precum şi a tradiţiei 

athonite. In acest mod s-au format mesteri locali, care au urmat opera predeceso- 
rilor, completand-o cu elemente locale” (65, p. 20). 

În Prefaţa lui Gr. Nandriş (65, p. 12-14) se arată că scopul lucrării este 
detectarea destinului artei bizantine dupa 1453 în spațiul dintre Marea Baltică 
şi Deşertul arabic. Principala atenţie a autorului este îndreptată asupra picturii 
murale a bisericilor din nordul Moldovei din secolul al XVI-lea, care „reprezintă 
un stil arhitectural nou în istoria construcţiilor bizantine. Excelează ele atât prin 
perfecta armonie a limitelor şi volumului, cât şi prin varietatea siluetelor lor, dar 
mai ales prin frescele de pe pereţii exteriori — Voroneţ, Moldoviţa”. Bisericile 
din Bucovina se pot încadra printr-o apropriere de spirit cu tipologia unor opere 
arhitecturale cum e biserica Transfigurării din Atena sau cea a sfinților Apostoli 
din Salonic, sau chiar cu San Marco din Veneţia, ceea ce îl face pe Gr. Nandriş 
să-şi încheie Prefaţa printr-un citat din cartea cercetătorului A. Michelis (O cer- 
cetare estetică a artei bizantine, Londra, 1955), care considera că „acele capele 
bizantine au ceva din inefabila lumină ce străluceşte pe chipul unui copil, ceva din 
dulceata inocenţei” (65, p. 14). 

Monografia lui Gr. Nandriş îşi bazează interpretarea valorilor estetice pe 
lucrările unor cunoscuţi specialişti în materie de artă bizantină precum: prof. 
J. Strzygowski (Viena), Al. Busuioceanu®, specialist în El Greco (1541-1614), 
pictor de origine greacă, dar care a lucrat mai ales în Spania, Charles Diehl (1859- 
1944), specialist în istoria şi arta Imperiului Bizantin; Paul Herry — bun cunos- 
cător al artei medievale româneşti şi al celei bizantine (cf. „De l'originalité des 
peintures bucoviniennes dans |’application des principes byzantins”); I. D. Stefa- 
nescu, specialist în arta medievală românească şi cea bizantină, ş.a. 

Cunoscutul istoric de artă, Vasile Drăguţ, sublinia că „Grigore Nandriş 
adăuga noi şi preţioase argumente pentru punerea în lumină a unui excepţional 
proces de continuitate culturală, în cadrul căreia ţările române au jucat un rol de 
eminenta” (65, vol. I, pag. 21-22). 

Cunostintele lui Gr. Nandriş în domeniul artelor se evidențiază şi în amin- 
tirile lui despre întâlnirile din 1951 şi 1952 cu marele sculptor român C. Brân- 
cuşi (Întâlnire cu Brâncuşi în revista „Fiinţa românească”, Paris, nr. 6, 1967). 
Gr. Nandiş a dat o originală interpretare operei sculptorului. „Se opri (Brâncuşi) 
mai îndelung lângă Oul perfect şi-mi explică în cuvinte domoale, care cădeau ca 
cei dintâi stropi ai unei ploi de vară, că acesta este cel mai desăvîrşit lucru al crea- 
tiei, începutul şi sfârşitul a toate. Am întrezărit atunci înţelesul apariţiei frecvente 
a formei ovale în sculptura lui Brâncuşi. Această formă îl apropie şi mai mult de 
misterul infinitului, de Creatorul cel dintâi. Şi m-am gândit la confirmarea filolo- 
gică a acestui sens al oului (lat ovum, grec. oon). În toate limbile indo-europene 
cuvântul e derivat de la verbul a fi, a exista, deci el exprimă ideea vieţii originale, 
a existenţei, principiul fiinţei însăşi... Cunosc un singur caz paralel, în compatrio- 

tul Ion Creangă, care a turnat în cuvinte ceea ce Brâncuşi a cioplit în piatră, metal, 
lemn şi marmură”. 

La prima vedere, ca şi într-o relaţie oficială, Gr. Nandris era tăcut, interi- 
orizat. În realitate însă, în relaţiile cu fraţii şi rudele apropiate el apărea cu totul 
altfel — sociabil, deschis, plin de inspiraţie poetică şi cugetare filozofică. Acest 
lucru îl putem deduce şi din corespondenţa sa, mai ales când se găsea departe de 
locurile natale, într-un adevărat exil în străinătate — când ducea dorul Patriei şi 
celor apropiaţi. 

În corespondenţa, păstrată cu atâta evlavie de fratele său, Tudor, Grigore îi 
scria cu multă durere în suflet, dar şi cu speranţa revederii cu cei scumpi. Despre 
„cel mai bun prieten” al vieții sale Grigore îi comunica fratelui mai mic: „Mi-a 
spus (Ion) şi mie într-o scrisoare că atunci când scrisori de la dânsul nu vor mai 
veni, să ştiu că a plecat într-o călătorie veşnică pe care toţi o vom face-o. De 
această lege cosmică nu vor scăpa nici cei ce l-au făcut să sufere pe nedrept” (12, 
p. 58). Si mai scria Grigore: „mă tulbura gândul să nu-i iau înainte şi să-i mai 
fac o durere, dar aşa lucrurile au mers pe calea normală. Mă gândesc la durerea 
sărmanei Anita... Scrie-i şi întăreşte-o ca să iasă din această lovitură neîndurată a 
destinului senină, aşa cum a trecut prin toate”. 

În februarie 1967 Grigore Nandris vorbea — parcă prevăzându-şi sfârşitul — 
de putina lui sănătate cât i-a mai rămas, citând cuvintele fratelui său mai mare, 
că „motoraşul” nu trage prea bine. Se gândea la propria insuficiență cardiacă. 
Pomenea aici cele spuse de medicul său: „De ai şti prin ce ai trecut în viaţă, te-ai 
mira că mai eşti printre noi”... şi răspunsul său pe acelaşi ton: „De-ai cunoaşte 
neamul meu, nu te-ai mira. Strămoşii mei v-au învăţat medicina. Socrate îi certa 
pe medicii greci pentru că ei vedeau inimi bolnave, ficat stricat, rinichi bolnavi, 
boli abstracte... Strămoşii mei traci tratau trupul şi sufletul omenesc întreg, impre- 
ună, un tot” (12, p. 60-61). 

În iunie 1967 Tudor i-a trimis fotografia criptei de la Rădăuţi. Ca răspuns 
Grigore scria că a primit fotografia căsuţei „căreia m-am închinat şi unde poate 
atunci când va veni vremea se va odihni şi cenuşa mea. Voi avea grijă să plătesc 
vămile văzduhului” (12, p. 61). În 1967: „nu mai am doruri romantice, ci o sim- 
tire cosmică ce mă leagă de unde am plecat”. În Anglia „rădăcini reale nu am 
prins, dincolo de familie... Acolo vă am pe voi toţi” (12, p. 63). Ca şi Ionică şi 
ceilalţi, Grigore „lăuda viata pe care a trăit-o în tradiţia părinţilor” (12, p. 65). În 
ultima sa scrisoare din 31 decembrie 1967 Gr. Nandriş scria că viata l-a constrâns 
„să serbeze Crăciunul în faţa focului cu gaz, cu gândul la cel din vatra străbună” 
(12, p. 66). Cum să nu-i treacă prin minte în asemenea situaţii gândul bătrânului 
Homer, că nu există ceva mai rau pentru muritori decât pribegia? 

Suferințele îndurate i-au zdruncinat lui Gr. Nandriş sănătatea tot mai şubre- 
dă, deşi se străduia din răsputeri să-şi menţină la înălțime moralul. „Când puterile 

fizice slabesc, înhămi la deal pe cele sufleteşti”, îi scria Gr. Nandris fratelui său, 
Tudor, la 20 august 1967. Până la urmă au cedat şi acestea şi... a pornit şi Grigore 
pe calea fără întoarcere a fratelui său, Ionică. În dimineaţa duminicii de 29 martie 
1968 crainicul de la postul de radio Londra anunţa că în spitalul clinic „King's 
College” din capitala Marii Britanii s-a stins din viaţă Professor Emeritus Grego- 
ry Nandris. În toamna anului 1968, soţia Mabel Nandriş a adus în România urna 
cu cenuşa savantului pentru a fi depusă în cripta familiei Nandriş din cimitirul 
ortodox din Rădăuţi. Cavoul i-a adunat la locul de veşnică odihnă la Rădăuţi pe 
fraţii lon, Grigore, iar apoi şi pe Tudor, împreună cu maica lor, Maria (Măriuca), 
ca să salasluiasca toţi în pace. 

În cursul vieţii Gr. Nandriş şi-a publicat diverse articole în 17 periodice 
din ţară şi 19 din străinătate. În Repertorium bibliographicum, quo continentur 
opuscula Gregorii Nandriş (întocmit personal de autor) se includ: a) opuscula 
philologica atque historica — 89; b) Ephemerides litterariae atque historicarum 
rerum — 69. 

Cei care l-au cunoscut pe Grigore Nandriş l-au apreciat mult ca savant, ca 
educator de generaţii de filologi, istorici, ca om de înaltă cultură. 

Am pomenit mai sus despre distinctiile cu care a fost onorat: Academia 
de literatură din Varşovia l-a învrednicit cu lauri de argint şi cu ordinul „Polonia 
restituita” (în gradul de ofiţer şi comandor), Universitatea din Londra — cu titlul 
de Professor Emeritus. 

La Congresul internațional de toponomastică de la Salamanca (Spania) în 
1953 Grigore Nandriş a fost ales preşedinte al acestui prestigios for al lingviştilor. 

După stingerea lui din viaţă au apărut în mai multe reviste de specialitate 
necrologuri şi articole privitoare la viaţa şi activitatea ştiinţifică şi social-culturală 
a marelui dispărut. 

Profesorul Eric D. Tappe de la Universitatea londoneză, în necrologul 
închinat lui Gr. Nandriş (67, 5-8), vorbind elogios despre activitatea stiintifi- 
că a acestuia, evidenția îndeosebi publicarea documentelor slavo-române de 
la Muntele Athos şi semnificaţia studiilor despre picturile murale neobizantine 
est-europene. Cei ce l-au cunoscut pe Gr. Nandriş şi-au dat seama de vasta lui 
cultură şi de interesul extrem de mare faţă de tot ce ţinea de domeniul artei din 
tara sa. Cu o voinţă de fier Gr. Nandris a căutat să facă totul singur, fără ajutorul 
nimănui. 

Profesorul Cervase Mathew, de la Universitatea din Oxford, remarca acti- 
vitatea multilaterală a lui Gr. Nandriş în calitate de filolog-slavist, istoric, balca- 
nolog şi istoric de artă. 

În aceste domenii Gr. Nandriş era considerat o autoritate. Patriotismul ro- 
mânesc şi dragostea pentru Bucovina şi-au găsit un monument durabil în lucrarea 
Umanismul creştin în pictura murală neobizantină din Estul Europei (12, p. 36). 

Cinstind memoria lui Gr. Nandriş, profesorul Norbert Reiter de la Univer- 
sitatea din Berlin constata ca in lista de lucrari a celui disparut 69 de titluri tin 
de istoria culturii şi 89 — de istoria limbii. Profesorul german socotea că studiind 
cartea lui Gr. Nandriş despre pictura neobizantina în Estul Europei ne imbogatim 
mult cunoştinţele la tema dată (12, p. 43). 

Monografia lui Gr. Nandriş este un adevărat testament spiritual cu o semnifi- 
catie pentru studiul sud-est european, considera profesorul Leopold Kretzenbacher 
de la Universitatea din Miinchen (12, p. 46). 

Un microportret moral şi intelectual al lui Gr. Nandris l-a făcut profesorul 
Em. Turtureanu de la Universitatea din Paris. „Un erudit de o probitate exemplară 
şi un patriot fără defect... A moştenit din Bucovina sa natală tăria şi supletea unei 
lame de oţel. Era tenace şi intelegator, egoist şi generos, aspru şi tandru. A întru- 
nit în viaţa sa austeritatea studiilor celor mai severe cu elanul aproape romantic 
al luptei pentru cauza ţării sale şi poezia nostalgică a amintirilor. Avea aspectul 
unui om nordic şi inima colcăitoare a unui om din Sud. Avea curtuazia austriacă, 
împreună cu inflexiunea unei afabilitati cu totul românească pentru prietenii sai. 
A fost un om bogat din punct de vedere spiritual şi intelectual şi în acelaşi timp 
rezervat, uneori chiar zgârcit”. În încheiere Em. Turtureanu scria: „Gr. Nandriş 
nu a fost uitat. Noi nu avem dreptul să-l uităm. Viaţa sa, activitatea sa trebuie să 
ne fie un exemplu” (68). 

Petru Iroaie — fost student al profesorului Grigore Nandris la Universitatea 
din Cernauti — nota: ,,Aprecierile specialistilor asupra omului si operei didactice 
şi ştiinţifice sunt unanim superlative... A fost unul dintre ferventii promotori ai 
modernei neolingvistice. Fire realistă, el dase severei discipline substanţiale con- 
tributii metodologice, controlând rostul şi aspectele faptelor supuse la studiu din 
cât mai multe puncte de vedere. Întreaga viaţă se strădui să pună claritate în limi- 
tele ştiinţifice ale variilor studii... Integru şi rectiliniu, iubea claritatea şi atitudini- 
le deschise... Tocmai această notă opusă tuturor poziţiilor echivoce caracterizează 
firea sa de erudit... Era cărturarul rectitudinii, care-şi prelungea personalitatea 
dincolo de specialitatea-i atât de singulară. Era omul nobil şi corect de tip clasic, 
academician turnat cu măsură şi simţ social” (69). 

VI. Trebici (fost student al profesorului) caracterizează astfel personalitatea 
complexă a lui Gr. Nandriş: „Filologii şi lingviştii — în special slaviştii — îi cunosc 
bine opera. Istoricii îl rânduiesc pe profesorul Nandriş printre personalităţile cu 
importante contribuţii la istoria naţională. Folcloristii îi citează studiile sale pri- 
vind cultura carpatică — fiind autoritate în acest domeniu. Un istoric de artă, cum 
a fost Vasile Drăguţ, arată importanţa studiului profesorului Gr. Nandriş privind 
pictura murală postbizantină în special în Bucovina. Demografii descoperă în 
opera profesorului elemente de cel mai mare interes pentru cunoaşterea situaţiei 
etnice a populaţiei Bucovinei şi Basarabiei” (11). 

Ion Negura, fost secretar al ,,Societatii...”, considera ca: ,,Prestigiul $1 com- 
petenta de dascal universitar ale lui Gr. Nandris s-au impus de la inceput studenti- 
mii... dar şi mediului în care a activat şi ele au fost remarcate şi apreciate de foarte 
multe personalităţi din ţară şi străinătate... A fost un erudit în adevăratul sens al 
cuvântului. Cunoştea 14 limbi străine, care i-au dat posibilitatea de a acumula o 
imensă documentare şi de a redacta şi publica lucrările în mai multe limbi, unele 
de circulaţie internaţională... El s-a ridicat cu toată puterea argumentatiei stiintifi- 
ce contra pseudoerudiţiei”. 

Ca atare „trebuie să eliminăm din capul locului confuzia între etnic, 
lingvistic şi istorico-politic, pe care eruditii o fac din ignoranță sau rea-credinta 
cu intenţii politice” (55, p. 29-30). 

Trebuie menţionate şi aprecierile contemporanilor în privinţa activităţii so- 
cial-culturale ale prof. Gr. Nandriş, în special în cadrul „Societăţii...”. 

Dr. Octavian Lupu prezintă situaţia în modul următor: „După unirea ţărilor 
române din 1918 a urmat un timp de adaptare la noua situaţie... Şi au mai existat 
şi tendinţe de subordonare unui politicianism şi meschin, şi incorect. Ca urma- 
re, averea societății a fost acaparată de persoane care i-au pricinuit grele daune 
materiale, însumând milioane, urmate de anihilarea activităţii tradiţionale şi de 
pierderea prestigiului din trecut. A fost pierdut un timp valoros de mai bine de un 
deceniu, până când s-a produs inevitabila reacțiune pentru înscăunarea vechilor 
virtuţi în profanatul lăcaş al „Societăţii...”. În fruntea acestei mişcări se afla în 
1929 Grigore Nandriş din Cernăuţi, sprijinit de majoritatea absolută a bucovine- 
nilor”. „«Societatea...», condusă de Gr. Nandriş, devine din nou o instituţie înca- 
drat cu oameni de mare onestitate... «Societatea...» se transformă într-un atelier 
de muncă neîntreruptă şi neplătită pentru cei care au condus-o ... S-au creat 29 de 
secţii, a fost înfiinţată o secţie a scriitorilor români bucovineni cu 45 de membri, 
iar tipografia lărgită a «Societăţii...» ajunge în fruntea celor din Moldova” (70). 
Prin conduita sa demnă şi fără compromisuri, Grigore Nandriş, înconjurat de oa- 
meni pe măsură, a reuşit să redreseze prestigiul „Societăţii...”. 

Profesorul universitar Grigore Nandriş a sintetizat în persoana sa un erudit, un 
savant, un literat, un filozof şi — mai presus de toate — un patriot al ţării româneşti. 

Erudit şi poliglot (cunoştea 14 limbi), el a prezentat în lucrările sale studii 
interdisciplinare exhaustive printr-o documentare strictă, riguroasă a fiecărei afir- 
matii şi teze expuse. 

Savant de prestigiu, Gr. Nandriş a tins totdeauna spre descoperirea adevă- 
rului ştiinţific obiectiv în cele mai dificile probleme ale ştiinţei umaniste române 
şi în special ale celei lingvistice şi istorice. Lucrările profesorului Gr. Nandriş se 
caracterizează prin cea mai strânsă legătură cu realităţile istorice şi lingvistice 
româneşti, fără a neglija materialul slav, germanic, grecesc, dar în special cel 
romanic. 

Filolog de profesie, Nandris a ştiut să-şi îmbrace gândurile cele mai profun- 
de şi sentimentele cele mai alese într-o formă literară distinsă. 

Gr. Nandriş, pe parcursul întregii vieţi, a abordat diverse probleme ale exis- 
tentei şi permanentei firii omeneşti. Toate acţiunile sale aveau la bază sentimentul 
patriotic de mare intensitate — cu arma în mână a luptat în războiul de întregire; cu 
condeiul şi vorba aleasă s-a străduit să ducă faima ţării sale până în cele mai înde- 
părtate colţuri ale lumii, pe toate meridianele globului pământesc, recunoscând: 
„n-am văzut viaţa decât prin prisma dragostei de neam şi de ţară”. 


NOTE 

! Istoricul Virgil Gândea consideră că „La Muntele Athos se află „un uriaş tezaur de do- 
cumente privitoare la istoria românilor”, specificând că dintre istoricii români doar Gr. Nan- 
driş şi Marcu Beza aveau acces direct la unele dintre documentele româneşti din arhivele 
athonite („România literară”, 27 august 1987). 

2 Încă în secolul trecut se spunea că „Nici un alt popor pravoslavnic nu a făcut atâta 
bine pentru Athos, cât au făcut românii” (II. Yenencruiă, Hemopua Adoua, Ul, Kues, 1877, 
p. 344; cf. şi Teodor Bodogae, Ajutoarele româneşti la mănăstirile de la sfântul Muntele 
Athos, Sibiu, 1941). 

3La 27 noiembrie 1993 la Călineşti a fost inaugurat Centrul de creaţie „M. Eminescu” 
(v. revista „Limba şi literatura română”, Bucuresti, 1994, nr. 1. 

+ Printre internisti s-au aflat în cursul anilor Tudor Nandris, Stefan Munteanu (acum 
profesor universitar la Timişoara) ş.a. 

5 School of Slavonic and East European Studies s-a format ca institut distinct în 1932 
pe baza unui departament la King’s college, înfiinţat în 1915, în cadrul căruia au activat per- 
sonalitati marcante ca profesorul Thomas G. Masaryk (înainte de a deveni preşedinte al Ce- 
hoslovaciei (1918-1935), Robert W. Seton-Watson (1879-1951) istoric englez, ziarist, politic 
scoţian, susținător al cauzei româneşti. În auditoriile şcolii date au vorbit: V. Pârvan, N. Iorga, 
N. Titulescu (despre istoria românilor). Biblioteca ,,Scolii” cuprinde multe cărți despre ro- 
mâni, ce au aparținut lui Moses Gaster care în ,,chrestomatia română” (2 volume — 1891) a 
inclus multe cărți, manuscrise împrumutate de la M. Eminescu, B.-P. Hasdeu ş.a. 

* Alexandru Busuioceanu este autorul unei ample ,,introduceri” la cartea lui Gr. Nan- 
dris. 

NANDRISII — PROBLEMA ADAPTABILITATII 


Pe baza multor publicatii, date documentare culese din diferite izvoare au- 
torul cărţii s-a străduit să evidentieze conduita de înaltă demnitate a primilor re- 
prezentanti ai acestei familii, în special a lui Vasile Lazăr, care prin înţelepciune 
si cumsecădenie ţărănească au adunat în cursul anilor o adevărată avere spirituală, 
respectul şi prețuirea semenilor şi a consatenilor. 

În acest mod s-a constituit o veritabilă zestre a urmașilor din a doua genera- 
tie, care — abandonând tradiţia moşilor şi strămoşilor — au mers la şcoală. Studiile 
le-au oferit posibilitatea de a-şi pune în valoare potentele intelectuale, de a contri- 
bui mai efectiv la ridicarea nivelului de ştiinţă şi cultură nu numai al măhălenilor, 
al Bucovinei întregi, ci şi al altor ţinuturi româneşti. 

În cele ce urmează, voi încerca să clarific cum, prin ce mijloace şi acţiuni au 
reuşit ei să se adapteze la un mediu nou şi la nişte condiţii noi de viata, realizandu-si 
idealurile pe care şi le fixaseră, fiecare în parte. 

Toţi membrii acestei ilustre familii — nandrisii — au demonstrat şi o vădesc 
şi astăzi, cei care sunt în viata, că scopul lor suprem a fost şi rămâne patriotismul, 
iubirea de locurile natale, de neam în toate împrejurările şi situațiile, chiar şi în 
cele mai grele. 

Aflându-se în străinătate, Gr. Nandriş a cutreierat multe tari, ca să susțină 
cauza românilor de pretutindeni. „La Londra îmi spunea cu tristeţe profesorul 
Seton-Watson!: «dacă n-aş fi convins că multi români sufăr ca şi mine de pe urma 
celor ce se petrec la voi, aş pune cruce la tot ce am scris şi am făcut pentru cauza 
românească şi aş întoarce foaia». l-am răspuns: «un prieten în nenorocire are 
mai multă nevoie de sprijinul prietenului său decât atunci când îi merge bine”. 
Acesta a fost Gr. Nandriş, care întreaga sa viaţă de 73 de ani şi-a închinat-o slujirii 
Patriei. 

De fapt, toți Nandrişii n-au pregetat nicio clipă să susţină cu toate forțele 
şi cunoştinţele acele acţiuni care erau menite a ridica cultura țărănimii, din care 
ieşiseră ei singuri, precum şi toate celelalte pături sociale româneşti, în special 
din Bucovina. 

Am în vedere doar câteva generaţii de Nandrişi, a căror comportare scoate 
în evidenţă procesul de adaptare a lor la mediul ambiant, în care le-a fost sortit 
să-şi ducă viaţa. 

În general, biologic vorbind, adaptarea reprezintă o modificare cu sens de 
acomodare a organismelor vii, în urma căreia rezultă o corelare a structurii mor- 

fologice şi a funcţiilor fiziologice a vieţuitoarelor în raporturile lor cu mediul 
înconjurător, adică o potrivire a vieţii în corespundere cu condiţiile noi de trai. 

La oameni mai au loc în plus şi modificări importante de rang intelectual, 
despre care pomeneşte Gr. Nandriş într-o scrisoare către prietenul său apropiat, 
Basil Munteanu (72, p. 534). 

Întorcându-se în satul natal de la nunta fratelui său, care avusese loc la vreo 
20 de km de Mahala, Gr. Nandriş scria: „priveam dealurile însorite de apus şi apa 
(Prutul) pe malurile căreia am copilărit şi am simţit atunci o ciudată dedublare 
a fiinţei mele. Unul parcă eram aievea din acea lume, din acel pământ, iar altul 
parcă nu înţelegea ce se petrece în jurul lui decât ca un străin şi se întreba ce cauţi 
aici, de unde ai venit?”. 

Orice factor agresiv al mediului (numit de H. Selye „stress”) provoacă o 
reacţie de adaptare din partea organismului. În acest sens dovada cea mai reală 
o constituie situaţia extrem de gravă în care în timpul deportării s-au aflat Anita 
Nandriş-Cudla şi copii săi (Dumitru, Vasile, Toader) în gulagurile sovietice (13). 
adaptare, care pot avea rezultate funeste. Adaptarea cere uneori şi jertfe. Acestea 
au existat şi în familia Nandriş. 

Vasile şi Gheorghe Nandriş (din a doua generaţie) au plătit cu viaţa poate 
nu atât din cauza vicisitudinilor climaterice în care s-au aflat, a bolilor pe care 
le-au contractat, cât din cauza straduintelor intelectuale ce depăşeau puterile lor 
pentru a atinge culmile ştiinţifice în domeniul plugăritului, moştenit din mosi 
strămoşi, dar care — în forma lor universitară şi postuniversitară — s-au dovedit a 
viata ambii la numai 33 de ani. N-a rezistat la chinurile (de data aceasta fizice) ale 
gulagurilor sovietice nici Chirică Cudla, soţul Anitei, decedat undeva în Republi- 
ca Komi din U.R.S.S., probabil în martie 1942. 

Toţi urmaşii bătrânilor Nandrişi au provenit din mediul rural, fiind născuţi 
în zodia unor împrejurări, uneori tragice, în timpul Primului Război Mondial, în 
răstimpul dintre cele două războaie şi mai ales în perioada totalitarismului. Pre- 
decesorii — mai putin cărturari, uneori chiar analfabeți, erau convinşi însă că suc- 
cesorii lor trebuie să înveţe carte, ca să ajungă cineva şi să-şi poată servi poporul, 
să se descurce mai uşor în labirintul dificultăţilor întâlnite, să se adapteze în viaţă, 
pentru că „nu sunt vremile subt cârma omului, ce bietul om subt vremi” (Miron 
Costin). Se cuvine a scoate mereu în evidenţă izvorul nesecat de înţelepciune al 
primei generaţii de Nandrişi — Dumitru şi Maria, îndeosebi a tatălui ei, Vasile 
Lazăr, care prin conduita lor demnă de ţărani au câştigat respectul consătenilor, 
constituind începutul formării a serii întregi de intelectuali de înaltă cultură şi 
prestanta, care au dus şi duc şi astăzi mai departe lumina cărţii, dragostea de oa- 
meni nu numai în toate ţinuturile româneşti, ci şi departe de hotarele ţării. 

Generatia a doua de Nandrisi a avut nespusul noroc si bunavointa soartei 
de a-l avea în frunte pe cel mai îndrăzneţ, întreprinzător şi curajos frate, care şi-a 
dat seama repede că înţelepciunea țărănească a predecesorilor are nevoie de un 
suport ştiinţific de cel mai înalt grad. Ion al lui Dumitru Nandriş a fugit mai întâi 
el singur de acasă la şcoală în Cernăuţi, iar apoi i-a ademenit la carte şi pe cei doi 
fraţi ce l-au urmat — Vasile şi Grigore — după care au venit Gheorghe şi Teodor. Ei 
au ajuns în cu totul alt mediu decât cel măhălean, rural. Adaptabilitatea, trecerea 
de la coarnele plugului la învăţătura înaltă nu este simplă şi presupune uneori 
perindarea a mai multe generaţii. 

Adaptabilitatea îl interesa pe Gr. Nandriş şi în cazul propriei sale persoane. 
Din Cernăuţi, la 16 noiembrie 1928, îi scria lui Basil Munteanu: „E ciudată firea 
omului, am reuşit să-mi găsesc rostul în izolarea de aici. La început plângeam de 
durere, când mă lovisem de mentalitatea oamenilor de aici. Dar legea adaptării la 
mediu e suverană, a biruit şi deşi n-am acceptat nimic din trivialitatea mediului — 
aşa cred — m-am adaptat. Principalul să ai ocupaţii, care să-ţi fie plăcute, să-ţi um- 
ple timpul şi să-ţi înăbuşe nostalgiile după lucruri care nu-s prezente”. Era vorba, 
evident, de nostalgiile pomenite în scrisoarea citată mai înainte (72, p. 534). Şi ca 
un sfat, îi scria prietenului său: „Nu-i bine să te pierzi în lumea asta” (72, p. 558) 
şi tot acolo menţiona acele ,,faramitari spirituale dictate de porunca mediului” 
(72, p. 559). Gr. Nandris era atunci profesor universitar, preşedinte al ,,Societa- 
til...”, ziarist etc. Peste un an (13 august 1930), deşi afirma mândru că se află „în 
absolută independenţă morală şi libertate suverană fata de pretinşii conducătorii) 
vieţii, de care nu sunt cu nimic obligat să tin seama. Trăim în lumi cu raftul deo- 
sebite”, totuşi a trebuit să primească anumite distincţii oficiale. „În mai mi-a venit 
o decorație polonă (ordinul „Polonia restituta” în gradul de ofiţer şi comandor), a 
cărei acordare n-am putut-o împiedica, iar acum una românească, consecinţa celei 
dintâi, pe care n-o pot refuza. Astea-s semne rele, Munteanu, să fie începutul unei 
acomodari, unei acceptări? Dar eu nu port vina” (72, p. 562). 

„Grozav lucru relaţiile dintre oameni”, spunea Titu Maiorescu. Aceste cinci 
cuvinte simple pot explica multe fapte şi acţiuni ale celor mai diferiţi oameni, 
chiar şi ale celor care se opun cu îndărătnicie influențelor mediului ambiant nu 
numai natural, ci şi social-politic. 

Constrâns de împrejurări, Gr. Nandriş a recurs la o adaptare activă şi în 
domeniul vieţii politice. La 21 decembrie 1928 îi scria lui B. Munteanu: „Politica 
nu m-a prins, dar e greu să rezisti. În viata noastră primitivă trebuie să apartii unui 
clan politic, altfel te sfâşie cei din celălalt trib fără frică. Asta e morala actualitatii 
noastre şi nu ştiu dacă până la urmă nu mă va birui dorinţa de luptă realizatoa- 
re şi nu mă va convinge morala de mai sus, căci dinţii urâtului animal rânjesc” 
(72, 555). Aceluiasi prieten îi comunica la 30 iulie 1930 ca din cauza activităţii 
la „Societatea pentru cultură...” „Am refuzat momentan să intru în mişcarea lui 

Gh. Brătianu (partidul liberal georgist — N.C.) unde m-a chemat Giurescu, unde 
aş fi intrat cu ardoare” (72, p. 562). De acum la 23 februarie 1933 preciza: „Mă 
lupt în procese cu toate canaliile şi... fac politică” (72, p. 568) pentru ca la sfârşi- 
tul aceluiaşi an (1933) să recunoască: „Mă întorc zdrentuit din lupta electorală” 
(72, p. 69). Până la urmă a şi fost ales deputat în Parlamentul României. Grigore 
Nandriş a rezistat la toate aceste intemperii ale vieţii, dar cu ce pret? Aceluiasi 
B. Munteanu i se confesa: „Sunt obosit până la surmenaj, care condamnă la inac- 
tivitate... fac cursuri, care obosesc şi cer muncă... aş vrea să fac multe şi n-ajung 
să fac nici puţin, ca flămândul care crede că va înghiţi totul şi se satură repede” 
(72, p. 548). „Ne-a prins viata între roti... şi ne mână fără voia noastră înainte”. 
Dar idealurile îl mânau mereu înainte ca să se adapteze şi să reziste: „Aş despera 
dacă nu mi-ar plăcea lupta. Sunt numai trist, că nu pot lupta în alte condiţii” (72, 
p. 551). „Mă hrănesc cu optimismul viguros că vom cuceri viitorul” (72, p. 550). 
În realitate omul are nevoie nu atât de a descoperi viitorul, ceea ce este, de cele 
mai multe ori, puţin posibil, cât „de a colabora” cu împrejurările, cu mediul ambi- 
ant în scopul obţinerii unui anumit rezultat. Această „colaborare” nu este altceva 
decât o adaptare la acest mediu, care trebuie să ducă la acţiuni în vederea unei 
influenţe asupra propriului său mediu social şi politic, asupra zilei de mâine. 

Ceilalţi doi fraţi (Ion şi Teodor) au demonstrat aievea, că prin voinţă fermă 
şi nestrămutată orice idealuri se pot realiza, chiar şi atunci când se porneşte de la 
zero. Idealul suprem al tuturor era punerea forţelor intelectuale (uneori şi ale celor 
fizice) în slujba poporului iubit, a ţărănimii, din care se ridicaseră şi ei. 

Curajosul lon Nandriş s-a manifestat, în primul rând, ca luptător activ şi 
plin de demnitate naţională şi atunci când, în miez de noapte, ascundea arhiva 
societăţii „România jună” de la Viena, şi când participa la înfiinţarea Cercului 
studenţesc clandestin vienez, şi când transporta peste graniţă în Elveţia informaţii 
secrete austriece, şi când (trimis de S. Puşcariu) pleca de unul singur în Ardeal în 
momentele fierbinţi ale prăbuşirii imperiului habsburgic, precum şi în multe alte 
cazuri foarte primejdioase. Toate acestea erau săvârşite ca într-un roman poliţist. 
Aici însă nu era vorba de ficţiune, ci de viaţa trăită aievea, cu prieteni fideli şi cu 
duşmani de moarte. lar apoi, pe timp de pace, până in 1940, şi-a consacrat toate 
forţele ocrotirii sănătăţii semenilor, ridicării stării economice a consătenilor. 

Nu mai puţin activ a fost şi fratele cel mai mic, Teodor, care cu riscul pro- 
priei vieți a înfruntat în fundaturile rurale ale Bucovinei tifosul exantematic şi alte 
boli grave în timp de pace, precum şi toate greutăţile războiului timp de patru ani, 
pentru a se încadra apoi din nou la ocrotirea sănătăţii ţăranilor. 

Cât priveşte pe Grigore Nandriş, în perioada celui de-al Doilea Război 
Mondial şi în timpul exilului, el s-a străduit să ducă faima nepătată a moşilor şi 
strămoşilor săi, a poporului român în genere până în Marea Britanie, Franţa, Spa- 
nia, Canada, S.U.A. şi pe întregul glob pământesc. Aflându-se în S.U.A. a ştiut 

să-şi onoreze responsabilitatea faţă de „Societatea pentru cultură...”, participând 
la New York în 1962 la aniversarea centenarului ei, vorbind ca un adevărat căr- 
turar militant. Cu arma argumentelor Gr. Nandriş apăra peste tot interesele ţării 
sale, fără nici un compromis. De bună seamă, cei care l-au cunoscut îndeaproape 
l-au caracterizat pe Gr. Nandriş drept „cărturar militant” (I. Negură) şi „cărturar 
al rectitudinii” (P. Iroaie). 

Nu se poate trece cu vederea în niciun chip atitudinea militantă a lui Florea 
şi Anita Nandriş — rămaşi la plug, ca să urmeze îndeletnicirile strămoşilor. 

EI, Florea, în ochii plini de lacrimi ai familiei sale întregi, a celor mai apro- 
piate rude — la numai 39 de ani — a fost în stare să lase mama, soţia cu trei copii in 
ghearele cotropitorilor, toată averea, adunată cu atâta chiverniseală, şi să plece în 
tara de dragul unui ideal suprem — să rămână liber. Nu-şi dădea el seama atunci, 
că plecarea în România l-a scăpat de soarta pe care a avut s-o înfrunte mai târziu 
Chirică Cudla, cumnatul său. Născut şi crescut pe malurile mănoase ale Prutului, 
Florea nu s-a putut adapta însă la condiţiile sociale şi naturale ale pământurilor 
muscelene şi chiar la cele radautene, plecând spre cele de câmpie din Banat, mai 
asemănătoare, probabil, cu cele din Mahala, dar şi pe meleagurile banatene a 
trebuit să înfrunte multe necazuri, inclusiv umilinţă, pentru ca să-şi susțină copiii 
la învăţătură. 

De un adevărat eroism în procesul de adaptare la noile condiţii de viaţă în 
timpul deportării siberiene au dat dovadă Anita şi copiii săi. Deşi până la urmă 
se aclimatizaseră relativ bine pe pământurile de dincolo de cercul polar, ei nu au 
rămas acolo, visând în toţi cei 20 de ani de surghiun întoarcerea la vatra strămo- 
şească de la Mahala. Anita a avut marele curaj să scrie cu toată probitatea despre 
patimile suferite în gulagurile sovietice şi să trimită, în 1982, în ţară manuscrisul 
lucrării prin nepotul său, dr. Gh. Nandriş, care a îndurat şi el nu mai puţine clipe 
de groază şi teamă, riscând mult pentru trecerea peste graniţă a manuscrisului. Pu- 
blicată la Bucureşti în 1991, această neobişnuită carte a memoriei a făcut ocolul 
întregii lumi civilizate. 

Țăranii — Florea, soţia lui Agripina şi feciorul lor Dumitru — au recurs la 
adevărate sacrificii pentru a-i vedea pe cei trei băieți (Gheorghe, Vasile şi Ion) 
ajunşi cu multă ştiinţă de carte, medici de vază în România, bine pregătiți să 
contribuie la ocrotirea sănătăţii publice în cele mai diverse centre româneşti (Si- 
biu, Târgu-Mureş, Reşiţa), adaptându-se şi ei, ca intelectuali, la mediul social 
înconjurător. Sora lor mai mare, Mărioara, în calitate de profesoară de biologic, 
a participat activ la educarea tineretului bănăţean şi muntean. Copiii lui Florea 
si ai Agripinei consideră cu recunoştinţă că cele mai grele încercări şi sacrificii 
le-au fost rezervate anume acestor doi ţărani — Anita şi Florea — care prin compor- 
tamentul lor s-au aflat totdeauna la înălțimea celorlalţi Nandrişi şi pe măsura lui 
Vasile Lazăr, bătrânul. 

Scopul principal al autorului cartii a fost de a scoate in evidenta straduinta 
fiecărui membru al acestei nobile familii, având cele mai alese sentimente nationa- 
le. Nu numai sătenii lor, ci întreg neamul românesc se poate mândri cu asemenea 
oameni. Conduita lor morală, acceptarea riscurilor şi a sacrificiilor atunci când 
viaţa le-a cerut-o, vorbesc atât de mult despre sufletul lor nobil, ce trebuie păstrat 
în memoria tuturor celor ce îşi iubesc Patria şi neamul. Ca un corolar al faptelor şi 
al întregii vieţi, a fost ultima dorinţă a celor din generaţia a doua de Nandrişi de a 
se vedea adunaţi la locul de veşnică tihnă, anume pe pământul sfânt al Bucovinei. 
Urmaşii le-au împlinit dorinţa. În cimitirul ortodox din Rădăuţi fraţii lon, Grigore 
şi Teodor odihnesc pentru vecie alături de iubita lor mamă, Maria. 

Destinul familiei Nandriş, sfâşiată şi împrăştiată în cele patru zări, trecută 
prin două războaie mondiale cu toate distrugerile şi cruzimile lor şi mai ales cu 
târguielile marilor puteri ale vremilor (osmanlai şi habsburgi, hitlerişti şi stali- 
nişti) dovedeşte o dată în plus că hotărârile unor monştri ai istoriei au consecinţe 
distrugătoare nu numai pentru oraşe şi sate, ci şi pentru celula principală a oricărei 
societăţi — familia. Este un exemplu mult grăitor al înlocuirii dragostei cu ura. 
Este o mostră reprezentativă pentru sute şi mii de familii distruse şi sfâşiate de 
marile cataclisme ale secolului nostru. 

Familia Nandrişilor a supravieţuit şi trăieşte prin urmaşii ei din a patra şi 
a cincea generaţie, care sunt demni de gloria moşilor şi strămoşilor. Ce e val ca 
valul trece, s-au dus pe apa sâmbetei şi osmanlâii, şi habsburgii, şi hitleriştii, şi 
staliniştii. Au rămas pietrele de temelie — familiile aidoma Nandrişilor. Acestea, 
dinastiile neamului, sunt mai tari şi mai rezistente decât orice arme sofisticate, 
bombardiere şi tancuri, decât ideologiile distrugătoare de tari şi popoare. Apa vie, 
nemuritoare, entuziasmul neastâmpărat, solidaritatea umană constituie lantul 
acestor pietre nestemate — sufletul acestei familii, ca şi al multor altora, crescute 
si educate în spiritul credinţei şi încrederii în viitorul omenirii şi al poporului din 
care fac parte. Popoarele învecinate ca şi cele mai îndepărtate ne sunt datoare cu 
multe personalităţi de seamă, care au deschis în patria lor noi orizonturi. Cunoaş- 
terea vieţii predecesorilor este un tezaur de experienţe în decursul istoriei neamu- 
lui, ce trebuie să ne fie — cum spunea M. Kogălniceanu — „cartea de căpetenie, să 
ne fie paladiul nationalitatii noastre”. 

Am spus tot sau aproape tot ce am ştiut despre Nandrişi şi acum mă des- 
part de ei. Am sentimentul că ei ne transmit în continuare, de peste timpuri, un 
tulburător mesaj de înaltă demnitate şi probitate morală, de adâncă iubire de ţară 
şi de neam, confirmând încă şi încă o dată adevărul că cele peste două secole de 
asuprire străină nu au reuşit să distrugă sufletul românesc, retras în ultima lui ce- 
tate, care este satul. Urcusurile şi coborasurile dinastiei de ţărani bucovineni sub 
presiunea istoriei sunt marcate de forța de luptă şi demnitatea cu care românul ştie 
să se opună tuturor vicisitudinilor sorții. 

Nandrisii constituie un argument forte, ce a demonstrat o data în plus pute- 
rea de supravieţuire a unui neam, a unei entităţi etnice, a unor ţărani simpli, fara 
titlu de nobleţe, dar cu o viaţă de familie şi o conduită într-adevăr aristocratice. 


NOTE 

! Robert William Seton-Watson (1879-1951), membru de onoare al Academiei Româ- 
ne, fost profesor de istorie la King College din Londra (cunoscut ca publicist politic sub pseu- 
donimul Scotus Victor), a editat în 1934 cartea A History of Roumanians from Roman Time to 
the completion of Unity, în care a prezentat lupta dusă pentru reconstrucţia Europei, pe o bază 
naţională, pe drepturile minorităţilor şi pe puternice realităţi geografice şi economice. Era 
vorba despre epoca de zbucium dinainte şi în timpul Primului Război Mondial şi în perioada 
Conferinţei de pace de la Paris. Seton-Watson analizează rolul românilor în acest context. 


Nicolae Corlăteanu, Nandrisii, 
colecţia Biblioteca revistei „Limba Română”, Chişinău, 1998, p. 84-91 


ADUCERI-AMINTE 


CREZUL MEU* 


ORICE OM isi pune întrebarea ce lasă el in urma sa. Am săpat o fântână, 
ca să potolesc setea celor însetaţi. Am sădit un pom, ca să îndulcesc gura celor 
amarati. Am semănat ogorul, ca să satisfac foamea celor flămânzi. Am zămislit un 
copil, ca să sporească numele şi faima poporului nostru. Am scris o carte, să fie 
urmaşilor mângâiere sufletească şi învăţătură în viaţă. 

Omul, asemeni unei naţiuni, îmbătrâneşte şi, cu trecerea timpului, se scu- 
fundă în neantul în care ziua de astăzi nu se va deosebi mult de cea de ieri. Fiecare 
şi-a jucat sau îşi joacă rolul său în istorie. 

PRIMII MEI ELEVI sunt cei de la şcoala feroviară din Ocniţa (Soroca). 
Chiar de la fondarea Universităţii de Stat din Moldova, în 1946, şi până în 1988 
am trecut prin toate treptele universitare (lector, lector superior, conferenţiar uni- 
versitar, profesor universitar, şef de catedră). După pensionare nu pierd nicide- 
cum legătura cu scumpa mea Alma mater. Nu mai vorbesc de activitatea ştiinţifică 
în cadrul instituţiilor academice, începând cu anul 1943 şi până astăzi. Aceasta 
a fost şi rămâne mereu o necesitate imperioasă, o condiţie sine qua non a însăşi 
fiintarii mele. 

Cu cât trăieşti o viaţă mai lungă, muncind în domeniul îndrăgit, cu atât mai 
mult te convingi că nu te mişti într-un gol, deoarece ai la celălalt capăt al firului 
comunicativ un prieten, un judecător, un apreciator, care este cititorul, auditorul, 
elevul, studentul, colegul de breaslă, în cele din urmă, poporul din care te-ai ri- 
dicat. 

Cercetarea ştiinţifică şi transmiterea tainelor acesteia consider că trebuie 
îmbinate cu dragostea pentru ceea ce faci. Într-o viziune arhitecturală a filologiei 
româneşti şi, în genere, a ştiinţei socioumane, aportul meu este modest, dar aş 
vrea să cred că nu e şi neglijabil. 

ÎN PRACTICA mea pedagogică m-am străduit să aplic metoda de predare a 
umanistului ceh Jan Amos Komensky (Comenius), care în „Didactica magna” cerea 
ca învățătorul de orice nivel să predea nestingherind în niciun fel inițiativa creatoa- 
re, pentru ca elevul sau studentul să înveţe cât mai mult din îndemn propriu. 

VIITORII SAVANȚI, scriitori etc., înaintând prin labirintul vieţii, îşi găsesc 
câte un felinar, pentru a se servi de lumina venind de la predecesori. Cu timpul 
felinarul luminează mai puternic, prefăcându-se într-un adevărat Soare. 


* Din discursul rostit la festivitatea de împlinire a 85 de ani de la naştere. 

Nouă, filologilor, scriitorilor, ca şi tuturor celorlalți oameni de creaţie, ne 
sunt necesare asemenea felinare, care să ne directioneze şi să ne îndrumeze. Re- 
zultatul şi succesul depind de priceperea şi talentul fiecăruia şi, poate în cea mai 
mare măsură, de asiduitatea, perseverenta în realizarea scopului urmărit. Creaţia 
ştiinţifică solicită o concentrare permanentă a gândurilor. 

ORICE DASCĂL, începând cu cel de la grădiniţa de copii şi până la profe- 
sorul universitar, trebuie să împrumute de la obiectul preocupărilor sale larghetea, 
dărnicia şi strălucirea gândurilor şi sentimentelor, iar obiectul trebuie să apară ca 
o ființă vie cu semnificaţie şi valoare educativă concretă. Cât priveşte predarea 
limbii materne, ea rămâne — sunt convins — una dintre cele mai importante şi no- 
bile profesii, deoarece alimentează însăşi conştiinţa omului de a trăi împăcat cu 
sinea sa. 

PĂRINȚII, POPORUL care te-au crescut şi instruit au încredere în tine, 
tinere specialist, te aşteaptă să fii Om în adevăratul sens al cuvântului, pregătit 
multilateral nu numai în ştiinţă şi tehnică, ci şi în artă (naţională şi internationa- 
lă), în istorie şi economie. Nimeni nu poate afirma că îi lipseşte timpul necesar 
pentru cunoaşterea slovei strămoşeşti, bogate şi expresive. Este vizibilă însă lipsa 
de cultură despre care vorbeşte în primul rând folosirea improprie, nelalocul lor a 
resurselor de limbă maternă. 

ATRIBUIREA DENUMIRII de limba română pentru noțiunea de limba li- 
terară în Republica Moldova nu ştirbeşte nici autoritatea şi nici demnitatea nimă- 
nui. Această denumire trebuie să rămână înscrisă cu litere de aur şi în Constituţia 
noastră. 


„Limba Română”, nr. 6-12, 2000, p. 213-214 


FECI QUOD POTUI 


Ganduri de octogenar 


Trebuie să recunosc din capul locului că am trecut prin multe şi mari emoţii 
şi clipe de ezitare până m-am decis să scriu cele ce urmează: e vorba nu numai 
de mine personal, ci în realitate de întreaga generaţie pe care eu o numesc patru- 
zecistă. Au fost multe şi grele încercări, suferinţe şi îndoieli, legate de însăşi fiin- 
tarea, foarte precară uneori, a conationalilor mei, in această continuă schimbare 
de situaţii politice, sociale, economice, etnice, fapt care explică adesea ezitarea 
în atitudini, acţiuni, sentimente. Generaţia noastră de basarabeni, care a trecut de 
80 de ani sau e în preajma acestei venerabile vârste, şi-a trăit jumătate de veleat 
într-un anume regim politic, cultural, naţional şi altă jumătate — într-unul cu totul 
diferit, aş putea spune, cu toată siguranţa, diametral opus fată de cel precedent din 
toate punctele de vedere. Iar viata omului, după cum se ştie, e ca pânza de păian- 
jen: dacă o atingi într-un loc, vibraţiile ei se vor resimti pe toată țesătura. 

Mă întorc cu gândul îndărăt, ca să descopăr generaţiilor mai noi adâncurile 
sufletului celor de vârsta a treia, pentru ca tinerii de astăzi să poată chiar trage 
unele invataminte atât din erorile noastre, cât şi, mai ales, din faptele demne de 
urmat, evitând, unde se poate, greşelile pe care le-am săvârşit. 

Se ştie că omul îşi aminteşte mai bine de lumina soarelui decât de ploaia, 
vântul sau vremea friguroasă. El reţine în memorie mai ales lucrurile bune şi uită 
prea lesne slăbiciunile sale şi ale semenilor sai. Sigur că aş vrea — în măsura po- 
sibilului —să fiu obiectiv, adică să nu uit nici de deficienţe, aşa cum ni se prezintă 
ele astăzi, când putem judeca, oarecum, la rece. Tinerii ştiu prea puţin sau deloc 
despre toate cele ce le-am trecut şi petrecut noi. Bineînţeles, lumea se schimbă 
mereu şi ei vor afla şi vor trăi altele decât cele îndurate de noi, dar din ale noas- 
tre ar trebui să tragă unele concluzii, pentru că fiecare dintre noi e o oglindă a 
oamenilor din jur şi, dacă vrei să te înţelegi pe tine însuţi, trebuie să-i înţelegi pe 
ei. Si mai e ceva. Înţelepciunea devine a ta când o dai altora: copiilor, urmaşilor. 
E un principiu de înaltă răspundere de care am ţinut seama în activitatea noastră 
de învăţători de toate gradele, ingineri, agronomi, jurişti, jurnalişti etc. — maeştri 
ai generaţiilor tinere, pe care le-am dorit cu sufletul curat. Căci ce este sufletul 
uman? Este un instrument muzical ce trebuie ţinut totdeauna în tonalitate majoră, 
armonică, corectă, pentru că, dacă a cântat fals o dată, va cânta fals şi mai departe. 
Să ţinem cont de preceptul eminescian că sufletul omului este ca un val, iar sufle- 

tul natiunii este ca un ocean, cand linistit, in acalmie, cand agitat, furtunos, naval- 
nic. Odată format, psihicul omului nu poate fi schimbat uşor şi la cheremul cuiva. 
EI devine constant, alcătuindu-se nu numai din cele trăite de propria persoană, ci 
şi din cele văzute şi auzite de la alţii, toate fiind trecute prin prisma experienţei 
părinţilor, moşilor şi strămoşilor. 

În ceea ce mă priveşte, mă străduiesc să apar ca o voce a generaţiei mele. 
Din fragedă tinereţe şi adolescenţă nutream gânduri măreţe, conştient de conti- 
nuitatea neamului meu a cărui cale nu mi-a fost ruşine să o urmez şi să vorbesc 
în româneasca lui suculentă, bogată în expresii originale, fireşti şi adecvate, nu 
standardizate ca în „limba de lemn” a omului scolit de azi. Omul simplu de la tara, 
dar şi cel plecat de curând de acolo, chiar dacă trăieşte o viata nouă, cu alte preo- 
cupări în epoca tehnicismului, nu trebuie să uite totuşi de cele ce i s-au imprimat 
în suflet de la mosi-stramosi: 

„Eu n-am ucis ţăranul din mine, 

Si daca-n vârtejul de timp nou 

A fost să-mi schimb eu plugul pe stilou, 

Tot asudând îmi capăt drept la pâine” 

(P. Cărare). 

Limbajul scris leagă între ele persoane umane la diverse distanţe spaţiale 
şi temporale, rămânând în acelaşi timp o modalitate de corelare a gândurilor 
acestora cu existenţa, viaţa concretă la care se referă, iar forma de redare a gân- 
durilor, propoziţiile, aşa cum se încheagă ele în mintea noastră şi in concretetea 
lor grafică, nu comunică pur şi simplu, ci mai exprimă şi caractere, conturează 
un anumit mod de a înţelege firea altora, lumea cu toate ale ei. Şi nu e vorba de 
o fotografie neretusata a realităţii, ci de o povestire, poate chiar de o poveste 
a propriilor deveniri ale personajelor într-un anumit context social, economic, 
cultural, evidenţierea cazurilor dramatice în scurgerea generaţiilor plasate la 
încrucişarea diverselor şi întortocheatelor căi ale istoriei. Se cere a găsi intere- 
santul în lucruri şi situaţii ce pot părea banale, neînsemnate. Interesant nu atât 
pentru propria persoană, cât, mai cu seamă, pentru alţii, care vor şti că au trait 
nu numai oameni ideali, lipsiţi de orice cusur, ci oameni ca toţi oamenii, cu 
tot ce-i caracterizează. „Nu e om fără un dinte de lup” — glăsuieşte un proverb 
german. Multi, iar în veacul nostru chiar foarte multi, sunt ipocriti, mincinosi, 
iar cel mincinos si rau e, cum s-ar spune, ca taciunele: daca nu te arde, te pone- 
greste. Îi poţi găsi orice nume, orice motivaţie. El va rămâne totdeauna la fel de 
oribil şi irațional în faptele şi acţiunile sale. Va purta mai multe măşti, dar chipul 
lui va rămâne acelaşi: recunoaşte numai teroarea şi dorinţa de a înspăimânta, 
de a ţine mereu în înspăimântare, chiar şi pe prietenul său cel mai apropiat. Şi 
totuşi sunt convins că „marele brit”, cum îl numea Eminescu, exagera în sonetul 
66 al lui W. Shakespeare, când reda jurământul unui geniu al răului: 


Testament 191 


„Chem moartea, vreau s-o văd venind, 

Vreau să văd demnitatea cerşind, 

Să văd adevărul de minciună învins, 

Să văd nimicnicia de auriu aprins, 

Să văd perfecțiunea condamnată 

Şi fecioria profanată. 

Onoarea s-o întreacă umilinţa, 

Puterea s-o înfrângă neputinta, 

Din bunătate vreau să iasă urâciune. 

Prostia — în mască de-ntelepciune, 

Puterea inspirației să fie siluită, 

Iar puritatea viciul s-o inghita” 

(Trad. de Mihnea Gheorghiu). 

Acest sonet a fost conceput, probabil, spre apusul vieţii marelui drama- 
turg. La bătrâneţe neputinta, dereglarea sănătăţii şi multe alte infirmitati pot să-l 
înrăiască pe om, făcându-l să vadă totul în negru. Oamenii mai în etate — aproa- 
pe fără excepţie — socot că ceea ce a fost cândva, mai înainte — pe timpul copi- 
lăriei şi adolescenţei lor — era mult mai bine, mai organizat, mai la cale. Omul 
în etate îşi deapănă amintirile şi isprăvile din timpul copilăriei şi crede cu toată 
fiinţa lui că mai sinceri şi mai nevinovaţi decât copiii nu există. Şi are, într-un 
fel, dreptate, căci anume la acea vârstă oamenii îşi arată fata, şi nu masca, iar 
când zâmbesc o fac pentru că sunt fericiţi, şi toate le îndeplinesc cu tragere de 
inimă. Mai apoi acea vârstă a nevinovatiei infantile trece în cea a maturității şi, 
pe neprins de veste, copilul de odinioară, acum om în toată legea, îşi schimbă 
faţa într-o mască, odată cu intrarea în lumea relaţiilor interumane. Omul e una 
dintre puţinele specii de fiinţe din univers care poate fi modelată la infinit de 
mediul ambiant. Omul caută să se adapteze, să-şi potrivească firea şi compor- 
tamentul în corespundere cu împrejurările. Vine timpul când masca lui devine 
ceea ce este şi cum este: nesinceră. lese la iveală Tartuffe-ul, ipocrizia din om — 
ca să-şi atingă un anumit scop, invidia îl mână la fapte josnice, necorecte. Alte- 
ori răutatea îl face pe om să-şi exprime într-un fel sau altul nemulţumirea: fie că 
bodogăneşte ca şi cum pentru sine, fie că dă în vileag protestul mai reţinut sau 
chiar deschis la adresa prezentului, a societăţii, a tineretului etc., din cauză că 
nu mai vede niciun fel de perspective pentru viitor. Mai mult decât atât: chiar şi 
relaţiile dintre natură şi om azi par să se fi schimbat. Înainte, când poposeai pe 
locurile natale, ele parcă ar fi existat într-o formă prestabilită, statică. Casa pă- 
rintească dăinuia zeci, poate şi sute de ani. Natura şi toate împrejurimile purtau 
un aer de eternitate. Aşa era pe vremea copilăriei mele, a părinţilor, buneilor, 
strămoşilor. Astăzi, când păşeşti pe acele locuri, iti pare — şi probabil că aşa şi 
este — totul schimbat şi în sat, şi în mahalaua ta, şi în ograda ta. Schimbările s-au 

produs din cale afară de brusc. Oare natura, mediul înconjurător se schimbă mai 
repede decât omul? 


Ochii minţii — care mi-au arătat calea spre cele ce am înfăptuit şi care mă 
vor sluji cât mă va mai ţine sănătatea şi vigoarea vieţii ca să mai realizez ceva — 
mi-au fost deschişi în satul Caracui mai întâi de bunii şi inteleptii mei părinţi. 
Apoi m-au îndrumat dascălii din şcoala primară din satul natal: Gh. Irinevici şi 
Ton leşeanu. 

Mai târziu, profesorii de la şcoala medie din Cărpineni (Şt. Caraghiaur, 
directorul şcolii, părintele Andrei Grosu, profesorii I. Iordăchescu, N. Svetlacov 
ş.a.) şi — mai ales — de la Liceul „Al. Donici” din Chisinau (I. I. Macovei, direc- 
torul liceului, preotul V. Doncilă, profesorii N. Popovschi, L. T. Boga, A. Smo- 
lenschi, M. Ilica, V. Repca (Repeanu), Gr. Dobândă, Th. Lujanschi, Gr. Gadei, 
C. Nemteanu, E. Maleşevschi, N. Ivanov ş.a.) m-au asigurat cu tot bagajul de 
cunoştinţe în cele mai diverse domenii, cunoştinţe atât de necesare în viaţă. 

Profesorii de la Universitatea cernauteana (Gr. Nandriş, Al. Procopovici, 
L. Morariu, Chr. Geagea, I. I. Nistor) m-au învăţat să privesc cu dragoste şi 
devotament şi să pătrund mai adânc în tainele dintotdeauna ale graiului nostru 
strămoşesc, să studiez profund operele marilor noştri scriitori — îndeosebi ale 
dioscurilor literari Mihai Eminescu şi Ion Creangă —, formându-mi orientarea in- 
telectuală în specialitatea aleasă. Nu voi uita nici prietenia şi sfaturile bune ale 
coloşilor lingvisticii româneşti Sextil Puşcariu, Iorgu Iordan, Alexandru Graur, 
Emil Petrovici, ale oamenilor de ştiinţă ruşi (V1. F. Sismariov, V. V. Vinogradov, 
R.A. Budagov,F. P. Filin, D. E. Mihalci, N. A. Baskakov), ucraineni (I. K. Beloded, 
I. V. Sarovolski), de alte naţionalităţi (lu. D. Deseriev, P. A. Azimov). 

M-am străduit toată viata să transmit invataceilor mei (peste cinci mii din 
învățământul preuniversitar şi, mai ales, de la Universitatea şi Institutul Peda- 
gogic din Chişinău) nu numai cunoştinţele necesare în specialitatea noastră, ci 
şi modul de comportare în societate, faţă de prieteni şi colegi de breaslă, fata de 
toată lumea civilizată. 

Docendo discimus („Învăţându-i pe alţii, învăţăm noi înşine”), spuneau 
romanii. Predând ani în şir diverse discipline lingvistice (mai mult de jumătate 
de secol), am învăţat multe lucruri folositoare şi eu de la discipolii mei. Sunt 
mândru şi pe deplin satisfăcut moraliceşte că mulţi dintre ei s-au înălţat dea- 
supra noastră prin cunoştinţele lor, aplicându-le adecvat şi în mod original în 
specialităţile alese. Ei îşi îndeplinesc cu demnitate obligaţiile faţă de cei apro- 
piati, fata de învățătorii şi profesorii care i-au instruit şi i-au orientat pe calea 
ştiinţei, calauziti de un înalt sentiment de patriotism, de iubire netarmurita pen- 

tru pământul moşilor şi strămoşilor, pentru nepretuita noastră limbă şi literatura 
română. 

Feci quod potui, faciant meliora potentes („Am făcut tot ce-am putut, cine 
poate — facă mai bine”), mai ziceau romanii. Am făcut cât ne-au permis condiţiile 
în care am activat. Dacă putem rămâne cu conştiinţa împăcată că n-am dăunat 
cauzei neamului, înseamnă că tot am reuşit ceva. Facă cei ce vin mai mult şi în 
condiţii mult mai favorabile pentru libera exprimare de idei şi convingeri — ceea 
ce le-o doresc din tot sufletul. 

Aş vrea să cred că generaţiile viitoare vor sti să menţină nestinsă torta lim- 
bii române chiar şi în împrejurările cele mai neaşteptate, vitrege şi dificile, pentru 
că — mens aequa in ărduis — se cere judecată cumpănită şi înţelepciune în tot 
cursul vieţii şi mai ales în clipele cele mai grele. 


„Limba Română”, nr. 3, 1995, p. 80-83 


SORGINTEA 


Am văzut lumina zilei într-o familie care nu era propriu-zis nici de țărani, 
nici de intelectuali. Ceva de mijloc între aceştia, ceea ce ruşii numesc pa3sHOYHHIJBI 
(de diferite ranguri), dar la ruşi aceştia erau intelectuali, însă nu din clasa nobililor. 
La drept vorbind, părinţii aparţineau la o pătură socială greu de definit, neputând 
fi încadrată într-un colectiv social mai numeros. Dânşii erau oameni săraci, căci 
ce puteau ei agonisi, dacă aveau doar o vacuta, care le dădea lapte pentru copii, si 
o viişoară de 1,5 ha de pământ, unde crescuseră 400 de butuci de viţă de vie hibrid 
(zaiber, cuderca, văratică, cornita, crască), câţiva visini, patru nucari, doi zarzări. 
Pe o parte de pământ semănau păpuşoi de coasă pentru vacă, iar pe alta — năut, 
fasole pentru vânzare, puneau şi castraveți, harbuji, zămoși. 

Ceea ce-i plăcea tatei era ordinea şi priceperea de a face un lucru manual, în 
special cioplitul cu bardita. Aşa mi-a facut mie o saniuta de tot dragul când eram 
prin clasa a II-a la şcoala primară din sat. Mai tin minte bine cum a cioplit numai 
cu barda doagele pentru o putină de murături. Părinţii mi-au fost intelegatori si 
înţelepţi, fără multă carte, dar iubitori de învăţătură şi conduşi de înalte concepţii 
morale: munca, cinstea, dragostea pentru ai săi dar şi fata de alţii. Toţi sătenii îi 
respectau, adresându-li-se nasu Gore şi nasa Aniuta. Mai pe ascuns, unii mai 
obraznici îi numeau şi: Gore a popii, Aniuta a lu Gore a popii, iar copiilor — Vo- 
loghea a lu’ Gore a popii, Colea a Goroaiei. 

Biata mamă pleca — cu începere din anul 1907 — la Comrat, închiria o gaz- 
dă, ţinea în pensiune elevi sau mici funcţionari, acoperind în acest mod cheltu- 
ielile de întreţinere a copiilor săi, care învățau la liceul din Comrat. Acolo şi-au 
făcut stagiul liceal fratele mai mare, Alexandru, sora mai mare, Ludmila (născută 
în 1898), a doua soră , Lidia (1903), care a absolvit clasa a VIII-a la Chişinău, 
la Liceul de fete „Regina Maria”, fiind găzduită de mătuşa noastră, Alexandra 
Nicolenco, fostă directoare a şcolii primare de pe strada Gogol (azi G. Bănulescu- 
Bodoni). Fratele Vladimir a făcut patru clase la liceul din Comrat, iar patru clase 
superioare — la Liceul „B.-P. Hasdeu” din Chişinău, absolvindu-l în 1925. 

În casa noastră caracuiană se aflau puţine cărţi: câteva manuale ruseşti, 
Poouaa peub, cu figurile unor scriitori ruşi în perucă. Mai erau în podul casei 
batranesti operele lui L. Tolstoi, G. Danilevski ş.a. Apoi fratele Vladimir aducea 
de la liceu manuale româneşti de istorie, matematică, fizică, română, geografie, 
poeziile lui Eminescu, Coşbuc. Tata savura îndeosebi poveştile şi amintirile din 
copilărie ale lui Ion Creangă şi anecdotele lui Th. Speranţia. 


196 Nicolae CORLATEANU 


Toată viata m-a urmărit gândul de a afla originea, sorgintea Corlatenilor. 
Câte ceva am făcut în această direcţie, dar încă destul de puţin. 

În partea de sud-est a judeţului Câmpulung Moldovenesc (astăzi judeţul 
Suceava), la vreo 7 km nord de orăşelul, reşedinţă de plasă, Gura Humorului, se 
situează comuna rurală cu patru sate Mănăstirea Humorului, care în 1929 avea 
2015 de locuitori. Astăzi mănăstirea propriu-zisă — înfiinţată de marele logofăt 
Toader Bubuioc de pe vremea lui Ştefan cel Mare, cu picturi exterioare din 1535, 
ca şi la Voroneț! — nu mai există?, dar s-a păstrat biserica. Satul s-a numit în con- 
tinuare Mănăstirea Humorului. Prin acest sat trece un parauas, Corlata, afluent al 
râului Humor ce se varsă în râul Moldova. Mulţi locuitori ai comunei date poartă 
numele de familie Corlateni. 

Termenul corlată este de origine maghiară. Korlat în ungureşte înseamnă 
„barieră, balustradă, parapet”. Această etimologie e susținută de H. Tiktin (Dic- 
tionar român-german, Bucureşti, 1895-1925 şi cel reeditat în 1986-1988 de Paul 
Miron la Wiesbaden), Dicţionarul limbii române, 1940; DEX, Bucureşti, 1975- 
1984; DELM, I, Chişinău, 1977; SDE, Chisinau, 1978. Numai A. Scriban in Dic- 
tionarul limbii româneşti, laşi, 1939, consideră că originea cuvântului corlata 
trebuie căutată in limba gepizilor, făcând trimitere la germ. quer-/atte cu sensul 
, leat transversal”, iar în Dicţionarul german-român, Bucureşti, 1966, se tratează 
cuvântul guerleiste „stinghie transversală”. 

În privinţa valorii semantice a cuvântului corlată, corlat există de aseme- 
nea diferente în tratarea ei. A. Scriban dă sensul: „gard de gratii, gard rar, gratii 
care tin fânul sus în grajd, ca să poată trage calul cate putin fân deodată, gratii care 
susţin fânul înapoia căruţei”. DEX-ul dă următoarele sensuri ale cuvântului în dis- 
cutie: „l. Iesle; 2. Îngrăditură sau colibă pentru vite; 3. Împletitură de formă bom- 
bată care se aşază pe car când se transportă snopi sau fân; 4. Polita în jurul cup- 
torului pe care se ţin vase de bucătărie şi alte lucruri mărunte. Prichici”. În satul 
Matau, judeţul Muscel, corlat are sensul de „vatră la cuptoarele ţărăneşti”. Apare 
şi expresia toată ziua stai pe corlată (despre cineva care stă degeaba în casă). În 
Transilvania corletie este obiectul pe care se aşază copaia (albia) (s. Câmpeni, 
Turda), iar în satul Oroiul de câmpie (jud. Mureş) corlet este „limba meliţei”. În 
jud. Tutova corlatie e scaunul pentru albia de rufe, alcătuit din două obezi (de la 
roate) găurite la capete pentru a fixa în câte două picioare lungi şi subțiri (vezi 
Petre Coman, Glosar dialectal, în AAR, mem. sect. lit., seria III, t. IX, 1938-1940, 
B., 1941, p. 85). 

În lucrarea fundamentală Tezaurul toponimic al României. Moldova, vol. I, 
partea I, A-O, Bucuresti, 1991, p. 277-278, pornind de la toponimul Corlata (co- 
muna Drăgoiești, plasa Ilişeşti, judeţul Suceava), se înşiră toate variantele şi deri- 
vatele formate pe baza termenului topic citat cu documentarea respectivă deosebit 
de bogată, aş zice chiar exhaustivă: Korlasa, Korlata, Corlota, Korllata, Carlate- 

le, Carlatenii, Corlătenii, Corlatestii, Corlăteştii, Corlatile, Corlatele, Corlateni, 
Corlatenii, Corlotenii, Corlăteştii de Sus, Corlatestii de Gios, Carlăteştii de Sus, 
Corlatestii de Gios, Carlăteştii de Gios, Corlotestii, Curlăteştii, Corlatele, Cor- 
latestii Gorii, Corlăteştii Noi, Corlăteştii Vechi, Corlăteştii Slatinei, Korlaezelly 
Slatina, Corlăţălile, Corlăţelele, Corlati, Corlăţeştii, Corlăţile, Corlăţelele de 
Sus, Corlăţelele Goale, Corlatelele Gorii, Corlăţelele Slatinei, Corlatelul, Corla- 
tali, Corlatdalile, Corlestii. 

Asemenea toponime apar nu numai in judetul Suceava, ci si in alte judete 
(Botosani, Vaslui, Tutova, Galati). In judetul Dolj (Oltenia) e atestat satul Cor- 
late, unde s-a găsit o incineratie daco-celtica de pe la sfârşitul secolului al II-lea 
î.e.n. În Basarabia există satul Corldteni (fost Strâmba, Leadoveni) în raionul 
Râşcani. 

Cât priveşte antroponimul Corlat, e de notat că la 13 septembrie 1473 Ste- 
fan cel Mare confirmă printr-un document că un anume Corlat avea toplita (bal- 
tă care de obicei iarna nu îngheaţă) cu moară şi ştează (instalaţie asemănătoare 
vâltorii pentru confecţionarea unor ţesături casnice) şi că i se dă lui Corlat satul 
Berchişeşti pe Moldova. 

De pe la mijlocul secolului al XVIII-lea, mai ales după anexarea Bucovinei 
la imperiul habsburgic (1775), au avut loc mari emigrări de populaţie din acele 
parti spre Moldova şi Basarabia ca urmare a asupririlor feudale, militare, a poli- 
ticii de catolicizare, prin care se căuta realizarea unităţii imperiului austriac, prin 
neglijarea individualitatilor nationale ale popoarelor subjugate (români, ucrai- 
neni, cehi, slovaci, sârbi, croaţi, sloveni etc.). În anul 1767 se filează numărul de 
24 de familii care emigraseră în Moldova dintre Carpaţi şi Nistru. Se ştie că şi fa- 
milii alde Creangă, Ciubuc clopotariul de la mănăstirea Neamţului coborâseră în 
Moldova din părţile nordice ale Ardealului, iar apoi şi ale Bucovinei „din pricina 
papistăşiei”, cum pomeneşte I. Creangă în Amintiri. Cei din neamul Corlătenilor 
sau Corlatenilor se pare că au săvârşit emigrarea pe două căi principale. Unii au 
luat-o prin partea de sus a Moldovei, ajungând în ţinuturile nordice ale Basara- 
biei — astăzi raioanele Rascani, Glodeni, Fălești, unde se află mai multe familii 
Corlăteanu. Din această ramură nordică a Corlătenilor se trage, probabil, şi profe- 
sorul-medic Mihail Alexie Corlăteanu, care în prezent (1994) este şeful punctului 
traumatologic al oraşului Chişinău. 

Altă ramură a acestei familii s-a îndreptat spre sud prin Botoşani, Dorohoi 
(în plasa Centru a acestui judeţ se află comuna Corlăteni, care în 1929 cuprindea 
11 sate), laşi (în prezent aici locuieşte Sânziana Corlăteanu din Corlătenii de la 
Mănăstirea Humorului), Huşi (prin 1926-1927 se afla în acel oraş cofetăria „La 
Corlăteanu”). Trecând, probabil, Prutul pe la Ghermanesti — Leuşeni sau poate 
şi mai la sud, Corlătenii sunt atestati în al patrulea sfert al secolului al XVII-lea 
prin satele Caracui, Hârtop, Gura Galbenă ş. a. În 1781 preotul Vasile al lui loan 

Corlăteanu este prezent in Caracui, având o casă de opt copii (Maria şi Ecateri- 
na (gemene, născute în 1811), Irodia (1814), Ioan (1815), Andrei (1817), Toma 
(1820), Toader (1821), loana (1824)). Toma, căsătorit cu Zenovia, a fost preot 
în Caracui. A avut trei fii: loan (1856-1930), Vladimir (1858-1936) şi Grigore 
(1861-1937). 

Ioan a avut doi fii. Dumitru (fost pe vremea românilor funcţionar fiscal în 
Gura Galbenă) şi Nicolae (fără învăţătură, dar stăpân pe vreo 50 ha de pământ 
în satul Albina, judeţul Tighina, deportat în Siberia în 1941, de unde nu s-a mai 
întors) şi o fiică, Iulia, căsătorită cu Haralambie Samburschi, fost preot la Caracui 
şi Cimislia. 

Vladimir a avut un fiu, Alexandru (medic la Chişinău) şi o fiică, Elisabeta, 
căsătorită cu preotul Theodor Popovici din Cuizăuca, Orhei. 

Tatăl meu, Grigore, când era de vârstă şcolară, bolise de vărsat de negru. Pe 
toată viaţa i-au rămas urmele acestei boli pe obraz. Din această cauză n-a învăţat 
la Seminarul teologic din Chişinău, pe care-l absolviseră fraţii săi mai mari: loan, 
ajuns preot la Gura Galbenă, şi Vladimir, tot preot, la Cuizăuca din judeţul Orhei. 
Fiind autodidact, tata ştia puţină carte, dar putea să citească şi să scrie. Mama 
făcuse vreo două clase la Școala eparhială din Chişinău, însă scria cu greu. 

Grigore şi Ana (născută în 1879 ca fiică a preotului Nicolae Vartic din Lo- 
găneşti, plasa Hânceşti) au avut cinci copii: Alexandru (1896-1942), inginer la 
Bucureşti, Roşiorii-de-Vede, Turnu-Severin; Ludmila (1898-1924), decedată fi- 
ind studentă la Facultatea de Litere şi Filozofie din Bucuresti; Lidia (1903), că- 
sătorită cu medicul Mihail Tacu-Tişcovschi (1898-1988) şi care locuieşte la Iaşi; 
Vladimir (1905-1940), fost învăţător în satul natal, şi Nicolae (1915), autorul 
acestei cărți. 

Lidia (căsătorită Tacu) are un fiu, Victor (1928), medic militar (colonel), 
căsătorit cu Paşa, locuieşte la Bucureşti, are o fiică (Michaela) şi un fiu (Eugen); 
şi o fiică, Ludmila (Mica) (n. 1933) — medic (acum pensionară), căsătorită cu 
Horia Țurcanu, medic la Spiridonia din Iasi. Au şi ei doi fii: Victor (Tucu), dr. în 
medicină, şi Dan (Nucu) — student la Medicina din laşi. 

Nicolae, căsătorit cu Ana Krasnoşciokov (n. 1915), au o fiică Ludmila 
(Mila) (n. 1941, căsătorită cu Andrei B. Istru) şi un fiu Alexandru (Saşa, n. 1952), 
care fiind căsătorit cu Ludmila Pukalov (n. 1952) au şi ei un fiu, Alexandru (Săn- 
del, n. 1979), şi o fiică, Ludmila (Mimi, n. 1988). 

În Caracui mai este o ramură a Corlătenilor: Grigore (1880-1960), fiul lui 
Vasile Corlăteanu şi loana, au avut mulţi copii (vreo zece, dacă nu mă-nşel). Cel 
mai mare, Andrei, născut în 1914, a decedat în 1986. Un alt fiu al lui Grigore 
şi loana Corlăteanu, Petrea, de vreo 70 de ani, locuieşte în satul natal. Grigore 
V. Corlăteanu avea un frate, Vasile (n. 1900), căsătorit cu Ecaterina (de la Orac), 
şi o soră, Parascovia (n. 1908), măritată după Vasile Barbă. 

În satul Hârtop, nu departe de Cimislia, era cunoscut Călin Corlăteanu 
(1856-1939). Din această familie se trag Dumitru Corlăteanu, acum locote- 
nent-colonel de poliţie în Chişinău, Valeriu Corlăteanu, sportiv, campion mondial 
la lupte greco-romane, ş.a. 


NOTE 

'Pe clădirea mănăstirii Voroneţ pictura exterioară e dominată de un albastru extraor- 
dinar, pe care specialiştii l-au desprins din lumea nuantelor numindu-l „albastru de Voroneţ”. 
Biserica a fost zidită cu cheltuiala lui Ştefan cel Mare în 1488, iar pictura a fost efectuată cu 
50 de ani mai târziu de către zugravii lui Petru Rareş. 

2 În cursul anului 1654 venit-au Timuş Hmelnitchi cu cazacii aici în Tara moldove- 
nească... şi prădară şi arseră bisericile şi sfânta mănăstire a Humorului, prădând toate sculele 
frumoase, podoabe şi nimic n-a rămas... şi s-a întâmplat să cadă şi acest tetraevangheliar în 
mâinile cazacilor” (Inscripţie pe o carte veche). 


Nicolae Corlăteanu, Răspântii, 
colecţia Biblioteca revistei „Limba Română”, Chişinău, 1995, p. 24-31 


EXCURSIE PRIN DULCEA BUCOVINA 


După ce ne-am dat examenele pentru anul III la Litere, aceasta a fost in 
iulie 1938, ne-am înţeles cu colegul Eugen Spânu să facem un drum lung prin 
Bucovina. 

— Vino la mine la Şcheia şi de acolo pornim la drum. 

Zis şi făcut! Ne urcăm în acceleratul Cernăuţi Bucuresti şi peste vreo oră 
coborâm în gara Ițcani. 

— Nicolae Iorga îi zice Iticani, pricepi de ce?, face Spânu. 

De fapt, e vorba de legendarul Iatco, pomenit în letopisetele moldoveneşti 
în legătură cu descălecatul Moldovei. Maramureşenii îşi aduceau oamenii din ţara 
lor de obârşie, iar ucraineanul Iatco îi chema pe cei din neamul său din Galiţia. În 
acest mod — potrivit legendei — s-a umplut Moldova de oameni: români în Tara de 
Jos şi ucraineni în Tara de Sus (Cronica lui Grigore Ureche). 

— Ei, dar hai să urcăm pe jos dealul, ca să ajungem la Suceava, mi s-a adre- 
sat Eugen. Am trecut prin oraş şi ne-am îndreptat spre partea lui apuseană. La 
un moment dat, sfârşitul unei străzi a alunecat într-o vale adâncă. Am coborât pe 
nişte terase şi cărări până am dat de un sat. 

— lată Şcheia, de unde sunt eu de loc, mi-a spus Eugen. 

Acasă era părintele loan, tatăl colegului meu. Om în vârstă, trecut de 70 de 
ani, bine făcut, cu plete dalbe, îngrijite şi barbă albă ca zăpada, cu o fata rotundă, 
ochii vioi, plini de blandete. 

— Bucuros că ai sosit, Eugene, cu bine şi succes la carte. $i mai bine că ai 
adus şi pe colegul tău. Din ce parti eşti mataluta?, mi s-a adresat preotul. 

— Sunt din Basarabia, din judeţul Lăpuşna, dar neam din neamul meu se 
numără bucovineni. 

— Aracan de mine şi de mine, s-a mirat părintele, da de unde şi până unde 
bucovineni în Basarabia? 

— Preacucernicia voastră, cunoaşteţi numele meu de familie şi aceasta nu 
este întâmplător. l-am povestit apoi tot ce ştiam din istoria şi genealogia familiei 
mele. 

— Păi, corlată cred că e de la corlate, şi-a dat părerea părintele Spânu. 

— Da, pe deplin adevărat. Şi în balada Corbea (probabil, de origine arde- 
leană) aflăm: 

„La late-corlate, 

La corn de cetate, 

Unde Murăş bate”. 

Iar în altă baladă, Trei crai, de prin părțile Timişoarei, citim: 

„Pă vale de jos 

Si pă munţi în Criş, 

La Mica Corlata, 

Facă-şi ochii roată, 

Vede lumea toată”, 

am recitat eu pe nerăsuflate, ca un veritabil culegător de folclor de prin păr- 
tile Voronetului. Cred că numele de familie se trage de la numele pârâului ce trece 
prin satul Mănăstirea Humorului. Există şi un sat Corlata lângă Berchişeşti, pe 
care la 13 septembrie 1473 Ştefan cel Mare l-a întărit ca ocină boierului Corlat. 

— Interesant, interesant, m-a îmbărbătat părintele Spânu. Ai muncit mult ca 
să-ţi afli istoria neamului. lar acum, hai, băieţi, la masă. V-am pregătit plăcintele, 
borş rusesc, fripturică moldovenească, salată de roşii şi alte bunatati. 

Părintele Spânu văduvise de mult şi trăia singur într-o casă mândră din satul 
Şcheia de lângă Suceava. Şcheia era pe atunci (1938) comună suburbană în mu- 
nicipiul Suceava, numărând aproape opt mii de locuitori. Aici se află ruinele unei 
vechi cetăţi din secolul al XIV-lea, pe care am vizitat-o în a doua zi de ospetie in 
familia Spânu. Construită de Petru I Muşat (1375-1391), cetatea a fost dărâmată 
pe vremea lui Alexandru cel Bun. Am aflat ceea ce nu ştiam, că în martie 1486 
Stefan cel Mare a înfrânt în preajma cetăţii Șcheia armata lui Hruet (Hronodas), 
pretendent la scaunul Moldovei. 

— Acum să mergem la Suceava, îmi spuse Eugen, să vedem cetatea de scaun 
a Moldovei din timpurile lui Petru I Muşat, întărită de Stefan cel Mare. Suceava 
a fost capitala Moldovei până în anul 1566, când Alexandru Lăpuşneanu (fiul 
nelegitim al lui Bogdan cel Orb şi al frumoasei Anastasia din Lăpuşna) a mutat 
reşedinţa domnească de la Suceava la Iasi. 

„Am lăsat Suceava veche... 

sus şi-n ziduri crească spin 

Mutând scaunul aice mai la vale la străin. 

Lumea merge înainte...” 

(M. Eminescu, Alexandru Lăpuşneanu). 

Pentru prima oară în viata am văzut atunci o cetate medievală, împrejmuită 
de ziduri înalte cu creneluri pentru trageri, aruncări de proiectile, cu un şanţ adânc 
care în caz de primejdie se umplea cu apă. Cetatea Sucevei a rezistat asediilor 
oştirii sultanului Mahomet al II-lea după lupta de la Valea Alba (Războieni, nu 
departe de Targu-Neamt) din 1476 şi cele ale lui loan Albert, regele Poloniei, în 
1497. Oastea lui Ştefan cel Mare a zdrobit armata polonă invadatoare, eveniment 
eternizat de V. Alecsandri în poemul Dumbrava roşie. Cetatea Sucevei a fost da- 
râmată şi arsă în 1675 din porunca turcilor. 

În biserica sf. Gheorghe m-am închinat la moaştele sfântului loan cel Nou, 
aduse de Alexandru cel Bun de la Cetatea Albă (Akkerman) la Suceava. Acest 
mucenic era de locul său din Trebizonda (Trapezunt, azi Trabzon, din Turcia), 
oraş vechi întemeiat încă în sec. al VIII-lea î.e.n. pe coasta de sud a Mării Negre. 
Venind cu treburi negustoreşti la Cetatea Albă, a fost prins de tătarii păgâni, care 
au încercat să-l abată de la credinţa creştină. Împotrivindu-se cu toată puterea 
credinţei sale, tătarii l-au osândit la moarte. Legat de coada unui cal, el a fost târât 
prin tot oraşul, până s-a găsit cineva să-i taie capul. După moartea mucenicului 
(anul 1330) s-au arătat minuni în preajma moaştelor lui. Oamenii s-au convins că 
el e omul lui Dumnezeu, i-au adunat moaştele, punându-le într-un sicriu scump şi 
s-au închinat pentru tămăduirea suferințelor şi mângâierea sufletului zbuciumat. 
Despre viata şi faptele sfântului loan cel Nou a scris Grigore Tamblac în anul 
1402. Chipul acestui mucenic este descris în partea a doua a Cazaniei mitropoli- 
tului Varlaam din 1643. 

Impresionati de cele văzute şi auzite în cetatea de scaun a Marelui Stefan, 
ne-am întors acasă, la Şcheia, ca să ne pregătim de drum lung pentru a doua zi. 
Am adormit uşor şi am visat un vis frumos. Părea că din codrii Bucovinei, de pe 
malurile râului Moldova, ne-a venit zimbrul, pe care l-am văzut cu ochii mei, şi 
s-a aşezat pe drapelul nostru, pe steagul cu trei culori. L-am văzut înălţat pe un 
vârf de munte, pe o înălțime golită de vegetaţie. Părea sobru şi arcuit, nadusind de 
căldurile verii. Zimbrul privea cu ochii săi ca două prune de cele bune, care spre 
toamnă se acopăr de brumă. Privea spre ţara mea, spre valea Nistrului, spre Vadul 
lui Vodă, fiind ademenit de un simţ ancestral foarte de departe în negura vremu- 
rilor, aducându-ne veste de la strămoşii care vietuira pe malurile Moldovei, la 
Voroneţ, Corlata şi Mănăstirea Humorului, la Vatra Dornei şi Gura Humorului. 

Ce zimbru frumos şi maiestuos! O umbră solitară reaclimatizată pe pămân- 
turile blândei Basarabii! 

Ne-am trezit dis-de-dimineata, am luat prânzul cel mic. Părintele Spânu 
ne-a blagoslovit şi ne-a urat drum bun, călătorie plăcută prin meleagurile bucovi- 
nene şi întoarcere cu bine şi sănătate. 

Ne-am pus în gând să ajungem până seara la Câmpulung (Câmpulungul 
Moldovenesc, cum i se zice). Erau vreo 35-40 km. Am luat-o pe şoseaua nati- 
onală, care trece prin Ilisesti, Păltinoasa. La Gura Humorului am poposit vreo 
oră. Şi hai iară la drum mai departe prin Frasin, Vama, spre Câmpulung. Aveam 
acolo un coleg de facultate, Vasile Sucevan, la care ziceam să înnoptăm. Ne-am 
ținut de cuvânt şi pe la chindii ajungem cu bine la casa prietenului nostru, care 
ne-a primit cu multă bucurie, ne-a ospătat, povestindu-ne că acest oraş avea pe 
timpul domnilor Moldovei un anumit statut cu regim administrativ şi fiscal spe- 
cial. Era acolo şi un târg străvechi de până la întemeierea statului moldovenesc 
feudal. 


204 Nicolae CORLATEANU 


SPRE HOTARUL MOLDOVEI CU MARAMURESUL 


Dar... vorba ceea: călătorului îi şade bine cu drumul. 

— Hai, Nicolae. Mai departe — cuvântul din poveste: înainte mult mai este, 
se dădea cu gluma Eugen. 

O luăm pe la Pojorâta, ajungând la Iacobeni într-o depresiune de toată fru- 
musetea. Nu departe de aici se află şi o staţiune balneo-climaterica şi turistică. De 
acolo drumul duce pe râul Bistriţa în sus (Bistriţa aurie) spre Cârlibaba — hotarul 
de pe vremuri dintre Moldova şi Maramureş. Drumul era destul de anevoios, cu 
ridicături şi coborâşuri Am ajuns în munţi. La un moment dat vedem nişte săpă- 
turi şi nişte inscripţii. Ne-au lămurit trecătorii că pe acele locuri s-au dat lupte 
crâncene între austrieci şi ruşi în timpul Primului Război Mondial. În ziua aceea 
am făcut peste 50 km şi, morți de oboseală, ne-am oprit în poarta ograzii unde 
locuia inginerul silvic Iosef Pscheidt. Silvia, fiica lui, ne era colegă de curs, foarte 
simpatică, un ghem de fată inteligentă şi vioaie ca o căprioară a locurilor sale 
natale. Cum ne-a zărit, s-a repezit la noi, ne-a sărutat şi, una-două, hai la masă, la 
cină, de fapt, căci soarele era de acum pe asfintite. L-am întrebat pe inginer, care 
se prezenta ca un om citit, manierat şi glumet: 

— De unde vine numele Dumneavoastră de familie? 

— Nu ştiu precis. Sunt de prin aceste parti, cunosc aici orice colt de pădure şi ri- 
dicătură. Ştiu unde trecea hotarul dintre imperiul austro-ungar şi România (Moldova). 
Poate că acest nume se trage de la cuvântul scheide, care înseamnă „hotar, barieră”. 
La acest cuvânt s-a agăţat un p- (Pscheidt) ca o ciupercă pe un copac bătrân. 

Ne-au ospătat cum se cade într-o familie aleasă. Părinţii ne-au spus: „Sunteţi 
rupti de oboseală. Iată, aici, chiar în această cameră, Silvia vă va aşterne jos şi veţi 
odihni după un drum atât de lung. N-a terminat vorba inginerul şi aşternutul era fă- 
cut. Noi, cum ne-am întins, n-am mai simţit nimic până dimineaţa, când soarele era 
de acum de-o suliță. Ni s-a părut că el era oarecum mai altfel decât la Caracui sau la 
Suceava. Ne-a venit în minte soarele lui Horaţiu: alius et idem (altul şi acelaşi). 

— Stati la noi măcar o zi-două, ne indemnau părinţii (şi mai ales Silvia!), 
dar noi... nu şi nu! Trebuia să plecăm, cu atât mai mult că de dimineaţă se arăta o 
zi frumoasă. 

Am mesit încă o dată cu mare poftă la ospitaliera familie Pscheidt şi... iar 
la drum. 


PE BISTRIȚA ÎN JOS 


—Incotro doriţi s-o luaţi mai departe? Eu v-as propune s-o luaţi pe Bistriţa nu în 
amonte, ci în aval. Trec pe aici plute şi plutaşii sunt bucuroşi de tovarăşi de drum. 

N-am stat mult pe gânduri şi am acceptat sfatul inginerului, care 
ne-a condus la locul de oprire a plutelor. Ne-a recomandat şi iată-ne aflaţi 
pentru prima şi ultima dată în viaţă pe acest mijloc de transport fără hur- 
ducături. 

Moş Gheorghe, plutaşul, ne-a indicat unde e mai bine să ne aşezăm, 
prevenindu-ne ca nu cumva să umblăm pe plute în timpul călătoriei, căci, deşi 
trunchiurile de brad sunt prinse împreună, totuşi la tot felul de cotituri ale 
râului iti poţi pierde echilibrul şi poţi cădea în Bistriţa, ceea ce este foarte pe- 
riculos. Soarele strălucea, având o rară intensitate de lumină şi căldură. Când 
deodată, cu totul pe neaşteptate, nişte nouri razleti s-au ivit nici nu ştiu de 
unde şi un şuvoi de ploaie abundentă şi repede ne-a murat... ca pe noi. Eram 
doar în nişte cămeşuici de vară. Într-o clipă eram leoarcă, până la piele. Norul 
a trecut repede mai departe şi soarele s-a arătat parcă mai vesel, zâmbindu-ne 
în glumă: „Şi asta nu e ultima îmbăiere a voastră”. Într-adevăr, n-a trecut nici 
jumătate de oră şi altă ploita ne-a aghezmuit cu nişte stropi cât vrabia. Iarăşi 
soare. Şi aceasta s-a repetat de mai multe ori în cursul plutirii noastre pana 
după amiază, când am ajuns la Vatra Dornei. Aici plutaşii au oprit şi moş 
Gheorghe ne-a spus: 

— Poate că azi va fi pentru voi de ajuns. Noi, peste vreo oră, o luăm mai 
departe, spre Broşteni, iar voi rămâneţi peste noapte aici. Vă duc eu la un cumnat 
de-al meu şi el vă va lua în gazdă. 

Am ascultat de sfatul mosului şi el ne-a condus la dorneanul mos Lavrin- 
te. 

— Păi, cu dragă inimă vă primesc. În casă acum vara nu-i chiar aşa de bine. 
Suiti-va în podul şurii celea, acolo-i fân pentru vite. Vă faceţi câte o saltea de paie 
si fân şi o să dormiti ca-n sânul lui Avram. Ne-a dat o pâine, brânză de oi şi un 
ulcioraş cu vin. 

— Hai, Eugene, să vedem cum e în sânul lui Avram, zic eu. 

Era minunat. Am uscat rufele şi îmbrăcămintea ce-o aveam şi, culcându-ne, 
n-am visat legenda biblică, dar ne-am trezit fericiţi şi voioşi, gata de a ne urma 
călătoria încă o zi, tot cu pluta pe Bistriţa. 

— Hai, băieţi, cu mine, ne zice moş Lavrinte. Azi trebuie să treacă în jos cu 
plutele nepotul meu, Ion, şi v-iti duce cu el, ca să ajungeţi la Broşteni. 

De la Vatra Dornei Bistriţa coteşte spre răsărit, către Dorna Arini, prin mun- 
tii Bistriţei, pe lângă vârful Petrosu (1794 m), iar la comuna Crucea o ia din nou 
în jos. De-a lungul Bistriţei se perindau minunate privelişti, pe care eu cu Eugen 
le admiram cu nesat. A fost, probabil, cel mai încântător mod de a călători pe care 
l-am întreprins cândva în viaţă. Nu erau lungile drumuri prăfuite, ci firul apei lim- 
pezi ca lacrima, ce se profila printre culmile munţilor acoperiţi de brazi, molizi, 
pini, ienuperi şi alte conifere. 

DE LA COCIOABA IRINUCAI SPRE HUMULESTI 


Ajunsi la Brosteni, ne-am luat ziua buna de la plutasi, oameni foarte priete- 
nosi şi buni de snoave, vanjosi, arşi de soarele vremii de vară. 

După ce ne-am potolit setea din apele minerale de acolo, am poposit la 
şcoală. Nu mai era cea a lui Baloş cu profesorul Neculai Nanu, dar am frunzărit 
împreună cu directorul şcolii şcolăria povestaşului nostru humuleştean. Am trecut 
spre locul de pe malul stâng al Bistriţei, unde fusese cocioaba Irinucăi, cea care 
avea o „fată balcaza şi lălâie, de-ti era frică să înnoptezi cu dânsa în casă”. 

Trecând Bistriţa, calea ne ducea tot în jos spre satul despre care I. Creangă 
spunea cu mândrie: ,,Humulestii, în care m-am trezit, nu-i un sat lăturalnic, mocnit şi 
lipsit de priveliştea lumii ca alte sate”. Poate că el avea în vedere sate ca: Pârâul Câr- 
jei, Cotargas, mai putin Borca sau Farcasa, prin care trecusem în drum spre locul de 
naştere al povestaşului. Într-adevăr, Humuleştii ne-au apărut ca un sat mândru, strălu- 
citor, probabil, de aureola crengiană. Ne-am îndreptat paşii spre casa părintelui loan 
Cosma, care-şi făcea studiile la Teologia din Cernăuţi şi pe care eu si Eugen îl ştiam. 

— Aracan de mine şi de mine, cum imblati fără încălțăminte prin colbăria asta 
de pe drumurile noastre?!, a exclamat coana preoteasă cea simpatică cu vorba ei lată 
moldovenească. Uitasem să spun că, înainte de a porni în excursie, aflându-ne la Ițcani, 
mi-am cumpărat o pereche de bocanci de toată frumuseţea. Am dus-o minunat în aceşti 
bocanci până la Broşteni. În drum spre Humulești bocancii m-au ros că nu mai puteam 
umbla în ei. l-am luat de-a spinarea, urmând calea de mai departe doar în ciorapi. Ei se 
colbăiseră de-a binelea, de aceea preoteasa avea deplină dreptate să se înspăimânte. 

Îndată m-a pus să-mi spăl picioarele şi mi-a dat nişte cipici de cârpe, în care 
mă simţeam minunat. Ceea ce am admirat şi savurat mai mult dintre mâncărurile 
şi dulciurile preotesei (ciorba de potroace, sarmalute-n foi de vita şi de curechi, 
invartite ş.a.) a fost serbetul, foarte dulce şi lipicios, preparat din zeamă de visine 
cu foite de trandafir şi servit cu apă rece, proaspăt adusă de la fântână. Odihniti 
bine, a doua zi părintele loan ne-a purtat prin tot Humuleştiul. Am vizitat casa 
unde se născuse povestasul, am văzut stâlpul hornului, de care lega mamă-sa 
„sfara cu motocei, de crăpau mâţele, jucându-se cu ei”, prichiciul vetrei, cup- 
torul — toate ca în orice casă moldovenească de la Humuleşti sau de la Caracui. 
Trăia în casa ceea veche un nepot de-al povestitorului, un bătrân de vreo 75 de ani 
din neamul Grigoriu. Ne-a dus apoi colegul nostru teolog şi la casa de sub deal a 
mătuşii Mărioara. Cireşul cu pricina era rodit. Am gustat şi noi din cireşele-surori 
ale celora care i-au adus atâta necaz lui Nic’a lui Stefan a Petrei. Călăuza noastră 
ne-a arătat locul unde fusese teiul bătrân, în a cărui scorbură a prins Nică acel 
„cuc armenesc” ce nu-i dădea pace să doarmă în voie dimineaţa şi pe care a vrut 
să-l vândă pe un preţ bun în târgul de vite, dar a suferit un fiasco. 

SPRE MANASTIRILE VOIEVODALE 


Încălţat cu perechea de cipici daruiti de coana preoteasă de la Humulești, 
am luat-o spre mănăstiri. 

Mănăstirile moldoveneşti au fost şi sunt pline de poezia şi atmosfera vre- 
murilor de altădată. Ele păstrează cu sfinţenie obiceiurile, datinile de demult. Ne 
îndreptam paşii şi gândurile către aceste locaşuri sfinte. 

Mai întâi am vizitat mănăstirea de maici, Agapia. Cel mai vechi document 
în care se vorbeşte de ea datează din 1569. Până în 1803 aceasta era mănăstire 
de călugări. Are două biserici mari. În una picturile sunt ale lui N. Grigorescu, 
executate între anii 1858 şi 1860. Când coboram spre mănăstire, nişte bătrâne mi 
s-au adresat cu întrebarea: 

— Da... cărți nu aveţi? 

— Ce fel de cărți? 

— Păi... cărți sfinte. Nu sunteţi de la Sfântul Munte? 

Ne-am uitat cu mirare — eu şi Spânu — unul la altul. Apoi ne-am dumerit. 
Bătrânele, văzându-mă în cipici, m-au crezut hagiu (pelerin), sosit din hagialâcul 
de la locurile sfinte (Ierusalim, Muntele Athos (Grecia), care era socotit de către 
ortodocşi ca munte sfânt). De aceea au şi cerut cărți sfinte de la mine. Cum se 
cuvine la orice mănăstire, ne-au primit în gazdă, ne-au ospătat şi ne-au arătat 
chilia unde ne puteam odihni. Era nu departe de cea — bineînţeles mai conforta- 
bilă — unde obişnuia să poposească M. Sadoveanu, când trecea vara pe acolo. Tot 
la etajul al II-lea se aflau chiliile lui N. Iorga, G. Ibrăileanu, C. Stere şi ale altor 
oameni de cultură. 

Pe lângă mănăstire funcționa un atelier de broderie, în care se confectionau 
nişte pijamale cu brandenburguri deosebit de frumoase şi elegante. Ce n-aş fi dat 
eu ca să-mi procur 0 asemenea pijama, dar ele costau extrem de scump (peste 500 
de lei) şi nu erau de buzunarul unui student, fie şi bursier al Universităţii cernă- 
utene. 

Peste deal de Agapia se afla mănăstirea de călugări Secu. Plecând dis-de-di- 
mineata de la Agapia, am ajuns la micul dejun la Secu (întemeiat ca un schit cu o 
biserică de lemn în 1560). Marele Vornic Nestor Ureche a zidit apoi o biserică de 
piatră, fiind înmormântat acolo cu soția sa Mitrofana. Tot aici este înmormântat 
cărturarul mitropolit Varlaam. 

Primindu-ne, călugării ne-au indicat chilia şi ne-au invitat la trapeză. Ne-au 
servit cu o ciorbă gustoasă, dar nesărată. 

— Daţi-ne puţină sare sau piper, am cerut noi. 

— N-avem, răspunse un călugăr. 

— De ce n-aveţi? 

— Ca... să nu se excite călugării, ne-a soptit el la ureche. 

Am inteles si ne-am resemnat. 

La Secu n-am stat mult. Îndreptându-ne spre marea, vechea şi istorica mă- 
năstire Neamţ, am dat în drum de un schit de maici, ascuns într-un loc retras de 
pădure. Ne-a impresionat un anunţ de la poarta schitului: „Nicio fiinţă de parte 
bărbătească nu poate întârzia pe teritoriul schitului după apusul soarelui”. 

— Da! Amară prevenire, ne-am spus noi. Hai la călugări, măi băiete, îl în- 
demn eu pe Eugen. 

Drumul ne îndrepta acum către ctitoria lui Stefan cel Mare, mănăstirea Put- 
na, întemeiată de către domnitor în 1465 şi unde este îngropat ctitorul şi întreaga 
lui familie: Doamna Maria, Maria din Mangop (oraş în Taurida), Bogdan încruci- 
şatul (fiul lui Stefan cel Mare), Stefanita (Stefan cel Tânăr, fiul lui Bogdan)', pre- 
cum şi Teoctist al II-lea, mitropolitul care l-a uns la domnie pe Stefan cel Mare. 

Într-un gând cu Eugen ne-am amintit de fragmentul eminescian din Alexan- 
dru Lăpuşneanu, scris în anul 1868: 

„Eram tineri pe atuncea, eram şapte, 

Noapte era-n toată lumea şi la Putna era noapte. 

Se sfârşise şi prohodul, se-ncheiase demult ruga, 

Doar suna adânc şi dulce şi din vreme-n vreme Buga, 

Clopotul lui Ştefan Vodă, ce când vremile se schimbă 

Mişcă neatins de nime, rar, profetica sa limbă”. 

Impresionati de ecourile clopotului Buga al Marelui Voievod, eram gata 
să ne cufundăm în „timp adânc”, în cel de al cincisprezecelea veac, în vremile 
lui Ştefan cel Sfânt, rămas până la noi nemuritor. Se serbează ziua lui Ştefan cel 
Mare la 2 iulie. 

„De departe-n văi coboară tânguiosul glas de clopot” 

(M. Eminescu, Calin (file de poveste)). 

Ne-am îndreptat apoi către un alt lăcaş sfânt. Ajungem la mănăstirea 
Neamţ, cea mai veche şi mai importantă din Moldova, care se crede că a fost 
întemeiată de trei călugări în a. 1392. De atunci ar data şi biserica sf. Gheorghe. 
Se citează şi alte date de înființare: 1326, 1367. Pe teritoriul mănăstirii, care 
e înconjurat de un zid gros şi înalt, se mai află: biserica sf. loan, construită de 
Alexandru cel Bun în 1402, biserica Înălţarea, ridicată din porunca lui Ştefan 
cel Mare în 1497. Pe pământul mănăstirii a fost îngropat fiul lui Alexandru cel 
Bun, Ştefan al III-lea, voievod care a domnit şi singur (1433-1435), şi împreună 
cu Iliut (1435-1444), şi în trei (Stefan III, Roman II, Petru Aron (1444-1447)). 
În muzeul mănăstirii am aflat cărţi şi odoare de mare pret. La începutul seco- 
lului al XIX-lea pe lângă mănăstire funcţiona şi o tipografie, de unde au ieşit 
de sub tipar multe cărți bisericeşti, iar între anii 1855 şi 1862 tot aici a fost un 
seminar teologic. 


Testament 209 


Ne-am stabilit cu Eugen intr-o chilie mare cu mai multe persoane, venite 
gi ele in excursie. Am fost preveniti ca ne vor fi asigurate timp de trei zile masa 
si casa, dar cu conditia sa asistam la polunosnita, adica la slujba bisericeasca de 
dupa miezul noptii (cand e somnul mai dulce!). Credeam ca ne vom eschiva cum- 
va de la obligatia luata, da... de unde? Calugarul de serviciu ne-a indemnat, apoi 
ne-a scuturat, ne-a tras de picioare, ne-a luat perna. Nu era nicio scăpare. A trebuit 
să ne sculăm de două ori la polunosnita cât am stat la Neamt. 

După secularizarea averilor mănăstireşti, mai mulţi călugări s-au refugiat 
de la mănăstirea Neamţ, întemeind la 13 ianuarie 1864 în satul Chițcani, de lângă 
Tighina, aproape de confluenţa Botnei cu Nistrul, o mănăstire care a fost numită 
Noul Neamţ. Călugării de la Neamţ erau nemulţumiţi şi de faptul că trecerea de la 
alfabetul chirilic la cel latin ducea la înlocuirea cărților slavone, suspendându-se de 
asemenea săvârşirea serviciului religios în vechea slavă bisericească. Toate acestea 
erau considerate ca abateri de la ortodoxie. Moşia Chițcani fusese dăruită mănăstirii 
Neamţ de Petru Rareş în anul 1527. În 1866 Teofan Cristea a fost ales egumen al 
mănăstirii Noul Neamţ cu concursul ieromonahului Andronic (1820-1893). 


LA „FABRICA DE POPI” 


Calea ne-o tineam acum spre Fălticeni — „Folticeni”, cum îi zicea moş 
Creangă. Mergeam tot pe urmele lui şi doream să vedem cu ochii noştri acea 
„fabrică de popi”, care, cu pronumele conjunctive (mi-fi-i, ni-vi-li şi celelalte), i-a 
petrecut la mormânt pe multi din cei ce aspirau la tagma preoțească. Humuleştea- 
nul vorbeşte cu mare durere despre ,,mustaciosul Davidica de la Farcasa... flăcău 
de munte, cu barba în furculita şi favorite frumoase, cu pletele crete şi negre ca 
pana corbului, cu fruntea lată şi senină, cu sprâncenele tufoase, cu ochii mari, 
negri ca murele şi scânteietori ca fulgerul, cu obrajii rumeni ca doi bujori, nalt la 
stat, lat în spete, subțire la mijloc, mlădios ca un mesteacăn, uşor ca o căprioară 
si rusinos ca o fată mare”. Ce portret minunat şi câtă admiraţie şi dragoste sincera 
pentru acest coleg de şcoală! „Dumnezeu să-l ierte!, continuă scriitorul, că n-avu 
parte să se preoțească. A murit, sărmanul, înainte de vreme, înecat cu pronumele 
conjunctive, peritu-le-ar numele să le peară, că au mâncat juvaier de flăcău!”. 

Analizam în cugetul meu şi discutam cu Eugen problema mare a adaptabi- 
litatii feciorilor de ţărani, în cazul arătat de Creangă, ţărani de la munte, care, în 
locul ocupatiilor obişnuite de plutasi pe Bistriţa sau alte îndeletniciri de la Humu- 
lesti sau Şcheia, trebuiau să treacă la munca intelectuală, intensă si exclusiva, care 
nu se potrivea cu firea, temperamentul şi constituţia fizică a omului de la tara. În- 
vatatura, „afurisita de gramatică” le scoteau peri albi nu numai celor alde Trăsnea 
sau Ştefănescu (cum mai era numit Creangă la Fălticeni), ci şi multor alti copii 
de ţărani de pe timpul humuleşteanului şi în vremurile ce au urmat. Mi-am adus 

atunci aminte de Victor Saganovschi, de loc din Dumbravita (Soroca). De prea 
multă staruinta la învăţătură (trecând uneori chiar la toceală, ca şi eroii crengieni), 
în clasa a IV-a Victor Saganovschi a trecut şi el în lumea celor drepți. 

Viaţa e viata, şi cu toate aceste jertfe pe altarul ştiinţei, de la tablitele de ardezie 
la abecedar şi la cartea de citire, apoi la manuale de limbă şi literatură, la care se adă- 
ugau cele de istorie, geografie, chimie, fizică, astronomie, nu mai vorbesc de cele de 
matematică sau drept, de cele de franceză, germană, latină, greacă şi alte limbi, s-au 
ridicat puţin câte puţin feciorii de ţărani, care din generaţie în generaţie s-au adaptat la 
viaţa de intelectual, ajungând oameni de ştiinţă, filozofi, oameni de stat etc. 

— Ia mai lasă-te de filozofie şi hai s-o căutăm pe Artemiza Constantinescu, 
îmi zice Spânu. 

Am găsit-o, căci Fălticenii nu-s prea mari, iar familia ei ne-a primit cu bra- 
tele deschise, ca pe nişte fraţi. 

Ne-am dus apoi cu Artemiza şi cu a sa surioară prin oraş, care acum avea 
puţin comun cu ceea ce era el pe vremea lui Creangă, deşi trecuseră doar vreo 70- 
80 de ani. Ne-au arătat unde au fost „fabrica de popi” şi casa lui Pavel Ciubotarul 
de pe uliţa Radasenilor, locul de gazdă al lui Creangă şi al celorlalți tovarăşi ai săi 
de şcoală (Nică Oslobanu, Gâtlan, Trăsnea ş.a., precum şi neuitatul mos Bodranga 
care le cânta din fluier „Corăbiasca”, „Horodinca”, „Alivencile” şi alte „cântece 
sculăţele”, de jucau flăcăii „până asudau podelele”). 

N-am mai ajuns la „cinstita crâşmă, la fata vornicului din Rădăşeni”, căci 
Artemiza ne îndemnă: 

— Hai, băieţi, acasă, că v-a ajuns, cred, soarele drept inimă. 

Ne-a ospătat mama Artemizei cu cele mai alese bucate moldovenești „ca 
la Fălticeni”, bineînţeles, dându-ne şi sare, şi piper, nu ca la Secu. Artemiza a pus 
patefonul cu plăcile la modă atunci: „Dunărea albastră”, „Povestiri din pădurea 
vieneză” ş.a. de Johann Straus, „regele valsului” (1825-1899), „Espania”, „Sire- 
nele” — valsuri de Em. Waldteufel (1837-1915), „Valurile Dunării” de Iosif Ivano- 
vici (1845-1902). Se dansau mult atunci tangourile? (,,Zaraza” ş.a.), foxtroturile“, 
rumbeles şi charlestonul®, care cereau mişcări repezi şi nu prea corespundeau firii 
mele. Artemiza şi Eugen însă le savurau. 

Am dansat până seara târziu, poate nu chiar ca Nică a lui Ştefan a Petrei, şi 
nu acele dansuri, dar ştiu că am obosit de-a binelea, încât dimineaţa cu mare greu 
ne-a trezit mama Artemizei, căci îi lăsasem vorbă de cu seară, că vrem s-o luăm 
din loc odată cu răsăritul soarelui. 


DE LA ŞCHEIA LA CARACUI 


Obositi de atâta drum (cred că am făcut vreo 4-5 sute de km aproape nu- 
mai per pedes apostolorum (cu excepţia minunatei călătorii pe Bistriţa), ne-am 


Testament 211 


intors la Scheia, apeland la cursa auto Falticeni — Suceava. Parintele Ioan ne-a 
întâmpinat cu multă bucurie şi la propunerea lui am mai zăbovit acolo câteva 
zile. 

Spre sfârşitul lui iulie mă aflam de acum la Caracui, apucându-mă intens 
de traducerea din franceză a tratatului de drept roman al lui F. Girard, bazat pe 
Corpus iuris civilis (Institutele, Digestele, Novelele), aşa-numitul Codice al lui 
Iustinian, operă de compilaţie a principalelor precepte ale dreptului civil roman, 
adunate, sistematizate şi adaptate la noile condiţii economice de către Trebonian, 
cunoscut jurist de pe timpul împăratului bizantin, Justinian (527-565). Pe baza 
codificatiei lui Trebonian a fost alcătuit şi publicat in 1804 Codul lui Napoleon, 
codul civil francez, care a fost pus la baza codurilor civile ale tuturor statelor dez- 
voltate apusene. Am avut o deosebită satisfacţie traducând lucrarea capitală a ci- 
vilistului francez. O citeam şi o savuram ca pe un adevărat roman scris de cel mai 
distins scriitor. Mă străduiam să aleg cuvintele, termenii şi construcţiile cele mai 
adecvate. Cu atât mai mult că mă pregăteam să trag lucrarea la şapirograf (germ. 
Schapirograph), un aparat de multiplicare. Cu o cerneală indicată acestui scop 
scriam textul pe o foaie de hârtie (format 20x20 cm). Apoi suprapuneam foaia pe 
un cilindru acoperit cu o pastă specială si o imprimam prin apăsare. În sfârşit, pe 
o foaie curată imprimam textul de pe cilindru. În acest mod scoteam până la 100- 
120 de exemplare. Vindeam pe bani buni aceste copii studenţilor jurişti, care-şi 
pregăteau examenul la drept roman. În timpul studenţiei mele am tras la şapiro- 
graf mai multe lucrări de curs la drept, unde erau studenţi multi şi cu părinţi asigu- 
rati materialiceste, aşa încât se răsplătea bine munca de şapirografist. Am încercat 
şi la litere, dar acolo, fiind studenţi puţini, nu era rentabil. Şapirografierea era un 
mod de sporire a resurselor financiare, astfel putându-mi continua studiile. 

În toamna lui octombrie 1936 m-am prezentat la trei examene (drept civil, 
economie politică, drept roman). La primele două am reuşit, iar la dreptul roman 
(prof. dr. Ion Lunguleac) am căpătat notă netrecătoare, 5. Probabil a influenţat 
reaua dispoziţie din acea zi a profesorului, care se vede că pierduse la tribunal 
un proces important. Mai era ceva. Fiind mereu ocupat cu treburi judiciare, prof. 
Lunguleac fixa totdeauna examenele duminica. Studenţii s-au sfătuit să curme 
acest obicei. Au hotărât să facă grevă în duminica fixată de Lunguleac pentru 
examen. S-au postat la uşa de intrare în facultate (bineînţeles, nu erau studenţi de 
la drept ca să nu se răzbune profesorul pe ei) şi când a apărut I. Lunguleac, i s-au 
adresat politicos: 

— Domnule profesor, astăzi nu va avea loc examenul la drept roman. Astăzi 
e duminică. 

— Cum?, s-a înfuriat profesorul. Voi să mă învăţaţi când trebuie să primesc 
examenele? Nemernici ce sunteţi! Vreti cu toţii să deveniți miniştri sau cel putin 
subsecretari de stat, dar carte să nu faceţi? Las-că va-nvat eu! Oricum, examenul 

nu a avut loc, şi de atunci înainte I. Lunguleac nu mai fixa examenul duminica, 
dar se simţea pica lui fata de studenţi. Poate că eu am fost una din victime?... 


ASOCIAŢIILE STUDENŢEŞTI 


În perioada antebelică (până in 1939) la Cernăuţi fiintau trei societăţi aca- 
demice studenţeşti ale românilor: „Arboroasa”, în care activau mai ales feciorii 
de ţărani, „Junimea”, membrii căreia erau, de preferinţă, din rândurile intelectu- 
alitatii bucovinene, „Dacia”, care era între ţărani şi intelectuali. Exista atunci şi 
o societate a studenţilor germani, „Franconia”, a celor ucraineni, „Ivan Franco” 
ş.a. 

În perioada studiilor universitare la Cernăuţi nu dispuneam de timp şi, 
probabil, nici nu aveam interesul să mă înrolez în activitatea vreunei societăţi 
studenţeşti sau mişcări politice. M-am înscris totuşi în societatea „Arboroasa”, 
participând la corul societăţii, cu care am făcut o excursie la Botoşani (prin 
noiembrie 1937). Am fost doar de vreo câteva ori la sediul societăţii studenţilor 
basarabeni. Unii dintre colegii de facultate se înrolau în organizaţia legionară, 
care cauza multe neplăceri conducerii universitare. Mi-aduc aminte că la des- 
chiderea cursurilor din anul 1938-1939, în timpul când rectorul îşi ţinea discur- 
sul de inaugurare, o parte din studenţi au început să cânte un cântec legionar, 
ceea ce i-a determinat pe profesori să se retragă din sală. Manifestatiile de acest 
fel trezeau în cugetele celor mai mulţi oameni nu un sentiment de solidaritate 
sau de entuziasm, ci mai mult de nedumerire, respingere, frică. Mişcările aces- 
tea zgomotoase, însoţite uneori de ceremonii religioase şi totdeauna de cântece 
în onoarea legiunii şi a căpitanului (C. Zelea-Codreanu), provocau în rândul 
unor tineri şi al unui număr foarte redus de profesori (Traian Brăileanu) un ade- 
vărat extaz, a cărui culminare s-a produs cu deosebită intensitate la congresul 
legionar de la Târgu-Mureş, când au fost adoptate spre a fi realizate procedeele 
totalitare de cucerire a puterii politice în ţară şi de nimicire fizică a unor perso- 
nalitati de talie universală (I. G. Duca, Armand Călinescu, N. Iorga, V. Madgea- 
ru, P. Andrei ş.a.). Pe bună dreptate, A. Camus afirma că intelectualii (artiştii, 
scriitorii, savanții etc.) au fost totdeauna primele victime ale tiraniilor moder- 
ne — de dreapta sau de stânga —, deoarece extremistii au văzut în operele literare, 
artistice, ştiinţifice anumite forte de emancipare şi mărturii ale demnităţii uma- 
ne. Nu există însă cultură, literatură, artă, ştiinţă fără tradiţie. De aceea, pentru a 
tăia aripile forţelor progresiste, regimurile totalitare au interzis sau marginalizat 
moştenirea clasică în diverse domenii. Cine nu are memorie nu poate şi nu are 
dreptul la viitor, trăind într-un prezent perpetuu, ca un patruped. Multe suflete 
tinere au fost captate în mrejele extremismului, contribuind la instalarea peste 
câţiva ani a regimului legionar în România, raliat la tabăra nazistă. 


Testament 213 


NOTE 

'Despre personalitatea lui Stefan cel Mare şi a urmaşilor sai B. Şt. Delavrancea a scris 
trilogia dramatică: Apus de soare (1909), închinată Marelui Ştefan, Viforul (1910), despre Ste- 
fanita, nepotul lui Ştefan, Luceafărul (1910), consacrată anilor de domnie a lui Petru Rares. 

? Deşi termenul vals este de origine germană (Walzer, din walzen „a rostogoli”, atestat 
încă în secolul al XVII-lea), totuşi ca dans el a apărut mai întâi în Franţa. Se dansa în Evul 
Mediu în Provence şi se numea volta, la Paris acest dans a luat numele german. 

3 Tangoul a fost pus în circulaţie de argentinianul Tono Guenar în 1908. Acesta era un 
gaucho din tată spaniol şi mamă indigenă. Se atestă acest dans din America Latină încă în 
1864. 

+ În engl. foxtrot înseamnă „pas de vulpe”. Apare in America. 

5Rumba (sp. rumba) este dans cubanez, devenit dans de salon. 

* Charleston — dans american de salon. 


Nicolae Corlăteanu, Răspântii, 
colecţia Biblioteca revistei „Limba Română”, Chişinău, 1995, p. 77-98 


MAI DEPARTE — LINIŞTE, LINIŞTE... 


Ce scurte-s zilele la bătrâneţe 
Si cât de repezi anii se perindă, 
Mai aburit e chipul din oglindă 

Si zborul gândurilor îndrăzneţe. 
V. Eftimiu 


Timpul în viata noastră este un duşman care nu se împacă cu nimic. El ne 
împinge în mod imperios înainte, când noi am vrea să ne oprim în clipa fericită. 
Nu se poate însă nega faptul că timpul este şi un tămăduitor al rănilor, nu numai 
trupeşti, ci şi al celor sufleteşti, al suferințelor, durerilor şi necazurilor. 

M-am trezit la viaţă când în Basarabia regimul Vechiului Regat abia începuse 
a număra anii, în perioada de reîntregire a Țării în hotarele ei istorice fireşti. Destul 
de vag îmi aduc aminte de împroprietărirea ţăranilor din anii 1920-1922. La cele 1,5 
ha — pe care le avea în aşa-numita vie, de la deal — tata a mai primit 4,5 ha la „ştatul po- 
pii”, cum numeau caracuienii pământurile de la vreo 3-4 km dinspre răsăritul satului 
Caracui, pe atunci inclus în plasa Gura Galbenă (acum e al Hânceştiului). Auzeam de 
votare, sufragiu universal, deputaţi, senatori etc., dar tata cam rar participa la alegeri, 
nu mai vorbesc de mama, care în genere n-am auzit să fi votat vreodată. Se simţea 
atunci o voinţă constructoare, un sentiment de linişte şi siguranţă pentru ziua de mai- 
ne, încrederea în oamenii şi instituţiile ţării. Părinţii mai vorbeau de ,,voloste” şi „mi- 
ravoi” (judecător de pace în administraţia rusă de până la 1918), dar aceasta mai mult 
în convorbirile cu moş Tudose Mititelu, vecinul nostru, care toată viaţa lui a umblat 
prin judecăţi. În asemenea condiţii am trecut prin şcoala primară, liceu, universitate. 

Ca din senin a apărut anul 1940, cu toate consecinţele lui, prima incruci- 
sare de drumuri în viata basarabenilor patruzecişti din secolului XX. În curs de 
jumătate de veac am trăit cu toţii în condiţiile sovietice, dar li s-au împlinit şi lor 
sorocul. Şi acum, în anii '90, când am ajuns, cum se zice, la odihna binemeritata, 
apare o altă răscruce cu urmări imprevizibile. Se cere şi acum o adaptare la noile 
împrejurări, pentru că cine cade din carul vieţii e pierdut. Se vorbeşte acum tot mai 
mult — după ani lipsiţi de libertate din vremurile dictatoriale — despre recucerirea 
libertăţii, dar ea poate deveni cea mai mare nenorocire pentru poporul care nu-i 
pregătit, nu-i copt să ştie cum trebuie să folosească această importantă cucerire 
a minţii umane. În prezent fiecare ins consideră libertatea un drept inalienabil şi 
sacrosanct, dar aceasta doar în plan individual. În ce priveşte organizaţia statală, 
libertatea semenilor săi nu este altceva decât un hatâr, care depinde de ingaduinta 

sau bunul său plac. Voltaire susţinea: „Dezaprob părerea dumitale in modul cel 
mai categoric, dar dreptul dumitale de a o exprima sunt gata să-l apăr chiar cu 
preţul vieţii”. E prea tare spus? În afară de orice îndoială însă este faptul că orice 
discuţie liberă contribuie la nuantarea şi perfecţionarea părerilor noastre proprii. 
Libertatea de opinie a semenilor constituie o necesitate vitală şi pentru noi înşine. 
Fără aceasta nu poate dăinui viaţa socială. 

Pe umerii mei port acum destul de multi ani. E pe deplin firesc să cunosc 
multe fapte şi evenimente, la care nu numai am fost martor, ci şi participant activ. 
Tinerii de astăzi nu le cunosc sau le cunosc asa cum li s-a ordonat să le cunoască. 
Aceste fapte şi evenimente n-au trecut uşor pentru poporul nostru. A avut loc o 
adevărată tragedie, trăită pe viu de multi basarabeni, bucovineni, care s-au zbătut 
într-o inversunata luptă cu soarta ce le-a fost hărăzită. Bietii noştri oameni au trebuit 
să facă faţă la toate. E greu de spus în ce măsură au fost ei învinşi sau învingători. 
Aceasta nu se poate generaliza, pentru că într-adevăr unii au rămas învinşi, ne- 
putându-se adapta la noua viata, s-au prăbuşit în neantul necunoscutului. Alții cu 
greu, dar totuşi au învins vicisitudinile sorții, au căutat să înfrângă toate suferinţele 
şi să contribuie într-o măsură mai mare sau mai mică la ridicarea moldovenilor la 
un nivel sporit de bunăstare economică şi culturală, mai ales prin mijlocirea acelor 
şcoli, destul de multe, care au fost organizate. Se cereau persoane pregătite pentru 
învățământ sau administraţie. A apărut necesitatea manualelor la diferite discipline 
de şcoală secundară si apoi universitară. În colaborare cu bunul meu coleg Eugen 
Russev am pornit de la acel abecedar pentru adulți (editat in 1945-1962 în patru 
ediţii), căci multi erau fără ştiinţă de carte. Am trecut apoi, tot în colaborare, cu 
Gh. Bogaci şi Bogdan Istru, Vasile Coroban, Ramil Portnoi şi alţii, la valorificarea 
clasicilor, limitată atunci doar la scriitorii moldoveni, prin editarea mai întâi a cres- 
tomatiilor de literatura şi folclor, apoi a operelor alese din clasici, precum şi a unor 
monografii consacrate lui M. Eminescu, I. Creangă, C. Negruzzi ş.a. Cursul ţinut 
la noua universitate (din 1946) ne-a servit ca bază pentru tipărirea manualului de 
limbă contemporană la nivel superior pe atunci. În acest mod ne-am străduit — în 
împrejurări deosebit de dificile — să menţinem trează conştiinţă de neam a miilor 
noştri de elevi şi studenţi, precum şi a tuturor acelora pentru care limba şi literatura, 
creaţia folclorică a moşilor şi strămoşilor noştri, graiul matern sunt un bun suprem. 
În situaţia grea de atunci compromisurile au fost, de fapt, un pret greu, plătit pentru 
a salva ceea ce se putea şi trebuia salvat. A fost o activitate indreptatita pentru acea 
perioadă şi în acele condiţii. Este tragedia unei generaţii de intelectuali (fiecare cu un 
anumit grad de valoare şi conştiinţă civică şi naţională), care au deschis calea unor 
perspective, realizate mai târziu, prin anii 1957-1967, pentru a ajunge şi la anii '90. 

Acum tineretul a luat în mâinile sale aproape toată cârmuirea vieţii. Cei tineri se 
socot mai înţelepţi, mai ştiutori şi — fără îndoială — mai progresiști decât părinţii, fraţii şi 
surorile lor mai mari. Ei sunt siguri că dețin întregul adevăr despre viaţa lor intimă, de 

familie, cat si despre cea obsteasca. Batranii nu mai au nimic sau aproape nimic de spus. 
Conturarea perspectivelor de viitor fiind doar în puterea lor, mai ales din cauza frânării 
faptelor prin sentimentalismul bătrânesc, care-i trage pe tineri mereu înapoi, în trecut. 
Nouă, basarabenilor şi bucovinenilor mai în vârstă, ni s-au scos şi urmează să 
ni se scoată ochii mereu, demonstrându-ni-se în fel şi chip carentele. Ne dăm seama 
că împrejurările istorice ne-au făcut să fim poate departe de ceea ce ar fi trebuit să 
fim. Nu totdeauna e vina noastră că ne aflăm unde suntem. Am fost lăsaţi în voia 
sorții în acel 1940, fără ajutorul efectiv al celor ce ne sunt frați. Acum unii încearcă 
să ne judece, să ne osândească nemilos. Aceasta nu poate fi considerată decât o ju- 
decată nedemnă a unor viteji care apar după o luptă grea, pe care au dus-o pe viaţă şi 
pe moarte basarabenii şi bucovinenii de nord pentru a supravieţui. Dar câţi n-au fost 
în stare să supravieţuiască în gulagurile sovietice? Atitudinea critică plină de inte- 
legere e admisibilă, dacă-şi are sensul ei pozitiv, apreciindu-se atât carentele, cât şi 
calităţile, care nu lipsesc şi ele în privinţa construcțiilor de institute, fabrici şi uzine 
ce lipseau aproape cu totul la Chisinau, Balti, Tighina, Soroca şi-n alte oraşe şi sate 
din Basarabia de până la 1940. Nu se cade să se subaprecieze toate acestea nici de 
cei ce nu cunosc situația Basarabiei, nici — cu atât mai mult — de concetatenii nostri 
basarabeni, care parcă ar fi în stare să uite ce avem şi ce am realizat în cei peste 50 
de ani după 1940 nu numai în plan material, ci şi spiritual, privind şcolile, institu- 
tiile de cultură, centrele de studii istorice, filologice, folclorice de la Academie şi 
Universitate, care au format şi educat sute şi mii de învăţători, scriitori, ziarişti de 
la cele mai diverse ziare şi reviste, de la radio şi televiziune etc. Ar mai fi de obser- 
vat că oameni de diferite origini etnice (ruşi, ucraineni, greci, găgăuzi, evrei etc.), 
care din moşi strămoşi locuiesc pe teritoriul Basarabiei sau chiar numai din tinere- 
tea lor, manifestă deseori un adevărat patriotism (uneori interpretat ca nationalism) 
mai aprins şi indiscutabil mai real decât o fac anumiţi localnici, ingamfati de ideea 
că sunt moldoveni sadea. Mi-aduc aminte de Leonid Ivanovici Pankratiev, rus din 
nordul Rusiei, care înainte de Primul Război Mondial îşi făcuse studiile la Sankt 
Peterburg, avându-l de maestru pe însuşi cunoscutul filolog rus A. A. Sahmatov. 
Mobilizat în armata ţaristă, Pankratiev a ajuns pe plaiurile basarabene, s-a căsătorit 
cu o moldoveancă şi a rămas după revoluţia din 1917 în Basarabia, devenind pro- 
fesor de latină şi greacă la Liceul ,,B.-P. Hasdeu” din Chişinău, iar dupa 1940, mai 
precis după 1946, profesor de latină la Universitatea din Chişinău proaspăt infiinta- 
tă. În mediul românesc din 1918-1940 şi apoi în R.S.S. Moldovenească Pankratiev 
a însuşit destul de bine limba română literară (drept că diftongul oa nu-l putea rosti 
totdeauna corect, dar încolo vorbea bine limba noii sale patrii) şi se revolta amarnic 
contra celora care după 1940, deşi moldoveni, rosteau în mod denaturat nu numai 
elementele de natură fonetică (ind ’ii moldoveneşti, si-s fasi), ci denaturau şi con- 
structiile sintactice (ce fu faci?). Intelectuali ca Pankratiev deveneau uneori chiar 
fanatici, înclinați spre extremităţi, dispuneau de o impresionabilitate exagerată şi 

rabufniri nesăbuite fata de studenţii numiţi de el „homo tiraspolensis”. Facea aceas- 
ta nu din rautate, ci din dorinta sincera ca limba, literatura, folclorul national sa fie 
nu numai însuşite, ci puse in practică în vorbirea vie, în relațiile de fiecare zi, să fie 
exprimate corect şi adecvat într-o limbă demnă de acest neam. L. Pankratiev şi toţi ca 
el îşi iubesc cu adevărat patria adoptivă, cu limba, obiceiurile, tradiţiile ei şi-şi iubesc 
învăţăceii, pe care doresc să-i indrumeze pe calea culturii şi a progresului. L. Pankrati- 
ev n-a fost singurul om de acest gen. Am amintit mai sus de profesorul de matematică 
N. Ivanov, om distins din toate punctele de vedere. Fiii săi, absolvind Politehnica din 
Bucureşti, au devenit buni ingineri la rafinăriile de petrol din Ploieşti. 

Vietuiesc în Basarabia, mai ales la oraşe, alogeni care s-au stabilit aici odată cu 
sovieticii, în 1940 sau şi mai târziu, după 1944, care n-au înţeles şi nu înţeleg rolul lor 
într-o ţară cu majoritate absolută de alt neam şi de altă limbă. Aceştia cred că biruinţa 
contra fascismului le-ar fi dat dreptul de dominare în noul loc de viaţă (aceasta se re- 
aliza efectiv în timpul ființării U.R.S.S.). Acum, după declararea independenţei si for- 
marea Republicii Moldova, aceşti alogeni şi alolingvi nu se pot în niciun chip împăca 
cu situaţia lor de populaţie minoritară, nu vor sau nu sunt în stare să însuşească limba 
populaţiei majoritare, ceea ce duce la tot felul de neînţelegeri interetnice. 

În ceea ce mă priveşte, am fost şi rămân un om ce nu m-am manifestat nicioda- 
tă ca o fire înfocată, care se mistuie într-o văpaie. Sunt o fire măsurată, cumpănită, me- 
ditând mult la fiecare pas facut în viata. Poate de aceea unii m-au apreciat ca persoană 
nehotărâtă, care nu ştie parcă ce trebuie să întreprindă în cutare sau cutare moment 
al vietuirii. De fapt această aparenţă de nesiguranţă era cauzată de răgazul necesar 
pentru aprecierea situaţiei în care mă aflam. N-am fost şi nu sunt dintre aceia care nu 
ridică niciodată ochii la cer, la anumite stele călăuzitoare, ca să-mi insufle curaj, având 
şi barbatie în rezolvarea multor probleme nu numai ale propriei persoane, ci şi ale ce- 
lor din jur şi poate chiar într-un sens mai larg. Nu m-am văzut un apostol sau diriguitor 
de conştiinţe în epoca în care am vietuit în anii marilor răscruci. De cele mai multe ori 
asemenea diriguitori nu rezistă criticii şi, odată cu schimbarea vremurilor, rămân slabe 
repere onomastice, privite cu indiferenţă, deseori cu dispreţ şi chiar cu duşmănie. Am 
căutat să înţeleg perioada istorică în desfăşurare, cu toate contradicţiile, sfâşierile şi 
frivolitatile ei. Ca o fiinţă tentaculară m-am străduit să pipăi şi să percep diverse do- 
menii ştiinţifice: de la matematică şi tehnică la medicină şi biologie, de la arta plastică, 
muzică şi sport la istorie şi literatură, în special filologie, lingvistică. 

Pe când era colaborator al Institutului de istorie, limbă, literatură, economie 
regretatul scriitor George Meniuc m-a întrebat: 

— Toţi vorbesc despre d-ta că cică n-ai şi n-ai avut niciodată duşmani în 
viaţă. Este adevărat? 

— Şi da, şi nu! i-am răspuns. Da, pentru că oricum ar fi omul, caracterul lui, 
oponenți de păreri nu poate să nu aibă chiar printre prietenii cei mai buni. Nu pen- 
tru ca el le-ar cauza vreun rău sau le-ar fi contestat cu răutate atitudinile, lucrările, 

concepţiile, ci pentru că însăşi existenţa lui — nu mai vorbesc de situaţia socială 
sau ştiinţifică — le pare la unii fără umbre. Îi enervează această situaţie şi-i preface 
în adversari — la locul de muncă, în activitatea obştească, ba chiar şi în familie. 
Simteam adesea că sunt un fel de receptacol inert al poftelor, râvnelor şi jinduirilor 
unor oameni lacomi şi invidioşi ce mă înconjurau şi mă asupreau. Nu-i pot suferi 
în niciun chip pe cei care cheltuie o inepuizabilă energie, fiind neobositi şi plini de 
putere, pentru a defăima prin toate mijloacele posibile şi a împroşca cu cât mai mult 
noroi, neavând nicio clipă de răgaz, de uitare şi înseninare în distrugerea adversari- 
lor reali, dar mai ales a celor inchipuiti şi in special a celor pe care-i invidiaza pentru 
succesele obţinute cinstit. Nu au în gând moartea, moartea lor inevitabilă şi firească 
până la urmă, chiar şi cu surplusul şi abundența de energie de care dispun. În schimb 
savurează distrugerea, moartea altora, ca să rămână mai mult timp pentru viata lor. 
Ti-aduci aminte, dragă Meniuc, că la un moment dat unul mi-a făcut chiar un proces 
public, învinuindu-mă că nu concep în corespundere cu ideologia marxist-leninistă 
problema bilingvismului. Am afirmat undeva că amestecul a două limbi (germanii 
spun Sprach-mischung), în speţă a celei materne şi a celei ruse, duce la o inghitire, 
asimilare în favoarea celei de a doua. În realitate aşa şi este. Câţi dintre moldovenii 
basarabeni, dar mai ales transnistrieni şi-au pierdut mânuirea activă a limbii literare 
materne, însuşind — datorita anturajului lingvistic — limba rusă? 

Pe unii îi incomodează şi faptul că nu reactionez la invectivele lor. Consider 
că dacă răspunzi pe baza legii talionului sau, cum se zice mai simplu, ochi pentru 
ochi şi dinte pentru dinte, trebuie să pierzi mult timp şi mulţi nervi ca să aduni 
material şi argumente pentru a-l combate — nu a-l convinge, căci asta este aproape 
imposibil — pe adversar. Timpul acesta e mult mai util şi mai bine să-l foloseşti 
creând ceva pozitiv, ceea ce iti face cinste şi tie, şi altora! 

„Carte frumoasă, cinste cui te-a scris, 

Încet gândită, gingas cumpănită, 

Eşti ca o floare, anume înflorită 

Mâinilor mele, care te-au deschis” 

(T. Arghezi, Ex libris). 

Din îndepărtatul Ev Mediu european as dori să pomenesc aici aprecierea 
admirativa a cartii, formulata in chip minunat de episcopul englez de Durham, 
Ricardi de Bury (1287-1345), care in lucrarea sa Philobiblon mentiona: ,,Cartile 
sunt dascălii nostri care ne învaţă, fără a recurge la vergile nesuferite şi toiagurile 
profesorilor, fără mânie şi strigăte, fără bani şi cadouri. Oricând vii la ele — stau 
de veghe, când le întrebi — nu ascund nimic, nu bodogănesc — dacă greşeşti, nu te 
ironizează — dacă nu cunoşti ceva. O, cărți scumpe! Voi sunteţi comori de cea mai 
bună înţelegere a lucrurilor. Darnice şi libere, voi daruiti libertate celor ce v-o cer. 
Voi sunteţi acel izvor de chibzuială către care înțeleptul trimite pe fiul său, ca să 
dezgroape tezaurul de apă vie a înţelepciunii”. 

Iar pentru un scriitor — drept exemplu poate servi opera lui G. Meniuc pe 
care îl cunosc încă de pe când era elev pe băncile Liceului „M. Eminescu” din 
Chişinău — consider că datoria de bază este să ne înveţe cea mai dificilă dintre 
toate artele — arta de a fi om, de a iubi omul, de a-l menaja, dar nu în sensul de a-l 
cocoli, a-l alinta, ci de a-l îndruma pe calea adevărului şi dreptăţii, al respectului 
şi stimei fata de aproape, al libertății acestuia de a-şi exprima gândurile inaltatoa- 
re şi de a-i opri purtările nesăbuite. 

George Meniuc a fost şi rămâne pentru mine un model demn de urmat în 
propagarea umanismului şi ar merita şi astăzi o apreciere mult mai favorabilă. 

„Nu voi muri întreg, căci forte vii 

Mă tintuiesc de univers legat 

Şi-n veci voi fi cu voi îngemănat, 

Cu voi, păduri, izvoare şi câmpii” 

(G. Meniuc). 

Amintirea unor fapte bune din trecut, a unor prieteni adevăraţi, dorul după cele 
ce s-au dus pe o cale fără întoarcere rămâne în inimile noastre, constituind o adevărată 
comoară, cu care trăim întreaga noastră viata, cât ne-a fost hărăzită de Cel de Sus. 

Acestea am ţinut să le împărtăşesc cititorului, care cu gând bun şi răbdare 
să le treacă prin sufletul lui şi, dacă îi vor aduce o oarecare satisfacție morală şi 
un îndemn la acţiune şi trudă creatoare, eu mă voi bucura. Se vorbeşte cu deplină 
justete că între autor şi cititor se creează o „inducţie verbală” similară inducției 
electromagnetice între două circuite. Cartea este şi ea un aparat de inducţie, de 
inducţie psihică, ce poate provoca cititorului tentatia, ademenirea de a crea anu- 
mite mijloace specifice de exprimare a gândurilor şi sentimentelor. Limba este, de 
fapt, mai bogată decât intuiţia. Intelegi, ascultând sau citind cuvintele, mai mult 
decât poţi vedea în lucruri şi evenimente. lar a scrie înseamnă a gândi cuvintele, 
înseamnă a le asculta, intelegandu-le (cuvintele) în toată rezonanţa lor. 

Fiecare crede că viața lui poate servi drept cheie a unui roman scris de alții. 
Cel ce scrie amintiri, memorii sau un jurnal are orgoliul de a aşterne pe hârtie 
acest roman. În ce mă priveşte, m-am străduit să îmbin realitatea cu ficțiunea pen- 
tru a oferi generațiilor mai tinere posibilitatea de a cunoaşte peripetiile prin care 
am trecut noi, generația de mijloc a secolului XX. 

Un autoportret al unei generații n-ar fi, cred, interesant decât ca o confesiu- 
ne cu un anumit sens moral, poate chiar profetic. 

Acest gând însă e departe de mine. 


Nicolae Corlăteanu, Răspântii, 
colecția Biblioteca revistei „Limba Română”, Chişinău, 1995, p. 171-181 

M. Cosniceanu, T. Cotelnic, B. Vacsman 


226 Nicolae CORLATEANU 

la o revedere cu promoţia 1972; e 2000. N. Corlăteanu omagiat 

OMUL ŞI SAVANTUL 
NICOLAE CORLĂTEANU 


Nicolae MATCAS 


SUFLET ÎN SUFLETUL NEAMULUI 


Am deplina convingere că la est de Prut nu există român care să nu fi în- 
vatat — la figurat, dar şi la propriu — la şcoala profesorului universitar, a acade- 
micianului Nicolae Corlăteanu. De la Abecedarul pentru vârstnici (1946), prin 
etapa manualelor şi materialelor didactice pentru învățământul preuniversitar şi 
a dictionarelor de tot felul, şi până la fundamentalele cursuri universitare (tipă- 
rite) de fonetică, lexicologie, istorie a limbii literare profesorul Corlăteanu s-a 
aflat dintotdeauna la catedra creşterii spirituale a neamului românesc oropsit, pe 
care l-a vrut dezrobit întâi de toate prin lumina cărţii. Chiar prima teză de doc- 
torat, consacrată cursului integral de limbă contemporană şi susținută în 1949 la 
Kiev, viza acelaşi obiectiv practic — elaborarea unui vademecum prin labirinturile 
limbii materne pentru cei impatimiti de setea cunoaşterii. Şi cele două lucrări 
ştiinţifice capitale — Studiu asupra sistemei lexicale moldoveneşti (1870-1890) 
(Chişinău, 1964, a doua teză de doctorat), /ccnedoeanue napoonou nambinu u ee 
omHowenuu c pomancKkumu a3voikamu (Moscova, 1974), cunună a celor peste 600 
de studii şi articole semnate de slujitorul verbului matern, — sunt în definitiv ace- 
eaşi carte unică mereu deschisă pentru toţi, pe care a ţinut s-o definitiveze acest 
nobil cavaler ai graiului întru „creşterea limbii româneşti şi-a Patriei mărire”. 

Este puţin a-l considera cap de şcoală lingvistică atunci când se ştie că 
atare şcoli pot exista mai multe, în timp ce şcoala academicianului octogenar le-a 
întruchipat, dar şi le-a subsumat pe toate cele existente. Nicolae Corlăteanu este 
patriarh al lingvisticii româneşti din această margine de Tara nu numai în sensul 
venerabilei vârste pe care o rotunjeşte zilele acestea, ci şi în acela de domn, una- 
nim şi meritoriu recunoscut, al limbii române din Basarabia. Cu tot orgoliul, cu 
toată rânza, cu toată invidia şi ranchiuna ce ne caracterizează, nu putem să nu re- 
cunoaştem că Nicolae Corlăteanu este, la ora actuală, în Basarabia, cel mai mare 
lingvist, unus et leo. 

Generatii la rand de elevi, studenţi, doctoranzi, profesori, colegi de breaslă 
îl admiră, îl iubesc, îl venerează. În preajma acestui Mont Blanc al lingvisticii şi 
didacticii româneşti moderne din Republica Moldova nu poţi să nu-ţi mai retezi 
din piscurile pe care credeai că le-ai atins, înfruptându-te din cunoştinţele D-Sale 
enciclopedice, pe care nu ştiu de ce ai senzaţia că ti le serveşte cu lingurita, ca 

la împărtăşanie, nu te mai poţi lenevi să nu găseşti timp pentru a te îndrepta spre 
taina pe care o ascund tomurile din biblioteci. În fata bonomiei D-Sale nu poţi să 
nu-ți înăbuşi instinctul atavic de bestie. Grija D-Sale creştinească pentru aproape- 
le ne-a insuflat tărie şi încredere, în anii grei de spionare totală, că nu s-au călătorit 
toți oamenii buni. Știind de umbra omniprezentă a KGB-ului, fostul director al 
Institutului de limbă şi literatură îşi ocrotea cum putea colaboratorii: „Măi băieţi, 
măi, fiți mai atenţi, căci şi uşile şi pereţii au ochi şi urechi...”. 

În ascensiunea sa aparent lipsită de sinuozitati, Nicolae Corlăteanu a avut 
de înfruntat multe praguri şi recife. În interiorul acestui om blajin şi tihnit, parcă 
mulţumit de viata şi măgulit de nimbul de savant totalmente realizat, se ascunde 
totuşi un mare tragic. Ca şi în mulţi dintre noi, de altfel. Zbuciumul lăuntric al 
savantului Corlăteanu nu reflectă decât drama intelectualului şi în genere a româ- 
nului basarabean, sortit să treacă prin Golgota infernului bolşevic rusesc numai 
de aceea că s-a născut român şi pentru că se află pe pământul său şi că, Doamne 
fereşte, ar putea fi furat de gândul ca ar mai fi şi stăpânul acestui pământ. „In- 
flexibilul Felix” poate dormi liniştit: umilirea şi teroarea roşie au avut efectul 
scontat — frica a intrat în măduva oaselor, chiar în genele românilor bucovineni şi 
basarabeni. Fostul student al Universităţii cernautene nu se poate să nu fi cunos- 
cut tragedia românilor de la Fântâna Albă, mitraliati de bravii grăniceri sovietici 
când cutezaseră să treacă râul despărțirii noastre la fraţii din Tara. Proaspătul 
absolvent al facultăţii va fi fost zguduit la descoperirea gropilor cu var sau a be- 
ciurilor securităţii sovietice pline de rămăşiţele pământeşti ale martirilor neamu- 
lui, exterminați, ori la durerea celor strămutați in Siberii numai de aceea că erau 
români şi că voiau să trăiască liberi în tara lor. lar un Mihail Curecheru sau un 
Petre Stefanuca, a căror urmă fu zătrită de pe fata pământului până acum câţiva 
ani, îi erau chiar colegi de breaslă. 

Unica modalitate de a supravieţui în acele condiţii a fost resemnarea din- 
totdeauna a românului în fata destinului. Generaţia patruzecista a lui Corlăteanu 
îşi duce resemnată, împreună cu întreg neamul, crucea care i-a fost hărăzită de 
Mântuitor. Îngenuncheată, robită, umilită, ea îşi duce crucea conştiincios, unica, 
poate, consolare gasindu-si-o în munca prestată. Cine îl cunoaşte îndeaproape pe 
academicianul Corlăteanu ştie cât de onorabil s-a achitat D-Sa de datoriile ce-i re- 
veneau, fie că era vorba de uzina militară N din fundul Rusiei în timpul războiului 
sau de Institutul moldovenesc de cercetări ştiinţifice în domeniul istoriei, econo- 
miei, limbii şi literaturii evacuat în Buguruslan, fie că ne-am referi la Institutul de 
lingvistică de astăzi, în care activează pe o jumătate de normă. 

Potentatii vremurilor de tristă pomină i-au cerut savantului Corlăteanu nu 
numai executarea cu stricteţe a comenzilor de sus, ci şi sufletul. Deşi n-au putut să 
nu-i aprecieze acurateţea şi punctualitatea, meritele incontestabile fata de ştiinţă 
şi cultură, erau conştienţi de puternicul simţ de patriot al acestui om, simţ pe care 

ei îl identificau in mod intenţionat cu nationalismul şi pe care îl contrapuneau 
voit internationalismului (pe cand se ştie că ele coexistă, internationalismul fiind 
imposibil în afara dragostei fata de poporul în sânul căruia te-ai născut), şi s-au 
străduit în fel şi chip să-l ţină în ghearele lor. Pe unde cu măguleli, pe unde cu 
sesizări. Însă totuna până la urmă l-au destituit din postul de director de institut, 
pentru că nu le-a cerut colaboratorilor să-şi vândă şi sufletul. 

Ca mai toată lumea în situaţii identice, a plătit şi academicianul Corlăteanu 
tribut greu timpului. Lucrări ca Egală între egale (1971), În constelația de limbi 
înfrăţite (1982), Monoaecruii a3vi cezoona (1983) , Etape ale dezvoltării limbii 
moldoveneşti (1988) ş.a. sunt mărturia conlucrării diavolului cu sufletul ravasit al 
unui om onest aflat între Scila şi Caribda. Prin articolul Etape..., scris la comanda 
fostului C.C. al P.C.M., în plin avânt spre publicitate şi restructurare, academicia- 
nul Nicolae Corlăteanu s-a condamnat singur la izolare de Marea Mişcare pentru 
Eliberare Naţională din anii 1988-1989. Combatantii nu i-au iertat greşeala care, 
după ,,dezghetul” gorbaciovist, nu mai putea fi concepută. În persoana neinfrica- 
tului Valentin Mândâcanu i-au ripostat hotărât, respingând tentativele de poleire a 
realitatilor sau de trecere sub tăcere a marilor adevăruri despre noi şi limba noas- 
tră cea română. D-Sa a suferit mult şi greu pactizarea cu forţele stagnării. Spre 
onoarea lui, scriitorul Valentin Mândâcanu a găsit curaj să-şi ceară scuze public 
în fata dlui Corlăteanu pentru tonul cam ofensator al articolului Vesmantul fiinţei 
noastre („Nistru”, nr. 4, 1988). Spre onoarea academicianului Corlăteanu, pe care 
îl compătimeam sincer cu toţii şi căruia îi simţeam dureros de acut lipsa în marele 
frământ de la 1988-'89, Domnia Sa a găsit de asemenea curaj să încerce a izgoni 
sclavul din sine, să recunoască şi în acest mod să se pocăiască, într-un fel, în faţa 
celor care-l venerau, dar mai cu seamă în fata poporului, că l-a minţit, de nevoie, 
în alte timpuri, spunându-i, până la urmă, adevărul în toată puritatea lui că moldo- 
venii sunt şi ei români şi că vorbesc o limbă care se numeşte română, faptul acesta 
nelezând autoritatea şi nici demnitatea nimănui (a se vedea în „Limba Română”, 
nr. 4, 1994 răspunsul din partea Academiei la solicitarea Parlamentului Republicii 
Moldova privind istoria şi folosirea glotonimului „limba moldovenească”, răs- 
puns la pregătirea căruia a participat şi D-Sa, precum şi interviul D-Sale acordat 
revistei ,,L.R.”, nr. 1, 1995). Prin actul acesta de curaj civic, pe care îl admirăm, 
domnul academician s-a detaşat — am vrea să sperăm, definitiv — de toți renegatii 
care speculau cu numele Domniei Sale şi a revenit curat, „ca aurul strecurat”, 
înaintea poporului pe care îl slujeşte cu credinţă şi devotament mai bine de 60 de 
ani $i în fata istoriei, care va sti să păstreze neîntinate numele semănătorilor de 
lumină şi adevăr şi să mature la groapa de gunoi numele herostratilor. Gestul e 
temerar mai ales acum, când puterea de la Chişinău iarăşi încearcă să-i impună 
Academiei ideologia sa şi când conducerea Academiei e intimidată. Cu academi- 
cieni ca Vasile Anestiadi, Vsevolod Moscalenco, Silviu Berejan, Mihai Cimpoi, 

Anatol Ciobanu, Boris Matienco, Petru Soltan, Ilie Untila, Gheorghe Ghidirim, 
Nicolae Corlăteanu, Nicolae Biletchi ş.a. minciuna şi lasitatea nu vor mai trece. 
La mentira y la cobardia no pasaran! 

Cu precizarea de care vorbeam cred ca mult stimatul nostru octogenar este 
în drept să subsemneze la spusele inimosului nostru inaintas năsăudean: 

„Sunt suflet în sufletul neamului meu...”. 

Suntem bucuroşi să-l avem între noi sănătos şi descatusat, inspirat şi cu noi 
proiecte de creaţie, aşa cum am fi vrut să-l avem astăzi între noi şi pe maestrul 
Ion Druta. La multi ani, onorate dle academician, multă sănătate, verticalitate şi 
tărie, căci ne trebuiti din gros acum când ni s-au subtiat atât de simţitor rândurile! 
Domnul să vă înzilească şi să vă întărească. 


„Limba Română”, nr. 3, 1995, p. 76-79 


Silviu BEREJAN 


UN PROMOTOR CONSTANT 
AL LIMBIT LITERARE ROMANE 


În nr. 4 din 1988 al revistei ,,Nistru” a apărut binecunoscutul articol Ves- 
mântul ființei noastre, semnat de Valentin Mândâcanu, în care acad. N. Corlă- 
teanu era blamat ca unul ce a promovat „teoria” celor două limbi romanice ori- 
entale — româna şi moldoveneasca. Mai târziu, spre onoarea lui, autorul „a găsit 
curaj — după cum menţionează N. Mătcaş — să-şi ceară scuze public în fata dlui 
Corlăteanu pentru tonul cam ofensator al articolului” (vezi L.R., nr. 3, 1995). 

În luna mai 1990, la cea de-a 75-a aniversare a academicianului, „Revistă 
de lingvistică şi ştiinţă literară” (nr. 4) a inserat la rubrica Aniversări un material 
omagial semnat de colegiul de redacţie, unde dă explicaţiile de rigoare, absolvin- 
du-l pe colegul nostru mai în vârstă de acuzele ce i s-au adus în presă, şi care se 
refereau, de fapt, la toți lingvistii din republică. 

lată ce se spunea în acel material: 

„Deşi ştia mai bine decât toți că e vorba de aceeaşi limbă literară pe care o folo- 
sesc şi dincolo de Prut, sub acţiunea împrejurărilor vitrege N. Corlăteanu, ca şi multi 
alţii, cu toată împotrivirea interioară, a acordat — în teorie — sprijin politicii oficiale de 
preconizare a două limbi, în practică însă contribuind la promovarea (sau cel puţin ne- 
împotrivindu-se promovării) faptelor de limbă ce veneau în contradicţie flagrantă cu 
aşa-zisa teorie. El n-a încercat să exercite presiuni asupra colegilor şi subalternilor în 
vederea orientării cercetărilor în fagasul denaturării realității sau al măsluirii materia- 
lului de limbă întru susţinerea ideilor teoretic eronate. Tocmai prin aceasta se şi expli- 
că în bună măsură faptul că astăzi, când gândirea lingvistică s-a eliberat, în sfârşit, din 
încorsetarea ideologică şi politică de până nu demult, se poate constata cu satisfacţie 
ca, în afară de un număr restrâns de articole şi broşuri de circumstanta, aproape toate 
celelalte lucrări lingvistice de sinteză, precum şi studiile concrete de aprofundare, 
realizate în ultimele două-trei decenii în republică, demonstrează cu prisosinta identi- 
tatea glotică moldo-română, căci materialul cercetat în ele, deşi numit moldovenesc, 
este — la scară generală — singurul care putea fi: cel unic românesc. Drept incontesta- 
bilă dovadă în acest sens pot servi numeroasele recenzii şi ecouri, apărute mai ales în 
străinătate, în care aceste lucrări sunt tratate ca investigaţii în domeniul limbii române, 
ceea ce corespunde, evident, realităţii...” (p. 66). 

Aceste explicaţii şi această susţinere, venite din partea unui grup foarte 
autoritar de filologi, membri pe atunci ai colegiului de redacţie al revistei (S. Be- 
rejan, N. Biletchi, A. Borş, E. Botezatu, I. Ciornâi, H. Corbu, M. Cosniceanu, 
M. Dolgan, A. Eremia, I. Etcu, M. Gabinschi, V. Gaţac, E. Junghietu, N. Onea, 
V. Pâslaru, V. Pohilă, C. Popovici, S. Semcinski, R. Udler), şi-au făcut efectul! 

În anii următori, până prin 1995, în publicaţiile din republică apar mai mul- 
te articole, interviuri, recenzii şi aprecieri, în care se reevoluează opera ştiinţifică 
a savantului, demonstrându-se cu argumente de necontestat că lingvistul N. Cor- 
lăteanu s-a ocupat toată viaţa de studiul limbii române şi a adus contribuţii de 
valoare în acest sens. 

La cea de-a 80-a aniversare a profesorului nostru, al tuturor, „Revistă de 
lingvistică şi ştiinţă literară” dedică în întregime un număr (nr. 3, 1995) acestui 
eveniment cultural-stiintific, iar revista „Limba Română” (nr. 3 din 1995) propu- 
ne la rubrica Aniversări un grupaj de materiale, în care, prin articolele colegilor 
şi foştilor discipoli N. Mătcaş, I. Melniciuc, V. Melnic şi A. Ciobanu, academi- 
cianul Nicolae Corlăteanu este repus la loc de cinste în lingvistica din Republica 
Moldova. 

Astfel, N. Matcas scrie că „profesorul Corlăteanu s-a aflat dintotdeauna la 
catedra creşterii spirituale a neamului românesc oropsit, pe care l-a vrut dezrobit 
întâi de toate prin lumina cărţii” (p. 76). Şi mai departe: „Nicolae Corlăteanu este 
patriarh al lingvisticii româneşti din această margine de Tara nu numai în sensul 
venerabilei vârste pe care o rotunjeşte zilele acestea, ci şi în acela de domn, una- 
nim şi meritoriu recunoscut, al limbii române din Basarabia”. 

Prof. A. Ciobanu, tot în această rubrică, subliniază că „trăind sub un regim 
totalitarist... un savant de talia profesorului N. Corlăteanu... trebuia să se acomo- 
deze la absurda situaţie politico-socială. Dar ce însemna atunci „a te acomoda”? 
Aceasta însemna a fi duplicitar, ipocrit, fatarnic, a vorbi oficial una, dar a crede, a 
fi convins personal de alta, a te arăta in lume altfel de cum esti în viata etc. Foarte 
multi oameni de buna-credinta... au procedat anume aşa doar din dorinţa de a 
supravieţui” (p. 88-89). 

În acelaşi număr al „Limbii Române” din 1995, regretatul acum prof. 
V. Melnic subliniază un moment esenţial ce-l caracterizează pe acad. N. Corlătea- 
nu, anume faptul că el „ne-a învăţat şi pe noi, miile de discipoli, să păstrăm acea 
sfântă legătură intimă ce există între limba şi Tara, pentru că, cine nu are tara în 
inimă, zadarnic o caută pe hartă”. 

„Academicianul Corlăteanu a avut şi are în inima sa şi Ţara, şi limba, şi 
istoria neamului românesc”, încheie Vasile Melnic (p. 97). 

Ion Melniciuc atrage atenţia asupra faptului că acad. N. Corlăteanu ma- 
nifestă un deosebit interes şi fata de manuale, participând în decursul anilor la 
editarea multora dintre ele, dar păstrând „o pasiune permanentă fata de cele de 

lexicologie”. El a editat în trei rânduri (in 1969, in 1982 şi in 1992 în colaborare) 
un manual de lexicologie ce „a servit drept carte de căpătâi pentru multe generaţii 
de studenți filologi de la noi şi chiar din afara republicii...” (p. 93). „Anume acest 
manual, continuă I. Melniciuc, îi caracterizează plenar opţiunile sale ştiinţifice. 
Lexicologia este opera de vârf a savantului N. Corlăteanu, care, întors totalmente 
cu faţa spre adevărul ştiinţific, e gata să înfrunte cele mai năprasnice furtuni...” 
(tot acolo). 

Cu aceeaşi ocazie, adică tot la aniversarea de 80 de ani, U.S.M. publică o 
culegere de studii, intitulată Omagiu academicianului Nicolae Corlăteanu, la 
care participă majoritatea filologilor din republică. 

Între 20-21 iulie a aceluiaşi an „în incinta Parlamentului şi-a desfăşurat 
lucrările Conferinţa ştiinţifică Limba română este numele corect al limbii noastre 
cu participarea unor romanisti de renume din Sankt Petersburg, Kiev, Chişinău, în 
sală fiind prezentă aproape toată intelectualitatea de creaţie din republică (oameni 
de ştiinţă, cadre didactice, scriitori, parlamentari, ziarişti). Referatul de bază, 
prezentat de acad. Nicolae Corlăteanu, Româna literară în Republica Moldova 
(istorie şi actualitate), ca şi celelalte comunicări şi dezbaterile care au urmat, a 
fost transmis în direct la radio şi expus în editorialul cotidianului guvernamental 
„Moldova suverană” din 22 iulie. 

Semnatarul materialului intitulat Muntele a venit la Mahomed, dar Ma- 
homed nu era acasă, I. Stici, menţionează printre altele: „Am fost impresionat, 
înțelegând că magul de la Caracui s-a scuturat de zgură, a trecut prin purgatoriul 
conştiinţei şi ni s-a arătat mare şi tare, a devenit iar un stejar. Raportul profesoru- 
lui Corlăteanu rămâne fragment de istorie...” (p. 1). 

În 2000, la 85 de ani ai academicianului, iese de sub tipar cartea Așa am tre- 
cut până acum prin viaţă. Schita bibliografică, elaborată tot la U.S.M., în care, ca 
într-un veritabil letopiset, sunt fixate toate evenimentele filologice semnificative, 
toate publicaţiile profesorului, toate numele celor ce au trecut prin şcoala corlăte- 
niană în decursul a peste şapte decenii de activitate neîntreruptă. 

Probabil, toate datele din această carte nu mai pot fi găsite nici în arhivele 
Universităţii, nici în cele ale Academiei, nici în bibliotecile personale. Fiind adu- 
nate în volum, ele devin acum patrimoniu inalienabil al filologiei româneşti din 
Basarabia. 

Tot în anul 2000 hebdomadarul „Săptămâna” inserează la rubrica Limba 
moldovenească — monument de limbă literară românească, sub semnificativul ti- 
tlu Limba moldovenească a fost limba lui Arghezi vorbită în R.S.S. Moldoveneas- 
că, un articol semnat de redactorul săptămânalului, Viorel Mihail, în care acad. 
N. Corlăteanu este reabilitat pe deplin, de această dată nu numai de discipolii şi 
colegii săi, opera Domniei Sale fiind apreciată la justa ei valoare. „Citiţi, scrie au- 
torul, Lexicologia lui N. Corlăteanu..., găsiţi în ea ceva care nu e în spiritul limbii 

române? Nu veţi găsi, domnii mei”. Si la p. 9 „Săptămâna” îi publica fotografia 
împreună cu doi dintre primii săi discipoli, care nu l-au părăsit şi nu l-au lăsat 
singur niciodată. (Vezi mai sus cele spuse de ucenicii săi în revista L.R. nr. 3 din 
1995.) 

Aşadar, N. Corlăteanu a organizat procesul de studiere a limbii, a literaturii 
şi a folclorului românesc atunci când, în condiţiile spaţiului dintre Prut şi Nistru, 
acest lucru era extrem de dificil, orice acţiune întreprinsă în direcția dată fiind pe 
muchie de cuţit, căci riscai să intri în conflict fie cu forurile diriguitoare, fie cu 
adevărul istoric. Academicianul şi-a asumat acest risc, dar nu fără a plăti tribut 
regimului. 

Se poate spune de aceea, cu toată convingerea, că şi sub denumirea de mol- 
dovenească patriarhul filologiei basarabene a promovat întotdeauna limba literară 
română, ducând după sine întreaga cohortă de continuatori, mult mai liberi azi în 
a-şi exprima opţiunile. 

Aşa l-am cunoscut noi, discipolii, şi aşa va rămâne el în istoria ştiinţei noas- 
tre despre limbă, pe care o vor scrie tot ucenicii săi. 


„Limba Română”, nr. 4, 2005, p. 10-13 


Anatol CIOBANU 


VIR DOCTISSIMUS ET MAGISTER ILLUSTRISSIMUS 


Decanul de vârstă al filologilor din Republica Moldova, doctor habi- 
litat, profesor universitar, academician al A.S.M., Nicolae Corlăteanu s-a 
născut la 14 mai 1915 într-o familie de ţărani din satul Caracui, Lăpuşna. În 
anul 1934 a absolvit Liceul „Al. Donici” din Chişinău, iar în 1939, 1940 fa- 
cultatile de Litere şi Filozofie şi cea de Drept ale Universităţii din Cernăuţi. 
Între 1940-1941 a fost învăţător într-o şcoală medie din orăşelul Ocniţa. În 
timpul războiului munceşte la o uzină militară din Rusia, iar din 1943 e an- 
gajat la Institutul Moldovenesc de Cercetări Ştiinţifice, evacuat la Buguruslan, 
regiunea Orenburg. 

După război revine la Chişinău, susţine în 1949, la Kiev, teza de doctor în 
ştiinţe filologice, devine şef de secţie, apoi director (1961-1969) la Institutul de 
Limbă şi Literatură al filialei moldoveneşti a A.Ş. din U.R.S.S. (din 1961 — al 
A.S.M.). În 1965 susţine la Moscova teza de doctor habilitat în ştiinţe filologi- 
ce. Din 1961 este membru corespondent, iar din 1965 academician al A.S.M. 
Din 1946 şi până în 1988 a muncit fără întrerupere, prin cumul, şi la Univer- 
sitatea de Stat din Chişinău în calitate de lector, lector superior, conferențiar, 
profesor universitar. 

Acad. N. Corlăteanu a fost primul şef al Catedrei de limbă şi literatura la 
U.S.M., fondată în anul 1946. A condus catedra trei ani (până în 1949). 

Pe parcursul lungii sale cariere ştiinţifice şi pedagogice (de mai 
mult de 60 de ani), acad. N. Corlăteanu a publicat circa 800 de titluri 
(monografii, studii, manuale, programe, crestomaţii, articole, recenzii, ta- 
blete, rezumate, note etc.). A fost decorat cu câteva ordine şi medalii. Este 
„Eminent al Învăţământului din U.R.S.S.” şi „Eminent al Învăţământului 
din Republica Moldova”, Laureat al Premiului de Stat al Moldovei în do- 
meniul Ştiinţei şi Tehnicii, Om Emerit în Stiinta şi Tehnică din Republica 
Moldova, membru al Uniunii Scriitorilor, Cavaler al Ordinului Republi- 
cil. 

Ariile de investigare şi tematica abordată de acad. N. Corlăteanu sunt 
extrem de largi, ele fiind acoperite de lucrări valoroase şi înalt apreciate. Vom 
numi doar unele din aceste direcţii şi cele mai cunoscute lucrări ale autorului. 

Astfel, am putea delimita, în mod conventional, 10 direcţii în activitatea de 
cercetare: 

1. Latina vulgara, ca baza a limbilor neoromanice, si romanistica. E 
cazul să amintim aici monografia „Issledovanie narodnoi latani i eio otnoşenii s 
romanskimi iazâkami” (editată la Moscova în 1974 şi recunoscută în fosta Uni- 
une Sovietică şi în străinătate ca una dintre cele mai reuşite sinteze în domeniul 
romanisticii). Acad. N. Corlăteanu a revizuit chiar în anul jubiliar (2005) această 
operă, a tradus-o în limba română împreună cu fosta sa studentă Lidia Colesnic, 
actualmente doctor conferenţiar la Catedra de filologie clasică a U.S.M. Manus- 
crisul a fost predat la editură. Un studiu important este şi Romanizarea şi reroma- 
nizarea (1999). 

2. Istoria limbii române. De fapt, ar trebui să precizăm că aproape în toa- 
te scrierile acad. N. Corlăteanu este prezent elementul diacronic. Din lucrările 
cu tematică istorică menţionăm: Începuturile scrisului în limba moldovenească 
(1947), Originea fondului lexical de bază (1955); În jurul unei controverse filo- 
logice (Raporturile dintre „Codicele Voronetean” şi „Lucrul sfinţilor apostoli” al 
lui Coresi (1960, 1963); Scrisul românesc: începuturile lui (2000) etc. 

3. Istoria limbii literare — o direcţie preferentiata a cercetătorului. La 
această temă menţionăm cercetările: Capitole din istoria limbii literare (1971) 
şi Schițe de istorie a limbii moldoveneşti literare (1980) — ambele scrise în co- 
laborare; Româna literară în Republica Moldova: istorie si actualitate (1995) 
etc. 

4. Probleme de fonetică şi fonologie au fost abordate în două volume de 
sinteză: Fonetica limbii moldoveneşti literare contemporane (1978) şi Fonetica 
(1993) în colaborare cu prof. V. Zagaevschi; o serie de articole ştiinţifice. 

5. Lexicologia şi lexicografia au constituit pasiunea (si „slăbiciunea”) din- 
totdeauna a maestrului. Nu vom exagera afirmând că mai mult de jumătate din 
opera lui se referă la cercetarea lexicului şi a frazeologiei sub diverse aspecte. În 
intervalul de timp dintre apariția manualului pentru universităţi Curs de limbă 
moldovenească literară contemporană, vol. I (1956), unde lexicul cuprinde vreo 
150 de pagini, şi volumele Lexicologia din 1969, apoi din 1982 şi cea din 1992 
în colaborare cu prof. Ion Melniciuc, domnul profesor a fost prezent în diferite 
reviste şi culegeri cu zeci de articole privind sinonimia, omonimia, frazeologia, 
neologismele, lexicul sub aspect etimologic, lexicul terminologic etc. Un larg 
ecou (10 recenzii) a avut cartea Cuvântul în văltoarea vieţii (1980). E valoroasă 
şi monografia Încadrarea lingvistică în realităţile europene (2001), în paginile 
căreia sunt tratate probleme actuale de vocabular „european”, în principiu termi- 
nologic. Originală sub aspect conceptual şi ca mod de interpretare este recenta 
monografie Neologismul în opera eminesciană: Creaţia poetică. Proza literară. 
Eminescu — jurnalistul (2004). 

Cât priveşte lexicografia, N. Corlateanu a elaborat nu numai cea mai consis- 
tenta schita de istorie a lexicografiei romanesti, inclusiv a celei din Basarabia seco- 
lului al XIX-lea, ci şi, în colaborare cu mult regretatul său coleg şi prieten Eugeniu 
Russev, un apreciat Dicţionar rus-român (circa 60.000 de cuvinte), publicat la 
Moscova (ed. I, 1954, ed. II, 1967). 

6. Probleme de gramatica, in special cele de morfologie, cum ar fi Cate- 
goria gramaticală a cazului la substantive (1955), Problema studierii substanti- 
velor din Povestile lui I. Creanga (1959), Perfectul simplu la Ion Creanga (1965), 
Valoarea morfologică a alternantei fonetice (1978), Derivatologia (1997) etc. 

7. Scriitorul şi limba lui; contribuţia scriitorilor clasici şi contemporani 
la dezvoltarea limbii literare. Familiarizat încă din anii de liceu cu creaţia ma- 
rilor clasici, N. Corlăteanu a promovat opera acestora întreaga sa viaţă, analizând 
moştenirea literară a lui Al. Russo, V. Alecsandri, M. Eminescu, I. Creangă etc., 
acesta din urmă rămânând o adevărată pasiune a cercetătorului. Acad. N. Corlă- 
teanu i-a consacrat zeci de articole, inclusiv monografia, devenită şi teză de doctor 
habilitat, Studiu asupra sistemului lexical moldovenesc din anii 1870-1890 (Con- 
tributia lui Ion Creangă şi a altor scriitori la valorificarea stilistică a vocabularului 
contemporan) (1964). În cele 500 de pagini ale cercetării, autorul abordează, cu 
lux de amănunte, probleme generale de metodologie, cum ar fi: conceptul de lim- 
bă literară; formarea limbii literare române (controverse); principalele ei etape de 
dezvoltare; căile de îmbogăţire a lexicului; problema dezvoltării stilurilor limbii 
literare; raportul dintre limba comună naţională, limba literară, limba literaturii 
artistice şi limba scriitorului; contribuţia scriitorilor clasici la dezvoltarea lim- 
bii literare; particularitatile lexico-frazeologice şi stilistice ale părţilor de vorbire 
(substantivul, adjectivul, verbul, articolul, conjunctia, particula, interjectia şi ono- 
matopeia) în opera lui I. Creangă. 

Monografia impresionează prin profunzimea abordării problemelor, prin 
cunoştinţele autorului în domeniul istoriei literaturii române şi a celei univer- 
sale, prin caracterul ei instructiv, înscriindu-se în istoria filologiei romanice ca 
o contribuţie importantă la opera de valorificare a moştenirii clasice. 

Despre alti scriitori: Alecsandri (1968), Farmecul cuvântului — Al. Russo 
(1969), Problema limbii în concepția lui Alecu Russo (1975), V. Alecsandri şi lim- 
ba literară (1978), D. Cantemir şi limba literară (1981), Despre limba operei lui 
Andrei Lupan (1982), Scriitorul în fata limbii literare (1985), Creaţia scriitorilor 
moldoveni în şcoală (1985), Poeta Magda Isanos (1991). 

8. Cultivarea limbii. Un merit incontestabil al acad. N. Corlăteanu rezidă 
în faptul că la începutul anilor '60, când poluarea limbii atinge cote dramati- 
ce, practic, funcţiile ei sociale se reduseseră la minimum (ele fiind preluate de 
limba „fratelui mai mare”), apar concomitent două articole Cultivarea limbii şi 
problemele ei actuale şi Ce este cultivarea limbii? — ambele în 1961. N. Corlă- 

teanu, pe de o parte, a dat alarma, arătând că am ajuns la marginea prăpastiei, 
iar pe de altă parte, a îndemnat pe tinerii cercetători (savanţi, pedagogi, zia- 
rişti, artişti, crainici, editori etc.) să participe la salvarea şi salvgardarea graiului 
nostru. Invatatul publică articole de cultivare a limbii, ia cuvântul la radio şi 
televiziune, abordând aceleaşi probleme, fondează seria de broşuri Cultivarea 
limbii, din care au apărut vreo 10 fascicule, susţine, în mod sistematic, în revista 
„Femeia Moldovei”, rubrica Limba noastră (1975-1982) şi Ca o vatră — limba 
noastră (1982-1995), organizează câteva conferinţe teoretico-practice cu tema 
„Cultura limbii noastre” în oraşele Chişinău, Balti, Cahul, Soroca, Orhei, Călă- 
raşi ş.a. Corectitudinea limbii sub variatele ei aspecte a fost tratată în: Normele 
literare şi chestiunile de cultivare a limbii (1962), Cultivarea limbii la etapa 
actuală (1963), Să cultivăm limba literară (1963), O problemă arzătoare — cul- 
tivarea limbii (1963), Cultivarea limbii in şcoală (1966), Şi vorbirea orală tre- 
buie cultivată (1970), Limba presei periodice (1971), Cuvântul şi arta fotogra- 
fică într-un sprijin reciproc (1999), Ecologia limbajului (1992), Vorbirea vie şi 
ortografia (1991) etc. 

Exemplul personal al acad. N. Corlăteanu privind grija fata de corec- 
titudinea limbii române este urmat de multi discipoli ai lui, precum şi de toţi 
acei cărora nu le este indiferentă soarta graiului matern. 

9. Sociolingvistica şi interferența limbilor. Trăind şi activând în fosta 
Uniune Sovietică, într-un mediu lingvistic extrem de complicat, unde majoritatea 
limbilor naţionale (130 la număr) erau înlăturate din uzul oficial, unde factorii so- 
ciali şi cei extralingvistici erau consideraţi forța motrice în „dezvoltarea” limbilor 
naţionale sub influenţa limbii ruse, nici un lingvist de bună credinţă nu putea ră- 
mâne impasibil fata de așa-zisul bilingvism national-rus, de interferența lingvisti- 
că la diferite niveluri ale limbii, de soarta limbilor mici, de limba de comunicare 
interetnică etc. 

Deşi constrâns de regimul totalitar să exprime punctul de vedere oficial asu- 
pra acestui cerc de probleme, acad. Corlăteanu strecura sistematic în lucrările de 
sociolingvistică gânduri sănătoase cu referire la importanţa limbii materne în dez- 
voltarea individului şi a culturii nationale, la necesitatea de a cultiva simţul limbii, 
de a însuşi norma literară, de a se feri de influenţele nefaste ce veneau în urma 
invaziei fizice şi spirituale ruseşti, de a păstra şi dezvolta tradiţia lingvistică, de- 
oarece, sublinia savantul, „nu suntem o limbă neografă”. 

Vom numi câteva publicaţii ale autorului pe teme sociolingvistice: Rolul 
factorilor sociali în dezvoltarea limbii (1968), Sur l'interaction linguistique 
romano-slave (1968), Nationalul si internationalul în literatură, limbă şi fol- 
clor (1969), Dezvoltarea diferenţială a nivelurilor limbii şi raportarea lor la 
conditionarea socială (1970), Bilingvismul si polilingvismul (1972), Problema 
interacțiunii limbilor (1974), Rolul tradiţiilor culturale în procesul corelatiei si 

dezvoltării limbilor (1976), Pentru păstrarea şi cultivarea conştiinţei nationale 
(1990) etc. 

10. Istoria filologiei. Cunoscându-i bine pe savanții lingvisti din trecut si 
pe cei contemporani, acad. Corlăteanu a găsit timp şi bunăvoință să scrie despre 
unii dintre ei, să le analizeze opera, arătând contribuţia concretă pe care au adus-o 
la dezvoltarea ştiinţei despre limbă. De sub pana maestrului au ieşit aprecieri 
obiective despre Mihail Lomonosov (1961), despre lexicografa C. Martisevskaia 
(1987), despre slavistul moscovit Filip Filin (1982), despre lingvistul ucrainean 
Ivan Belodid (1976) — cu ultimii doi (demult decedați) a colaborat îndeaproape. 

A întreţinut relaţii de lucru cu multi romanisti din fosta U.R.S.S., dintre 
care îl menţionăm pe savantul din Sankt Petersburg, autorul studiului Limbile 
romanice din sud-estul Europei şi limba naţională a R.S.S. Moldoveneşti (trad. 
din rus., Chişinău, 1960), Vladimir Sismariov (1973), pe moscovitul de origine 
română Dimitrie Mihalcea, devenit Mihalci — profesor de romanistică şi bun pri- 
eten al nostru (1980) ş.a. 

Deosebit de apropiaţi sufletului îi sunt înaintaşii neamului românesc, 
filologii care „au cârpocit la haina limbii noastre”, dezvoltând-o, normând-o, 
aliniind-o la celelalte limbi-surori ale gintei latine. Prof. N. Corlăteanu s-a 
aplecat cu pietate asupra moştenirii lăsate de Ion Heliade Rădulescu (1992), 
de profesorii săi de la Universitatea din Cernăuţi Grigore Nandriş (1992) şi 
Leca Morariu (1993). A mai scris despre valorosul istoric Eugeniu Russev, 
colegul său de liceu, devenit apoi şi coleg de Academie, coautor şi prieten 
de familie (1986), despre folcloristul Gheorghe V. Madan (1993), despre 
marele patriot Nicolae Testemiteanu (1992), despre astronomul basarabean 
Nicolae Donici (1994), despre prof. D. E. Mihalci (2000), despre unul dintre 
cei mai fideli discipoli ai sai Vasile Melnic (1994), despre profesorul Euge- 
niu Coşeriu ş.a. 

Deşi foarte ocupat cu cercetările proprii, acad. N. Corlăteanu găseşte timp 
să recenzeze unele lucrări de mare valoare. Vom aminti câteva dintre ele: Dictio- 
narul român-rus de B. Adrianova şi D. Mihalci (1953), Dicţionarul limbii române 
literare contemporane în patru volume (1958), Récueil d’études romanes publié 
a l’occasion du IX congres international de linguistique romane, Paris, 1959 
(1961); Boriba idei i napravlenii v iazacoznanii nasego vremeni de R. Budagov 
(1979). 

Gata oricând să-i ajute pe foştii săi studenţi, dintre care multi sunt cerce- 
tători ştiinţifici, acad. N. Corlăteanu a redactat zeci de lucrări colective şi indi- 
viduale. Vom indica numai câteva nume de autori care au avut fericirea de a 
fi îndrumați de savant: S. Berejan, I. Melniciuc, M. Cosniceanu, V. Melnic, 
V. Zagaevschi, A. Eremia, T. Cotelnic, I. Ciornâi ş.a. 

Acad. N. Corlăteanu face parte din acea cohortă de oameni de ştiinţă care 
reuşeau să cumuleze, în mod fericit, activitatea de cercetare cu cea didactică. Din 
1946 — anul fondării Universităţii de Stat din Moldova — şi până în anul 1988 N. Cor- 
lăteanu a muncit la catedră, urcând încet, dar sigur, toate treptele ierarhiei univer- 
sitare: lector, lector superior, docent, profesor. A ţinut permanent două dintre cele 
mai prestigioase cursuri: Limba moldovenească contemporană (cu toate comparti- 
mentele ei) şi Limba latină populară, de asemenea cursuri şi seminare speciale. 

Prelegerile lui captivau pe studenţi prin profunzimea gândurilor expu- 
se, prin varietatea materialului faptic, prin logica demonstrărilor şi spiritul 
inovator al interpretărilor, prin atitudinea personală, deseori cu totul origi- 
nală fata de multe probleme dificile şi, desigur, prin expresivitatea formei 
de expunere. Zeci de studenţi care au devenit profesori de limba şi litera- 
tura română, ziarişti, cercetători ştiinţifici, scriitori, redactori, editori etc. 
au audiat cu mult folos cursurile maestrului, familiarizându-se cu multiple 
probleme de lingvistică şi de filologie, în general, şi, în primul rând, dezvol- 
tându-şi ceea ce se cheamă „simţul limbii” materne, atât de necesar fiecărui 
om de cultură. Poate tocmai de aceea toţi foştii studenţi care au frecven- 
tat prelegerile profesorului universitar N. Corlăteanu îşi amintesc de ele cu 
mândrie şi recunoştinţă. 

Savantul care nu a înfiinţat o şcoală ştiinţifică e ca pomul fără rod. N. Cor- 
lăteanu nu şi-a imaginat viata făcând cercetări in vitro, izolat de semeni. În jurul 
prof. N. Corlăteanu s-au adunat, începând cu anii '50, mulţi tineri, pe care 
maestrul i-a îndrumat şi i-a călăuzit în cercetare. Sub conducerea prof. N. Cor- 
lăteanu şi-au scris şi şi-au susţinut tezele de doctorat Anatol Ciobanu, Maria Cos- 
niceanu, Vasile Melnic, Anatol Eremia, Maria Bârcă, Gheorghe Coltun, Elena 
Pânzaru-Belinschi, Irina Condrea, Maria Graur ş.a. 

Acad. N. Corlăteanu a fost referent oficial la susţinerea publică a mai mult 
de 40 de teze de doctor şi doctor habilitat în filologie, atât la Chişinău, cât şi în 
alte centre ştiinţifice. Câteva nume ale discipolilor săi ,,indirecti” sunt Haralam- 
bie Corbu (academician), Silviu Berejan (academician), Alexandru Dârul (doctor 
habilitat), Vasile Soloviov (doctor în filologie), Vitalie Marin (doctor habilitat, 
profesor universitar), Victor Gatac (membru al A.S. din Rusia), Mihail Dol- 
gan (membru corespondent al A.Ş.M., profesor universitar), Nicolae Raevschi 
(doctor habilitat), Nicolae Biletchi (membru corespondent al A.$.M., prof. uni- 
versitar), Teodor Cotelnic (doctor hab., prof. universitar), Ion Etcu (doctor hab., 
prof. universitar). 

Omagiatul a participat activ si la congrese, simpozioane, conferinţe ştiin- 
tifice de lingvistică, organizate pe parcursul ultimilor 45-50 de ani, în centre uni- 

versitare din Republica Moldova, Ucraina, Federatia Rusa, Uzbekistan, Cazahstan, 
Tadjikistan, Romania, Bulgaria, fosta Cehoslovacie, Italia, Armenia, Lituania, 
Estonia, Letonia, Georgia etc. 

Istoria a facut in aşa fel ca savantul şi profesorul Nicolae Corlăteanu să-şi 
desfăşoare activitatea în perioada regimului totalitar, când era „promovată” 
aşa-zisa teorie despre existenţa celor două limbi est-romanice diferite: româna şi 
„moldoveneasca”. Fiind o comandă socială venită direct de la dictatorul Stalin, 
„teoria” în cauză apare în R.A.S.S.M. (1924). Se urmăreau scopuri de „eliberare”, 
mai precis — de recucerire a Basarabiei „subjugate” de români (1918-1940). 

Astăzi sunt cunoscute tristele rezultate ale politicii lingvistice (şi a celei na- 
tionale) din ex-Uniunea Sovietică, în general, şi din fosta R.S.S.M., în particular. 
La 28 iunie 1940 basarabenii s-au trezit cu o nouă limbă — „„moldovenească” — 
împânzită cu rusisme. 

Cine îndrăznea să se împotrivească acestei linghi sau, doamne fereşte, să 
pună la îndoială existenţa ei în Moldova Sovietică, era declarat „duşman al popo- 
rului” şi ostracizat pe veci. 

Ei bine, în asemenea ambiante concrete, trăind sub un regim antinational, 
ce ar fi putut face un savant de talia profesorului N. Corlăteanu, care a absolvit 
două facultăţi „pe timpul românilor” şi cunoştea întreaga moştenire literară? Răs- 
punsul stă la suprafaţă: trebuia să se acomodeze la absurda situaţie politico-socia- 
la. Asupra lui se îndreptau însă ochii ageri şi necrutatori ai partidului (şi nu numai 
ai partidului), iscodind ce scrie, ce spune, cum tratează problemele alfabetului, 
ortografiei, limbii, literaturii, istoriei ş.a. 

În aceste condiţii vitrege, savantul şi pedagogul N. Corlăteanu s-a văzut 
constrâns să facă uneori târg de conştiinţă, să susţină unele idei inconsistente, 
acestea fiindu-i impuse de „cursul politic al partidului”. Cele spuse se referă la 
afirmaţiile deplasate cu privire la bilingvismul moldo-rus, „înflorirea” aşa-zisei 
limbi moldoveneşti, îmbogățirea continuă a vocabularului şi sintaxei în urma cal- 
chierilor şi împrumuturilor din limba lui Puşkin etc. 

Si cu toate acestea, meritul omagiatului nostru ca savant şi ca cetăţean con- 
stă în faptul că el nu a elogiat în public pseudoteoria despre aşa-zisa limbă mol- 
dovenească. N. Corlăteanu utiliza glotonimul „limba moldovenească” (pentru că 
altfel nici nu se putea pe timpurile acelea!), dar conţinutul acestui termen era 
„umplut” de facto cu toată istoria limbii române literare unice, arătându-se mereu 
rolul cărturarilor (Gr. Ureche, I. Neculce, M. Costin, N. Costin, N. Milescu-Spa- 
taru, D. Cantemir ş.a.) şi al scriitorilor clasici (Al. Russo, I. Creangă, M. Emi- 
nescu, V. Alecsandri, M. Kogălniceanu, Al. Mateevici şi mulţi alţii). 

Apelând deseori la un limbaj esopic, ambiguu şi chiar sibilic, N. Cor- 
lăteanu reusea să rostească şi adevăruri importante. Acest lucru îl recunoaşte 
şi omagiatul: „Numai astfel se putea, în acele condiţii, menţine trează consti- 

inta de neam si de credinta, de apartenenta la unul si acelasi popor, la una si 
aceeaşi entitate naţională” (vezi interviul din revista „Limba Română”, 1995, 
nr. 1, p. 50). 

Că cele spuse reflectă adevărul, ne convingem citind lucrările academi- 
cianului N. Corlăteanu publicate după 1990, când, în sfârşit, în republică s-a 
instaurat libertatea cugetului şi a cuvântului, când oamenii de ştiinţă, inclusiv 
cei din domeniul ştiinţelor umaniste, pot să spună adevărul fără a se teme de re- 
percusiuni de ordin administrativ şi disciplinar. Din mai multe studii, articole şi 
interviuri ale savantului omagiat, apărute în Republica Moldova şi în România, 
reiese cât se poate de clar că în estul Europei există o singură limbă romani- 
că — limba română, că această limbă e a românilor de pretutindeni. Pentru o mai 
amplă documentare vezi interviul profesorului Corlăteanu publicat în nr. 1, 1995, 
al revistei „Limba Română”, din care se poate deduce atitudinea omagiatului fata 
de sterila dispută ce mai continuă în republica noastră referitor la aşa-zisa limbă 
„moldovenească”. 

Cu permisiunea cititorului, voi evidenția (din respectivul dialog) câteva 
gânduri actuale şi deosebit de relevante pentru modus-ul cogitandi şi poziţia civi- 
că a lingvistului N. Corlăteanu: 1) „Cred că atribuirea denumirii de limba română 
pentru noţiunea de limba literară în Republica Moldova nu stirbeste cu nimic 
autoritatea şi nici demnitatea nimănui (subl.n. — A.C.). Ea are însă avantajul că 
prin această recunoaştere avem tot dreptul de a folosi întreaga moştenire clasică 
literară şi lingvistică de pe întreg spaţiul est-romanic, se creează posibilitatea de 
a pătrunde mai lesne şi mai adânc în contextul general european în care limba ro- 
mână nu este în nici un chip pusă la îndoială (subl.n. — A.C.)” (p. 49-50). Aceste 
adevăruri axiomatice nu reclamă nici un comentariu. 2) „Trebuie să înţelegem cu 
toţii, o data şi pentru totdeauna: încercările întreprinse în perioada sovietică de a 
crea o nouă limbă romanică, diferită de română, n-au dat nici un fel de rezultate” 
(subl.n. — A.C.) (tot acolo). 

Anume pe timpul regimului totalitar se făceau tentative de „a fonda” teoretic 
existenţa unei limbi moldoveneşti. După cum se ştie, ele s-au terminat cu un total 
eşec. La acest joc pueril de-a ştiinţa (de fapt, a fost un joc satanic) au renun- 
tat, pana la urmă, lingviştii de prestigiu — academicienii români Al. Graur şi 
Ion Coteanu, membrul corespondent al A.S. din Rusia Ruben Budagov, profesorul 
universitar moscovit Samuil Bernştein, academicianul şi profesorul universitar din 
Sankt Petersburg Rajmund Piotrovski ş.a. Spre marele nostru regret, această 
evoluţie firească, această deschidere spre adevărul ştiinţific privind istoria nea- 
mului şi a limbii, evenimentele din anii 1988-1994 i-au lăsat indiferenți pe 
unii politicieni, care continuă să promoveze (şi să impună prin legile adopta- 
te) dogmele vechi, respinse de argumentul ştiinţific. Politica nu ar trebui să 
se amestece în ştiinţă, căci deseori îi face servicii proaste şi, în consecinţă, 

nu are nimeni castig de cauza. În acest sens, acad. N. Corlăteanu menţionează: 
3) „Puterea politică a unui singur partid — în condiţiile unei democraţii veritabile, 
care se extinde tot mai mult pe întreg globul pământesc — deşi poate să se impu- 
na pentru o anumită perioadă şi în domeniul literar-lingvistic (în cazul nostru la 
denumirea limbii) — tocmai datorită faptului că nu se sprijină pe argumente, pe 
dovezi ştiinţifice şi adevăr, pe cunoaşterea istoriei, a faptelor concrete ale limbii 
noastre şi ale multor alte limbi, cred că nu are şanse de izbândă definitivă, ci 
doar temporară (subl.n. — A.C.)” (p. 50). Sunt lucruri care nu se hotărăsc prin 
votare, din ambiţie sau din spirit de grup. 

Menţionăm că cele spuse de acad. N. Corlăteanu au găsit susţinere în 
Mesajul Preşedintelui de atunci al Republicii Moldova din 27 aprilie 1995, 
adresat Parlamentului în vederea revotării articolului 13 din Constituţia Repu- 
blicii Moldova în următoarea reformulare: „Limba de stat (oficială) a Repu- 
blicii Moldova este limba română”. În Mesajul respectiv se poate citi: „Oare 
această tendinţă firească a oricărui neam şi popor de a vorbi şi a scrie o limbă 
cultă poate fi străină voinţei neamului şi poporului nostru, cum încearcă unii 
să prezinte lucrurile? Oare părinte să fie acela care-şi doreşte ca fiul lui să nu 
cunoască mai multe ca el? Oare făcând atâtea din putinul pe care ni-l putem 
permite, în condiţiile de astăzi, pentru dezvoltarea şi funcţionarea altor limbi 
vorbite pe teritoriul ţării, avem dreptul să ferecăm în formule greşite, să sărăcim 
propriul grai, propria limbă?”. 

Patetismul acestor întrebări retorice exprimă un adevăr incontestabil: limba 
română trebuie repusă, în sfârşit, în drepturile ei inalienabile, căci numai cu şi 
prin ea ne vom plasa pe orbita valorilor europene, alături de alte limbi şi popoare 
civilizate. 


XXX 


Ajungând la capătul consemnărilor, vom menţiona, în mod expres, că ac- 
tivitatea ştiinţifică şi pedagogică a lui N. Corlăteanu a fost supusă mereu imixti- 
unilor şi presiunilor din partea mai marilor regimului totalitar, fapt care îi amăra 
sufletul, îl deruta, îl sustrăgea de la problemele de ştiinţă, pe care era chemat a 
le rezolva şi, în ultimă instanţă, îl împingea pe marginea prăpastiei, transformân- 
du-l, prin şantaj şi spaimă, în homo duplex. 

Cu toate incovenientele de ordin extralingvistic, muncea în sudoarea 
fruntii: de sub pana lui ieşeau noi şi noi lucrări, unele dintre ele devenind 
opere de referinţă. Cine îşi dă osteneala să citească aceste scrieri redac- 
tate într-un limbaj echivoc, ambiguu, plasându-le în anturajele concrete 
istorico-politico-administrative, poate alege uşor grâul de neghină şi poate 
înţelege gândurile voalate, presupozitiile autorului, ele fiind conjugate cu 

cea magistrală — unitatea lingvistică, istorică şi de neam a moldovenilor, 
muntenilor, ardelenilor, bucovinenilor, banatenilor etc., a românilor de pre- 
tutindeni şi dintotdeauna. 


XXX 


La această aniversare a academicianului Nicolae Corlăteanu, discipolii săi 
vin cu un sincer cuvânt de omagiu şi se închină dascălului, dorindu-i multă şi 
durabilă sănătate, noi forţe de creaţie, dispoziţie tinerească, primăvară-n suflet, 
fericire, noroc şi voie bună. 

Dumneavoastră, dragă domnule academician, doar la vârsta dintre 80 şi 90 
de ani, ati publicat peste 70 de lucrări, între care şi 5 cărți: Răspântii (1995, 184 
p.), Nandrisii (1998, 97 p.), Asa am trecut până acum prin viaţă (2000, 130 p.), 
Neologismul în opera eminesciană (2004, 224 p.) şi Latina vulgară (2005, sub 
tipar, 160 p., în colaborare cu Lidia Colesnic). Caracterul extrem de prodigios al 
activităţii Dumneavoastră este un exemplu demn de urmat... 


Venerandissime et carrissime academice Nicolae Corlateanu! 


VIVAS, CRESCAS, FLOREAS, 
tu, qui iustissimam venerationem apud nos omnes habes! 


1995; 2005 

Irina CONDREA 


UN DASCAL AL TUTUROR 


Numele academicianului Nicolae Corlăteanu se asociază, întâi de toate, cu 
statutul de profesor — aceasta a fost vocatia intregii sale vieti. Sute, mii de studenti 
i-au ascultat prelegerile, i-au răspuns la examene şi colocvii, au scris sub conduce- 
rea distinsului dascăl comunicări, teze de licenţă, doctorate. Pe studenţi îi cucerea ti- 
nuta sa maiestuoasă, discursul academic de mare rafinament, minuţios documentat 
şi sprijinit întotdeauna de cunoştinţe enciclopedice. Profesorul Nicolae Corlăteanu 
ştia să păstreze o distanţă anume, să creeze un spaţiu miraculos între student şi pro- 
fesor, în care nu exista loc pentru un alt comportament decât cel de respect şi demni- 
tate. Nu-l supărau şi nu-l iritau răspunsurile slabe sau obişnuitele bâlbâieli generate 
de tracul din timpul examenelor — în asemenea cazuri verdictul suna mai mult ca 
un sfat al unui părinte — „Mata — mai învaţă, mai gândeşte-te şi pe urmă vino iar la 
examen”. Oricare dintre foştii sai studenţi îşi poate aminti in ce situaţie profesorul 
i-a adresat acel celebru „MATA”, încât se pare că în afară de Nicolae Corlăteanu 
nimeni nu mai întrebuința acest pronume de politeţe într-un mod atât de pitoresc. 

Om de o vastă erudiție, Nicolae Corlăteanu a înţeles să le transmită celor 
din jur nu numai cunoştinţe academice, dar şi acea mare bogăţie spirituală pe care 
omul o poate acumula numai dacă are acces la izvoarele adevăratei culturi. Mul- 
te din cărțile sale sunt adresate „nefilologilor”, autorul îndemnându-i la lectură 
pe cei care doresc să-şi lărgească orizontul, să înveţe din experienţa generaţiilor 
trecute. Autorul a deschis drum pentru o serie întreagă de lucrări de popularizare 
prin cărţile Egala între egale (1971), Cuvântul în vâltoarea vieții (1980), Limba 
noastră. S-o cunoaştem şi s-o cultivăm fiecare! (1981), Lumea cu toate ale ei 
(1988). În primele cărţi autorul trasează căile si indică sursele de modernizare a 
lexicului, aducând multiple exemple de adaptare a termenilor din cele mai diver- 
se domenii ale ştiinţei — din filozofie, matematică, medicină, fizică, cibernetică, 
astronautică. Dezvoltarea vertiginoasă a ştiinţelor exacte la sfârşitul secolului XX 
a generat transformări radicale în limbaj, o îmbogăţire considerabilă a terminolo- 
giilor şi academicianul N. Corlăteanu vine să explice aceste fenomene cu ajutorul 
legilor de dezvoltare a limbii. 

Este pronunţat aspectul popularizator, mai ales în ultima carte, care, în 
afară de titlul Lumea cu toate ale ei, are şi un subtitlu: Privire asupra universu- 

lui — din diferite puncte de vedere — prin prisma mijloacelor de limbă, iar capi- 
tolele lucrarii reprezinta clar ideea autorului de a determina locul si contributia 
limbii in dezvoltarea proceselor de cunoastere a universului. Aceste denumiri 
de capitole vorbesc de la sine: Barometru al cunoștințelor si sentimentelor, Lu- 
mea ca matematică, Lumea ca ştiinţă (exactă) şi tehnică, Lumea poetului, Între 
„lirici ” şi „fizici”. Autorul îşi motivează viziunea astfel: „Se impune a consi- 
dera natura, omul, societatea într-un cadru general larg, unitar. lată de ce ne-am 
propus să relevăm în această lucrare şi date din matematică, fizică, tehnică, din 
ştiinţele social-politice, literatură, artă, teatru, pentru a stabili — măcar în linii 
generale — o punte de legătură între ştiinţele fizico-naturale şi cele social-uma- 
niste — toate găsindu-şi reflectarea în mijloacele expresive ale limbii” (p. 6). 
Rolul inegalabil al limbii în dezvoltarea tuturor acestor ştiinţe este demonstrat 
de academicianul Corlăteanu cu argumente, nume, cifre, citate din sute de surse 
pe care le-a consultat, cu referire la marii învăţaţi — Avicenna, Galileo Galilei, 
Newton, Einstein şi multi alţii. 

În unele cazuri, de exemplu când este examinată terminologia din domeniul 
matematicii sau fizicii, impresia este că autorului nu-i sunt deloc străine aceste 
ştiinţe — este remarcabilă şi cu totul rară o asemenea aplecare a unui filolog spre 
ştiinţele exacte. Prin lucrările sale Nicolae Corlăteanu propagă nu numai termi- 
nologia modernă, dicționarele de specialitate, dar şi unele fenomene, fapte intere- 
sante, face referinţă la nume sonore din domeniul ştiinţelor exacte, din domeniul 
artei, istoriei. De exemplu, doar într-o singură pagină din cartea Limba noastră 
citează câteva nume şi lucrări notorii ale culturii universale. În paragraful intitulat 
sugestiv „Omenia înainte de toate!” autorul scrie: „Tendinţa spre umanism apare 
încă în străvechiul poem indian Ramaiana, creat în secolul IV î.e.n. Rama este 
întruchiparea binelui, a cinstei, a bunătăţii, a datoriei îndeplinite. Când unul din 
reprezentanţii lui Ravan, simbolul răului, îl întreabă pe Rama de ce l-a săgetat, 
dacă nu i-a pricinuit lui personal nici un rău, Rama îi răspunde că orice rău trebuie 
distrus, deoarece răul închide calea spre bine, spre progres. «Viaţa este un dar pe 
care-l merităm numai când îl daruim» — afirma pe bună dreptate un alt mare indi- 
an, Rabindranath Tagore. Bacteriologul englez Alexander Fleming (1881-1955), 
descoperitorul penicilinei (1929), iubea florile, grădinăritul, îl interesau păsările, 
copacii şi furnicile, dar cea mai mare dragoste o purta omului, omenirii în ge- 
neral, părându-i nespus de rău că eficienţa penicilinei nu s-a putut realiza decât 
după terminarea celui de-al Doilea Război Mondial, care a dus în mormânt atâtea 
milioane de oameni. «Nu sălile de marmoră dau măreţia intelectuală, ci sufletul 
şi creierul cercetătorului» — spunea savantul. Pornite încă de la unul dintre pri- 
mii comediografi latini — Plaut (254-184 î.e.n.), cuvintele Homo homini lupus est 
(«Omul este lup pentru om») au fost preluate pentru a exprima ideea degenerării 
relaţiilor umane...” (p. 113). 

Această pledoarie a savantului pentru umanism, pentru triumful binelui 
este însoţită de o informaţie densă şi interesantă din istoria civilizaţiei umane. La 
fel de generoase sunt referintele la diverse opere ale clasicilor literaturii române 
şi universale, la opere mai puţin cunoscute în acele timpuri (dar şi acum), ca, de 
exemplu, citatul din renumitul Dicţionar grotesc al lui Vasile Alecsandri, care, în 
calitate de exerciţiu de persiflare, nu este lipsit de interes nici pentru cititorii de 
azi, de aceea reproducem un scurt fragment în care V. Alecsandri îi ridiculizează 
cu mult umor pe cei mai pedanti puristi: „Amare — a iubi! — un cuvânt inutil şi care 
produce conjugări comice; de pildă: Eu am în loc de eu iubesc este un calambur 
grotesc. Am amat în loc de am iubit este o bâiguială ridicolă. Eu te am, doamnă! 
în loc de te iubesc, doamnă! este o impertinenta, care expune pe nenorocitul pe- 
dant a fi dat afară cu amoru-i cu tot; însă ce-i pasă pedantului! Nu-i rămâne gra- 
matica drept mângâiere? El o strânge la piept cu amoare şi-i zice: Tu, fidela mea 
consoartă, esti universul meu! Te am, te-am amat, te amai, te voi ama, ama-te-voi. 
Amorul spăriet îşi astupă urechile şi fuge”. 

Generozitatea cu care autorul oferă citate şi informaţii dintre cele mai inte- 
resante şi necesare, forma accesibilă a expunerii, comentariile clare fac din aceste 
cărți scrise de un savant lingvist o lectură plăcută şi utilă pentru orice om, de orice 
profesie sau vârstă. N. Corlăteanu are întotdeauna temele preferate pentru comen- 
tariu şi pentru exemplificare şi autori despre care are multe de spus pentru publi- 
cul larg — Ion Neculce, Dimitrie Cantemir, Mihai Eminescu şi, bineînţeles, Ion 
Creangă, de a cărui operă s-a ocupat în mod expres în lucrările sale ştiinţifice. 

Academicianul Corlăteanu, cu o viaţă lungă şi plină de evenimente strâns 
legate de istoria patriei sale, a cunoscut multă lume, a avut numeroşi colegi şi 
discipoli şi pe toţi îi tine minte, despre fiecare are ceva de spus, pentru oricine 
găseşte un fir de legătură cu timpul şi împrejurările în care l-a cunoscut. În cărţile 
sale se pot regăsi numele câtorva generaţii de intelectuali basarabeni, oameni pen- 
tru care profesorul totdeauna găseşte cuvinte onorante. În cartea Răspântii (1995) 
pomeneşte cu multă căldură despre profesorii de la Liceul „Alexandru Donici” 
din Chişinău, despre profesorii Leca Morariu şi Grigore Nandriş de la Universi- 
tatea din Cernăuţi, despre colegul şi bunul său prieten Fugen Russev, despre co- 
laborarea fructuoasă cu lexicografii de la Institutul de lingvistică de la Moscova. 
O bună parte din memoriile savantului se referă la perioada de după război, când 
şi-a început activitatea de profesor la Ocniţa. Din aceste amintiri s-a desprins ide- 
ea că în Basarabia din acea perioadă erau destul de multi profesori bine instruiți, 
cu studii universitare făcute la Cernăuţi, laşi, Odesa, Moscova, Sankt Petersburg. 
Exista un mediu intelectual, se făcea carte şi, cu toate dificultăţile cauzate de 
război, pulsul vieţii intelectuale, academice nu s-a oprit. Ceea ce descrie acade- 
micianul N. Corlăteanu ca martor nu corespunde cu afirmaţiile propagandistice 
din perioada sovietică, cum că aici predomina net analfabetismul şi incultura, că 

nu erau nici măcar şcoli. Or, profesorul nostru confirma că au existat aici rădăcini 
ale culturii, şi rădăcini bune, viguroase, care peste ani au dat vlăstari ce au adus 
ulterior multe roade, unul dintre acele vlăstare fiind chiar academicianul Nicolae 
Corlăteanu. 

Ca un document absolut inedit se prezintă cartea Aşa am trecut până acum 
prin viaţă, apărută sub auspiciile Universităţii de Stat din Moldova şi ale Faculta- 
tii de Litere în anul 2000. Aici profesorul Corlăteanu dă listele tuturor promotiilor 
de studenţi pe care i-a avut — din 1951 (inmatriculati in 1946) până în 1991 — pe 
grupe şi specialităţi, astfel că toți cei care i-au audiat prelegerile se pot regăsi în 
aceste liste, pe grupe (aşa cum am depistat şi eu lista colegilor mei de grupă, în 
ordinea în care eram strigati timp de cinci ani — Adam, Arhire, Bologan, Capma- 
re, Căpraru, Chira, Chiriţă, Costin, Deliu şi restul, în total 32 de studenţi). Sunt 
inserate aici şi programele cursurilor ţinute la diferite facultăţi, avizele date de 
domnul academician în calitate de conducător la tezele de doctorat ale discipoli- 
lor săi (aceştia au fost Anatol Ciobanu, Anatol Eremia, Maria Cosniceanu, Elena 
Pânzaru, Maria Bârcă, Gheorghe Coltun, Maria Graur, Irina Condrea), recenziile 
Domniei Sale la doctoratele la care a fost recenzent oficial sau neoficial, avizele la 
autoreferate, recomandări pentru acordarea unor titluri pedagogice. Cei care i-au 
oferit domnului profesor o carte cu dedicație, vor găsi acele mici texte, scrise cu 
inspiraţie şi cu dragoste pentru destinatar, adunate într-un compartiment intitulat 
sugestiv „pe o filă de carte”, la sfârşitul căruia autorul scrie Tuturor — Ab imo pec- 
tore şi încheie cu o emoţionantă „Spovedanie în fata propriei conştiinţe”. 

